
Pois  kaninkolosta 

Selailin  iltana  muutamana  kiinalaisen  verkkokaupan  An- 
droid- sovellusta,  jossa  eteeni  vyöryi  toinen  toistaan  eri¬ 
koisempia  joskin  täysin  tarpeettomia  tavaroita.  Kun  na¬ 
pautin  muutaman  niistä  auki  lukeakseni  lisätietoja,  huomasin 
nopeasti  etusivun  luettelon  alkavan  muuttua.  Minut  oli  pika¬ 
vauhtia  profiloitu  ihmiseksi,  joka  haluaa  katsella  vain  älykello- 
ja  ja  nahkajäljitelmästä  valmistettuja  minihameita.  Tämän  jäl¬ 
keen  sain  nähtäväkseni  sivukaupalla  samankaltaisia  tuotteita. 
Asia  alkoi  hyvin  pian  harmittaa  ja  virtuaalinen  shoppailumatka 
päättyi  ilman  kauppatapahtumaa. 

Vaikka  moni  muu  sovellus  toimii  hienovaraisemmin  kuin 
itämaan  kelpo  kauppiaat,  sama  ilmiö  on  valloillaan  ympäri 
internetiä.  Kaikki  merkittävät  sosiaaliset  mediat  harrastavat 
samanlaista  profilointia  ja  näyttävät  asioita,  joita  ajattelevat  ih¬ 
misten  haluavan  lukea  tai  katsoa.  Omassa  digitaalisessa  kanin- 
kolossa  on  turvallista  ja  tyytyväinen  käyttäjä  viipyy  sivustolla 
pitempään  sekä  vierailee  useammin.  Samalla  kuitenkin  vähän 
kerrallaan  eriydymme  toisistamme  omaan  somaan  algoritmi- 
kuoppaamme. 

Skrolli  ilmoittaa  alaotsikossaan  olevansa  tietokonekulttuurin 
erikoislehti.  Fraasi  on  alusta  asti  ollut  kumarrus  toisen  harras- 
telehden,  Mobilistin  suuntaan.  Sen  päätoimittaja  Jan  Enqvist 
totesi  minulle  kerran,  että  lehden  eräs  tehtävä  on  kertoa  ihmi¬ 
sille,  mitä  he  haluavat  lukea.  Sisältöä  ei  voi  päättää  huutoäänes¬ 
tyksellä,  sillä  tällöin  päädytään  keskinkertaisuuteen  ja  kaikkien 
miellyttämiseen.  Varastin  ajatuksen  välittömästi  ja  aloin  toteut¬ 
taa  sitä  kuin  omaani  -  myös  Skrollia  tehtäessä. 

Olemme  sikäli  onnellisessa  asemassa,  että  toimitukselle  tarjo¬ 
taan  jatkuvasti  erilaisia  jutunaiheita  ja  tarinan  raakileita.  Niistä 
rakennamme  teille  nyt  jo  kuudetta  vuosikertaa  tätä  aikoinaan 
nettivitsistä  syntynyttä  lukupakettia.  Meidän  tärkein  tehtäväm¬ 
me  onkin  valikoida  jokaiseen  numeroon  tarpeeksi  erilaista  asi¬ 
aa,  jotta  mahdollisimman  moni  lukijoistamme  kohtaisi  sivuilla 
jotakin  yllättävää.  Tietotekniikan  kentällä  on  liikaa  kiinnosta¬ 
vaa  asiaa,  jotta  suostuisimme  lokeroimaan  itsemme  pelkäksi 
retrolehdeksi,  pelilehdeksi,  koodauslehdeksi,  hakkerilehdeksi 
tai  skenelehdeksi  -  vaikka  samalla  olemme  aina  vähän  näitä 
kaikkia,  jotta  kaikki  tuntevat  olonsa  myös  kotoisaksi.  Mutta 
vaikka  kaninkolossa  on  mukavaa  ja  lämmintä,  kelpo  ristitur- 
van  kannattaa  välillä  työntää  nenäänsä  myös  naapurin  puolelle. 
Tiedä,  vaikka  sitä  innostuisi  jostakin  uudesta.  & 


Etukannen  kuva:  Sisäkannen  kuva: 

Mikael  Heikkanen  Janne  Siren, 

Hörhö 


-  erään  ohjelmoijan  tarina 


Interview-lekden  kannessa  luki  punaisella  huulipunalla  ”software”. 

Tiesin  täsmälleen,  mihin  kaksimielisyyksiä  harrastanut  lehti  sillä  pyrki, 
mutta  silti  se  onnistui  lisäämään  kiinnostustani  tähän  kiehtovaan,  suo¬ 
rastaan  mystiseen  käsitteeseen. 

Teksti:  Pete  Levine 
Käännös:  Mikko  Heinonen 

Kuvat:  VVikimedia  Commons  (Konstantin  Lanzet,  Carlos  Perez  Ruiz,  Digon3, 
J.Stiegler,  Liftarn,  Keagiles),  Manu  Pärssinen 

.  .  ’V  '  ^ 

Tietotekniikassa  oli  kaksi  keskeis¬ 
tä  termiä:  software,  pehmo,  joka 
tässä  esitettiin  feminiinisenä,  ja 
sen  vastine  hardware  eli  kovo.  Laitteisto 
oli  helpompi  käsittää,  mutta  mistä  ohjel¬ 
moinnissa  oikeastaan  oli  kyse?  En  osan¬ 
nut  visualisoida  tai  selittää  sitä,  mutta 
tämä  muodoton  ”jokin”  osasi  simuloida 
ping-pongia,  käyttää  taskulaskinta  tai 
vaikkapa  muuttaa  Casio-rannekelloni 
räiskintäpeliksi. 

Halusin  tietää  asiasta  enemmän,  joten 
hakeuduin  collegessa  ohjelmointikurssil¬ 
le.  Ohjelmiston  näkymättömyys  oli  teh¬ 
nyt  siitä  silmissäni  maagista,  ja  odotin, 
että  kurssilla  minut  vihittäisiin  muinai¬ 
siin  salaisuuksiin.  Sain  vastaani  kuitenkin 
normaalia  toimistotyötä.  En  odottanut, 
että  kirjoittaisin  käskyjä  reikäkorteille  ja 
odottaisin  sitten  kaksi  päivää  tuloksia.  Jos 
tein  yhdenkin  virheen,  koko  prosessi  piti 
aloittaa  alusta.  Tämä  saisi  riittää  minulle, 
ajattelin  -  tai  niin  luulin. 

Collegen  jälkeen  muutin  Kaliforniaan 
täynnä  unelmia  ja  suuria  odotuksia,  mut¬ 
ta  olin  jo  hukannut  aikaa  kaikenlaiseen,  ja 
se  oli  jättänyt  jälkensä.  Eläessäni  käytän¬ 
nössä  kädestä  suuhun  ja  tehdessäni  töitä 
vapaaehtoisena  radiojuontajana  tein  sen 
johtopäätöksen,  että  "pehmeiden”  taitoje- 
ni  sijaan  tarvitsen  jotakin  "kovempaa”,  ku¬ 


ten  radioinsinöörin  osaamista.  Radiolä¬ 
hetysten  tekniikasta  kiinnostuneena  olin 
käynyt  elektroniikan  peruskurssin,  joka 
tavallaan  valmisti  minut  seuraavaan  vai¬ 
heeseen.  Ilmoittauduin  ammattikouluun 
ja  opin  vahvistimista,  modulaatiosta  ja 
lähetystavoista.  Opintojen  loppuvaiheessa 
tutustuin  Intel  8080  -mikroprosessoriin, 
joka  oli  ehditty  tällä  välin  keksiä. 

Jäin  hetkessä  koukkuun.  Luin  8080  Pro- 
grammers  Reference  Manualin  ja  tunsin 
olevani  velhon  oppipoika.  Olin  lapsena 
lukenut  taikatemppukirjoja,  ja  vaikka  ar¬ 
vostin  illuusioiden  luomiseen  vaadittavaa 
nokkeluutta  ja  temppuja,  tieto  myös  lisäsi 
tuskaa.  En  koskaan  voisi  rakentaa  laitetta, 
jolla  saisin  veljeni  levitoimaan,  enkä  ollut 
tarpeeksi  näppärä  silmänkääntötemppui- 
hin.  Mikroprosessorin  voima  taas  piili 
sen  käskysetissä,  sanaston  muodostavassa 
matalan  tason  ohjelmointikielessä.  Olin 
varma,  että  voisin  oppia  sen. 

Luin  manuaalin  kannesta  kanteen,  en 
niinkään  oppiakseni  sitä  ulkoa  kuin  tutus¬ 
tuakseni  dokumentaation  rakenteeseen, 
jotta  tietäisin,  mistä  vastaukset  löytyvät. 
Yhdistettynä  väsymättömään  haluuni  et¬ 
siä  tietoa  tämä  osoittautui  hyväksi  strate¬ 
giaksi.  Tein  toki  edelleen  virheitä,  mutta 
mikroprosessorin  nopeuden  ansiosta  sain 
palautetta  lähes  välittömästi.  Tämä  nope- 


5KRDLLI  2018.1 


li 


ampi  vasteaika  antoi  oppimiselleni  pot¬ 
kua. 

Nykyisin  vaikkapa  Googlelle  voi  pääs¬ 
tä  töihin  ilman  tietojenkäsittelytieteen 
tutkintoa.  Jos  osaat  työn,  saat  sen.  Men¬ 
neisyydessä,  ennen  julkista  internetiä, 
palkkaamiskäytännöt  olivat  huomatta¬ 
vasti  jäykempiä,  ja  ammattikoulusta  val¬ 
mistuneelle  vaihtoehtoja  oli  vähän.  Voi¬ 
sin  ryhtyä  kenttäasentajaksi  ja  vaihdella 
laitteiden  piirilevyjä,  tai  jos  en  haluaisi 
matkustaa,  voisin  mennä  kokoonpanolin¬ 
jalle  ja  tuijottaa  suurennuslasin  läpi  päi¬ 
västä  toiseen.  Yksikään  työ,  johon  pääsin 
haastatteluun,  ei  sisältänyt  ohjelmointia. 
Tarjolla  olevat  vaihtoehdot  tuntuivat  loh¬ 
duttomilta,  kunnes  sain  päähäni  ottaa  itse 
yhteyttä  kansainvälisen  puhelinyhtiön 
USA:n  länsirannikon  käyttökeskukseen. 
Yllätyksekseni  sain  sieltä  työtä  johtavan 
insinöörin  assistenttina. 

Kent  Wilder  oli  vanhaa  koulukuntaa. 
Hän  rakensi  tarvitsemansa  työkalut,  koska 
niitä  ei  vielä  ollut  olemassa  ja  koska  juuri 
tämä  oli  hänen  nähdäkseen  insinöörin 
tehtävä.  Ohjelmistosta  ei  näkynyt  jälkeä¬ 
kään,  ja  TOCissä  (tekninen  käyttökeskus) 
sijainneet  kotitekoiset  konsolit  oli  raken¬ 
nettu  ilman  integroituja  piirejä  -  vastusten, 
kondensaattorien  ja  induktorien  pyhällä 
kolmiyhteydellä.  Tämä  tarkoitti  tietyllä 
tavalla  paluuta  menneisyyteen,  perusasioi¬ 
den  äärelle,  mutta  en  välittänyt  siitä.  Kent 
oli  juuri  sellainen  mentori,  jonka  tarvitsin. 
Hän  oli  kärsivällinen  ja  pitkämielinen  on¬ 
gelmanratkaisua,  joka  lähestyi  haasteitaan 
tyynesti,  olivatpa  kyseessä  sitten  kytkentä- 
virheet  Malesiassa  tai  New  Yorkin  insinöö¬ 
rien  lähettämät  pisteliäät  kommentit. 

TO C  oli  jaettu  kolmeen  alueeseen:  kon- 
solihuoneeseen,  josta  kytkentöjä  valvot¬ 
tiin,  tasaimia  ja  multipleksereitä  täynnä 
olleeseen  laitehuoneeseen  sekä  johdotus- 
huoneeseen,  joka  yhdisti  eri  osat.  Uuden 
piirin  lisääminen  tarkoitti,  että  johto  piti 
juottaa  tiettyyn  kiinnitysnapaan,  vetää 
tiukalle  ja  pujottaa  sitten  haluttuun  koh¬ 
teeseen.  Kokonaisessa  piirissä  tällaisia 
kytkentöjä  piti  tehdä  vähintään  tusinan 
verran.  Vaikka  johdotushuoneen  jakoke- 
hikot  pyrittiin  pitämään  siistinä,  ne  olivat 
kolme  metriä  korkeita  ja  tiheänään  puna¬ 
valkoista  kierrettyä  parijohtoa. 

Kehikoiden  määritykset  tallennettiin 
kansistaan  pullisteleviin  irtolehtimap- 
peihin.  Teoriassa  välipisteitä  ristiin  ver¬ 
taamalla  oli  mahdollista  selvittää  tietyn 
piirin  reitti  keskuksen  sisällä,  mutta  sen 
alkupistettä,  kohdetta  tai  keskuksen  seu- 
rantapisteitä  ei  voinut  tunnistaa  miten¬ 


kään.  Ne  olivat  olemassa  ainoastaan  Ken¬ 
tin  piirustuksissa. 

En  siis  yllättynyt  kuullessani,  että  taloon 
oli  palkattu  ohjelmoija:  jos  missään  kos¬ 
kaan  tarvittaisiin  tallennusjärj  esteinään 
uudistusta  niin  täällä.  Kyselin  ohjelmoi¬ 
jalta  kunnioittavasti  hänen  projektiinsa 
liittyviä  kysymyksiä,  mutta  kohteliaan 
ulkokuoreni  alla  sykki  itseoppineen  ohjel¬ 
moijan  ylimielinen  sydän,  sillä  olin  hiljat¬ 
tain  hankkinut  Sinclair  ZX-81:n  ja  opetel¬ 
lut  BASICia. 

Kun  sain  tietää,  että  projekti  oli  vain 
sähköinen  muistilehtiö  eikä  kattava  rat¬ 
kaisu  infrastruktuurimme  luettelointiin, 
suuruudenhulluuteni  pääsi  valloilleen. 
Otin  pyhäksi  tehtäväkseni  pelastaa  yhtiön 
kaaokselta.  Jos  hän  ei  aikonut  -  tai  osan¬ 
nut  -  tehdä  sitä,  niin  minä  tekisin,  koska 
minä  osasin.  Ilmoittauduin  anonyymisti 
vapaaehtoiseksi  tehtävään.  En  kertonut 
kenellekään  mitä  tein,  en  edes  Kentille, 
mutta  otin  tehtäväkseni  analysoida,  luo¬ 
kitella  ja  dokumentoida  San  Franciscon 
TOC:n  laitteet  ja  piirit. 

Työstin  raporttia  kotonani  joka  ilta  usei¬ 
den  viikkojen  ajan.  Käytössä  ei  ollut  teks- 
tinkäsittelylaitetta,  joten  kirjoitusvirheiden 
sattuessa  kirjoitin  koko  sivun  uusiksi.  En 
osannut  arvioida,  kauanko  toteuttaminen 
kestäisi  tai  paljonko  se  maksaisi.  En  välit¬ 
tänyt  siitä,  koska  halusin  tehdä  sen  ilmai¬ 
seksi  ja  käyttää  niin  paljon  aikaa  kuin  oli 
tarpeen.  Tästä  oli  tullut  kohtaloni. 

Kun  sain  ehdotukseni  valmiiksi,  siinä  oli 
yli  100  sivua.  Sidoin  raportin  harmaisiin 
kiiltopahvikansiin  ja  esittelin  sen  TOC:n 
päällikölle.  En  odottanut  saavani  vasta¬ 
usta  heti,  mutta  kun  oli  kulunut  jo  useita 
päiviä  eikä  mitään  kuulunut,  kokosin  roh¬ 
keuteni  ja  kävin  koputtamassa  toimiston 
ovelle.  Päällikkö  poimi  kansion  pöydältä 
ja  palautti  sen  minulle  kuin  lainaamansa 
kynän.  ”Kivat  kannet”,  hän  totesi,  ”mistä 
ostit  ne?”  Ja  siinä  se.  Ei  sanaakaan  ideois¬ 
tani  tai  ehdottamistani  ratkaisuista.  Oliko 
hän  edes  lukenut  sitä?  Olin  sanaton.  Läh¬ 
din  toimistosta  loukkaantuneena. 

Vaikka  olinkin  tullut  täydellisesti  tor¬ 
jutuksi,  olin  kehittänyt  elegantin  ratkai¬ 
sun,  hionut  teknisen  kirjoittajan  taitojani 
ja  saanut  tyydytyksen  suuren  projektin 
loppuun  saattamisesta.  Olisin  kuitenkin 
toivonut  myös  hieman  tunnustusta.  Sitä 
paitsi  tosiasiassa  en  koskaan  halunnut 
tekniseksi  kirjoittajaksi,  ja  mitä  hienoa  il¬ 
maiseksi  työskentelyssä  on? 

Opinko  siis  tästä  kokemuksesta  mitään 
-  sen  tärkeän  muistutuksen  lisäksi,  että 
TOC:n  päällikkö  oli  ääliö? 

Kyllä  opin. 

(Opetus  1  -  Sisäänhengitys) 

Opin,  että  hyväksyntä  on  psyykelleni  niin 
tärkeää,  että  valjastan  perfektionismini  epä¬ 
toivoisiin  projekteihin,  joista  en  saa  juuri 
lainkaan  hyötyä  itselleni.  Teen  näin,  jotta 
saisin  elämälleni  tilapäisen  tarkoituksen  ja 
välttyisin  tajuamasta  sitä,  että  eristäytymäl¬ 
lä  tällä  tavoin  omaehtoisesti  vain  pahennan 
jo  ennestään  yksinäistä  elämää,  jonka 
perusta  ei  ole  kestävä. 

(Opetus  1  -  Uloshengitys) 

Opin  tämän,  mutta  en  heti,  sillä  olin  miel¬ 
tynyt  ZX-81:n  ohjelmointiin  ja  näin  mah¬ 
dollisuuden  käyttää  sitä  toiseen  töissä  koh¬ 
taamaani  ongelmaan. 

Minun  piti  vain  suunnitella  ZX-81:lle 
lisäkortti,  asentaa  komponentit  kortille, 
tehdä  johdotukset  ja  kirjoittaa  ohjelma, 
joka  lukisi,  taulukoisi  ja  muotoilisi  tiedot 
ja  tulostaisi  raportin.  Siinä  kaikki.  Niin,  ja 
sitten  piti  estää  ZX-81:n  ylikuumenemi¬ 
nen  ja  lisäkortin  irtoaminen  sekä  näytön 
(kanavalle  3  viritetty  matka-tv)  sekoami¬ 
nen.  Työstin  tätä  kuukausikaupalla  kärsi¬ 
vällisesti,  miltei  mielipuolisesti,  ja  tallen¬ 
sin  ohjelman  jokaisen  version  kasetille, 
kunnes  lopulta  tunnustin  rakkaan  pikku 
koheeni  rajoitukset  ja  hyväksyin  sen,  ettei 
tämä  projekti  onnistu. 

Opinko  siis  tästä  kokemuksesta  mitään, 
sen  lisäksi,  että  tajusin  miten  typerää  on 
käyttää  näin  paljon  aikaa  ja  vaivaa  johon¬ 
kin,  mitä  kukaan  ei  edes  pyytänyt?  Kyllä 
opin. 

(Opetus  2  -  Sisäänhengitys) 

Opin,  että  huono  itsetunto  synnyttää 
defensiivisyyttä  -  olisin  tehnyt  mitä  tahansa 
ansaitakseni  Kentin  kunnioituksen -ja 
kilpailuhenkisyyttä,  sillä  halusin  ehkä  myös 
syrjäyttää  hänet  tuomalla  TOC:hen  digi¬ 
taalitekniikkaa.  Valitsemalla  mahdottomia 
tehtäviä  vahvistin  riittämättömyyden  tun- 
nettani  samalla  kun  kannoin  kaunaa  siitä, 
että  panostukseni  ei  tunnustettu. 

(Opetus  2  -  Uloshengitys) 


Opin  tämän,  mutta  en  heti,  sillä  oli  aika 
siirtyä  eteenpäin.  Ohjelmiston  läheisyy¬ 
den,  työ suhdeuima- altaan  ja  gourmet- 
kanttiinin  houkuttelemana  lähdin  Pii¬ 
laaksoon  töihin  yhtiöön,  joka  suunnitteli 
ja  valmisti  tietokonepohjaisia  puhelinkes¬ 
kuksia.  Haittapuolena  oli  yli  kahden  tun¬ 
nin  työmatka  ruuhkassa.  Pääsin  sisään 
puhelinyhtiökokemukseni  ansiosta. 

Aloitin  työt  käyttöinsinöörinä,  joka  vas¬ 
tasi  kenttäasentajien  puheluihin  ja  jalkau- 

tui  ajoittain  heidän  luokseen  paikan  pääl¬ 
le.  Jos  ongelma  vastasi  tunnettujen  bugien 
listassa  olevaa  kuvausta,  asensin  uudem¬ 
paa  versiota  odotellessa  tilapäisen  ”pat- 
chin”,  joka  ohitti  virheellisen  kohdan.  Täl¬ 
lainen  patchaaminen  oli  riskaabelia,  sillä 
minun  piti  kirjoittaa  konekieltä  käynnissä 
olevaan  järjestelmään  epäluotettavan  mo¬ 
deemiyhteyden  kautta.  Lyöntivirheet  saat¬ 
toivat  aiheuttaa  katastrofin. 

Ryhmämme  kokenein  patchaaja  oli 
Mark,  joka  tunnettiin  loukkaavasta  käy¬ 
töksestään.  Hänen  suosikkiheittonsa  oli 
lievästi  homofobinen  ”käypä  polvillesi”. 
Hän  oli  kiusaaja,  joka  pänttäsi  tietojaan 
ja  pilkkasi  kaikkia,  jotka  eivät  tienneet 
yhtä  paljon.  Asioiden  kysyminen  häneltä 
oli  alentavaa,  mutta  siedin  sen.  Lopulta 
opin  itsekin  kirjoittamaan  patcheja  ja 
heti  sen  jälkeen  pyysin  siirtoa  pois  ryh¬ 
mästä. 

Uusi  työni  oli  ylläpidossa,  jossa  korjasin 
vanhemman  mutta  vielä  käytössä  olevan 
ohjelmiston  bugeja.  Tähän  ei  ole  olemassa 
koulutusta,  pitää  vain  tutkia  koodia  ja  lu¬ 
kea  kriittisellä  asenteella  dokumentaatiota 
ja  kommentteja.  Koodin  kirjoittanut  oh¬ 
jelmoija  ei  ole  enää  töissä  yhtiössä  tai  hän 
on  liian  kiireinen  -  tai  sitten  hän  on  unoh¬ 
tanut,  mitä  teki.  Olet  omillasi,  ja  aika  pian 
sinusta  itsestäsi  tulee  auktoriteetti  asiassa. 

Jotkut  minulle  määrätyistä  bugeista 
olin  välittänyt  eteenpäin  kentältä,  mutta 
muutamat  olin  myös  itse  löytänyt  diag¬ 
nostiikkaa  tehdessäni.  Koska  olin  itse  teh¬ 


nyt  töitä  kentällä,  ymmärsin  työkalujen 


tärkeyden  ja 
koin  henkilö¬ 
kohtaista  vas¬ 
tuuta  niiden 
korjaamisesta. 
Olin  nyt  viral¬ 
lisesti  ohjelmoija, 
mutta  halusin  luo¬ 
da  ohjelmia  enkä 
vain  korjata  niitä. 
Halusin  siirtyä  yllä¬ 
pidosta  kehitykseen,  ja 
sitä  varten  piti  opetella 
C-kieli.  Mutta  sekään  ei 
riittänyt.  Olin  vakuutta¬ 
nut  itselleni,  että  tarvitsin 
maisterin  tutkinnon  tieto¬ 
jenkäsittelytieteestä,  joten 
aloin  opiskella  kursseja.  En 
enää  ajanut  töihin  autolla. 
Vaihtamalla  junaan  sain  aikaa 
kirjoittaa  ohjelmia,  joita  sitten 
kokeilin  töiden  jälkeen  toimis¬ 
tossa  tai  koulun  mikroluokassa,  koska 
minulla  ei  vielä  ollut  PC:tä  kotona.  Use¬ 
ammin  kuin  kerran  myöhästyin  viimei¬ 
sestä  junasta  ja  nukuin  toimistolla.  Ai¬ 
kataulu  oli  rankka  ja  vaivannäkö  täysin 
tarpeetonta,  koska  kukaan  ei  vaatinut 
minulta  maisterin  tutkintoa.  Lopulta 
päätin,  että  voisin  edetä  ilman  sitäkin, 
ja  tein  niin.  En  ollut  enää  pelkkä  ohjel¬ 
moija:  sain  siirron  kehityspuolelle,  ja 
minusta  tuli  ohjelmistoinsinööri,  suun¬ 
nittelija,  luoja. 

Osastolla  oli  pakkomielle  kokouk¬ 
sista  ja  metodologiasta.  Suunnittelu¬ 
asiakirjoja  arvioitiin  muodollisissa 
tilaisuuksissa  paitsi  logiikkavirheiden, 
myös  kieliopin  ja  muotoilun  kannalta. 


Vikojen  etsiminen  oli  nyt  elämäntapa, 
saimme  palkkaa  siitä,  ja  kriittiselle 
luonteelleni  tämä  sopi  erinomaises¬ 
ti.  Meiltä  odotettiin  täydellisyyttä, 
joten  kohteliaisuuksia  ei  juuri  jael¬ 
tu.  Opimme  kuitenkin  ottamaan 
vastaan  kovaakin  kritiikkiä 
loukkaantumatta  siitä,  ja  mat¬ 
kan  varrella  myös  ryhmähenki 
kehittyi. 

Tätä  yhteistyön  henkeä 
vahvisti  UNIX-kehitysym- 
päristö,  joka  rohkaisi  ja¬ 
kamiseen  ja  avoimuuteen 
korostamalla  yksinkertaisuutta  ja 
modulaarisuutta.  Se  oli  jotain  aivan 
muuta  kuin  Markin  tietojen  pant¬ 
taus  tai  Microsoftin  läpinäkymättö¬ 
myys.  Salaisuuksia  ei  ollut.  UNIXin 
man- sivujen  kattava  dokumentaatio 
oli  kaikkien  katsottavana.  Jos  et  ollut 
valmistautunut  huolellisesti,  kehotus 
”RTFM”  tuli  tutuksi. 

Viehätykseni  Pongiin  oli  muuttu¬ 
nut  mielenkiinnoksi  käyttöliittymiä 
kohtaan,  ja  otin  tehtäväkseni  ”front- 
endin”  kehittämisen  monimutkaiselle 
puhelinke  skus  s  o  velluks  elle .  UI  -kon  - 
septityöpajan  suorittamisen  jälkeen 
olin  vakuuttunut,  että  PC-sovellusten 
pitäisi  noudattaa  Windowsin  ilmettä. 
Koska  sovelluksemme  oli  tarkoitus 
esittää  ”tyhmillä”  päätteillä,  joissa  ei 
ollut  hiirtä,  tämä  oli  aika  väkinäi¬ 
nen  tavoite.  Ajattelin  kuitenkin,  että 
se  tekee  lopputuotteesta  visuaalisesti 
uskottavan  ja  sementoi  myös  minun 
asemani  Ul-osaajana.  Teknisestä  nä¬ 
kökulmasta  tämä  osoittautui  huomat¬ 
tavan  työlääksi.  Työpäivät  venyivät, 
kun  huomasin  kerta  toisensa  jälkeen 
maalanneeni  itseni  nurkkaan  ja  jou¬ 
duin  pelastautumaan  sieltä  yhä  moni¬ 
mutkaisempien  keinojen  avulla. 

Suurempi  haaste  oli  kuitenkin  kon- 
septitasolla:  siinä,  miten  sovellus  esi¬ 
tellään  vähemmän  tekniselle  ihmiselle. 
Ilman  älykästä  frontendiä  järjestelmän 
käyttäminen  olisi  vaatinut  useiden 
kryptisten  komentojen  ja  parametrien 
kirjoittamista,  minkä  lisäksi  olisi  pitä¬ 
nyt  tuntea  noin  puolen  tusinan  muut¬ 
tujan  väliset  suhteet.  Markkinointi  ei 
ollut  ottanut  tätä  puolta  asiasta  lain¬ 
kaan  huomioon,  mutta  itse  näin  sen 
ydintehtävänäni,  koska  ajattelin  asi¬ 
aa  käyttäjän  enkä  ohjelmoijan  näkö¬ 
kulmasta.  Minun  piti  rakentaa  näille 
erillisille  elementeille  yhtenäinen  vii¬ 
tekehys  ja  piilottaa  ne  käyttöliittymän 


taakse.  Taustalla  koodiliima  sitten 
muuttaisi  sen  oikeiksi  ”backendin”  ko¬ 
mennoiksi. 

Hyvinä  päivinä  koin  olevani  hyvän¬ 
tahtoinen  diktaattori,  jonka  pienet  ala¬ 
maiset  reagoivat  virheettömästi  näp¬ 
päimistöltä  kirjoittamiini  käskyihin. 
Huonoina  päivinä,  jolloin  en  onnistu¬ 
nut  korjaamaan  itse  tekemääni  virhet¬ 
tä  ja  istuin  yhä  toimistossa  kymmenel¬ 
tä  illalla  -  tietäen,  että  töissä  piti  olla 
jälleen  seitsemältä  aamulla  -  kyseen¬ 
alaistin  kaiken  mitä  tein. 

Syytin  itseäni  myös  virheistä,  joita 
en  ollu  tehnyt.  Erään  poikkeuksellisen 
turhauttavan  istunnon  aikana  tuntui, 
kuin  itse  logiikka  olisi  kääntynyt  mi¬ 
nua  vastaan.  Kävin  koodia  läpi  rivi 
kerrallaan  ja  yritin  ymmärtää,  miksi 
muuttuja  ei  välillä  päivittynyt  oikein. 
Turhautuneena  käynnistin  tietokonee¬ 
ni  uudelleen,  ja  ongelma  katosi.  Syynä 
oli  ollut  tilapäinen  sähköinen  häiriö,  ei 
vika  koodissani. 

Projekti  jatkui  kuukausia,  ja  tein 
säännöllisesti  10-12  tunnin  päiviä. 
Avioliittoni  kärsi,  mutta  olin  jo  pak¬ 
komielteinen  asian  suhteen  ja  vakuut¬ 
tunut,  että  kun  hanke  valmistuu,  saan 
haluamani  ja  ansaitsemani  ylennyk¬ 
sen.  Niin  ei  käynyt.  Tuloksena  olikin 
projektinjälkeinen  masennus,  joka 
muuttui  pian  oikeaksi  masennukseksi. 

Opinko  tästä  kokemuksesta  mitään, 
lukuun  ottamatta  sitä  että  viiden  tun¬ 
nin  yöunet  eivät  riitä,  ja  että  minun 
olisi  pitänyt  kuunnella  vaimoani  ja  olla 
ottamatta  vastaan  työtä,  jossa  työmat¬ 
kat  ovat  näin  pitkiä? 

Kyllä  opin. 

(Opetus  3  -  Sisäänhengitys) 

Opin,  että  liioittelullani  ei  ole  mitään 
luontaista  ylärajaa,  ja  että  kuvittelemal¬ 
la  itseni  oletetun  loppukäyttäjän  ase¬ 
maan  -  ja  ihan  vain  olemalla  ylimielinen 
-  olin  kadottanut  käsityksen  työkuor¬ 
mituksestani  ja  aliarvioinut  projektin 
vaatiman  ajan  ja  resurssit.  Samaan 
aikaan  olin  eristäytynyt  muista  niin,  että 
poliittisesti  taitavammat  ja  perinteisem¬ 
min  kunnianhimoiset  kollegani  olivat 
päässeet  etenemään  urallaan. 
(Opetus  3  -  Uloshengitys) 

v 

Opin  tämän,  mutta  en  heti,  sillä  oli 
jälleen  aika  edetä.  Miksi  juuttua  an¬ 
tiikkisen  teknologian  pariin  firmassa, 
jossa  minua  ei  arvostettu,  kun  internet 
kasvoi  vauhdilla  ja  ketterät  uudet  yri- 

tykset  keräsivät  rahat?  Vaihdoin  siis  oman 
toimiston  karsinaan  startup -yrityksen 
avokonttorissa  kotini  lähellä  ja  sain  sen 
mukana  optioita,  oluenhuuruisia  juhlia  ja 
nopeaa  kehitystä.  Kaikki  meni  hyvin 
puolitoista  vuotta,  kunnes  yritys  me¬ 
netti  suurimman  asiakkaansa,  opti¬ 
oista  tuli  arvottomia  ja  yritys  irtisanoi 
puolet  henkilöstöstään  -  minut  mukaan 
lukien.  Tällä  kertaa  oppi  meni  perille  vä¬ 
littömästi,  kun  muistin  isäni  sanat:  Jos  jo¬ 
kin  vaikuttaa  liian  hyvältä  ollakseen  totta , 
se  todennäköisesti  on  sitä. 

Näppini  polttaneena  halusin  enemmän¬ 
kin  turvallisen  työpaikan,  joten  hakeu¬ 
duin  Fortune  10  -yhtiöön.  Minut  palkkasi 
UNIX-konsultiksi  tietotekniikkaa  osaa¬ 
maton  päällikkö,  jonka  kunnianhimois¬ 
ten  selkäänpuukottajien  tiimille  ajatuskin 
muutoksesta  oli  kauhistus.  Tein  analyy¬ 
sejä  ja  kirjoitin  muutaman  aikaa  säästä¬ 
vän  ohjelman,  mutta  myös  sähläsin  sekä 
ihmissuhteiden  että  teknologian  tasolla. 
Työyhteisö  oli  paikalleen  juuttunut  ja  pik¬ 
kumainen,  eivätkä  he  pitäneet  uudesta 
tulokkaasta.  Minulla  taas  ei  ollut  lainkaan 
Kentin  tyyneyttä,  vaan  olin  ylimielinen  ja 
varomaton.  Käytössä  ei  ollut  erillistä  testi¬ 
ympäristöä,  ja  valitettavasti  kokeilin  eräs¬ 
tä  ohjelmaani  yöllä  tuotantoympäristössä. 
Aivan  satunnainen  asia,  jota  en  ollut  ot¬ 
tanut  huomioon,  kaatoi  koko  yhdyskäy¬ 
tävän,  ja  sain  potkut.  Opinko  nyt  mitään? 
Voi  kyllä. 

(Opetus  4  -  Sisäänhengitys) 

Pikku  lammikoissa  uivat  isot  kalat  eivät 
arvosta  kalatieteilijää. 

Kaiken  kyseenalaistaminen  ei  ole  keino 
saada  ystäviä. 

Vaikka  oletkin  ylimielinen,  koska  olet  erin¬ 
omainen  työssäsi,  olet  silti  ylimielinen. 
Tuotantojärjestelmällä  ei  testata. 

(Opetus  4  -  Uloshengitys) 


En  ollut  ainoa  työtön,  sillä  dotcom- 
kupla  tyhjeni  edelleen.  Hakemuksiin 
ei  vastattu,  ja  haastatteluihin  oli  vaikea 
päästä.  Mutta  kun  työmarkkinat  lo¬ 
pulta  avautuivat,  olin  valmiina.  Olin 
kuin  olinkin  oppinut  jotain.  Jätin  Pii¬ 
laakson  ja  pitkät  työmatkat.  Jätin  12 
tunnin  päivät  ja  projektit,  jotka  vahasivat 
ajatukseni  ja  elämäni.  Halusin  stressittö¬ 
män  työn  läheltä  kotoa  ja  kahdeksan  tun¬ 
nin  työpäivät.  Minulle  kävisi,  että  palkka 
ei  olisi  yhtä  hyvä  kuin  aiemmin.  Olin  ni¬ 
mittäin  tajunnut,  että  itse  projektit  eivät 
olleet  vahingollisia,  vaan  minä  itse  vedin 
aina  ikiliikkujan  kammesta  käyntiin.  Siksi 

minun  piti  myös  vetää  jarruvipua.  Löysin 
haluamani  sanfranciscolaisesta  sairausva- 
kuutusyhtiöstä. 

Haastattelussa  tehtävä  oli  kuitenkin  vai¬ 
kuttanut  teknisemmältä  kuin  se  olikaan. 
Työ,  jossa  piti  varmistaa,  että  vakuutet¬ 
tujen  nimet  ja  taustatiedot  oli  lähetetty 
tietokantaan  oikein,  oli  lopulta  melko 
kuivakkaa.  Analyysiksi  kutsuttu  työ  olikin 
vain  tietojen  vertailua.  Kyllästyin  melko 
pian. 

En  pidä  kyllästymisestä,  ja  ikävystyttävä 
työ  alkoi  veltostuttaa  muutenkin.  Siispä 
ryhdyin  tuotteliaaksi  ja  aloin  kirjoittaa 
ohjelmia,  jotka  tekisivät  työn  puolestani. 
Halusin  niiden  olevan  helppokäyttöisiä 
ja  vaativan  mahdollisimman  vähän  käyt¬ 
täjän  toimia.  Annoin  niille  näppärät  ni- 
milyhenteet,  jotta  päällikköni  voisi  kertoa 
niistä  omalle  päällikölleen,  ja  esittelin  ne 
sitten  omalle  tiimilleni. 

Ohjelmat  puolittivat  työkuormani.  Täs¬ 
tä  eteenpäin  minun  ja  tiimini  päätehtävä 
oli  -  Facebookin  selailun  lisäksi  -  var¬ 
mistaa,  ettei  päällikkö  saa  tietää,  kuinka 
paljon  vapaata  aikaa  meille  itse  asiassa  jäi. 
Käytin  omaa  aikaani  novellien  kirjoitta¬ 
miseen  ja  tein  myös  lisää  ohjelmia,  joita 
arvostettiin  ja  joista  sain  bonuksia. 

Lisää  tyydytystä  sain  siitä,  että  järjestel¬ 
mä  ei  enää  seonnut,  jos  saman  perheen 
jäsenten  nimien  alussa  oli  kolme  samaa 
kirjainta.  En  tietenkään  voinut  vaikuttaa 
siihen,  jos  heiltä  myöhemmin  evättiin 
korvaukset,  mutta  ainakaan  se  ei  johtunut 
kirjausvirheestä. 

Olen  nyt  eläkkeellä,  mutta  pyrin  yhä  tor¬ 
jumaan  oppimiani  huonoja  tapoja.  Ohjel¬ 
miston  virtuaalisessa  maailmassa  hallinta 
on  keskeinen  käsite.  Olet  kuin  Aladdin  ja 
ohjaat  lampun  henkeä,  joka  haluaa  täyttää 
jokaisen  toiveesi,  tai  kuin  pikku  Napoleon 
armeijoineen.  Arvioitaessa  ohjelmistoa 
olet  saivartelija,  jonka  odotetaan  puuttu¬ 
van  pienimpäänkin  yksityiskohtaan. 

Elämä  ei  kuitenkaan  ole  ongelma,  jota 
pitää  hallita  tai  korjata,  eikä  tällaisella 
asenteella  voi  saada  ystäviä  tai  vaikuttaa 
muiden  mielipiteisiin.  En  ole  enää  työ- 
narkomaani,  mutta  kuitenkin  taipuvai¬ 
nen  pakkomielteisiin.  Yritän  suunnata 
energiani  avioliittooni  ja  kotiimme.  En 
enää  vaadi  täydellisyyttä,  vaikka  toki  pi¬ 
dän  sitä  ohjenuorana.  Pyrin  pysymään 
oikealla  tiellä,  mutta  ajoittain  joudun 
eksyksiin  ja  minut  pitää  bootata.  Syvä 
hengitys  riittää,  jos  olen  oikeassa  mie¬ 
lentilassa  -  muuten  tarvitsen  hellän  läp- 
säytyksen.  Paraskin  ohjelmisto  nimittäin 
oikuttelee  välillä.  & 


Soitto 

kotiin 

Päinvastoin  kuin  väitetään, 
Atari  2600:n  E.T.  oli  aikansa 
paras  lisenssipeli. 

Janne  Siren 

”111  be  right  here”,  sanoi  E.  T.  the  Extra- 
Terrestrial  -elokuvan  (1982)  nimihahmo, 
kosketti  vastanäyttelijän  otsaa  hehku¬ 
valla  sormellaan  ja  syöpyi  sukupolvien 
muistiin.  E.T.  oli  1980-luvun  suosituin 
elokuva,  suositumpi  kuin  Tähtien  sodat. 
E.T.:stä  ei  tehty  jatko-osia,  eikä  etko-osia, 
mutta  ehkä  juuri  siksi  se  on  kestänyt  ai¬ 
kaa  -  eikä  se  ole  unohtunut. 

Unohtunut  ei  ole  myöskään  eloku¬ 
vasta  tehty  lisenssipeli,  E.  T.  the  Extra- 
Terrestrial  Atari  2600  -pelikonsolille 
(1982).  Useimmat  pelaajat  tuntevat  su¬ 
rullisen  tarinan:  Rekkalasteittain  myy¬ 
mättä  jääneitä  E.T.-pelejä  haudattiin 
New  Mexicon  erämaahan  jo  1983.  ”T  11 
be  right  here”,  sanoi  E.T.-pelimoduuli, 
kunnes  kaivausryhmä  kaivoi  sen  esiin 
vuonna  2014. 

Kaikkihan  sen  tietävät:  E.T.  oli  maa¬ 
ilman  huonoin  videopeli  ja  tappoi  var¬ 
haiset  pelikonsolit. 

Myytinmurtajaiset 

Myytillä  tarkoitetaan  yleistä,  mut¬ 
ta  harhaista  uskomusta.  Esimerkik¬ 
si  E.T. -elokuvasta  muistetaan  E.T.:n 
keksineen  sanat  ”E.T.  phone  home”. 
Oikeasti  E.T.  sanoi  ”E.T.  home  pho¬ 
ne”.  Gertie  -  Drew  Barrymore  -  sanoi 
”E.T.  phone  home”  (E.T.  toisteli  myö¬ 
hemmin  Gertien  sanoja).  Myös  tarinaa 
E.T.-pelimoduuleista  erämaassa  on 
dramatisoitu.  Kyseessä  oli  kaatopaikka 
Alamogordon  kaupungissa. 

Entä  se  peli:  mikä  on  myyttiä  ja  mikä 
totta?  Kiistatonta  on,  että  E.T. -peli  sai 
alkunsa  kiireessä.  Pelin  Atarille  to¬ 
teuttanut  Howard  Scott  Warshaw  sai 
vain  viitisen  viikkoa  aikaa  sen  toteut¬ 
tamiseen,  vaikka  tyypillinen  toteutus  - 
projekti  kesti  tuolloin  puoli  vuotta. 


Lisenssineuvottelut  olivat  venyneet,  ja 
peli  piti  saada  joulumarkkinoille.  Ver¬ 
tailun  vuoksi  pelimoduulien  valmistus 
kesti  kymmenen  viikkoa. 

Pelin  toteutus  alkoi  pikasuunnitte- 
lulla.  Warshaw  hahmotteli  vapaasti 
kuljettavan  pelimaailman  esteineen 
sekä  tehtävän:  E.T.  saapuu  Maahan,  et¬ 
sii  osat  puhelimeensa,  soittaa  kotiin  ja 
alus  noutaa  hänet.  Ihmishahmoja  olisi 
pelissä  elokuvaa  mukailevissa  sivu¬ 
rooleissa.  Ohjaaja  Steven  Spielberg  ei 
suunnitelmasta  innostunut,  vaan  kan¬ 
natti  E.T. -henkistä  Pac-Mania. 

Warshaw  kuitenkin  uskoi  oman 
konseptinsa  olevan  lähempänä  eloku- 
vaelämystä  ja  sai  tahtonsa  läpi.  Kotiin 
soittava  E.T.  ehti  kauppoihin  jouluk¬ 
si  1982.  Atari  oli  yltiöoptimistinen  ja 
valmisti  peliä  arviolta  neljä  miljoonaa 
kappaletta. 

Epätodennäköinen  esikuva 

Muistan  hämärästi  ensikokemukseni 
E.T.:stä  80-luvulta.  Reaktioni  oli  sama 
kuin  monilla  ajan  lapsilla:  hämmen¬ 
nys.  E.T.  ei  ollutkaan  suoraviivainen 
toimintapeli,  siinä  ei  itse  asiassa  ole 
väkivaltaa  lainkaan.  Epälineaarinen 
pelimaailmakin  oli  uutta.  Ohjeiden 
tulkkaaminen  auttoi,  mutta  tämä  jäi 
monilta  tekemättä.  Spielbergin  Pac- 
Man  olisi  ollut  lähempänä  odotuksia. 

Kiirehtiminen  oli  myös  jättänyt 
E.T.:hen  useita  pieniä  ongelmia.  Näitä 
eräs  pelin  fani  listasi  ja  myös  korjasi  an¬ 
siokkaasti  Neocomputer.org-sivustolla 


vuonna  2013.  Yksi  tällainen  on  pelin 
kirjaimellinen  törmäysrutiini,  jonka 
vuoksi  E.T.  osuu  ja  putoaa  kaivoon, 
vaikka  vain  sen  pää  olisi  kaivon  yläpuo¬ 
lella.  Faniversiossa  tämä  on  korjattu. 

80-luku  muistetaan  löyhästi  eloku¬ 
viin  perustuvista  tusinap eleistä,  jotka 
kutistivat  tarinat  irrallisiksi  toiminta- 
pelikohtauksiksi.  E.T.:n  alustatoveri, 
samana  vuonna  ilmestynyt  Star  Wars 
-  The  Empire  Strikes  Back  (ks.  Skrolli 
2013.3),  oli  malliesimerkki:  kokoillan 
elokuvasta  peliin  selvisi  vain  päätty¬ 
mätön  lumikiituriammuskelu. 

E.T.  oli  kunnianhimoisempi.  Se  pyrki 
pelillistämään  saumattoman  lisenssita- 
rinan  alusta  loppuun,  mikä  oli  uraauur¬ 
tavaa.  Lopussa  kiitos  seisoo  -  nykypäi¬ 
vän  elokuvapelit  ovat  tässä  lähempänä 
E.T.:tä  kuin  monia  muita  kasaripelejä. 
Eikä  E.T.  huonosti  pärjännyt  akanaan¬ 
kaan:  1,5  miljoonaa  myytyä  kappaletta 
oli  lähellä  Atari  2600:n  parhaimmistoa 
ja  puoli  miljoonaa  enemmän  kuin  Em¬ 
pire  Strikes  Backilla. 

Peliä  toki  valmistettiin  ihan  liikaa, 
mutta  lopulta  E.T.:n  suurin  synti  oli 
syntyä  väärään  aikaan.  Se  ilmestyi 
Commodore  64:n  julkaisuvuoden  lo¬ 
pulla.  New  Mexicon 
hiekkaan  päätyi  pian 
paljon  muutakin. 

Kotimikrovallan- 
kumous  oli  alka¬ 
nut.  & 

Linkit  E.T.- 
peliin  Internet 
Archivessa  sekä 
muunnelma- 
projekteihin: 
skrolli.fi/ 
numerot 

Tekniikka 


Todellisuus  lisääntyy 

Darth  Vader 
kävi  meillä 

Maailman  ensimmäinen  virtuaa¬ 
likypärä  oli  samalla  lisätyn  todel¬ 
lisuuden  silmikko.  Nyt  lisätystä 
todellisuudesta  puhutaan  taas. 
Skrolli  listasi  tärkeimmät 
AR-alustat. 


Teksti:  Janne  Siren 

Kuvat:  Janne  Siren,  Microsoft,  IKEA,  HoloKit,  Lenovo,  Vuzix 


Puristan  kaksin  käsin  metallisen 
väristä  muoviputkiloa.  Katson 
ympärilleni:  Oma  koti.  Sohva 
ja  pöytä.  Pino  Skrolleja  ja  eilisen  tiskit. 
Sohvan  vieressä  seisoo  Darth  Vader. 
Puristan  kovempaa,  ja  muoviputkilos- 
ta  nousee  sinertävä  valopatsas.  Darth 
Vader  nostaa  oman,  punaisen  valo- 
miekkansa... 

Kun  kerroimme  virtuaalitodellisuu¬ 
den  150-vuotisesta  historiasta  Skrol- 
lissa  2016.2,  kerroimme  myös  The 
Sword  of  Damocles  -nimisestä  virtuaa¬ 
likypärästä  vuodelta  1968.  Damokleen 


miekkaa  pidetään  ensimmäisenä  tieto¬ 
teknisenä  keinotodellisuussilmikkona. 
Silmikko  toimi  myös  läpinäkyvänä, 
jolloin  vektorigrafiikka  näyttäytyi  tosi¬ 
maailman  keskellä.  Tätä  kutsutaan  li¬ 
sätyksi  todellisuudeksi. 

Keinotodellisuudessa  näyttää  esiin¬ 
tyvän  kypäriä  ja  miekkoja.  Hienostu¬ 
neita  aseita  sivistyneemmälle  ajalle, 
vaiko  edelleen  pelkkä  kangastus? 

Microsoftin  sekatodellisuus 

Virtuaali-  ja  lisätty  todellisuus  saivat  al¬ 
kunsa  samanaikaisesti.  Virtuaalitodel¬ 
lisuudella  ( Virtual  reality,  VR) 
tarkoitetaan  tosimaai¬ 
lman  peittävää  lu¬ 
metodellisuutta. 
Lisätty  todellisuus 
(. augmented  reality, 
AR)  taas  on  keino - 
todellisuuselementtien 
näyttäytymistä  todellisuu¬ 
dessa.  Yhteistä  on  liikkeenseuranta: 
tekotodellisuus  näyttää  aidolta  vain, 


kun  se  liikkuu  uskottavasti  katseen  ja 
tilan  mukana. 

Tähän  saakka  kuluttajatuotteiden 
kehitys  on  kuitenkin  ollut  erillistä: 
lisättyä  todellisuutta  on  nähty  lähin¬ 
nä  kannettavien  peli-  ja  älylaitteiden 
kamerasovelluksissa,  virtuaalitodelli¬ 
suutta  pelisilmikoissa.  Kerroimme  esi¬ 
merkiksi  Googlen  erillisistä  Daydream 
(VR)-  ja  Project  Tango  (AR)  -hank¬ 
keista  Skrollissa  2017.1. 

Ensimmäisenä  näitä  erillistodelli- 
suuksia  kiirehti  yhdistämään  Micro¬ 
soft.  Windows  10:n  versio  1709  (Fall 
Creators  Update,  2017)  sisältää  Win¬ 
dows  Mixed  Realityn  eli  ”Windowsin 
yhdistetyn  todellisuuden”,  joka  kattaa 
molemmat  keinotodellisuuden  muo¬ 
dot.  Microsoftin  kumppanit  julkaisivat 
samalla  joukon  Mixed  Reality  -silmi- 
koita,  joiden  liikkeenseuranta  perus¬ 
tuu  kameroihin  eikä  vaadi  ulkoisia 
majakoita  aiempien  PC-lasien  tapaan. 

Microsoftin  sekatodellisuus  on  kui¬ 
tenkin  toistaiseksi  vain  lupaus  tule- 


HoloLens  (3  349  euroa). 

ARKit  ja  IKEA  Place.  Lume-IKEA,  jossa 
huonekaluja  ei  tarvitse  koota  itse. 


vasta.  Silmikoista  ainoastaan  kallis  ja 
ikääntyvä  ammattilaistuote  HoloLens 
tukee  läpinäkyvää  lisättyä  todellisuut¬ 
ta.  Siinä  on  myös  pelkkä  klikkerioh- 
jain,  eikä  tukea  monipuolisille  liikeoh- 
j äimille.  Mixed  Reality  -silmikot  taas 
ovat  vasta  "pelkkiä”  virtuaalilaseja. 

Esimakua  lisätystä  Windows-todel- 
lisuudesta  tarjoaa  sentään  Microsoftin 
Mixed  Reality  Viewer  -sovellus,  joka 
piirtää  3 D -kuvia  tietokoneen  kamera- 
kuvan  keskelle. 

Applen  ja  Googlen  tanssi 

Google  puolestaan  on  esitellyt  Tango  - 
projektiaan  vuosien  ajan.  Projekti  tutki 
älylaitteen  sijainnin  havainnointia  ti¬ 
lassa  ja  tuotti  vaikuttavia  AR-demoja. 
Tangon  kyvyt  perustuivat  älylaittee- 
seen  integroituun  kamerapatteristoon, 
joka  näkee  tarkalleen,  missä  ja  missä 
asennossa  laite  on,  ilman  ulkoisia  ma- 
jakoita.  Pari  yhteensopivaa  laitettakin 
julkaistiin. 

Tosissaan  lisätyn  todellisuuden  kil¬ 
pa  kuitenkin  käynnistyi,  kun  Apple 
paljasti  ensimmäiset  keinotodellisuus- 
korttinsa  julkaisemalla  ARKit-kehitys- 
alustan  iOS-laitteille  kesäkuussa  2017. 
Toisin  kuin  Tango,  ARKit  ei  vaadi 
erityiskameroita,  vaan  älylaitteen  pe- 
russensorit  riittävät  AR- sovellusten 
toteuttamiseen.  Uudemmat  iPhonet  ja 
muutamat  iPadit  kelpaavat  laitteiksi. 

Googlen  vastaus  tuli  elokuussa: 
ARCore-alusta  tavallisille  Android- 
älypuhelimille,  joka  korvaa  Tangon. 
Eräs  kehittäjä  kuvaili  ARCorea  sa¬ 
noin  "uudelleennimetty  Tango,  josta 
on  kommentoitu  pois  erikoiskame- 
ravaatimus”  Tangoa  varten  kehitetty 
kamerakonsepti  ei  silti  ole  häviämässä 
-  se  on  osa  Googlen  tulevan  Daydream 
Standalone  -VR- alustan  WorldSense- 
liikkeenseurantaa. 


Mirage  AR  (199  euroa). 

Myös  Kylo  Ren  esiintyy  Jedi  Challengesissa. 

ARKit  ja  ARCore/Tango  toimivat 
uudehkojen  älylaitteiden  ruudulla,  ka¬ 
merakuvan  päällä.  Virallisia  AR-laseja 
ei  niillekään  saa.  Pahvinen  HoloKit- 
silmikko  tosin  tarjoaa  ensiapua. 

Lenovon  kangastus 

Windows  Mixed  Realityn  keskittyessä 
virtuaalisilmikoihin  ja  mobiilijättien 
lisätessä  todellisuutta  vasta  älylaitteen 
ruudulle,  musta  hevonen  tulee  Leno- 
volta.  Lenovon  Mirage  AR  (aloitusku- 
vassa)  on  lisätyn  todellisuuden  silmik¬ 
ko  älypuhelimille.  Kuten  HoloKitissä, 
puhelin  kiinnitetään  heijastusnäytöksi 
silmikon  sisään. 

Erityiseksi  Mirage  AR:n  tekee  sen 
ensisovellus:  Star  Wars  -  Jedi  Chal- 
lenges  -peli  valosapeleineen.  Peli  on 
pakattu  silmikon  ja  liikkeenseuranta- 
majakan  mukaan.  Peli  sisältää  valo- 
miekkataistelun,  strategiapelimäisen 
maataistelun  ja  holoshakin.  Ja  kun  sa¬ 
nomme  ensisovellus,  tarkoitamme  ai¬ 
noa  sovellus.  Mirage  AR  ei  ole  yhteen¬ 
sopiva  minkään  AR-alustan  kanssa. 

Jedi  Challenges  toimii  jotenkuten. 
Darth  Vaderia  ja  kumppaneita  saa 
piestä  liikunnaksi  asti,  robottien  säde- 
pisto  oliammuksia  pääsee  torjumaan  ja 
tuotantoarvot  ovat  kohdallaan.  Mirage 
AR  seuraa  valomiekkaa  varsin  uskolli¬ 
sesti,  joskin  sen  stereokamerat  arvioi¬ 
vat  miekan  asennon  ja  lattian  korkeu¬ 
den  ajoittain  väärin. 

Peli  paljastaa  kuitenkin  lisätyn  to¬ 
dellisuuden  suurimman  ongelman:  to¬ 
della  toimiakseen  sen  pitäisi  ymmärtää 
tilaa,  ellei  tilaksi  löydy  tyhjää  urheilu¬ 
kenttää.  Darth  Vader  seisoo  siististi 
sohvan  vieressä  vain  tuurilla,  suuren 
osan  ajasta  viholliset  leijuvat  jossain 
seinillä  ja  kalusteiden  sisällä.  Valoi¬ 
sassa  kuva  on  myös  aika  haalea,  joskin 
pelattava. 


HoloKit  (35  dollaria)  on  AR-pahvisilmikko 
iOS:lle  ja  Androidille. 

Veikkaan,  että  Jedi  Challenges  toi¬ 
misi  paremmin  Lenovon  tulevalla  Mi¬ 
rage  Solo  -VR-silmikolla,  mutta  sen 
taustalla  oleva  uusi  Daydream  Stan¬ 
dalone  -alusta  taas  ei  tue  näin  edis¬ 
tyneitä  liikeohj äimiä.  Jedi  Challenges 
ja  Mirage  AR  uhkaakin  jäädä  yksinäi¬ 
seksi  kuriositeetiksi,  jonka  perusviesti 
on  sama  kuin  koko  tällä  artikkelilla:  ei 
vielä.  & 

Lisää  todellisuutta 

Myös  Google  Glassin  kaltaiset  älylasit 
yrittävät  paluuta:  Intel  Vaunt  -projek- 
tiolasit,  Amazon  Alexa  -ääniohjattu 
Vuzix  Blade  (1  080  euroa,  kuvassa 
alla),  Rokid  Glass,  jossa  Rokidin  oma 
ääniohjaus,  sekä  tusina  muuta.  Nämä 
ovat  lähinnä  infonäyttöjä,  eivät  sau¬ 
mattomia  AR-silmikoita.  Niiltä  on  turha 
odottaa  yhteensopivuutta  artikkelin 
AR-alustojen  kanssa. 

Kiinnostavampi  uutuus  ovat  Magic 
Leap  -valokenttälasit  PC:lle,  jotka 
lupaavat  aitoa  syvyysvaikutelmaa. 

Jos  joku  kävelee  lasien  ja  AR-esineen 
väliin,  esine  jää  piiloon.  Valitettavasti 
Magic  Leap'kin  loikkii  erillään  valtavir¬ 
ran  AR-alustoista. 

Linkit  lisätyn  todellisuuden  kehi¬ 
tysympäristöihin  ja  lisätietoihin,  sekä 
mainitut  Skrollit  2016.2  ja  2017.1  pdf- 
muodossa,  löydät  verkkojatkoiltamme: 
skrolli.fi/numerot 

//  VVritemonkey  on  ohjelma,  jossa  ei  ole  mitään  turhaa. 
//  Siksi  siitä  voi  oppia  sen,  mikä  on  olennaisinta. 


//  Writemonkey  ja  softasuunnittelun  zen 


*Teksti:  Aleksandr  Manzos* 

Olipa  kerran  kynä  ja  paperi.  Ne  saattoivat  olla  vähän  erilaisia  maasta  ja  aikakaudesta  riippuen,  mutta  toi¬ 
mintaperiaate  oli  sama.  Oli  tikku,  joka  jätti  jälkiä  ja  ohut  materiaali,  jolle  niitä  sai  jättää.  1800-luvun 
lopulla  käyttöön  hiipi  mekaaninen  kirjoituskone,  joka  vuosisadan  palveltuaan  korvautui  tietokoneella. 

Kirjoitusvälineiden  historia  ei  ole  aivan  näin  yksinkertainen,  mutta  suuria  innovaatiota  siinä  on  niukasti. 
Tämä  ei  ole  puute,  vaan  ominaisuus.  Kirjoittaminen  on  aivotyötä,  jossa  jäsennetään  ajatuksia  kätevästi  kommu¬ 
nikoitavaan  muotoon.  Jos  näppäimistöä  ja  editointimahdollisuutta  ei  lasketa,  ei  ole  kovin  monta  apuvälinettä, 
jolla  tätä  työtä  voi  helpottaa.  Tekstinkäsittelyohjelmat  on  luotu  kirjaimellisesti  tekstin  käsittelyyn.  Kä¬ 
sittelyn  arvoisten  ajatusten  loihtiminen  on  yhtä  vaikeaa  nyt  kuin  ennen  ajanlaskun  alkua. 

Tätä  taustaa  vasten  on  kiehtovaa,  miten  paljon  eri  tekstieditoreja  on  julkaistu  kotitietokoneiden  lyhyen 
olemassaolon  aikana.  Muotoiluista,  oikoluvusta  ja  muusta  on  toki  valtavasti  hyötyä,  mutta  onko  niistä  apua 
töistä  raskaimmassa  eli  ajattelussa?  Milloin  vähemmän  on  enemmän?  Voiko  softa  olla  zen? 

Apinakin  osaisi  käyttää 

Joskus  vuoden  2010  tienoilla  tekstieditori  nimeltä  Writemonkey  nousi  esiin  usealla  softasivustolla.  Kyse  oli 
kuulemma  ohjelmasta,  joka  edisti  häiriötöntä  kirjoittamista,  joten  laitoin  Wordin  hetkeksi  syrjään  ja  otin 
uuden  haastajan  kokeiluun.  Kokeilu  vähän  venähti:  Writemonkey  on  ollut  jatkuvassa  käytössä  tähän  päivään 
asti,  ja  sillä  on  tullut  kirjoitettua  noin  300  artikkelin  ohella  kokonainen  kirja. 

Slovenialaisen  Iztok  Strzinarin  tekstieditori  ei  ole  ainut  laatuaan,  vaan  sillä  on  sellaisia  sisaruksia  kuin 
Dark  Room  tai  yli  40-vuotias  Vi.  Funktionaalisesti  Writemonkey  ei  eroa  suuremmin  vaikka  Notepadista.  Ohjelma 
tuottaa  puhdasta  txt-dataa  ilman  muotoiluja.  Selkeimpänä  erona  teksti  tulee  Wordin  tapaan  näkyviin  liuskana 
(mikä  helpottaa  lukemista),  ei  pitkinä  vaakasuuntaisina  jonoina.  Keskeisenä  psykologisena  kikkana  VVritemonkey 
peittää  ruudun  kokonaan,  eikä  jätä  näkyviin  edes  omia  valikkojaan.  Kuten  softan  oma  kuvailu  kertoo,  se  "jättää 
yksin  omien  ajatusten  ja  sanojen  kanssa".  On  vain  teksti  ja  sen  tekijä. 

Valikoita  kaivamalla  paljastuu  säätöjä,  jolla  editorin  saa  mieleisekseen  fontteja  ja  taustavärejä  myöten. 
Nappia  painamalla  esiin  saa  tärkeät  tilastot  merkkien,  sanojen  ja  muun  määrästä.  Onpa  mukana  myös  jännempiä 
ominaisuuksia,  kuten  kaiken  muun  paitsi  halutun  kappaleen  piilottava  Segment  Focus.  Näitä  voi  kuitenkin  käyt¬ 
tää  juurin  niin  paljon  tai  vähän  kuin  haluaa.  Ainoa  asia,  mitä  VVritemonkey  tyrkyttää,  on  tyhjä  sivu. 

Yllättävän  kivana  lisänä  softan  voi  laittaa  näppäimistön  matkimaan  kirjoituskoneen  ääntä.  Välittömän  palaut¬ 
teen  motivaatiovoimaa  ei  sovi  väheksyä.  Kuten  eräs  käyttäjä  kehuu  VVritemonkeyn  sivulla:  "Olen  yhdistänyt  ää¬ 
nen  tuottavuuteen  ja  naputan  nopeammin."  Koska  softa  ei  oletuksena  käytä  oikolukua,  naputteluflow  ei  pysähdy 
edes  pikkuvirheiden  nysväilyyn. 

VVritemonkey  ei  vaadi  asennusta  eikä  syö  resursseja.  Näin  sitä  voi  kantaa  mukanaan  koneesta  toiseen  vaikka 
muistitikulla  ja  aloittaa  työskentelyn  missä  vain,  koska  vain.  Ainoana  kauneusvirheenä  se  on  saatavilla  vain 
Windowsille,  joskin  betatestissä  oleva  uusi  versio  on  myös  omppu-  ja  pingviiniystävällinen. 


Aidattu  alue 


Ohjelmistopuolen  kehitys  on  mukava  juttu,  joka  laajentaa  mahdollisuuksien  kenttää.  Mutta  kuten  todettua,  on 
myös  syvempää  työtä,  jossa  suurin  este  ei  ole  työkalu  vaan  ihmismieli. 

Se  mitä  VVritemonkeylla  tehdään  oli  mahdollista  ensimmäisillä  kotitietokoneilla,  eikä  työn  perimmäinen  luonne 
ole  siitä  muuttunut.  Päästä  kaivellaan  ajatuksia  ja  asetellaan  niitä  nätisti  sanoiksi,  jotta  joku  saa  niistä 
hyötyä  ja  hupia.  Ongelma  on,  että  ajatustyö  on  väsyttävää  puuhaa,  josta  mieli  yrittää  lipsua  tuon  tuosta. 
Pelkästään  tätä  kappaletta  kirjoittaessa  olen  joutunut  vastustamaan  houkutusta  tarkistaa  netin  kuulumiset, 
keittää  kahvit,  lopettaa  tältä  päivältä.  Aivot  lähettävät  jatkuvasti  impulsseja  huilata!  Vaikka  pieni  tauko 

tuntuu  ajallisesti  mitättömältä,  flow-tilan  kannalta  se  voi  olla  tuhoisa.  Transsi,  jonka  aikana  teemme  val¬ 
taosan  merkityksellisestä  työstä,  on  herkkä  kuin  pieni  lintu:  vaikea  vangita,  helppo  rikkoa. 

Writemonkey  minimoi  tietokoneella  piilevät  houkutukset  poistamalla  kaiken  ylimääräisen  näkyvistä  ja  rajaa¬ 
malla  mahdollisuudet  tekstin  tuottamiseen.  Tämä  ei  estä  käyttäjää  sulkemasta  tai  minimoimasta  softaa,  mutta 
ainakin  työn  ja  boredpanda. cornin  välillä  on  jokin  psykologinen  este.  Ja  mitä  enemmän  pysyy  softan  asettaman 
aitauksen  sisällä,  sitä  enemmän  treenaa  keskittymistään.  Jos  tekee  jotain  joka  päivä  vuosien  ajan,  se  jättää 
väkisinkin  jäljen.  Ihmiset  ohjelmoivat  softia,  mutta  softat  ohjelmoivat  myös  ihmisiä. 

Kaikkia  työkaluja  ei  voi  riisua  tekstieditorin  lailla,  mutta  häiriöttömyyden  periaatetta  voi  soveltaa  aina 
edes  jossain  määrin.  Digitaiteilijan  luonnostelu  voi  parantua  ohjelmalla,  joka  ei  anna  leikkiä  sadoilla  su- 
deilla,  kerroksilla,  filttereillä.  Muusikko  voi  löytää  sisältään  salaisia  säveliä,  kun  käytössä  on  vain  pari 
alkeellista  instrumenttia.  Esimerkkinä  tästä  on  varhainen  pelimusiikki .  Rajat  luovat  voimaa,  joka  helpottaa 
vaikeimman  työvaiheen  ylittämistä.  Sen  jälkeen  asiat  menevät  enemmän  omalla  painollaan.  Esimerkiksi  kirjoit¬ 
tamisessa  editointi  on  niin  paljon  luontia  kevyempää,  että  sen  voi  tehdä  millä  vain  ohjelmalla. 

Sakka  kupin  pohjalla 

Writemonkeyn  tekijä  kuvailee  luomustaan  zenwareksi.  Zen  on  yliviljelty  termi,  joka  sujautetaan  yleensä 
mukaan,  kun  kaivataan  tujaus  henkisyyttä  tai  ei  haluta  puhua  minimalismista.  Onko  se  sanahelinää,  vai  voiko 
softaa  käyttää  tietyn  filosofian  ilmaisuun? 

Mystisen  kuuloinen  ”zen”  palautuu  sanskritin  meditaatiota  tarkoittavaan  sanaan.  Zenbuddhalaisuuden  ytimes¬ 
sä  onkin  meditaatioharjoitus  zazen,  jossa  pohjimmiltaan  istutaan  paikallaan  ja  annetaan  mielen  asettautua 
aloilleen.  Vähän  kuin  juomaa  kaataessa  sakka  laskeutuu  itsestään  kupin  pohjalle,  kun  sille  antaa  aikaa.  Zazen 
tähtää  todellisuuden  kohtaamiseen  sellaisena  kuin  se  on,  vailla  jatkuvaa  ajatusten  hälinää  ja  arvottamista. 
Satori,  zenin  termi  valaistumiselle,  tarkoittaakin  ei-luokittelevaa  mieltä. 

Writemonkeyn  kaltainen  ohjelma  kutsuu  samoin  kohtaamaan  oman  työtilanteen  ilman  tekosyitä  tai  häiriöitä. 
Tarkoituksena  on  istua  ruudun  ääreen  ja  keskittyä  käsillä  olevaan  tehtävään.  Kun  mieli  alkaa  harhailla,  sillä 
on  vähemmän  houkutuksia,  joihin  tarttua.  Zazenin  tavoin  se  opettaa  tuomaan  ajatukset  takaisin  tähän  hetkeen. 
Artikkelin,  kirjan  tai  rakkaudentunnustuksen  sepustus  on  kiinni  vain  siitä,  että  välttää  editorin  sulkemisen 
ja  nakuttaa  merkkejä  sisään.  Buddhalaisuudessa  sinne  tänne  pomppivaa  mieltä  kutsutaan  apinamieleksi .  Hauskaa 
kyllä,  kirjoitusapinaksi  nimetty  softa  auttaa  sisäisen  loikkijan  taltuttamisessa. 

Kaupallisuus  ei  kuulu  zeniin,  anteliaisuus  ja  jakaminen  taas  kyllä.  Siksi  onkin  sopivaa,  että  Writemonkey  on 
jaossa  ilmaiseksi,  mutta  Strzinarille  voi  lahjoittaa  rahaa  oman  varallisuuden  mukaan.  Vaikka  zenwaressa  onkin 
kyse  tarttuvasta  tägistä,  niin  ei  se  Writemonkeyn  kohdalla  kovin  harhaankaan  osu. 

Se  on  sitä  mitä  se  on 

Writemonkey  herättää  vielä  yhden  kysymyksen:  onko  kaikkea  mahdollista  parantaa?  Olen  käyttänyt  samaa 
tekstieditoria  noin  seitsemän  vuotta,  näistä  viimeiset  kolme  samaa  versiota  (2. 7. 0.3).  Softien  esteettistä 
ilmettä  on  hyvä  päivittää  toisinaan,  mutta  muuten  en  keksi,  mitä  muuttaisin  Writemonkeyn  varsinaisessa 
toiminnassa.  Paperi  on  paperi  ja  häiriötön  tekstikenttä  on  häiriötön  tekstikenttä. 

Writemonkeyn  täysin  uudistettu  kolmosversio  on  tehnyt  pitkään  tuloaan  ja  on  tällä  hetkellä  avoimessa  betassa. 
Jossain  vaiheessa  varmaan  siirryn  siihen  ihan  jo  tuulettaakseni  aivojani,  mutta  pikakokeilulla  en  ihastunut. 
Esimerkiksi  useamman  tekstitiedoston  pitäminen  auki  on  teoriassa  käyttökelpoinen  lisä,  mutta  ei  palvele  sitä 
orjallista  yhteen  asiaan  keskittymistä,  joka  synnyttää  parhaan  tekstin.  Taas:  Ihan  tällaista  armottomuutta 
ei  voi  soveltaa  koko  softasuunnittelun  kenttään.  Aina  voi  kuitenkin  miettiä,  milloin  liikaa  on  flow’n 
kannalta  liikaa  ja  milloin  on  saavutettu  jotain,  mistä  kannattaa  pitää  kiinni. 

Zenissä  asioihin  takertuminen  nähdään  suurena  kärsimyksen  lähteenä.  Kenties  minun  kannattaa  jossain  vaiheessa 
päästää  irti  työvälineestä,  johon  olen  niin  kiintynyt.  Mutta  kenties  meidän  kannattaa  myös  kollektiivisesti 
luopua  luulosta,  että  kehitys  vie  aina  vain  ja  ainoastaan  eteenpäin. 0 


Softa 


5 

6  Teksti:  Kari  Lavikka 

7 

8  Ensikosketukseni  Viiniin  lienee  samanlainen  kuin  monilla  muilla  -  jouduin  siihen  vahingossa.  Tarkoituksena  oli 

9  ehkä  muokata  crontabia  tai  commitoida  muutokset  versionhallintaan.  Yrittäessäni  kirjoittaa  tekstiä  käyttäytyi 

10  tämä  editori  aivan  holtittomasti.  Tekstiä  katosi,  kursori  hyppi  mihin  sattuu,  ja  paniikkihan  siitä  tuli.  Eihän 

11  ohjelmassa  ollut  edes  valikkoa,  ja  ainoa  keksimäni  tapa  ohjelman  sulkemiseen  oli  tappaa  se  toisesta  terminaalista 

12  käsin. 

13  Vimin  opettelu  on  kuin  opettelisi  soittamaan  kitaraa.  Aluksi  on  opiskeltava  joitain  perusteita,  joiden  löytämi- 

14  nen  vain  kokeilemalla  on  hankalaa:  mitä  ovat  sointu  ja  skaala,  ja  miten  ne  löydetään  vaikkapa  G-duurisävellajista. 

15  Tämän  jälkeen  on  vain  yritettävä  soittaa,  soittaa  lisää,  soittaa  tarkemmin,  opiskella  lisää  teoriaa  vähän  ker- 

16  rallaan,  ja  soittaa  taas  lisää. 

17  Myös  Vimin  opetteluun  on  käytettävä  aikaa,  mutta  se  maksaa  varmasti  itsensä  takaisin.  Opettelua  ei  kannata 

18  jättää  aivan  perusteiden  tasolle,  sillä  tällöin  jokin  yksinkertaisempi  editori,  vaikkapa  nano,  on  varmasti  tuot- 

19  tavampi  valinta. 

20  Mikä  Vimissä  sitten  on  niin  hienoa?  Joillekin  se  on  ehkä  laajennettavuus,  tai  että  Vim  tai  sen  innoittaja, 

21  alkuperäinen  vi-editori,  on  asennettuna  valmiiksi  melkein  koneessa  kuin  koneessa.  Itselleni  nuo  tosin  ovat  melko 

22  toissijaisia  etuja,  sillä  en  kovin  usein  edes  käytä  Vimiä.  Sen  sijaan  olen  ottanut  Vim-tilan  käyttöön  kaikissa 

23  ohjelmissa,  joihin  se  suinkin  on  saatavilla.  Näitä  ovat  esimerkiksi  Visual  Studio  Code  ja  jopa  Google  Chrome. 

24 

25  Toimintalogiikka  tärkeimpänä  erona  muihin 

26 

27  Vimin  suurin  ja  tärkein  ero  muihin  editoreihin  on  nimenomaan  sen  toimintalogiikka  tekstiä  editoitaessa  -  siis  se 

28  kaikkein  epäintuitiivisin  mutta  tehokkain  osuus.  Tekstissä  liikkumiseen  voi  käyttää  tuttuja  nuolinäppäimiä,  mutta 

29  ne  kannattaa  unohtaa  heti  aluksi,  sillä  matka  kirjaimilta  nuolinäppäimille  on  pitkä,  hiirestä  nyt  puhumattakaan. 

30  Vimin  omat  "nuolinäppäimet”,  eli  h  j  k  1,  ovat  suoraan  kymmensormi järjestelmää  käyttävän  kirjoittajan  sormien 

31  alla,  eikä  kättä  tarvitse  siirtää  mihinkään.  Vasen  käsi  kylläkin  joutuu  painelemaan  Esc-näppäintä  tiuhaan,  aina 

32  kun  lisäystilasta  haluaa  takaisin  normaalitilaan,  jossa  navigointi  tapahtuu. 

33  Uudelleen  sijoitetut  nuolinäppäimet  eivät  toki  ole  vielä  kovin  kova  juttu.  Vimin  tehokkuus  syntyy  mahdollisuu- 

34  desta  yhdistellä  normaalitilassa  annettavia  komentoja.  w  liikkuu  sanan  eteenpäin,  dw  leikkaa  sanan  eteenpäin,  d3t 

35  leikkaa  kursorista  oikealle  kolmanteen  pilkkuun,  ja  niin  edelleen.  Normaali-  ja  lisäystilassa  annettavia  loitsuja 

36  voi  myös  tallentaa  makroiksi,  jolloin  saman  muokkauksen  voi  toistaa  myöhemmin  haluamassaan  paikassa. 

37  Jokseenkin  jokainen  näppäimistön  kirjain  tai  erikoismerkki  tekee  jonkin  toiminnon  Vimissä.  Vielä  lähes  pa- 

38  rinkymmenen  vuoden  käytön  jälkeen  opin  yhä  uusia  toimintoja,  joita  pikkuhiljaa  yritän  omaksua  ja  ottaa  käyttöön 

39  liikkuessani  pitkin  tekstiä  tai  koodia. 

40  Vimiä  ei  onneksi  tarvitse  opetella  lukemalla  ensin  käyttöohjekirjaa.  Vimin  mukana  tuleva  vimtutor  on  kelvol- 

41  linen  opastus  Vimin  käyttöön,  mutta  internetistä  löytyy  paljon  hauskempiakin  opiskelutapoja,  esimerkiksi  Vim 

42  Adventures  (vim-adventures.com).  Vimiä  on  myös  käsitelty  perusteellisemmin  Skrollin  numerossa  2015.3. 

43  Vim-kokemuksen  ei  kuitenkaan  ole  pakko  olla  äärimmäisen  karu.  On  olemassa  myös  graafisella  käyttöliittymällä 

44  varustettuja  versioita,  joissa  on  valikko-  ja  työkalupalkit  sekä  tuki  hiirelle.  Tehokäyttäjä  ei  niitä  kuitenkaan 

45  juuri  kaipaa,  sillä  kaikki  on  tehtävissä  myös  näppäimistöltä.  Lähinnä  graafisuus  tarjoaa  paremmat  edellytykset 

46  esimerkiksi  tekstin  värjäämiseen,  kursivointiin  ja  alleviivaukseen. 

47  Puhtaimmillaan  Vimin  olemus  on  kuitenkin  vain  tekstiruutu  odottamassa  käyttäjän  näppäinkomentoja.  Halutessaan 

48  käyttöliittymää  voi  koristella  laajennoksilla,  jotka  näyttävät  vaikkapa  sisällysluettelon,  versionhallinnan  ak- 

49  tiivisen  haaran  tai  muita  hienostuneita  mutta  valinnaisia  ominaisuuksia. 

50  Tavataan  sanoa,  että  kymmenentuhannen  tunnin  harjoittelulla  lajissa  kuin  lajissa  voi  tulla  mestariksi.  Onneksi 

51  Vim  on  vain  työkalu,  ja  tunnit  sen  parissa  tulevat  täyteen  yllättävänkin  nopeasti.  Tärkeää  on  aina  välillä  muistaa 

52  kokeilla  uusia  toimintoja.  0 

53 

54 

Koodi 


Python  luikertelee  Pöki 

Lisäpotkua  ohjelmoinnin  opetteluun 


Pokitto  on  laite  ohjelmoinnin  ja  elektroniikan  opettamiseen  lapsille.  Sen  käyttö 
tehostuu  entisestään,  kun  laitteeseen  saadaan  korkean  tason  ohjelmointikieli. 

Teksti:  Hannu  Viitala 

Kuvat:  Jonne  Valola  /  Pokitto  Oy,  Hannu  Viitala,  Maxine  Azzara 


Pokitto  näyttää  retropelikon- 
solilta,  mutta  sen  äly  on  ny¬ 
kyaikaisista  IoT-laitteista  ja 
sulautetuista  järjestelmistä  tuttua  tek¬ 
nologiaa.  Lisäksi  sen  ominaisuuksia 
voi  kasvattaa  lähes  loputtomasti  laa- 
jennusportin  kautta.  Kaikki  tämä  vaa¬ 
tii  tietenkin  ohjelmointia.  Ohjelmointi 
helpottuu  ja  nopeutuu  huomattavasti, 
kun  laitteeseen  saadaan  MicroPython- 
ohjelmointikieli,  joka  on  suunniteltu 
sulautettuihin  järjestelmiin. 


i 


Mikä  Pokitto  on? 

Pokitto  on  IoT- teknologiaan  pohjau¬ 
tuva  kannettava,  itse  koottava  peli-  ja 
hyötylaite.  Pokitton  ”isä”  Jonne  Valola 
on  taustaltaan  elektroniikkaa  taitava 
teollinen  muotoilija,  mikä  onkin  var¬ 
sin  mielenkiintoinen  yhdistelmä. 

Muutama  vuosi  sitten  Jonnen  lap¬ 
set  osoittivat  kiinnostusta  elektro¬ 
niikkaan.  Vilkkuvat  LED -valot  eivät 
kuitenkaan  aluksi  sävähdyttäneet 
tabletteihin  ja  pelikonsoleihin  tottu- 

O  O 

///  ■ 

M  cP 

c 


•  <? 


MCU 

•  MCU  (Micro  Controller  Unit,  mikro¬ 
kontrolleri)  on  pieni  tietokone,  joka 
sijaitsee  yhdellä  mikropiirillä. 

•  MCU  =  CPU  (Central  Processing 
Unit)  +  muistia  +  ohjelmoitavia 
1/0-laitteita  (kuten  1/0-portti,  kello  tai 
sarjaliikennepiiri) 

•  MCU:ta  käytetään  yleisesti  upotettu¬ 
na  muihin  laitteisiin,  kuten  jääkaappi, 
mikroaaltouuni  tai  pesukone.  MCU:n 
sisältävästä  laitteesta  käytetään 
suomeksi  nimitystä  sulautettu 
järjestelmä. 

•  MCU  vie  hyvin  vähän  virtaa.  Siinä 
missä  PC  voi  käyttää  50  vvatin  edestä 
tehoa,  MCU  vie  vain  50  millivvattia. 

•  MCU-mikropiiri  on  yleensä  fyysisiltä 
mitoiltaan  hyvin  pieni  ja  maksaa  vain 
muutaman  euron. 


Pelikorttipakan  kokoinen  Pokitto  on  koottava  avoimen  lähdekoodin  pelikonsoli,  elektroniikan 
ja  ohjelmoinnin  opetuslaite  sekä  loT-tekniikkaa  sisältävä  sulautettujen  järjestelmien  ja  elekt¬ 
roniikan  ohjausyksikkö. 

POKITTO 

•  Prosessori:  NXP  ARM  Cortex- M 0+,  48 
MHz. 

•  Muisti:  256  kt  ROM,  36  kt  RAM,  4  kt 
EEPROM. 

•  Grafiiikka:  2.0"  TFT,  220  x  1 76  pikselin 
tarkkuus,  65  536  väriä. 

•  Äänet:  8-bittinen  DAC  ja  8-bittinen 
PWM,  vahvistin,  kaiutin,  stereokuulo- 
keliitin. 

•  Akku:  600  mAh  litium-polymeeriakku 

•  Liitännät:  laajennusliitin  (GPIO  ym.), 
mikro-USB,  microSD. 

•  Värivaihtoehdot:  takakuoren,  etu- 
kuoren  ja  nappien  väri  on  valittavissa 
niin,  että  tarjolla  on  yhteensä  336  eri 
väriyhdistelmää.  Ihmettelen,  ellei  se  ole 
jonkinmoinen  ennätys  alallaan! 

•  Kickstarter-kampanjassa  halvimman 
"early  bird"  -rakennussarjan  hinta  oli 
39  euroa  postikuluineen.  Nettikaupan 
myyntihinta  on  vielä  vahvistamatta. 


Pokitton  osat:  etukansi,  takakansi,  näyttö- 
moduli,  kiinnitystäpä,  ruuvit,  näytönpidike, 
virtakytkin,  ristiohjain,  napit  ja  piirilevy  ak- 
kuineen. 


neita  nuoria  kokeilijoita.  Sen  sijaan 
ensimmäinen  yhdessä  rakennettu  peli- 
konsoli  oli  yleisömenestys.  Näytti  siltä, 
että  elektroniikan  yhdistäminen  pelien 
ohjelmointiin  oli  hauska  ja  motivoiva 
tapa  oppia.  Tästä  oivalluksesta  syntyi 
Pokitto. 

Pokitto  rahoitettiin  pitkän  tuoteke- 
hitysvaiheen  jälkeen  Kickstarter-jouk- 
korahoituksella,  jonka  Jonne  toteutti 
yhdessä  Daniel  DeBeerin  kanssa. 
Daniel  vastaa  projektissa  laitteen  elekt¬ 
roniikan  viimeistelystä  ja  valmistuk¬ 
sesta.  Kickstarter  tuotti  noin  30  000 
euroa  sekä  erittäin  aktiivisen  yhteisön 
laitteen  ympärille.  Pokitto  on  mikro¬ 
kontrolleriin  (Micro  Controller  Unit, 
MCU)  perustuva  laite,  joka  sisältää  itse 
MCU-piirilevyn  lisäksi  LCD -näytön, 
akun,  muistikorttipaikan,  USB-  ja 
laajennusportit,  kuoret,  ristiohjaimen 
sekä  kolme  painonappia.  Kasattuna 
laite  on  suunnilleen  pelikorttipakan 
kokoinen  eli  hyvin  taskuun  mahtuva. 
Pokittosta  tekevät  mukavan  ja  sym¬ 
paattisen  näköisen  pienet  kuoreen 
muotoillut  ”kädet  ja  jalat”,  joiden  tar¬ 
koitus  on  toimia  tarvittaessa  myös 
kiinnityskorvakkeina.  Ei  varmasti  ole 
pelkkä  sattuma,  että  Pokitton  kiinni- 
tyskorvakkeet  ovat  juuri  sopivia  Lego- 
akselien  kiinnitykseen  ja  että  Pokitton 
mitoitus  muutenkin  sopii  hyvin  Lego- 
palikoiden  mittoihin.  Laitteesta  on  ais¬ 
tittavissa  huolellista  ja  pitkälle  tulevai¬ 
suuteen  ulottuvaa  suunnittelua. 

Pokitton  näytössä  on  220  x  176  pik- 
seliä  ja  65  536  väriä.  Audiosta  vastaa 
kaksi  itsenäistä  8 -bittistä  äänipiiriä 
(PWM  ja  DAC)  joita  voi  käyttää  yh¬ 
täaikaisesti,  esimerkiksi  yhtä  musiikin 
soittamiseen  SD -kortilta  ja  toista  ää¬ 
niefektien  luomiseen.  MCU: n  kello¬ 
taajuus  on  48  MHz  ja  muistia  siinä  on 
256  kt  flash  ROMia,  36  kt  RAMia  sekä 
4  kt  EEPROMa.  Luit  aivan  oikein,  siis 
puhutaan  kilotavuista,  eli  muistitila  on 
samaa  luokkaa  80-luvun  tietokoneiden 
ja  pelilaitteiden  kanssa! 

Näiden  rajoitusten  voisi  ajatella 
olevan  puute,  koska  jo  peruskänny- 
köistäkin  löytyy  moninkertaisesti  pa¬ 
rempia  näyttöjä,  suurempia  muisteja 
ja  tehokkaampia  prosessoreita,  mutta 
asiaa  kannattaa  miettiä  toisenkin  ker¬ 
ran.  Pokitton  rajoituksilla  on  paljon 
positiivisia  vaikutuksia,  kuten  halpa 
hinta,  pitkä  akunkesto,  salamannopea 
käynnistys,  yksinkertainen  ja  itse  koot¬ 
tava  rakenne,  helppo  ohjelmoitavuus 


sekä  se,  että  laite  on  täysin  ohjelmoijan 
hallittavissa.  Koska  laitteeseen  ei  todel¬ 
lakaan  mahdu  massiivisia  ohjelmis¬ 
torajapintoja  tai  monimutkaista  mo¬ 
nia]  okäyttöj  är j  estelmää,  ohj  elmointi 
pysyy  yksinkertaisena  ja  ohjelmoijalla 
on  koko  ajan  selvä  käsitys  siitä,  mitä 
laitteessa  tapahtuu.  Yksi  innostunut 
ja  taitava  pelikoodari  voi  halutessaan 
kontrolloida  koko  laitetta,  lähtien 
grafiikasta  ja  äänistä  ja  päätyen  ohjel¬ 
makoodiin,  joka  tekee  kaiken  laitteen 
käynnistämisestä  lähtien  ja  hyödyntää 
laitteen  resurssit  sataprosenttisesti! 

Pokitton  yläreunassa  on  laajen- 
nusportti,  jonka  kautta  siihen  voi 
lisätä  mitä  tahansa  ”hattuja”  eli  rau- 
talaaj ennuksia  kuten  lämpöanturin, 
IR-kameran,  tärinäakun,  lisäohjaimen 
ym.  Kuin  hatunnostona  kultaiselle 
80-luvulle  GPIO-portin  pinnit  on  lii¬ 
tetty  suoraan  muistiavaruuteen,  joten 
lisälaitteen  saa  hallintaan  ennen  kuin 
ehtii  edes  sanoa  ”poke  &  peek”. 

Pokitton  käyttämä  MCU  vastaa 
muun  muassa  Googlen  IoT-määrityk- 
sistä,  joten  syvällisesti  Pokitton  toi¬ 
mintaa  ymmärtävä  käyttäjä  saa  ikään 
kuin  varaslähdön  esineverkkojen  täyt¬ 
tämään  tulevaisuuteen. 

Koodin  kehitys  Pokittoon 

Pokitton  järjestelmäohjelmisto  on  täy¬ 
sin  avointa  lähdekoodia.  Ohjelmoi¬ 
jalla  on  vapaat  kädet  muokata  sitä  tai 
korvata  se  vaikka  kokonaan  uudella. 
Itse  asiassa  aina,  kun  Pokittoon  lada¬ 
taan  uusi  peli  muistikortilta,  laitteen 
flash-muisti  ohjelmoidaan  uudelleen 
eli  koko  ohjelmisto  korvataan  uudella. 
Flashaus  on  yhtä  helppoa  kuin  ohjel¬ 
man  lataaminen  muistikortilta  taval¬ 
lisessa  kännykässä.  Pokitton  systee¬ 
miohjelmisto  huolehtii  muun  muassa 
laitteen  alustuksesta  käynnistyksen 
aikana,  grafiikasta,  äänistä  ja  näppäin- 
tapahtumista.  Se  käyttää  vain  yhtä  pro¬ 
sessia  ja  säiettä,  kuten  kaikki  muukin 
koodi  Pokittossa. 

Peli-  ja  muu  ohjelmistokehitys  Po- 
kittolle  voidaan  tehdä  joko  simulaatto¬ 
rilla  tai  itse  laitteella,  joka  on  yhdistetty 
USB -kaapelilla  tietokoneeseen.  Työka¬ 
luina  ovat  käytössä  Code::Blocks,  Em- 
Bitz  ja  pilvessä  sijaitseva  Arm  MBed 
-kehitysympäristö. 

Pokitto -simulaattori  on  avointa 
lähdekoodia  ja  toimii  Code::Blocksin 
alaisuudessa  niin  Windowsissa  kuin 
Linuxissakin.  Code::Blocks  on  ilmai- 

nen,  nykyaikainen  kehitysympäristö 
ja  sisältää  muun  muassa  visuaalisen 
debuggerin.  Simulaattorilla  voi  kehit¬ 
tää  ohjelmia  ilman  varsinaista  Pokitto  - 
laitetta,  käyttäen  C-,  C++-,  assembler- 
tai  nyt  myös  Python-kieltä.  Yleensä 
simulaattorissa  testattu  ohjelma  toimii 
melko  hyvin  jo  sellaisenaan,  kun  sen 
kääntää  laitteelle  ja  flashaa  Pokittoon. 
Isompaa  tai  pienempää  säätöä  voivat 
vaatia  esimerkiksi  sovittaminen  lait¬ 
teen  pienemmälle  suorituskyvylle, 
erilainen  ruudunpäivitysnopeus  sekä 
direct  screen  -ominaisuuksien  ja  laa- 
jennusportin  käyttö,  joista  jälkimmäis¬ 
tä  ei  voi  vielä  simuloida  ollenkaan. 
Todisteena  simulaattorin  käyttökelpoi¬ 
suudesta  ja  myös  yhteisön  aktiivisuu¬ 
desta  on  se,  että  Pokittolle  oli  yhteisön 
toimesta  valmiina  tai  valmisteilla  tois¬ 
takymmentä  peliä  ja  muuta  ohjelmaa 
jo  ennen  kuin  ensimmäistäkään  laitet¬ 
ta  oli  toimitettu  Kickstarter- tilaajille! 
Nykyään  erilaisia  pelejä  ja  demoja  on 
ladattavissa  jo  kolmisenkymmentä,  ja 
niiden  lukumäärä  kasvaa  Pokitton  ko¬ 
tisivulla  jatkuvasti,  kun  yhä  uudet  koo- 
darit  saavat  laitteen  käsiinsä. 

Joko  EmBitz-  tai  Mbed-kehitysym- 
päristöjä  voi  käyttää  ohjelmien  teke¬ 
miseen  Pokitto -laitetta  varten.  Ensin 
mainittu  on  monipuolinen  ja  tehokas 
kehitysympäristö,  joka  asennetaan  tie¬ 
tokoneelle.  Se  tukee  muun  muassa  lai¬ 
tetason  debuggausta,  joka  tosin  vaatii 
lisälaitteen  Pokittoon.  MBed  sen  sijaan 
on  hieman  rajoitetumpi  online-kehi- 

#  Ladataan  kirjastot 
import  upygame  as  upg 
import  urandom  as  random 


tysympäristö,  joka  ei  vaadi  minkään¬ 
laista  asennusta  vaan  on  käytettävissä 
mistä  tahansa  nettiselaimesta. 

Ohjelmointia  ja 
elektroniikkaa  lapsille 

Kun  itse  lähdin  miettimään  Pokitton 
mahdollisuuksia  lasten  tutustuttami¬ 
sessa  tietotekniikkaan,  alkoi  nopeasti 
kirkastua  ajatus,  että  puuttuva  lenkki 
muuten  kattavassa  systeemissä  oli  hel¬ 
posti  lähestyttävä  ohjelmointikieli.  Itse 
olen  saanut  aikanaan  ensikosketuk¬ 
sen  ohjelmointiin  Basic-kielellä,  josta 
siirryin  sujuvasti  konekieleen.  Python 
on  riittävän  helppo  kieli  oppia,  ja  sen 
avulla  saataisiin  helposti  herätettyä 
lasten  ja  nuorten  mielenkiinto  ohjel¬ 
mointiin. 

Peruskouluissa  on  meneillään  pal¬ 
jon  puhuttu  digiloikka,  jonka  raamei¬ 
hin  Pokitto  soveltuu  loistavasti.  Kuvi¬ 
tellaanpa  seuraavanlainen  oppitunti 
peruskoulussa:  Luokassa  on  pöydällä 
laatikoita,  joissa  on  erilaisia  Pokitton 
osia,  kuten  näyttöjä,  piirilevyjä,  eri¬ 
värisiä  kuoria,  näppäimiä  ja  ristioh- 
j  äimiä.  Jokainen  ryhmä  valitsee  osien 
värit,  kerää  komponentit  ja  kokoaa 
Pokitton  alusta  loppuun.  Sen  jälkeen 
oppilaat  saavat  valita  ”hatun”  eli  lisä- 
moduulin  Pokittoonsa.  Niitä  on  paljon 
erilaisia:  lämpöanturi,  kamera,  kom¬ 
passi,  kiihtyvyysanturi,  jne.  Seuraa- 
vaksi  Pokitto  kytketään  USB -johdolla 
tietokoneeseen,  jossa  interaktiivisen 
Python-komentotulkin  kautta  voi  ko- 


#  Alustetaan  näyttö 

upg.display . init() 

screen  =  upg. display . set mode() 


#  Luodaan  bittikartta,  jossa  on  kaikki  oletuspaletin  värit  (16  kpl) 
pokittoPixels  =  [  0x01 ,0x23, 0x45, 0x67, 0x89, 0xab,0xcd,0xef  ] 
surf  =  upg. surface. Surface(  16,  1,  bytearray(  pokittoPixels  )  ) 


#  Piirtosilmukka 
while  True: 

#  Piirretään  näyttöpuskuri  täyteen  bittikarttoja 
for  x  in  range(  7  ): 

for  y  in  range(  88  ): 

screen. blit(  surf,  x*16,  y  ) 


#  Piirretään  näyttöpuskuri  ruudulle 
upg. display . f 1 ip () 


Yksinkertainen  MicroPython-ohjelma. 


keillä  Pokitton  ja  hatun  ominaisuuk¬ 
sia,  kuten  lämpötilan  lukemista  ja 
kuvan  ottamista.  Kaikki  onnistuu  vain 
muutamalla  yksinkertaisella  Python- 
komennolla! 

Näin  jokainen  ryhmä  on  valmis 
tekemään  pienen  Python- ohjelman, 
joka  hyödyntää  hatun  ominaisuuksia. 
Valmis  Python-koodi  siirretään  USB- 
kaapelin  tai  muistikortin  kautta  Pokit¬ 
toon.  Nopeimmat  oppilaat  rakentavat 
Legoista  vielä  aiheeseen  sopivan  teli¬ 
neen  tai  alustan  Pokittolle  ja  kiinnit¬ 
tävät  laitteen  siihen.  Jokainen  ryhmä 
esittelee  luomuksensa  muille  oppilaille 
ja  opettajalle.  Kysymyksiä  ja  uusia  ide¬ 
oita  siitä,  mitä  kaikkea  Pokittolla  voisi 
tehdä,  suorastaan  satelee  ilmassa.  Op¬ 
pitunnin  lopuksi  opettaja  kertoo  uusia 
ja  mielenkiintoisia  asioita  elektronii¬ 
kasta  ja  ohjelmoinnista.  Seuraavalla 
oppitunnilla  jokainen  ryhmä  voi  joko 
kehittää  ohjelmaansa  eteenpäin  tai 
koota  uuden  Pokitton  ja  valita  siihen 
jonkin  toisen  hatun. 

Olisitko  sinä  viihtynyt  tällaisella  op¬ 
pitunnilla?  Pokittolla  tämä  on  jo  nyt 
täysin  toteutettavissa. 

Koska  olen  itse  harrastanut  paljon 
pelikoodausta  ja  se  on  mielestäni  mai¬ 
nio  tapa  tutustuttaa  lapsia  ohjelmoin¬ 
tiin,  päätin  siirtää  Pokittolle  myös  osia 
Pythonin  PyGame-pelikirjastosta. 
Sen  kautta  voidaan  helposti  hallita 
muun  muassa  Pokitton  grafiikkaa, 
ääntä  ja  näppäimiä.  PyGamen  käyttä¬ 
minen  helpottaa  myös  Python-pelien 
ja  muiden  sovellusten  siirtämistä  eri 
käyttöjärjestelmistä  Pokittolle.  Siitä 
huolimatta  peleihin  pitää  lähes  aina 
tehdä  jotain  muutoksia,  jotta  Python- 
ohjelma  toimisi  PC:tä  rajoitetummas¬ 
sa  MCU-laitteessa. 

Python  ja  MicroPython 

Python-ohjelmointikieli  on  varmasti 
vähintäänkin  nimenä  tuttu  suurimmal¬ 
le  osalle  lukijoista,  sillä  se  on  kehitetty 
jo  90-luvun  alussa.  Kyseessä  on  siis  hel¬ 
posti  opittava,  tulkattava  olio -pohjainen 
ohjelmointikieli.  MicroPython  on  osa¬ 
joukko  Pythonista.  Sen  kielioppi  ja  ko¬ 
mennot  ovat  hyvin  pitkälle  samat  kuin 
Pythonissa,  mutta  systeemikirjastot  on 
toteutettu  vain  osittain.  Tämä  on  luon¬ 
nollista,  koska  MicroPython  on  suunni¬ 
teltu  käytettäväksi  sulautetuissa  järjes¬ 
telmissä,  joissa  on  vain  vähän  muistia 
ja  prosessoritehoa.  Micro  Pythonin  on 
kehittänyt  englantilainen  teoreettista 
fysiikkaa,  robotiikkaa  ja  tietokonetek¬ 
niikkaa  opiskellut  Damien  P.  George. 

Sulautetuissa  ympäristöissä  on  pe¬ 
rinteisesti  käytetty  ohjelmointikielenä 
C-,  Ch — i —  ja  assembler-kieliä.  Damien 
halusi  selvittää,  voisiko  niiden  sijaan 
käyttää  jotain  Pythonin  tapaista  tulkat¬ 
tavaa  korkeamman  tason  kieltä.  Python 
ei  suoraan  soveltunut,  koska  sen  muis¬ 
tinkäytön  ja  prosessoritehon  vaatimuk¬ 
set  olivat  aivan  liian  suuria.  Niinpä  Da¬ 
mien  teki  Pythonin  kokonaan  uusiksi 
niin,  että  sekä  ajonaikaista  (RAM)  että 
pysyväismuistia  (ROM)  käytetään  niin 
vähän  kuin  mahdollista  ja  että  systeemi 
toimii  ilman  varsinaista  käyttöjärjestel¬ 
mää.  Tästä  syntyi  avointa  lähdekoodia 
oleva  Micro  Python-ohjelmointikieli, 
jota  varten  hän  keräsi  noin  100  000 
puntaa  Kickstarter-kampanjalla. 

Kampanjan  yhteydessä  valmistettiin 
MCU-pohjainen  PyBoard-piirilevy, 
jota  on  nyt  myyty  jo  yli  10  000  kap¬ 


paletta.  Yksi  merkittävä  merkkipaalu 
saavutettiin,  kun  BBC:n  micro:bit-laite 
otti  MicroPythonin  yhdeksi  ohjel- 
mointikielekseen.  BBC  miero :bit  on 
pieni  näytötön  piirilevy,  jossa  on  val¬ 
miina  MCU:n  lisäksi  ledejä,  sensorei¬ 
ta,  painonappeja,  laajennusliitäntöjä, 
Bluetooth  ja  USB.  BBC-yhtiö  on  lah¬ 
joittanut  näitä  laitteita  Ison-Britannian 
seitsemäsluokkalaisille  noin  miljoona 
kappaletta  ohjelmoinnin  ja  elektro¬ 
niikan  harjoitteluun.  MicroPython  on 
saatavilla  monille  muillekin  MCU- 
p ohjaisille  piirilevyille  sekä  muun  mu¬ 
assa  Raspberry  Piile,  Windowsille  ja 
Linuxille. 

MicroPythonin  siirto  Pokittolle 

Aloitin  MicroPythonin  siirtämisen 
Pokittolle  ”minimal”-projektista,  joka 
on  pienin  mahdollinen  MicroPython- 
konfiguraatio.  Siinä  on  mukana  vain 
kaikkein  välttämättömimmät  Python- 
kirjastot  ja  -moduulit.  Käytännössä 
porttaus  koostui  pääosin  Pythonin 
käynnistämisen  integroinnista  Pokitton 
startup-koodiin,  sopivan  MicroPython- 
konfiguraation  luomisesta  Pokittoa 


varten  sekä  sidontafunktioiden  tekemi¬ 
sestä  Pythonin  ja  Pokitton  systeemioh¬ 
jelmiston  välillä.  Erillinen  projekti  oli 
PyGame-siirros,  uPyGame,  jossa  ko¬ 
pioin  osia  PyGamen  Python -skripteistä 
sekä  toteutin  Python -luokkia  C-kielellä 
MicroPythonia  varten.  Tavoitteena  oli 
riittävän  hyvän  pelintekokirjaston  to¬ 
teutus. 

Pokitton  256  kilotavun  ROM-muis- 
tiin  eivät  Pokitto- systeemiohjelmiston 
lisäksi  millään  mahtuisi  edes  kaikki 
Pythonin  systeemikirjastot,  puhumat¬ 
takaan  lisäkirjastoista,  joita  löytyy  run¬ 
saasti  eri  tarkoituksiin.  Koska  Micro¬ 
Python  on  avointa  koodia,  on  onneksi 
helppoa  tehdä  omiin  tarpeisiiin  räätä¬ 
löity  ROM-image  ja  flashata  se  Pokit- 
toon.  MicroPython  on  suunniteltu  juuri 
tätä  silmällä  pitäen  ja  Pythonin  omi¬ 
naisuuksia  ja  valittuja  kirjastoja  onkin 
helppo  muokata  konfiguraatiotiedos- 
ton  avulla.  MicroPythonissa  on  myös 
käytössä  oma  mpy- tiedostomuoto,  joka 
on  valmiiksi  tavukoodiksi  käännettyä 
Python-koodia.  Näin  koodi  vie  vähem¬ 
män  tilaa  ROM-imagella.  Laitteessa 
on  RAM-muistia  vain  36  kilotavua,  ja 
siitä  haukkaa  oman  osansa  näyttöpus- 
kuri  sekä  Pokitton  systeemiohjelmiston 
käyttämä  keko-  ja  pinomuisti  ( heap  ja 
stack).  Päädyin  varaamaan  Pythonin 
käyttöön  noin  20  kt  kekomuistia,  josta 
siis  varataan  tilaa  dynaamisesti  luoduil¬ 
le  Python- objekteille  ja  esimerkiksi  in¬ 
teraktiivisen  komentotulkkitilan  aikana 
ladatuille  Python-ohjelmille.  Pythonis¬ 
sa  on  käytössä  roskienkeruumuistin- 
hallinta  (garbage  collection ,  GC),  joka 
hallitsee  kekomuistin  käyttöä  ja  poistaa 
sieltä  tarpeettomia  objekteja.  Koska 
RAM-muistia  on  näin  vähän,  mahdol¬ 
lisimman  suuri  osa  Python-koodista 
kannattaa  laittaa  ROM-imagelle.  Jos 
koodi  on  vielä  käännetty  tavukoodik¬ 
si,  se  voidaan  suorittaa  suoraan  ROM- 
muistista,  jolloin  RAM-muistia  ei  kulu 
itse  ohjelmakoodin  talletukseen.  Myös 
RAM-muistiin  (muistikortilta  tai  USB- 


#  Ladataan  Pin-luokan  sisältävä  kirjasto, 
from  umachine  import  * 


#  Luodaan  Pin-objekti  pinniin  14  kirjoittamista  varten, 
ml  =  Pin(  Pin . EXT1 4,  Pin.OUT  ) 


#  Asetetaan  nastan  tilaksi  ”high” . 
ml .on() 


Esimerkki  GPIO-nastaan  kirjoittamisesta  esim.  ulkoisen  DC-moottorin  ohjausta  varten. 

Lego-auton  runkoon  rakennettu  vielä  kesken¬ 
eräinen  Pokitto-robottiauto. 


portin  kautta)  ajon  aikana  ladattu  koodi 
on  mahdollista  esikääntää  tavukoodik- 
si,  jolloin  muistia  ei  vaadita  väliaikai¬ 
sesti  siihen,  että  Micro  Pythonin  täytyisi 
kääntää  koodi  ennen  sen  ajamista.  Ke- 
komuistin  pirstaloituminen  on  sekin 
todellinen  ongelma  näin  pienillä  muis¬ 
timäärillä  ja  se  pitää  ottaa  huomioon 
koodia  kirjoitettaessa. 

Rajoitettua  koodausta, 

rajoittamatonta 

ongelmanratkaisua 

Koodaus  rajoitetussa  ympäristössä 
tuottaa  yllättäviä  haasteita.  Tein  Pyt¬ 
hon-demon,  jossa  piirretään  ruudulle 
100  kertaa  16x16  pikselin  kokoinen 
bittikartta.  Se  toimi  mainiolla  16  ku¬ 
van  sekuntinopeudella.  Tästä  innostu¬ 
neena  ajattelin  kokeilla  100  bittikartan 
animointia  samaan  aikaan  ruudulla. 
Tein  periyttämällä  PyGamesta  oman 
animoidun  sprite-luokan  ja  aloin  luo¬ 
da  instansseja  siitä.  Homma  pysähtyi 
kuitenkin  jo  ennen  puoltaväliä  muistin 
loppumiseen.  Hetken  tutkittuani  selvi- 
si,  että  yksi  instanssi  vie  muistia  noin 
250  tavua  jäsenmuuttujien  varaaman 
muistin  takia,  joten  pelkästään  spritejä 
varten  olisi  pitänyt  olla  käytettävissä  25 
kt  kekomuistia! 

Toinen  esimerkki  on  peli,  jota  kehitin 
aluksi  Windowsin  Pokitto- simulaatto¬ 
rissa.  Siinä  piirrettiin  joka  ruudunpäi- 
vityksellä  taustakuva  ja  sen  päälle  alus. 
Simulaattorissa  kaikki  näytti  hyvältä  ja 
sujuvalta.  Käännettyäni  pelin  Pokittolle 
näyttö  päivittyi  vain  noin  kerran  sekun¬ 
nissa!  Tämän  vuoksi  muutin  toteutus¬ 
ta  niin,  että  taustakuva  piirretään  vain 
kerran  ohjelman  alussa,  mutta  aluksen 
liikkuessa  sen  taakse  piirretään  ensin 


riittävän  kokoinen  pala  taustakuvaa 
(dirty  rectangle  -algoritmi). 

Ei  pelkästään  koodaamista 

MCU-pohjaiset  laitteet  ovat  otollista 
maaperää  kaikenlaisille  rakentelupro- 
jekteille.  Pokittolla  se  on  helppoa,  sillä 
PEX-liitännässä  on  26  nastaa,  joiden 
välityksellä  lisälaitteet  voivat  kommu¬ 
nikoida  MCU:n  kanssa.  Suhteellisen 
pienelläkin  elektroniikan  tietämyksellä 
voi  muuntaa  vaikkapa  Raspberry  Piile 
tai  Micro  Bitille  tehtyjä  projekteja  Po¬ 
kittolle.  Itse  olen  muuntamassa  alun 
perin  Raspberry  Piile  suunniteltua 
itseohjautuvaa  robottiautoa  Pokittolle. 
Siinä  samalla  on  tarkoitus  opettaa  lap¬ 
silleni  elektroniikkaa  ja  Python- ohjel¬ 
mointia.  Tämän  projektin  aikana  tein 
MicroPythoniin  tuen  GPIO -pinnien 
lukemiseen  ja  kirjoittamiseen. 

Projektini  ensimmäinen  osa  suo¬ 
menkielisine  kurssimateriaaleineen 
löytyy  Pokitton  kotisivuilta  Wiki-osi- 
osta.  Pokitton  piirilevyllä  käytetään 
uudempaa  3,3  voltin  teknologiaa,  joka 
säästää  virtaa.  Monissa  MCU-raken- 
teluprojekteissa  käytetään  kuitenkin 
vielä  5  voltin  jännitettä.  Kun  näitä 
projekteja  soveltaa  Pokittolle,  pitääkin 
olla  tarkkana,  ettei  pinneistä  sisääntu- 
leva  jännite  ylitä  3,3  volttia.  Myöskään 
kaikki  GPIO-pinneihin  liitettävät  ul¬ 
koiset  komponentit  eivät  välttämättä 
toimi  Pokittosta  saatavalla  3,3  voltin 
jännitteellä  vaan  niitä  varten  tarvitaan 
esimerkiksi  erillinen  virtalähde. 


kään  Pokitton  MicroPython-projekti 
ei  missään  tapauksessa  ole  valmis, 
vaikka  se  on  nyt  osa  Pokitton  virallista 
kehitysympäristöä.  Koodikannassa  on 
valmiina  lukuisia  ominaisuuksia,  joita 
en  ole  vielä  ehtinyt  kokeilemaan  tai 
ottamaan  käyttöön,  kuten  Python-pa¬ 
kettien  tukeminen,  kuvien  ja  muiden 
oheistiedostojen  talletus  ROMiin  ja 
upotettu  assembler-koodi.  Koska  koo¬ 
di  on  avointa,  kuka  tahansa  voi  jatkaa 
työtä  ja  ottaa  käyttöön  uusia  hienoja 
ominaisuuksia.  Minimissään  se  voi 
jopa  tarkoittaa  vain  yhtä  pientä  muu¬ 
tosta  MicroPythonin  konfiguraatio  tie¬ 
dostoon.  Alkuperäiset  tekijät  ja  yhteisö 
kehittävät  varsinaista  MicroPython- 
projektia  edelleen  aktiivisesti,  ja  siihen 
lisätään  yhä  uusia  ominaisuuksia. 

Helppoa  ja  hauskaa 
ohjelmointia 

Olen  vuosia  taistellut  Unityn  ja  mui¬ 
den  jättimäisten  ohjelmistorajapin¬ 
tojen  ja  sovelluskehittimien  kanssa  ja 
yrittänyt  kovalla  työllä  taivuttaa  niitä 
tekemään,  mitä  haluan.  Pokitto  tuo 
raikkaan  tuulahduksen  jännittävältä 
80-luvulta,  höystettynä  nykypäivän 
IoT-yhteensopivalla  raudalla  ja  tule¬ 
vaisuuden  laaj  ennusmahdollisuuksil- 
la.  Pokittolle  ohjelmien  koodaaminen 
ei  ehkä  tuota  miljoonia  euroja,  mutta 
sen  kanssa  ohjelmointi  ei  tunnu  työltä, 
vaan  se  on  taas  yksinkertaista,  helppoa 
ja  hauskaa!  & 


Valoisa  tulevaisuus 

Jonne  Valolan  mukaan  Pokitto  laittee¬ 
na  ei  suinkaan  ole  valmis,  vaan  se  tulee 
kehittymään  tulevaisuudessa. 


www.pokitto.com 

www.pokitto.com/learn/  (Pokitto-wiki) 

www.micropython.org 

www.pygame.com 

Lapset  ohjelmoijan  opissa 

Tarinoita  Scratchin  ammattilaiselta 

Helsingin  yliopiston  Linkki-resurssikeskus  kertoo  opettajan  perspektiivistä  mitä  tapahtuu,  kun 
2000-luvun  lapset  kohtaavat  ohjelmoinnin  ensimmäistä  kertaa. 

Teksti:  Ada-Maaria  Hyvärinen 

Kuvat:  Kuvat:  Ada-Maaria  Hyvärinen,  Mitol  Meerna,  Arto  VVikla 


Vaara  uhkaa!  Ohjel¬ 
moinnista  tulee  kan¬ 
sallistako,  kun  kai¬ 
kille  opetetaan  sitä  jo 
peruskoulussa.  Ensin 
diginatiivit  vievät  työpaikat,  ja  seuraa- 
vaksi  lasten  näppäimistöiltä  manattu 
supertekoäly  nielaisee  meidät  kaikki. 

Skrollin  numerossa  2017.3  esitte- 
tiin  Scratch-leluohjelmointikieltä.  Nyt 
on  aika  tarkastella,  millaisia  nämä 
Scratchilla  aloittavat  tulevaisuuden 
superhakkerit  ovat.  Tämän  jutun  ko¬ 
kemukset  pohjautuvat  ohjelmointiker- 
hoihin,  joita  järjestää  Skrollin  kuumin 
Scratch-kontakti,  Helsingin  yliopiston 
Linkki-resurssikeskus.  Tutkailtavana 
ovat  keskimääräisten  alakoululaisten 
sijaan  valitut  lapset,  jotka  ovat  tulleet 
kerhoihin  enemmän  tai  vähemmän 
omasta  aloitteestaan. 

Nämä  ohjelmoinnista  kiinnostuneet 
ja  siinä  mahdollisesti  keskimääräistä 
paremmin  pärjäävät  lapset  eivät  kui¬ 
tenkaan  ole  mikään  homogeeninen 


ryhmä.  Tapoja  kiinnostua  ohjelmoin¬ 
nista  on  yhtä  paljon  kuin  ohjelmoijia¬ 
kin.  Ohjaajan  haaste  on  yrittää  tehdä 
kerhosta  sellainen,  että  suurin  osa  lap¬ 
sista  saisi  opetuksesta  jotakin  irti. 

Liian  helppoa  vai 
liian  vaikeaa? 

Koska  ohjelmointi  on  käsityötä,  ko¬ 
etetaan  lapsia  kerhossa  kannustaa  te¬ 
kemään  mahdollisimman  paljon  itse. 
Aloittelijoiden  kanssa  koodia  näyte¬ 
tään  luokan  edessä  malliksi,  sillä  jo 
Scratch-palikoiden  löytäminen  ja  aset- 
teleminen  oikeisiin  kohtiin  vaatii  opet¬ 
telua.  Kerholaisten  taitojen  kasvaessa 
siirrytään  mallikoodista  kirjallisiin  oh¬ 
jeisiin,  joita  seuraamalla  pelin  pitäisi 
syntyä.  Lopulta  lapsi  osaa  toivottavasti 
koodata  tarpeeksi,  jotta  voi  tehdä  pro¬ 
jekteja  omien  ideoidensa  pohjalta. 

Lapset  saavat  kysyä  apua  milloin  ta¬ 
hansa,  mutta  jos  kaikki  ohjaajat  ovat 
juuri  auttamassa  jotakuta  muuta  ker¬ 
holaista,  joutuu  omaa  vuoroaan  odot¬ 


tamaan.  Jotkut  kerholaiset  ilmaisevat 
avuntarpeensa  avoimesti,  esimerkiksi: 
”Ope  hei  OPE  MÄ  TARVIIN  APUA. 
Tää  EI  TOIMI.  Miksei  kukaan  auta 
HEI  OPE.”  Toisessa  ääripäässä  ovat 
hiljaiset,  jotka  eivät  tahdo  näyttää 
koodiaan  ohjaajalle  edes  pyydettäessä. 
Ohjaajaa  harmittaa,  koska  lapsen  peli 
vaikuttaa  olevan  keskeneräinen  ja  rik¬ 
ki.  Oma  toteutus  voi  kuitenkin  tuntua 
niin  henkilökohtaiselta,  ettei  se  kestä 
ulkopuolisen  korjausvinkkejä. 

Jos  apua  ei  halua  koskaan  kysyä,  voi 
edistyminen  ja  harrastus  tyssätä  siihen, 
kun  vastaan  tulee  ongelma,  johon  ei 
keksi  ratkaisua.  Toisaalta  ohjelmoijan 
kannattaa  kokeilla  ensin  itse  miettiä 
pulmiaan  ja  vasta  sitten  pyytää  apua, 
koska  muuten  ei  saa  tehtyä  mitään,  jos 
tukihenkilö  ei  ole  saatavilla. 

Tasoerot  lasten  välillä  ovat  suuret,  ja 
se  vaikuttaa  kerhoon,  vaikka  Scratchia 
voi  oppia  kuka  tahansa  lukutaitoinen. 
Toiset  lapset  myös  omaksuvat  ohjel¬ 
mointia  paljon  toisia  nopeammin. 

Kuvia  Linkki-kerholaisten  tekemistä  meripelastusaiheisista  peleistä. 


Jo  viiden  kerhokerran  jälkeen  toiset 
lapset  käyttävät  Scratchia  selvästi  pa¬ 
remmin  kuin  toiset,  eikä  tämä  vaikuta 
korreloivan  esimerkiksi  iän  kanssa.  Jos 
ohjelmointi  tuntuu  mielekkäältä,  sitä 
tekee  mieli  tehdä  myös  kotona,  mikä 
vahvistaa  osaamista. 

On  turhauttavaa,  jos  opetus  etenee 
liian  nopeasti,  eikä  ohjaaja  ehdi  tulla 
heti  auttamaan,  kun  putoaa  kelkasta. 
Sekin  on  turhauttavaa,  jos  opetus  ete¬ 
nee  liian  hitaasti,  jolloin  pitää  odotella 
muita.  Hitaammin  oppiva  viihtyy  ker¬ 
hossa,  jos  sietää  turhautumisen  tun¬ 
netta  ja  pystyy  odottamaan  avunsaan- 
tia  rauhassa.  Nopeasti  oppiva  pärjää, 
jos  jaksaa  odotella  muita  tai  uskaltaa 
yrittää  itse  tehdä  peliä  eteenpäin,  vaik¬ 
ka  ei  olisikaan  varma  siitä,  mitä  seu- 
raavaksi  tapahtuu. 

Kirjalliset  ohjeet  auttavat  etenemis- 
tahdin  erilaisuuteen,  koska  silloin  lap¬ 
si  voi  käyttää  ohjelmointiin  juuri  sen 
verran  aikaa  kuin  itse  tarvitsee,  eikä 
niin  paljon  kuin  suurin  osa  ryhmästä 
tarvitsee.  Ala-asteikäinen  ei  kuiten¬ 
kaan  välttämättä  jaksa  lukea  ohjetta 
tarpeeksi  tarkasti  tai  pysy  kärryillä  sii¬ 


tä,  onko  ohjeessa 
listatut  vaiheet  jo 
toteutettu.  Kir¬ 
jallisten  ohjeiden 
rinnalle  Linkissä 
on  tehty  joitakin 
video -ohjeita, 
koska  liikkuva 
kuva  on  monille 
lapsille  helpom¬ 
min  lähestyttävä 
media. 

Joillekin  ker¬ 
hoon  osallistuville  on  tärkeää  noudat¬ 
taa  ohjeita  tarkasti  ja  tehdä  täsmälleen 
mallin  mukainen  peli.  Moni  tarvitsee 
ohjaajan  tukea,  koska  pelkää  koodaa- 
vansa  jotain  väärin.  Ohjaajana  voi  ko¬ 
ettaa  rohkaista  lasta  etsimään  bugeja 
itse:  ”Kokeile  sitä  peliä  ja  jos  se  tekee 
mitä  haluat,  se  on  varmaan  valmis.” 
Vastaus  voi  tuntua  epätyydyttävältä: 
mistä  voi  tietää,  ”onks  tää  nyt  oikein”, 
jos  kukaan  ei  kerro? 

Toiset  kerholaiset  taas  eivät  pidä  oh¬ 
jeiden  seuraamisesta.  Jokin  oma  peli- 
idea  voi  viedä  mennessään,  mikä  on 
tietenkin  hyvä  asia,  jos  idea  on  edes 
jossain  määrin  toteuttamiskelpoinen 
ja  lapsi  jaksaa  siihen  keskittyä.  Huo¬ 
nommassa  tapauksessa  omaa  ideaa  ei 
ole,  mutta  myöskään  kerho -ohjelma 
ei  jaksa  kiinnostaa:  ”Tääl  kerhossa  ei 
ever  tehdä  mitään  hyvii  pelei” 

Lapsi  on  terve  kun  se  leikkii? 

Joskus  kuulee  sanottavan,  että  paras 
tapa  oppia  on  koodiympäristöllä  leik¬ 
kiminen  ja  satunnainen  eri  palikoiden 
kokeilu.  Tällöin  fokus  on  itse  ohjel¬ 
moinnissa,  ei  valmiissa  peliprojektissa. 


Hiekkalaatikkomaisuus  ei  kuiten¬ 
kaan  tunnu  juuri  lisäävän  ymmärrystä 
siitä,  miten  koodialueen  palikat  liitty¬ 
vät  ruudulla  pyörivän  kissan  liikkeisiin 
ja  visuaalisiin  efekteihin.  Toki  väriä 
vaihtava  ja  pyörivä  kalansilmäkissa 
on  päheä,  ja  ohjelmointiympäristön 
kokeilu  on  hyvä  tapa  tutustua  siihen, 
mitä  Scratchilla  voi  tehdä  helposti. 

Lapsia  romantisoivissa  medioissa 
tykätään  fiilistellä  sitä,  miten  lapsen 
silmin  universumi  on  maaginen  ja  kä- 
pylehmästä  tulee  yksisarvinen.  Kerhos¬ 
takin  löytyy  onneksi  tätä  lapsitaikaa. 
Kun  lapsi  ilmoittaa,  että  haluaa  tehdä 
Super-Marion  tai  Minecraftin,  ohjaaja 
huolestuu.  Tasohyppelyt  ovat  Scrat¬ 
chilla  hankalia,  ja  eihän  tässä  voida 
vielä  mennä  mihinkään  3D-juttuihin, 
kun  koordinaatistokin  tuottaa  vaike¬ 
uksia.  Lapsen  käsitys  pelien  luonteesta 
voi  kuitenkin  olla  erilainen.  Tyytyväi¬ 
nen  kerholainen  laittaa  rallipeliin  pu¬ 
naisen  ja  vihreän  pallon  autojen  tilalle 
ja  nimeää  ne  ”Mario”  ja  ”Luiki”.  Pelin 
nimeksi  sopii  ”Portalli  2”.  Vastaavasti 
ampumahiihtopelistä  saa  Minecraft- 
version  laittamalla  maalitaulun  tilalle 
lohikäärmeen.  Monet  haluavat  tehdä 
pelinsä  englanniksi  kielitaidon  puut¬ 
teesta  huolimatta,  koska  kaikki  oikeat 
pelit  ovat  englanniksi. 

Toisaalta  lapsella  saattaa  olla  epä¬ 
realistinen  mielikuva  siitä,  mitä  oh¬ 
jelmointi  on  ja  mitä  Scratchilla  saa 
kerhokerran  pituisessa  ajassa  aikaan. 
Mistä  sen  tietäisi,  jos  ei  ole  koskaan  oh¬ 
jelmoinut?  Ohjaajaa  hämmentää,  kun 
aloittelija  kysyy  ”Miksei  tässä  näy  nii¬ 
tä  pisteitä?”  vaikka  pisteet-muuttujaa 
ei  ole  edes  luotu.  Mutta  juuri  koodin 

ja  pelin  tapahtumien  välisiä 
yhteyksiä  täällä  ollaankin 
opettelemassa. 

Kaikkien  ei  kui¬ 
tenkaan  ole  helppo 
sopeutua  siihen,  että 
ohjelmointi  on  Scrat- 
chillakin  työlästä  ja  vaatii 
opettelua.  Tunne  on  samankal¬ 
tainen  kuin  itselle  tuli  lapsena  puu- 
väripaketin  hyperrealistisesta  muoto¬ 
kuvasta.  Ensin  innostui.  Sitten  pettyi, 
kun  itse  piirsi  kynillä,  ja  kuvassa  näkyi 
tikku-ukkoja.  Samalla  tavoin  lapsen 
visio  pelistä  voi  olla  oma  Final  Fantasy 
tai  sitten  mystinen  Sellainen  Ei  Tällai¬ 
nen,  joka  on  tosi  hieno  eikä  ainakaan 
kerho -ohjelmaan  kuuluva  peli,  jossa 
sammakko  loikkii  tien  yli. 

Ohjaaja  voi  auttaa  toteuttamaan  lap¬ 
sen  eeppistä  peliä  niin  pitkälle  kuin 
lapsi  jaksaa,  ja  sitten  lapsi  toivotta¬ 
vasti  keksii  vähän  helpomman  idean. 
Tämä  toimii  joskus  hyvin  ja  joskus  ei 
ollenkaan,  koska  se  vaatii  lapselta  pit¬ 
käjänteisyyttä  sekä  kykyä  ottaa  vieraan 
aikuisen  apua  vastaan. 

Diginatiivi  viihtyy  tabletilla 

Yleisönosastojen  perusteella  moni 
aikuinen  pelkää  lapsille  suunnatun 
ohjelmoinnin  opetuksen  koostuvan 
lähinnä  netissä  pelaamisesta.  Pelko  on 
siinä  mielessä  aiheellinen,  että  myös 
monella  lapsella  on  tämä  mielikuva. 
Kerhossa  on  sääntönä,  että  vain  itse 
koodaamiaan  pelejä  saa  pelata,  mutta 
säännön  toteutumisen  valvominen  ei 
ole  aina  helppoa.  Houkutus  pelisivus- 
ton  avaamiseen  ohjaajan  silmän  vält¬ 
täessä  saattaa  käydä  ylivoimaiseksi, 
etenkin  jos  kerholaisella  on  kotona 
kiintiömallinen  peliaika.  Toiset  lapset 
taas  paheksuvat  pelaamista  kerhossa, 
sehän  on  sääntöjen  vastaista  ja  vie  ai¬ 
kaa  ohjelmoinnilta. 

Kun  aloitin  kerhonohjaajana,  häm¬ 
mennyin  siitä,  miten  huonosti  ker¬ 
hoon  valikoituneetkin  ala-asteikäiset 
o  saavat  käyttää  tietokonetta.  Melkein 
jokaisesta  aloittelijaryhmästä  löytyy 
joku,  joka  ei  osaa  käyttää  hiirtä,  sillä 
kännykät  ja  tabletit  tuntuvat  olevan 
yleisempiä  lasten  työkaluja  kouluissa 
ja  kotona.  Tämä  hankaloittaa  opetusta 
joskus:  Scratch  turhauttaa,  jos  hiirellä 
raahaaminen  ei  motorisesti  suju.  Hy¬ 
vänä  puolena  ensimmäisten  kerhoker- 
tojen  nettipelaamista  hillitsee  tehok¬ 
kaasti  se,  että  monet  lapset  eivät  tiedä, 


että  selaimessa  voi  olla  samaan  aikaan 
useita  välilehtiä  auki. 

Mädättääkö  Scratch  aivot? 

Scratch  opetuskielenä  herättää  aikui¬ 
sissa  ohjelmoijissa  tunteita.  Ensimmäi¬ 
nen  kosketus  ohjelmointiin  on  tärkeä, 
ja  useimmilla  ohjelmoijilla  on  jokin 
mielipide  siitä,  mikä  on  paras  aloitus- 
kieli.  Usein  ehdokkaina  ovat  kieli,  jolla 
ohjelmoija  itse  aikoinaan  aloitti,  sekä 
ohjelmoijan  nykyinen  suosikkikieli. 
Scratchiin  liittyy  usein  pelkoja  siitä, 
että  lapset  saavat  vääristyneen  kuvan 
ohjelmoinnista:  eihän  ohjelmointi  ole 
noin  helppoa!  Oikeassa  ohjelmoinnis¬ 
sa  ei  ole  valmista  palikkaa,  jolla  tutkia, 
koskettaako  kissa  omenaa,  tai  jolla 
heittää  seuraava  omena  satunnaiseen 
paikkaan  pitkin  ruutua.  Marraskui¬ 
sessa  ohjelmoinnin  opetuksen  kan¬ 


sainvälisessä  ISSEP-konferenssissa 
eräs  osallistuja  esitti  myös,  että 
Scratch  on  lapsille  vaarallis¬ 
ta:  se  on  liian  motivoiva, 
joten  lapset  alkavat  ku¬ 
vitella,  että  kenestä  ta¬ 
hansa  voi  tulla  ohjelmoija! 
En  aio  ottaa  kantaa  siihen, 
minkä  ikäisenä  ohjelmointi  tulisi 
aloittaa  ja  millä  kielellä.  Kumotaan  sen 
sijaan  muutama  Scratchiin  liittyvä  kä¬ 
sitys.  Ensinnäkään  Scratch  ei  ole  aina 
helppoa:  sillä  on  helppo  tehdä  tietyn¬ 
laisia  yksinkertaisia  pelejä,  mutta  jos 
haluaa  tehdä  mitään  muuta,  vaatii  oh¬ 
jelmointi  pohdintaa  koodaustaitoiselta 
aikuiseltakin. 

Lisäksi  lapselle  ei  ole  itsestään  selvää, 
millä  tavoin  ohjelmointikentän  palikat 
vaikuttavat  pelin  toimintoihin.  Ohjel- 
mointilogiikan  kanssa  saa  olla  tarkka¬ 
na,  jos  ei  ole  koskaan  aiemmin  tehnyt 
sellaista.  Vaikka  Scratch-palikat  ovat 
suomea,  ei  lapsi  välttämättä  ymmärrä 
niitä  kaikkia:  esimerkiksi  ”muuttuja” 
on  nuorille  kerholaisille  uusi  käsite, 
joka  saattaa  vaatia  sulattelua. 

Pelin  toteuttamiseksi  ei  riitä  se,  että 
keksii,  millainen  peli  voisi  olla.  Pelaa¬ 
jahahmo,  pahikset,  aarteet  ja  liikkuvat 
taustat  pitää  kaikki  erikseen  toteuttaa. 


kun  klikataan 

■ 

ikuisesti 

1 

jos  kosi 

cettaako  nakkivene  1 

sano  U2 

MCKIVENEEEEE!  Sä  voitit  p« 

kun  klikataan 

1 

jos  Selvinneet 

sano 

0  sekunnin  ajan  1 

pysäytä  kaikki_J 

1 

4 

x:  179 
y:  143 


kun  klikataan 
odota  kunnes  koskettaako  nakkivene 
lähetä  Pelastus 


Meripelastuspelin  koodia. 

Kokonaisen  projektin  tekemisessä  on 
jonkin  verran  vaivaa,  vaikka  ohjel¬ 
mointi  itsessään  sujuisi  helposti.  Usein 
ei  suju. 

Ala-asteikäinen  lapsi  ei  lue  kaikkia 
näkemiään  sanoja  samalla  tahdilla 
kuin  aikuinen.  Vaikka  useimmat  pa¬ 
likat  erottaa  värin  ja  muodon  avulla, 
saattavat  palikat  mennä  myös  sekaisin. 
Yleinen  virhe  on  aseta  muuttujan  [] 
arvoksi  <>  -palikan  sekoittuminen 
muuta  muuttujan  []  arvoa  o  -pa¬ 
likkaan.  Sitten  lapsi  ihmettelee,  kun 
pisteet  eivät  kasva  tai  hahmo  ei  liiku. 
Myös  koordinaatiston  x  ja  y  menevät 
helposti  sekaisin.  Lisäksi  Scratch  ei 
ilmoita  järjettömästä  koodista  miten¬ 
kään:  laskutoimituksen  kissa  *  6  tulos 
on  0.  Scratch- ohjelmaa  ei  voi  kaataa. 

Kaikesta  tästä  huolimatta  pidän 
Scratchista.  Sillä  voi  tehdä  monimut¬ 
kaisia  juttuja,  jos  käyttää  niihin  aikaa 
ja  vaivaa.  Scratchissa  kopioiminen  ja 
liittäminen  on  niin  työlästä,  että  lap¬ 
set  koodaavat  mieluummin  itse,  ja 
oppivat  ehkä  vahingossa  samalla.  En 
kuitenkaan  näe  juurikaan  syitä  käyt¬ 
tää  Scratchia  sellaisten  lasten  kanssa, 
joiden  kiinnostus  pysyy  yllä  Pythonin 
tai  C:n  kanssa.  Scratch  on  hyvä  vaih¬ 
toehto  luovalle  pikkuihmiselle,  joka  ei 


Toisaalta  tekstiohjelmointikerhos- 
sa  tekstipohjaisen  kielen  kuten  Javan 
tai  Pythonin  väkerrys  voi  tuntua  liian 
kaukaiselta  hakkeri-ideaalista.  Silloin 
lapsi  saattaa  käyttää  kerhoaikaa  mie¬ 
luummin  ”häksäämiseen”,  eli  koneelta 
löytyvien  dokumenttien  avaamiseen  ja 
muokkaamiseen  vailla  mitään  erityis¬ 
tä  päämäärää.  Vastapainoksi  kerhosta 
löytyy  kyllä  niitäkin,  jotka  edistyvät  ai¬ 
kuisen  mielestä  huikean  nopeasti.  Tu¬ 
leehan  siitä  vähän  typertynyt  olo,  kun 
ala-asteikäinen  kysyy  apua  Udacityn 
neuroverkkokurssin  ymmärtämiseen. 
Kun  koulussa  ei  ole  vielä  kerrottu, 
mikä  on  matriisi  tai  funktio,  koneop- 


Olen  kuullut  toisista  kerhoista,  että 
tekstiohjelmointipuolella  lapset  eivät 
halua  tehdä  mitään  graafista,  koska 
oikea  ohjelmointi  on  tapahtuu  ter¬ 
minaalissa.  Linkin  kerhoissa  on  ollut 
päinvastoin:  lapsia  innostaa  graafis¬ 
ten  kirjastojen  käytön  opettelu,  kos¬ 
ka  niillä  voi  tehdä  ”oikean  ohjelman”, 
esimerkiksi  ikkunan,  jossa  voi  painaa 
OK-nappia!  Lisäksi  merkityksellistä 
on  kuitenkin  tuntunut  olevan  ohjel¬ 
man  teko  tyhjästä.  Kerholaiset  eivät 
halua  käyttää  mitään  erityisesti  kerhoa 
varten  tehtyä  pakettia,  vaan  oppia  oh¬ 
jelmoimaan  niin,  että  voi  tehdä  graa¬ 
fisen  ohjelmansa  kokonaan  itse  vaikka 
kotikoneella. 

Lapsista  kuulee  joskus  idealisoidusti 
väitettävän,  että  he  eivät  ole  vielä  oppi¬ 
neet  ohjelmointiin  liittyviä  stereotypi¬ 
oita,  kuten  että  pojat  ohjelmoisivat  tyt¬ 
töjä  paremmin,  tai  että  ohjelmointiin 
tarvitaan  paljon  älyä  ja  matematiikan 
taitoa.  Kerholaisille  stereotyyppiset 
ajatukset  ovat  kuitenkin  tuttuja.  Lapsi 
saattaa  esimerkiksi  olla  vakuuttunut 
siitä,  että  on  huono  ohjelmoimaan, 
koska  ei  osaa  matematiikkaa  -  tai 
toisinpäin.  Tähän  varmasti  vaikuttaa 
jälleen  paljon  se,  että  kerhoon  hakeu¬ 
tuvat  lapset  ovat  itse  kuulleet  aiemmin 
ohjelmoinnista  tai  heidän  vanhempan¬ 
sa  ovat  päätelleet  lapsen  olevan  mah¬ 
dollisesti  kiinnostunut  ohjelmoinnista. 
Lapset  ovat  siis  altistuneet  ohjelmoin¬ 
nille  jollakin  tapaa  jo  ennen  kerhoon 
tuloa,  toisin  kuin  esimerkiksi  koulu¬ 
luokka,  jossa  osa  ei  ole  ehkä  koskaan 
aiemmin  kuullut  ohjelmoinnista. 

Onks  tää  nyt  oikein? 

Kerhon  on  tarkoitus  opettaa  lapsille 
paitsi  itse  ohjelmointia,  myös  ohjel¬ 
moinnissa  tarvittavia  taitoja,  kuten 
tehtävän  purkamista  osiin,  tiedonha- 


Linkki-keskuksen  koordinaattori  Jenna  Tuominen  vetämässä  kerhoa. 


osaa  englantia  ja  kirjoittaa  näppäi¬ 
mistöllä  hyvin  hitaasti. 


Entäs  se  oikea  ohjelmointi? 

Kiinnostavaa  kyllä,  lapset  eivät 
useinkaan  pidä  Scratchia  oikeana 
ohjelmointina.  Mielikuva  mustalle 
ruudulle  kertyvästä  vihreästä,  kryp¬ 
tisestä  tekstistä  on  vahva.  Etenkin 


vanhemmat  lapset  saattavat  pettyä 
tajutessaan,  että  kerhon  ohjelmointi 
onkin  värikkäitä  palikoita  lapsellisen 
näköisellä  nettisivulla:  ”Ei  tääl  kerhos¬ 
sa  koskaan  ohjelmoida.  Tääl  tehdään 
vaan  Scratchia.” 


pimisen  mate- 
matiikkapuoli  tuntuu  ajoittain 
haastavalta. 


kua  ja  sitä,  että  aina  ei  tiedä  etukäteen 
oikeaa  tapaa  toteuttaa  jokin  haluttu 
ominaisuus.  Osittain  tämä  näkyy  sii¬ 
nä,  että  ohjaaja  ei  aina  vastaa  lapsen 
kysymykseen  suoraan,  vaan  ratkaisua 
voi  joutua  pohtimaan  ja  kokeilemaan. 
Aloittelijoiden  kanssa  ohjaaja  useim¬ 
miten  arvuuttelee  vastausta  lapselta, 
mutta  etenkin  edistyneempien  ker¬ 
hossa  lasten  kysymykset  ja  peli-ideat 
voivat  olla  varsin  hankalia. 

Syytän  koulua  siitä,  että  yleensä 
kerhoon  tulevat  lapset  hämmentyvät, 
kun  aikuinen  ei  tiedä  tai  kerro  vas¬ 
tauksia  suoraan.  Itsehän  tajusin  vas¬ 
ta  yliopistossa,  että  vaikka  joku  olisi 
matematiikan  professori,  ei  tämä  silti 
osaa  kaikkea  maailman  matematiik¬ 
kaa  suoriltaan.  Haluamme  kertoa  tästä 
lapsille  vähän  aikaisemmin  sekä  kan¬ 
nustaa  lapsia  luottamaan  omaan  arvi¬ 
oonsa  ohjelman  toimimisesta,  ilman 
että  tarvitsee  kysyä  aikuiselta  ”onks 
tää  nyt  valmis”.  Lapsi  kuitenkin  kokee 
helposti  vastakysymyksen  ”onko  se 
sun  mielestä  valmis?”  testinä,  johon 
pitäisi  tietää  oikea  vastaus.  Lasta  voi 
myös  turhauttaa,  kun  ohjaaja  pimittää 
vastausta  (”etsä  vois  vaan  kertoo  miten 
tää  tehdään”)  tai  kun  ohjaaja  joutuu 
kokeilemaan  eri  tapoja  keksiäkseen 
ratkaisun  (”siis  voisko  tänne  tulla  jos¬ 
kus  joku  Scratchin  ammattilainen  pi¬ 
tämään  tätä  kerhoa!”). 


Lasten  opettaminen  on  palkitsevaa. 
Lapsissa  näkee  itsensä  ohjelmoijana, 
hyvässä  ja  pahassa.  Ohjeistaessa  ”lue 
ensin  ohjeet  huolellisesti”  tai  ”sulje 
se  pelisivun  välilehti,  et  voi  keskittyä 
ohjelmointiin  jos  mietit  sitä”  huomaa 
toistavansa  klassista  kaavaa,  jossa  tois¬ 
ten  kuuluu  tehdä  niin  kuin  minä  sa¬ 
non,  ei  niin  kuin  minä  teen.  Ilmaisun- 
haluiset  lapset  näyttävät  ohjelmointiin 
liittyvät  tunteensa  aikuisia  selkeäm¬ 
min,  ja  jo  Scratchilla  aloitelevat  ohjel¬ 
moivat  heittelehtivät  koodarin  kahden 
ääripään  välillä:  Kun  kysyy  pöydällä 
retkottavalta  lapselta,  tarvitseeko  tämä 
apua  pelissä,  ja  saa  vastaukseksi:  ”En 


tarvii.  Ei  kannata  yrittää.  Se  on  toivo¬ 
tonta.  Se  ei  tule  koskaan  onnistumaan.” 
Ja  silloin,  kun  neuvoo  kirjaimellisesti 
kädestä  pitäen,  miten  palikoita  kuuluu 
kiinnittää  toisiinsa,  ja  ruudun  kissa  he¬ 
rää  eloon,  ja  lapsi  huudahtaa:  ”Jes!  Se 
toimii!  Olen  paras!”  & 

Kaikki  Linkin  materiaalit  ovat  vapaas¬ 
ti  käytettävissä:  suurin  osa  löytyy 
osoitteesta  linkki.cs.helsinki.fi,  mutta 
Scratch-tili  linkki  ja  Youtube-kanava 
Linkki  Luokka  sisältävät  myös  sellaisia 
materiaaleja,  joita  ei  ole  vielä  linkitetty 
nettisivuille. 


Vinkkejä  Scratchin  opetukseen 

•  Opeta  lasta,  edes  vähän.  Lapsi  ei  opi  ohjelmoimaan  Scratchilla  itsestään,  vaikka  Sc- 
ratch  olisi  kuinka  helppoa.  Ukulelekin  on  helppo  soitin,  mutta  lapsi  ei  opi  soittamaan 
sitä,  jos  lapselle  vain  lykätään  ukulele  käteen  ja  sanotaan,  että  musiikki  on  kivaa. 

•  Opettele  ensin  itse  tekemään  Scratchilla  edes  jotain.  Jos  et  osaa  ohjelmoida,  etsi  joku 
tutoriaali  ja  seuraa  sitä.  Jos  osaat  ohjelmoida,  omaksut  Scratchin  luultavasti  nopeasti. 
Kannattaa  kuitenkin  kokeilla  ensin  ilman  lasta. 

•  Valitse  tilanne,  jossa  lapsella  on  mahdollisuus  jaksaa  keskittyä  koodaamiseen.  Jos 
lapsi  esimerkiksi  pelaa  mielellään  selaimessa,  voi  off-line-Scratch  toimia  selainversiota 
paremmin. 

•  Laita  koneesta  äänet  pois  tai  käske  lasta  käyttämään  kuulokkeita,  jollet  halua  kuun¬ 
nella  kissan  maukunaa  tai  muita  ääniefektejä. 

•  Opeta  lasta  tekemään  se  projekti,  jonka  itsekin  osaat  tehdä.  Kannusta  lasta  valitse¬ 
maan  itse  hahmot  peliin  ja  keksimään  laajennusideoita. 

•  Näytä  lapselle,  mistä  löytää  lisää  tietoa  ohjelmoinnista.  Esimerkiksi  Linkin  ohjeiden 
tulostaminen  voi  toimia. 


•  Ei  ehkä  kannata  neuvoa  katsomaan  mallia  muiden  peleistä,  vaikka  koodinluku  olisikin 
hyvää  harjoitusta  lapselle.  Lapsi  jumittuu  pelaamaan  pelejä  eikä  jaksa  lukea  koodia. 

•  Jos  lapsi  ei  innostu  Scratchista,  tehkää  jotain  muuta.  Jos  lapsi  haluaa  olla  hakkeri, 
opeta  lapselle  terminaalin  peruskäyttöä.  Jos  lapsi  tahtoo  kokeilla  tekstipohjaista 
ohjelmointia,  etsi  siihen  tutoriaali  tai  opeta  itse.  Jos  lapsi  ei  jaksa  keskittyä  kokonaisen 
pelin  verran,  tehkää  ohjelmointipähkinöitä  code.org-sivustolla. 

Kryptoval  uutat 
eivät  vakuuta 

Olen  seurannut  bitcoinin  kurssin  kehitystä 
monta  vuotta.  Melkein  aina  olen  ollut  sitä 
mieltä,  että  hinta  on  liian  korkealla,  mutta 
olen  ollut  väärässä  kerta  toisensa  jälkeen. 
Mielipiteeni  ei  ole  silti  vieläkään  muuttunut. 

Jarno  Niklas  Alanko 
Kuva:  Tuukka  Norri 

Kuvitelmat  bitcoinista  jonkin¬ 
laisena  tulevaisuuden  maa¬ 
ilmanvaluuttana  ovat  täysin 
utopistisia.  Valtiot  eivät  katso  sivusta 
toimettomina,  kun  keskuspankkien  yl¬ 
läpitämä  rahajärjestelmä  sivuutetaan. 

Taloudelle  on  tärkeää,  että  esimerkiksi 
inflaatiota  ja  korkotasoa  voidaan  sää¬ 
tää  olosuhteiden  mukaan,  eikä  tästä 
mahdollisuudesta  luovuta  vähällä.  Li¬ 
säksi  bitcoin  tekee  verotuksen  valvon¬ 
nasta  hyvin  hankalaa.  Valtiot  voivat 
aivan  hyvin  kriminalisoida  kryptova- 
luuttojen  käytön  ja  tehdä  näin  käytöstä 
vaikeaa  ja  riskialtista.  Kiina  on  jo  ot¬ 
tanut  askelia  tähän  suuntaan.  Riittäisi, 
että  Trump  naputtelisi  yhden  kieltämi¬ 
seen  viittaavan  twiitin,  jotta  kurssi  läh¬ 
tisi  syöksykierteeseen. 

Lisäksi  bitcoinissa  on  hankalia  tie- 
toturvaongelmia.  Jos  joku  hakkeroi 
lompakkosi  yksityisen  avaimen,  niin 
rahasi  ovat  oikeasti  peruuttamatto¬ 
masti  mennyttä.  Vuonna  2014  sen 
hetken  suurin  bitcoin-pörssi  Mt.  Gox 
joutui  konkurssiin  hakkeroinnin  takia. 

Tietoturva- aukkoja  tulee  olemaan  niin 
kauan  kuin  ihmiset  ovat  erehtyväi¬ 
siä,  joten  miljardien  eurojen  kokoisen 
bitcoin-pörssin  tietoturvavastaavaa  ei 
todella  käy  kateeksi. 


rifeKi 

HB 


Jos  nyt  tieto - 
turvaongelmat  si¬ 
vuutetaan,  jotain 
järkeä  on  siinä 
ajatuksessa,  että 
bitcoinista  tulisi 
"digitaalinen  kul¬ 
ta”,  johon  voisi 
laittaa  säästönsä 
turvaan  pitkällä 
aikavälillä.  Kuten 
kultaa,  bitcoineja 

on  rajallinen  määrä,  mikä  antaa  niil¬ 
le  arvoa  vanhojen  postimerkkien  ta¬ 
voin.  Tämä  on  hyödyllistä  erityisesti 
valtioissa,  joissa  viralliseen  valuuttaan 
ei  voi  luottaa.  Ongelma  on  vain,  että 
vaikka  bitcoineja  on  rajallisesti,  koko 
bitcoin -järjestelmä  on  helposti  täy¬ 
sin  kopioitavissa,  koska  sen  koodi  on 
avointa  lähdekoodia. 

Mitä  jos  joku  tekee  bitcoin-kloonin, 
jossa  on  pieniä  parannuksia  alkupe¬ 
räiseen  verrattuna?  Siirtyykö  bitcoi¬ 
nin  arvo  uuteen  valuuttaan?  Tilanne 
olisi  sama,  kuin  että  löydettäisiin  uusi 
yleinen  metalli,  joka  olisi  kaikin  puo¬ 
lin  kultaa  parempi  -  kullan  arvo  laskisi 
varmasti.  Bitcoinin  ainoa  kilpailuvaltti 
on  brändiarvo  ja  se,  että  se  oli  ensim¬ 
mäinen  kryptovaluutta,  mutta  se  ei 
välttämättä  riitä  pitkälle. 

Kaikesta  huolimatta  hype  käy  yhä 
kuumempana,  joskin  se  hieman  laantui 
alkuvuoden  hintaromahduksen  myötä. 
Kun  kuulin  alkuvuodesta  baarin  vessas¬ 
sa  ohimennen  jonkun  sanovan  laitta¬ 
neensa  40  tuhatta  euroa  bitcoiniin,  alkoi 
tuntua  siltä,  että  bitcoin  on  viimein  lyö¬ 
mässä  läpi  tavallisen  kansan  tietoisuu¬ 
teen.  Jos  internetin  keskustelupalstoja 
on  uskominen,  lohkoketjuteknologia 
on  vähintään  yhtä  suuri  keksintö  kuin 
itse  Internet.  Hypen  lomassa  tuntuu 


unohtuvan,  että  suurin  osa  vaihdosta 
on  pelkkää  hintaspekulointia,  ja  että 
varsinaista  kaupankäyntiä  dominoivat 
todennäköisesti  pimeän  verkon  hämä- 
räkaupat. 

Bitcoinin  mukana  koko  kryptoala 
älysopimuksineen  on  nosteessa.  Mil¬ 
jardeja  on  kiinni  kryptoprojekteissa, 
joilla  ei  ole  vielä  edes  toimivaa  tuotet¬ 
ta.  Hyväuskoiselta  viedään  rahat  alta 
aikayksikön.  Esimerkiksi  Bitconnect- 
niminen  ilmiselvä  pyramidihuijaus 
onnistui  nousemaan  yli  miljardin 
dollarin  markkina-arvoon  lupaamal¬ 
la  jopa  40  prosentin  kuukausituoton, 
kunnes  alkuvuodesta  sirkus  päättyi  ja 
sijoittajien  käteen  jäi  vain  lähes  arvot¬ 
tomia  Bitconnect-tokeneita. 

Järki  käteen.  Ilmaista  lounasta  ei 
edelleenkään  ole.  Luultavasti  kryp- 
tokentällä  nähdään  vielä  menestys¬ 
tarinoita,  mutta  mistä  sitä  voisi  tietää 
tässä  vaiheessa,  mitkä  tuhansista  pro¬ 
jekteista  tulevat  menestymään  ja  mitkä 
floppaavat?  Valitseminen  on  kuin  löisi 
vetoa  ravihevosen  puolesta.  Jännitys 
on  taattu,  mutta  tuotto-odotus  hyvin 
kyseenalainen.  Itse  en  aio  sijoittaa  mi¬ 
hinkään  kryptoprojektiin,  vaan  sen 
sijaan  jatkan  kiroilemista  katsomosta, 
kun  vastoin  kaikkia  odotuksiani  hin¬ 
nat  taas  moninkertaistuvat.  & 

Commodoren  paluu 

Uusnelonen 

Commodore  64  oli  kaikkein  aikojen  suosituin  kotitietokone,  jota  valmistettiin  ja  myytiin  vuo¬ 
sina  1982-1994  arviolta  13-17  miljoonaa  kappaletta .  Nyt  sitä  saa  taas  uutena  -  melkein . 


Teksti  ja  kuvat:  Janne  Siren 

1  200  Wilson  Drive,  West  Ches¬ 
ter,  Pennsylvanian  osavaltiossa 
Yhdysvalloissa,  27.  huhtikuuta 
vuonna  1994  -  Commodoren  van¬ 
hempi  rautainsinööri  Dave  Haynie 
on  ottanut  videokameran  mukaansa 
töihin  yhtiön  Yhdysvaltain  pääkont¬ 
toriin.  Seuraavana  päivänä  puolet 
henkilökunnasta  saisi  potkut.  Kah¬ 
den  päivän  kuluttua  Commodore  - 
tuo  Suomen  tasavallan  tietokoneen, 
Guinnessin  ennätysten  kirjaan  maa¬ 
ilman  eniten  myyneenä  tietokoneena 
päässeen  Commodore  64:n  valmistaja 
-  olisi  konkurssissa. 

Videolla,  joka  julkaistiin  sittemmin 
nimellä  The  Deathbed  Vigil  and  other 
tales  of  digital  angst ,  noin  viiden  mi¬ 
nuutin  kohdalla,  Dave  kävelee  pimei¬ 
den,  autioituneiden  hallien  lävitse. 
”01emme  tehtaassa/varastossa.  Täällä 
olivat  tuotantolinjat,  välitön  varasto 
-  kolme  tuotantolinjaa”,  kertoo  Dave. 
Aikanaan  tehdas  toimi  vuoroissa  vuo¬ 
rokauden  ympäri,  valmistaen  tuottei¬ 
ta  Pohjois -Amerikan  markkinoille. 
” Suurin  varasto  on  nyt  suljettu  koko¬ 


naan,  koska  ihmiset  rullaluistelivat 
siellä.” 

Hallit  kumisevat  tyhjyyttään.  Com¬ 
modore  64:ää  kaupattiin  vielä,  mutta 
lähinnä  pieniä  määriä  Aasiassa.  Com¬ 
modoren  viimeisen  hurraan,  Amigan, 
valmistus  oli  sekin  siirtynyt  Filippii¬ 
neille.  Kohta  Aasiakin  hiljenisi.  Ami- 
gaa  valmistettaisiin  vielä  pieniä  määriä 
Tolousessa,  Ranskassa  sekä  Pennsylva¬ 
niassa  QuikPak-nimisen  yhtiön  voi¬ 
min  vuosina  1995-1997,  mutta  1200 
Wilson  Driven  tuotantolinjat  olivat 
vaienneet  pysyvästi.  Pian  ne  vahaisi 
omaan  käyttöönsä  paikallinen  Ostos- 
TV,  QVC. 

Pennsylvania  oli  alkujaan  Commo¬ 
dore  64:n  piirisarjan  valmistaneen 
puolijohde  valmistaja  MO  S  Technolo- 
gyn  kotipaikka.  Commodore  oli  osta¬ 
nut  yhtiön  vuonna  1976,  kuusi  vuotta 
ennen  kuusnelosen  julkistamista,  ja 
muuttanut  osavaltioon.  MOSin  vanha 
tehdas  Norristownin  kaupungissa  oli 
suljettu  vuonna  1992,  mutta  Commo¬ 
doren  konkurssin  jälkeen  MOSin  joh¬ 
to  osti  piiriyhtiön  takaisin  ja  käynnisti 


tuotannon  Norristownissa  uudelleen. 
MOS  jatkoi  vuoteen  2001  nimellä 
GMT.  Viimeinen  naula  piiriyhtiön 
arkkuun  oli  lopulta  pitkäaikainen  ke- 
mikaalivuoto  alueen  pohjaveteen. 

Hävityksen  keskelle  jäi  kuitenkin 
jotain,  joka  palaisi  kummittelemaan 
myöhemmin. 

Saksalainen  sää(s)täjä 

Lentoasemanne  1,  Vantaa,  Suomi,  3. 
syyskuuta  vuonna  1999  -  tämän  artik¬ 
kelin  kirjoittaja  on  juuri  poiminut  sak¬ 
salaisen  Individual  Computers  -yrityk¬ 
sen  (icomp.de)  perustajan  ja  yrittäjän 
Jens  Schönfeldin  autonsa  kyytiin.  Jens 
on  saapunut  Suomen  Amiga-käyttäjät 
ry:n  Saku  99  -tietokonetapahtumaan. 
Vuonna  1999  Individual  Computers 
ja  Jens  tunnettiin  etenkin  Catweasel- 
lisälaitteestaan  (nimetty  Catweazlen 
mukaan),  jolla  tavanomaiset  PC:t  pys¬ 
tyivät  lukemaan  erikoisempien  ja  van¬ 
hempien  tietokoneiden  levykkeitä. 

Jens  oli  valinnut  hotellikseen  Cu¬ 
mulus  Hotel  Olympian  Linnanmäen 
lähellä,  koska  se  oli  halvempi  kuin  ta- 

pahtumapaikan  viereinen  Sokos  Hotel 
Vantaa.  Punaisen  Honda  Civicin  kii¬ 
täessä  -  autobaanojen  maasta  tulleen 
Jensin  mielestä  liian  lujaa  -  kohti  tuota 
nykyistä  hotelli  Cumulus  Kalliota  Jens 
valotti  edelleen  tarkan  Saksan  markan 
filosofiaansa:  Koko  Catweasel-lisälaite 
perustui  käytettyyn  piirierään,  jonka 
Jens  sai  ostettua  halvalla.  Uudelleen- 
käytettyjen  piirien  merkinnät  piti  siksi 
peittää  häntälogon  sisältäneellä  tarral¬ 
la.  Jensin  kyky  hamstrata  ja  herättää 
vanhaa  rautaa  uuteen  eloon  oli  jo  tuol¬ 
loin  ilmiömäinen. 

Individual  Computers  keskittyi 
pitkään  nimenomaan  Amigaan  ja 
Amigaan  liittyvien  PC-lisälaitteiden 
valmistamiseen.  Pieni  yhtiö  on  tänä 
päivänäkin  tunnettu  niistä.  2000-lu- 
vun  edetessä  Individual  Computers  se¬ 
kaantui  kuitenkin  enenevässä  määrin 
myös  Commodore  64:n  maailmaan. 
Alkusysäyksen  antoivat  uudelleenoh¬ 
jelmoitavat  FPGA-mikropiirit,  jotka 
tekivät  kovasti  tuloaan  vuosituhannen 
vaihteessa  ja  mahdollistivat  kustan¬ 
nustehokkaan  laitekehityksen  pienissä 
volyymeissa. 

Ensimmäisten  joukossa  oli  C-One- 
yhteistyöhanke  yhdysvaltalaisen  Jeri 
Ellsworthin  kanssa.  C-One  oli  FPGA- 
pohjainen  uudelleentulkinta  Commo¬ 
dore  64:stä  ja  sen  on  väitetty  olleen 
ensimmäinen  tietokone,  joka  perustui 
puhtaasti  FPGA-piireihin  -  siinä  ei  esi¬ 
merkiksi  ole  CPU:ta.  C-One-projekti 
kaatui  riitoihin  vähäisen  tuotannon 
jälkeen  mutta  poiki  sentään  Minimig- 
ja  Turbo  Chameleon  -hankkeet. 

Turbo  Chameleon  on  Commodore 
64:n  moduuliporttiin  sopiva  moduuli, 
joka  toimii  vaihtoehtoisesti  kuusnelo- 
sen  laajennuksena,  simuloiden  useita 
tunnettuja  laajennusmoduuleita,  tai 
itsenäisenä  FPGA-pohjaisena  tietoko¬ 


neena.  Tämän  erikoisen  laitteen  voi 
siis  kytkeä  Commodore  64:ään,  jolloin 
se  toimii  lisälaitteena,  tai  sen  voi  kyt¬ 
keä  näyttöön  ja  näppäimistöön,  jolloin 
se  nurinkurisesti  toimiikin  itse  Com¬ 
modore  64:nä  tai  muuna  ohjelmoita¬ 
vien  piiriensä  tukemana  tietokoneena. 

Retrobuumin  laidalla 

Individual  Computers  on  kunnos¬ 
tautunut  myös  muiden  Commodore 
64  -moduulien  ja  niiden  kuorien  val¬ 
mistajana  2000-luvun  alusta  alkaen. 
Uudelleenohjelmoitava  Retro  Replay 
-moduuli  herätti  henkiin  vanhat  san¬ 
karit  kuten  Action  Replay-  ja  Final 
Cartridge  -laajennusmoduulit.  Indi¬ 
vidual  Computers  kehitti  moduulia 
varten  myös  Silversurfer-sarjaportti-  ja 
RR-Net- verkkokortit,  joilla  Commo¬ 
dore  64:n  saa  kytkettyä  toiseen  tie¬ 
tokoneeseen  tai  ethernet-verkkoon. 
Retro  Replay  -moduulilla  on  nykyisin 
kevyesti  päivitetty  seuraaja  nimeltään 
Nordic  Replay,  joka  esiintyy  artikkelin 
kuvituksessa. 

Uudelleenohjelmoitavien  mikro¬ 
piirien  esiinmarssi  2000-luvun  alussa 
sattui  samoihin  aikoihin  nousevan  tie¬ 
totekniikan  retrobuumin  kanssa.  Esi¬ 
merkiksi  klassinen  ja  aikanaan  super- 
suosittu  Competition  Pro  -peliohjain 
oli  herätetty  henkiin  PC-puolella  USB- 
tuotteena.  Tarkemmin  ottaen  Compe¬ 
tition  Pro  Star,  tikun  jalustassa  olevilla 
lisänäppäimillä.  USB -liikenne  aiheutti 
ohjaukseen  pientä  viivettä,  mutta  fyy¬ 
sinen  toteutus  oli  uskollinen. 

Jens  Schönfeldin  Individual  Com¬ 
puters  tarttui  tähän  markkinarakoon 
ja  osallistui  Competition  Pron  uusin- 
taversion  tuottamiseen  varustettuna 
Commodore  64:n  ja  monien  vanhojen 
kotitietokoneiden  käyttämällä  9-pin- 
nisellä  niin  sanotulla  Atari -liittimellä. 


USB-tekniikka  poistettiin,  ja  samal¬ 
la  poistuivat  ohjauksen  viiveet.  Au- 
tomaattitulitus  tästä  versiosta  tosin 
puuttuu,  pieni  vipu  kytkee  vain  ja¬ 
lustan  lisänäppäimet  päälle  tai  pois. 
Myös  tämä  uustuotettu  peliohjain 
esiintyy  kuvituksessamme. 

Todellinen  pommi  tuli  kuitenkin 
vuonna  2014,  kun  Jens  Schönfeld 
ilmoitti  alkavansa  valmistaa  päivi¬ 
tettyä  versiota  Commodore  64:n 
250466-emolevystä.  C64  Reloaded 
-emolevy  sopii  kaikkiin  vanhoihin 
Commodore  64  -koteloihin  ja  käyt¬ 
tää  keskeisiltä  osin  alkuperäisiä  pii¬ 
rejä.  Suurimmat  muutokset  liittyvät 
virransaantiin,  joka  hoidetaan  nyt 
modernilla,  tavanomaisella  12  voltin 
virtalähteellä,  ja  TV-modulaattoriin, 
joka  on  korvattu  standardeilla  S- 
Video-  ja  3,5  millin  audio -liittimillä. 
Emolevy  sai  myös  reset-tilalla  varus¬ 
tetun  virtakytkimen.  Kevyesti  päi¬ 
vitetyt  liitännät  on  suunniteltu  niin, 
ettei  koteloon  tarvita  uusia  reikiä. 

Toisin  kuin  esimerkiksi  1541  Ul- 
timaten  (1541ultimate.net)  kehitte¬ 
lemä  lähes  täysin  FPGA-pohjainen 
Ultimate- 64 -emolevy,  C64  Reloaded 
käyttää  pitkälti  alkuperäisiä  piire¬ 
jä.  C64  Reloadedin  avulla  on  siis 
mahdollista  rakentaa  alkuperäis¬ 
tä  vastaava  Commodore  64  uuden 
emolevyn  ympärille.  Ensimmäinen 
tuoteversio  tuli  laajempaan  jakeluun 
vuonna  2015  ja  myytiin  nopeasti 
loppuun. 

Uudelleenlataa  ja  varmista 

Seuraaja  C64  Reloaded  MK2  tuli  saa¬ 
taville  loppuvuodesta  2017  hienoisin 
parannuksin:  MK2  tunnistaa  nyt  au¬ 
tomaattisesti  emolevylle  asetetut  pii- 
rivariaatiot  sekä  sisältää  muun  mu¬ 
assa  mahdollisuuden  käyttää  kahta 
SID-äänipiiriä.  Muistit  sekä  PL  A-  ja 
ROM-piirien  vastineet  ovat  valmiik¬ 
si  MK2-emolevyllä  -  MK2  ei  myös¬ 
kään  vaadi  enää  EPROM-poltinta, 
vaan  ROMeja  voi  flashata  ja  emole¬ 
vyä  konfiguroida  kasettiasemaportin 


Upouusi  C64  Reloaded  MK2  -emolevy,  jossa  uusvanhaa  varastoa  olevat  MOS  6510  -suoritin 
(viikko  46/1986)  ja  MOS  8580  -äänipiiri  (viikko  50/1992)  eli  SID  jo  paikoillaan.  Kolme  tyhjää 
piirikantaa  tarvitsevat  vielä  käytetyt  tai  uusvanhat  piirit,  kakkos-SID  ei  ole  pakollinen.  Piirit  on 
helppo  lukita  ja  vapauttaa  vivuilla. 


Pixelvvizard  Retro  Shopin  64C-kotelo  (oik.)  on  tasoitukseltaan  ja  värisävyltään  viimeistellympi  kuin  East  Texas  Estate  Liquidatorin  (vas.).Texas- 
version  muovivalu  on  kuitenkin  virheettömämpi. 


kulmalle  piilotetun  huomaamattoman 
miero -USB -liittimen  kautta. 

Jensin  kyky  haalia  vanhaa  rautaa  pal¬ 
kittiin  tässäkin:  C64  Reloaded  MK2:n 
tilaajalla  on  mahdollisuus  tilata  Com- 
modoren  vanhoista  varastoista  peräi¬ 
sin  oleva,  käyttämätön  SID-äänipiiri 
päiväyksellä  50/1992.  Ensipainokseen 
sai  muitakin  piirejä  suoraan  Jensil- 
tä.  MK2:n  osalta  muut  vaaditut  piirit, 
MOS  6510/8500-suoritin,  kaksi  CIA- 
piiriä  sekä  VIC-videopiiri,  tulee  hank¬ 
kia  muualta.  6510-suorittimesta  löytää 
vielä  uusvanhaa  varastoa  helposti  esi¬ 
merkiksi  Ebaysta.  Muista  käytettyjä 
on  saatavilla  helposti,  ja  jokunen  uus- 
vanhan  varaston  kauppiaskin  löytynee, 
kun  etsii. 


Yksi  olennainen  C64  Reloadedin  pa¬ 
rannus  on  alkuperäisestä  virtalähteestä 
luopuminen,  jonka  muistetaan  sulat¬ 
taneen  jopa  muovimattolattioita.  Uu¬ 
sine  virtalähteineen  C64  Reloadedin 
kerrotaan  käyttävän  jopa  75  prosenttia 
vähemmän  virtaa  kuin  alkuperäinen 
C64,  vaikka  uudesta  virtalähteestä  riit¬ 
tää  tuplasti  enemmän  potkua  esimer¬ 
kiksi  laajennuksille.  C64  Reloadedin 
kerrotaan  silti  olevan  täysin  yhteen¬ 
sopiva  esimerkiksi  käyttäjäporttiin 
kytkeytyvien  vaihtovirtaa  käyttävien 
lisälaitteiden  kanssa. 

Virtalähde  ei  tule  paketissa  mukana, 
vaan  sellaiseksi  kelpaa  Reloaded-emo- 
levyjen  kanssa  mikä  tahansa  standar¬ 
dilla  12  voltin  DC -liittimellä  varustet¬ 
tu  muuntaja.  Liittimen  ulkohalkaisijan 
tulisi  olla  5,5  mm,  sisähalkaisijan  2,1 
tai  2,5  mm  ja  sisäjohtimen  polariteetin 
positiivinen.  Virtalähteen  tulee  tarjota 
vähintään  yksi  ampeeri  virtaa,  mie¬ 
lellään  kaksi.  Kuvanlaadun  takia  12 
voltin  rippien  tulisi  olla  alle  100  mV. 
Ajoneuvovirtalähteitä  ei  suositella,  sil¬ 
lä  niiden  jännite  on  aavistuksen  liian 
korkea. 

Individual  Computers  on  itse  myy¬ 
nyt  virtalähteeksi  MC  Powerin  mal¬ 


lia  PS30IBCAK2000E,  joita  saa  myös 
muista  verkkokaupoista  muilla  nimillä 
-  me  käytimme  Flypowerin  versiota. 
Koska  uusi  virtaliitin  on  Commodoren 
alkuperäistä  pienempi,  muun  muassa 
Pixehvizard  Retro  Shop  (shop.pixel- 
wizard.eu)  myy  3D-tulostettua  peitele- 
vyä  kotelon  viimeistelyyn. 

Kotelomuotit  löytyvät 

Uudelleenohjelmoitavien  piirien  li¬ 
säksi  toinen  nouseva  teknologia,  3D- 
tulostaminen,  näyttelee  siis  roolia  van¬ 
hojen  tietokoneiden  päivittämisessä. 
Mutta  myös  perinteisellä  ruiskuvala- 
misella  on  edelleen  paikkansa.  Pala¬ 
taan  vielä  sinne  West  Chesteriin,  jossa 
Commodoren  operatiivinen  päämaja 
sijaitsi  (juridinen  pääkonttori  oli  vero- 
syistä  Bahamalla).  Commodore  64:ää 
valmistettiin  aikansa  West  Chesterissä, 
ja  sieltä  käsin  koordinoitiin  myös  yhti¬ 
ön  muita  valmistusoperaatiota. 

Sen  jälkeen,  kun  Commodore  ha¬ 
keutui  konkurssiin  29.  huhtikuuta 
1994,  yhtiön  omaisuus  myytiin  velko¬ 
jen  katteeksi  ja  hajaantui  maailmalle. 
Maailmalle  päätyivät  myös  Commo¬ 
dore  64C:n  -  vuonna  1986  julkaistun 
kosmeettisen  päivityksen  -  sekä  kone- 


mallien  128  ja  Plus/4  koteloiden  pai- 
nomuotit.  Kaikkea  ei  kuitenkaan  ollut 
siirretty  Aasiaan,  vaan  yhdet  näistä 
muoteista  löysivät  tiensä  West  Cheste- 
ristä  Texasiin,  Longview  n  kaupunkiin. 

Riippuen  siitä,  kenen  tarinaa  kuun- 
telee,  tämä  tapahtui  hieman  jälkeen 
konkurssin  tai  kauan  ennen.  Itse  uskon 
jälkimmäiseen,  Texasin  Commodo¬ 
re  64C  -muotti  kun  edellyttää  erillisiä 
näppäimistötukia  eli  on  vanhaa  mal¬ 
lia.  Alalla  on  myös  tavanomaista,  että 
muovitehtaat  säilyttävät  asiakkaidensa 
muotteja.  Olisi  epätodennäköisempää, 
että  muovitehdas  olisi  jostain  syystä 
hankkinut  vanhanaikaiset  muotit  kon¬ 
kurssipesältä.  Myös  siitä  jotkut  kiiste¬ 
levät,  onko  näitä  muotteja  aiemmin 
käytetty  tuotantoon  vai  ei. 

Kiistatonta  joka  tapauksessa  on,  että 
muotit  löytyivät  vuosikymmenten  jäl¬ 
keen  varastosta  Texasista  ja  päätyivät 
huutokauppaan  vuonna  2014.  Huu¬ 
tokaupan  pitäjän  ystävä  oli  kiinnostu¬ 
nut,  niistä  kun  saisi  hienot  olohuoneen 
pöydät.  Tietokonehistorian  onneksi 
paikalle  sattui  pöytänikkarin  lisäksi 
vanhan  tavaran  kauppamies  Dallas 
Moore,  joka  tunnisti  mistä  oli  kyse  ja 
pelasti  nämä  kolme  satojen  kilojen  pai¬ 
noista  teräsmuottia. 

Mielestäni  uskottavimman  tarinan 
mukaan  Commodore  64C  -koteloi¬ 
den  valmistukseen  oli  1980-luvulla 
liittynyt  jokin  ongelma,  jonka  vuoksi 
muotteja  oli  siirrelty  alihankkijalta 
toiselle  ja  ne  jäivät  sille  tielleen  -  lo¬ 
pulta  entisen  commodorelaisen  E.  C. 
”Bud”  Fryen  veljineen  omistamalle 
pienelle  Frye  International  -muo- 
vitehtaalle.  Frye  korjasi  ongelman, 
käytti  muotteja  aikansa  koteloiden 
valmistamiseen  ja  sen  jälkeen  varastoi 
ne.  Moore  kuuli  kertomansa  mukaan 
tämän  tarinan  Bud  Fryeltä  huutokau¬ 
pan  yhteydessä. 

Frye  International  valmisti  näp- 
päimistönkuoria  muillekin  yhtiöille, 
joskin  siirtyi  sittemmin  tuppervaara- 
tyyliseen  muoviastiavalmistukseen. 
Yhtiö  lopetti  vuonna  2014  omistajan 
jäädessä  eläkkeelle  ja  huutokauppasi 
irtaimistonsa,  mukaan  lukien  Com- 
modoren  muotit. 

Potkaistaan  tyhjää  koteloa 

Moore  ilmoitti  löydöstään  maailmal¬ 
le  maaliskuussa  2015  Kickstarter- 
joukkorahoituskampanjan  muodossa. 
Moore  lupasi  tuottaa  erän  uusia  Com- 


Pixelvvizard  Retro  Shopin  myymä  uustuotettu  Commodore  64C  -kotelo  tulee  alkuperäisen  tyy¬ 
lisessä  pakkauksessa.  Myös  ohjelappuset  kotelolle  sekä  Individual  Computersin  myymälle  C64 
Reloaded  MK2  -emolevylle  ovat  samaan  tapaan  hienosti  Commodore-brändättyjä. 

CLOSED 

Brand-new  colored  keycaps  for 
your  Commodore  C64 

Bring  back  the  good  o  Id  days  with  coloured  keycaps 
for  your  C64  /  C64.ll  and  some  VIC  20  /  C16  /  CBM. 

OPhaseö 

Innsbruck.  Austria 
About 


€44,459  EUR  total  funds  raised 
130%  funded  on  May  28. 2015 

UPDATES  (20)  COMMENTS  (586)  BACKERS  (2  196)  SELECT  A  PERK 


€21  EUR 

Set  of  keycaps  -  66  piece 


Hi  Guys! 


Estimated  delivery 

353  out  of  1000  claii 


GET  THIS  PERK 


Joukkorahoitus 
uusille  Commodore 
64:n  näppäinhatuille 
keräsi  rahat  nopeas¬ 
ti,  mutta  tuloksia  on 
tullut  hitaasti.  Uusin 
ennuste  on,  että 
toimitukset  alkavat 
touko-kesäkuussa. 
Projektin  tavoittee¬ 
na  on  Commodoren 
viimeisimmäksi 
jäänyt  näppäinhat- 
tutyyli,  jossa  kaikki 
symbolit  on  painettu 
näppäinhatun 
päälle.  Värivaihto¬ 
ehtoja  lupaillaan  16 
erilaista. 


3D-tulostettuja  näppäimistötukia  ja  virtaportin  peitelevyjä  saa  mm.  Shapevvaysin  (kolme  vas.) 
ja  Pixelvvizard  Retro  Shopin  (oik.)  kautta.  Tarjolla  olevissa  malleissa  on  eroja  kaupasta,  os- 
tohetkestä  ja  tulostusmateriaalista  riippuen.  Lisäksi  Pixelvvizard  on  tuomassa  myyntiin  uudet 
metalliset  näppäimistötuet. 


Lähes  uusi  Commodore  64C  -  vain  näppäimistö  ja  pari  mikropiiriä  ovat  käytettyjä.  Huomaa  symbolit  näppäinhattujen  kyljissä,  käytetty  näp¬ 
päimistö  on  siis  vuoden  1986  64C:stä.  Myöhemmissä  Commodore  64:n  näppäimistöversioissa  symbolit  on  painettu  näppäinten  päälle. 


modore  64C  -koteloita,  jos  kiinnos¬ 
tusta  olisi.  Ja  sitähän  oli,  kymmenker¬ 
taisesti  minimitavoitteeseen  nähden. 
Rahoitustavoitteeseen  päästiin  päiväs¬ 
sä,  ja  kuukaudessa  kasassa  oli  lähes 
100  000  dollaria.  Rahoittajat  saivat  ko¬ 
telonsa  heinä-elokuussa  samana  vuon¬ 
na.  Koteloita  valmistettiin  useissa  eri 
väreissä,  mukaan  lukien  läpinäkyvänä 
ja  sinisenä,  minkä  vuoksi  viime  vuo¬ 
sina  on  näkynyt  sangen  villin  näköisiä 
kuusnelosia. 

Koteloita  valmistettiin  jonkin  verran 
myös  ylimääräisiä,  ja  beigen  väristä 
versiota  on  saanut  vielä  hiljattain  Moo¬ 
ren  yritykseltä  East  Texas  Estate  Liqui- 
datorilta  Ebayn  kautta.  Itse  muotit  ovat 
kuitenkin  nykyisin  Saksassa,  sillä  Indi- 
vidual  Computers  osti  ne  alkuvuodesta 
2016.  Koteloista  tehtiinkin  uusi  Saksa- 
painos  neljässä  eri  värissä.  Tätä  erää 
oli  tarkoitus  myydä  yksinoikeudella 
Return-lehden  verkkokaupassa,  mutta 
viivästysten  vuoksi  myynti  alkoi  vasta 
vuoden  2017  lopulla  ja  siirtyi  Pixehvi- 
zard  Retro  Shopiin.  Pixehvizardilta  saa 
uutena  myös  LED-virtavalon,  tarvitta¬ 
essa  useassa  eri  värissä  -  Commodore 
kun  käytti  monenvärisiä  virtavaloja. 

East  Texasin  ja  Pixehvizardin  ko- 
teloversioissa  on  molemmissa  omat 
vahvuutensa.  East  Texasin  koteloissa 
on  raportoitu  vähemmän  valuvirheitä 
kuin  Pixehvizardin  versioissa,  mah¬ 


dollisesti  jälkimmäisessä  käytetyn  kel- 
lastumattoman  muovilaadun  vuoksi. 
Tämä  saattaa  näkyä  Saksa-koteloissa 
etenkin  pohjassa  ja  tummissa  väri- 
versioissa.  Toisaalta  Pixehvizardin 
versio  on  lähempänä  aitoja  värejä  ja 
tulee  myös  alkuperäistä  muistuttavalla 
Commodore-tarralla  varustettuna,  jo¬ 
hon  on  lisensoitu  logokin. 

Omassa  vertailussani  perusbeiget 
versiot  molemmilta  toimittajilta  ovat 
tasaväkiset.  Pixehvizardin  kotelossa 
on  tosiaan  -  lähinnä  pohjassa  -  pieniä 
valuvirheitä,  joita  East  Texasin  versios¬ 
sa  ei  ole,  mutta  ne  ovat  tässä  beigessä 
versiossa  lähes  näkymättömiä.  Pixel- 
wizardin  kotelo  on  päältä  katsottuna 
autenttisempi  värisävynsä  ja  tarransa 
ansiosta,  joten  kokonaisuutena  se  on 
oma  suosikkini.  Laatukysymystä  kan¬ 
nattaa  kuitenkin  seurata,  jos  se  tuntuu 
itselle  merkitykselliseltä.  Artikkelin 
verkkoj  atkoilta  (skrolli.fi/numerot) 
löytyy  linkkejä  keskusteluun  ja  kuviin 
myös  tästä. 

Lisää  vain  näppäimistö 

Näin  näppärällä  rakentajalla  on  jo  ka¬ 
sassa  lähes  täysin  uusi  Commodore 
64C  emolevyä,  koteloa,  virtavaloa  ja 
-lähdettä  sekä  peliohjaimia  myöten. 
Uustuotettuun  kokonaisuuteen  jää 
kuitenkin  vielä  kirjaimellisesti  näp¬ 
päimistön  mentävä  aukko.  Integroidun 


näppäimistön  koneessa  se  on  melko 
suuri  aukko. 

Yksi  vaihtoehto  on  PC-näppäimis- 
tö.  Retro  Innovationsilla  (go4retro. 
com)  on  C=Key- adapteri  PS/2-näp- 
päimistön  käytölle  kuusnelosessa,  ja 
tee-se-itse-henkisille  Githubista  löy¬ 
tyy  C64-Keyboard-projekti  samaan 
tarkoitukseen.  Individual  Computers 
myy  jopa  C64-näppäimistötarroja 
PC-näppäimistöille.  PC-näppäimistö 
tuskin  kuitenkaan  tyydyttää  tositar¬ 
koituksella  harrastavaa,  joka  on  juuri 
hartaudella  rakentanut  autenttisen 
uus-64C:n. 

Ensimmäinen  askel  näppäimistöky- 
symyksen  kunnolliseen  ratkaisuun  on 
helppo:  3D -tulostuspalvelu  Shapeway- 
sin  (shapeways.com)  kautta  saa  muun 
muassa  COREi64:n  ja  Pixehvizardin 
kehittämiä  näppäimistötukia.  Pixel- 
wizardilla  on  vaihtelevasti  osia  myös 
omassa  varastossa.  Niiden  avulla  käy¬ 
tetyn  C64-näppäimistön  saa  kiinnitet¬ 
tyä  uustuotettuun  64C-koteloon.  Käy¬ 
tettyjä  Commodore  64  -näppäimistöjä 
kiinnikkeisiin  ruuvattavaksi  saa  muu¬ 
tamilla  kympeillä  esimerkiksi  Ebays- 
ta  -  toistaiseksi  tämä  on  tarpeellinen 
välivaihe,  uustuotettuja  näppäimistöjä 
kun  ei  ole  saatavilla.  Tarvittavia  uu¬ 
sia  ruuveja  ja  käytettyjä  pienosia  myy 
muun  muassa  Retro  Spares  Shop  (ret- 
roleum.co.uk). 

Linkit  artikkelissa  mainittuihin 
tuotteisiin  ja  hankkeisiin: 
skrolli.fi/ numerot 


Käytettyjä  näppäinhattuja  ei  kuiten¬ 
kaan  välttämättä  tarvita  ikuisesti.  Itä¬ 


valtalainen  alias  BukoCharly  -  taus¬ 
talla  alkujaan  tiimi  Michael,  Peter  ja 
Tom  -  herätteli  klassisen  Amiga-pii- 
reistä  tutun  Phase  5  -yritysnimen  hen¬ 
kiin  vuonna  2015  (phase5.eu)  ja  keräsi 
joukkorahoituksella  lähes  45  000  eu¬ 
roa  Commodore  64:n  näppäinhattujen 
uuteen  tuotantoon.  Valitettavasti  alku¬ 


vuoteen  2018  mennessä  projekti  on 
käynyt  läpi  kaikki  selitysten  seitsemän 
vaihetta  menetetyistä  projektijäsenistä 
kellariin  jäätyneisiin  pahvilaatikoihin 
ja  etuajassa  syntyneisiin  vauvoihin. 
Näppäimistön  kulmassa  olevan  niin 
sanotun  Commodore-näppäimen  lo¬ 
gon  suhteen  ollaan  myös  huovattu 
edes  ja  takas  lisenssineuvottelujen  ti¬ 
lanteen  mukaan. 


Kirjoitushetkellä  projekti  on  tuot¬ 
tanut  runsaasti  näppäimistöhattuja  il¬ 
man  merkintöjä  sekä  joitakin  valmiita 
näytehattuja  ja  viallisia  hattuja,  joita 
on  esitetty  valokuvissa,  messuilla  sekä 
jaettu  saksalaiselle  C64-yhteisölle.  Il¬ 
meisesti  viimeisimmät  viivästykset 
ovat  liittyneet  näppäinmerkintöjen 
tulostamiseen.  Isoin  asia  eli  hattumuo¬ 


tit  ja  näppäinhatut  ovat  jo  olemassa. 
Michael  on  kertonut  käyttäneensä  jo 
50  000  euroa  näppäinhattujen  ruisku- 
valamiseen  ja  aikovansa  saattaa  jouk- 
korahoitusprojektin  maaliin  hinnalla 
millä  hyvänsä  -  tämän  jälkeen  näp¬ 
päinhatut  toivottavasti  tulevat  myös 
laajempaan  myyntiin.  Värivaihtoehto¬ 
ja  on  lupailtu  peräti  16  erilaista. 

Täysin  uusi  Commodore  64  -kote¬ 
loon  sopiva  näppäimistö  antaa  myös¬ 
kin  vielä  odottaa  itseään.  Deskthority. 
net-käyttäjän  tlt:n  MeC64-projekti 
vuodelta  2012  oli  pitkään  ainoa  var¬ 
teenotettava  projekti.  Sen  ohjeet 
ja  lähdekoodit  ovat  verkossa, 
mutta  valitettavasti  Shapeways 
on  lakannut  3D-tulostamasta 


MeC64:n  tarvitsemia  näppäinso- 
vittimia.  Breadbox64.com:lla  on 


puolestaan  vuonna  2016  aloitettu 
uudempi  näppäimistöhanke,  joka 
on  edelleen  elossa.  Pidetään  peuk¬ 
kuja. 

Individual  Computersilla  onkin 
sitten  työn  alla  jo  jotain  ihan  muuta: 
Commodore  A 1200  Reloaded.  & 


Commodore  64x  ja  THEC64  Mini 


Commodoren  mentyä  konkurssiin  vuonna  1994  yhtiön  tavaramerkit  ja  teknologian 
oikeudet  ovat  seilanneet  puolivillaiselta  omistajalta  toiselle  ja  sirpaloituneet  maailmalle. 
Olemme  käsitelleet  teemaa  Amiga-näkökulmasta  muun  muassa  Skrolleissa  2017.3  ja 
2014.3.  Kuten  Amigankin  tapauksessa,  myöhempinä  vuosina  Commodore-nimeä  on  käy¬ 
tetty  pääasiassa  nostamaan  erilaisten  sekundatuotosten  profiilia.  Amigan  tapaan  kaikki 
varsinainen  kehitys  Commodore-piireissä  on  ollut  kolmansien  osapuolten  pienyrittäjien 
ja  harrastajien  ansiota.  Vahvan,  vanhan  emoyhtiön  puuttuessa  Nintendon  NES  Minin 
kaltaisista  laadukkaista  tribuuttituotteista  on  saanut  vain  unelmoida. 

Viime  vuosien  merkittävin  virallinen  Commodore-hanke  oli  vuosina  2010-2012 
toiminut  Commodore  USA.  Kyseessä  oli  uusi,  eläköityneen  tietoliikenneyrittäjän  Barry 
Altmanin  Floridaan  perustama  yhtiö,  joka  lisensoi  Commodore-oikeuksia  itselleen.  Lyhy¬ 
tikäisen  yhtiön  "lippulaivatuote"  oli  Commodore  64x,  Intel- ja  Nvidia-piireillä  ryyditetty 
Linux-pohjainen  tietokone,  joka  muistutti  ulkoisesti  (ja  vain  ulkoisesti,  sitäkin  löyhästi) 
ensimmäistä  Commodore  64  -leipälaatikkomallia  vuosilta  1982-1986.  Commodore 
USA:n  tarina  päättyi  pian  Altmanin  kuoltua  joulukuussa  2012,  joskin  osia  hankkeesta 
päätyi  My  Retro  Computer  Ltd:lle  (myretro- 
computer.com). 

Ajankohtaisempi  uutuus  on  brittiläisen 
Retro  Gamesin  THEC64  Mini  (thec64. 
corn). Tämä  Nintendon  NES- ja  SNES  Mini 
-menestystarinoiden  siivittämä  retrope- 
liversio  kuusnelosesta  pääsi  tuotantoon 
vuoden  2018  alussa.  Peliohjaimeen 
leivottuja,  emulaattoriin  perustuvia  C64- 
retropelejä  on  toki  julkaistu  aikaisemminkin, 

mutta  uutuutena  THEC64  Mini  on  nyt  pakattu  miniatyyrikokoisen  leipälaatikko-C64:n 
kuoriin.  Mukana  on  64  lisensoitua  klassikkopeliä.  Minin  näppäimistö  ei  ole  toimiva, 
mutta  ulkoisen  näppäimistön  kytkemällä  pääsee  myös  basic-ohjelmointikieleen  käsiksi. 

Myöhemmäksi  lupaillaan  toimivalla  näppäimistöllä  varustettua  täysikokoista  versiota 
THEC64  Ministä.  Kyseessä  on  sittenkin  emulaattoripohjainen  järjestelmä,  mutta  kenties 
sen  näppäimistön  voisi  vohkia  C64  Reloaded  -käyttöön.  Huomionarvoista  tosin  on,  että 
Minin  nimi  ei  ole  Commodore  64  Mini,  tai  edes  C64  Mini,  vaan  THEC64  Mini.  Myös 
Commodore-näppäin  on  korvattu  THEC64-näppäimellä.  Halvan  rahastuksen  makua  ei 
täysin  voi  välttää. 

Kaikkea  toivoa  ei  kuitenkaan  kannata  heittää.  Monet  varsinaiset  Commodore-oikeu- 
det  ja  -lisenssit  ovat  nykyisin  italialaisen  Cloanton  ja  saksalaisen  Individual  Computersin 
käsissä,  jotka  tunnetaan  historiaa  kunnioittavista  hankkeistaan.  Ehkäpä  tulevaisuus 
muistaa  Commodorea  arvokkaammin.  C64  Reloaded  ainakin  on  askel  oikeaan  suuntaan. 


Commodore  64x 
(Kuva:  Commodore  USA) 


THEC64  Mini 
(Kuva:  Retro  Games/Koch  Media) 

Rauta 


MEMOTfCHJMTX500 


1980-luvulla  Commodorea  haastoi  useampikin  brittikone. 
Monet  tuntevat  Sinclairin  ja  Amstradin,  mutta  myös  Memo- 
techiä  myytiin  Suomeen. 


Teksti:  Ismo  Utriainen,  Janne  Siren 

Kuvat:  Bilby/Wikimedia  Commons,  Ismo  Utriainen 


Memotechin  päätuotteet 
MTX500  ja  MTX512  lie¬ 
nevät  useimmille  tuttuja 
korkeintaan  kuvista,  mutta  ovat  saat¬ 
taneet  jäädä  mieleen.  Memotechit  kun 
erottuvat  maatovereistaan  Sinclairista  ja 
Amstradista,  sekä  muista  aikalaisistaan, 
alumiinikotelollaan.  Tämä  2010-luvun 
perusmetalli  oli  80-luvun  kotimikro- 
kentässä  tuntematon  pintamateriaali: 
kasarilla  jopa  Macit  pakattiin  muoviin. 
Yhtiön  toisen  perustajan  ja  pitkäaikai- 
simman  vetäjän  Geoff  Boydin  tausta 
oli  metallurgiassa. 

Kosketusetäisyydeltä  myös  täysiko¬ 
koinen,  mekaaninen  näppäimistö  tun¬ 
tuu  laadukkaalta,  etenkin  verrattuna 
kumiseen  ja  lelumaiseen  kilpakumppa¬ 
niin  Sinclair  ZX  Spectrumiin.  Ei  ihme, 
että  Memotechin  mainoksissa  viiletti 
komea  urheiluauto.  Memotech  oli  koti¬ 
mikrojen  Porsche. 

Huonomuistinen  harvinaisuus 

Memotech-nimi  liittyy  yhtiön  alku¬ 
vaiheisiin  Sinclair-muistilaaj  ennusten 
valmistajana.  Tästä  ja  512  kilotavun 
muistiin  vihjaavasta  mallinumerosta 
huolimatta  Memotech  MTX500  on  pie- 
nimuistinen  kapistus,  sillä  sitä  on  vain 
32  kilotavua  (MTX5 12 -mallissa  64  ki¬ 
lotavua).  Tämä  oli  julkaisuvuonna  1983 
kohtuullisesti  -  16-bittinen  aikakausi 
oli  vielä  parin  vuoden  päässä. 

Memotechin  pannuhuoneessa  on 
8 -bittiselle  kaudelle  tyypillistä  tekniik¬ 


kaa:  ripeä  neljän  megahertsin  Zilog 
Z80A  -prosessori  ja  TI:n  videopiiri 
TMS9929,  jonka  muunnoksia  löytyi  ai¬ 
kanaan  ColecoVisionista  Segaan.  Mas¬ 
samuistina  toimi  kasettiasema  ja  käyt¬ 
töjärjestelmänä  basic.  Lisäherkkujakin 
mukana  tuli,  kuten  Noddy-kieli,  erään¬ 
lainen  HyperCard-hypertekstin  ja  siten 
HTML:n  edeltäjä. 

Koneessa  on  kaksi  Atari-tyyppistä 
peliohjainporttia,  mutta  niille  ei  ole 
rajapintaa,  vaan  peliohjaimen  liikkeet 
yhdistyvät  näppäimistöön.  Kahdella 
peliohjaimella  voi  kirjoittaa  ruudulle 
10  eri  merkkiä,  joista  yksi  on  välilyönti. 
Hieman  kiusallista  silloin,  kun  vanha 
peliohjain  on  löystynyt  eikä  pysy  enää 
suorassa. 

Memotechin  vahvuus  on  laajennet¬ 
tavuus.  Siinä  on  kaksi  laajennuskortti¬ 
paikkaa,  yksi  sisäinen  ja  yksi  ulkoinen. 
Niihin  saa  sitä  lisämuistiakin.  Ulkoi¬ 
seen  paikkaan  onnekkaat  liittivät  FDX- 
lerppuasemaohjaimen,  joka  paransi 
koneen  käytettävyyttä  verrattuna  paljon 
yleisempään  kasettiasemaan.  Laajenne¬ 
tulla  koneella  voi  ajaa  CP/M-käyttöjär- 
jestelmää. 

Laajennuksia  pystyy  myös  kytke¬ 
mään  sarjaan,  muun  muassa  lisämuis- 
tikortit  tukevat  usein  tätä  ominaisuut¬ 
ta.  Muita  kortteja  olivat  esimerkiksi 
token-ring- verkkokortti,  sarja-  ja  rin¬ 
nakkaisportit  sekä  Amiga- ohjelmoin¬ 
tiympäristöistään  tunnetun  Hisoftin 
Pascal-moduuli. 


Elämää  kuoleman  jälkeen 

Memotech  Ltd:n  viimeinen  ponnistus 
oli  pyrkiä  neuvostomarkkinoille.  Yhtiö 
sijoitti  hankkeeseen  isosti  lainarahaa 
ja  yritystukia.  Sopimus  kymmenis¬ 
tä  tuhansista  koneista  Neuvostoliiton 
kouluihin  päätyi  kuitenkin  Yamahalle. 
Käteen  jäi  punaisia  MTX5 1 2 -proto¬ 
tyyppejä  ja  konkurssi  vuonna  1986.  Sot¬ 
kusta  kuoriutui  Memotech  Computers 
Ltd,  joka  päivitti  MTX512:ta  hieman  ja 
siirtyi  videoseinämarkkinoille,  pärjäten 
siellä  90-luvulle.  Useampi  lienee  nähnyt 
MTX-pohjaisen  (sittemmin  PC-pohjai- 
sen)  videoseinän,  kuin  itse  kotimikron. 

Valmistusmäärä  jäi  pieneksi:  Sii¬ 
nä  missä  Commodore  64:n  realistiset 
valmistusmääräarviot  liikkuvat  13-17 
miljoonan  hujakoilla,  ja  Englannin  ku¬ 
mista  ykköstykkiä  ZX  Spectrumiakin 
valmistettiin  viisi  miljoonaa,  Memo- 
tech-tietokoneita  tuotettiin  vain  reilut 
30  000  kappaletta. 

Kotimikro  elää  vielä  harrastajien  kes¬ 
kuudessa.  Harrastajat  ovat  tehneet  sille 
laajennuksia,  joista  yleisin  lienee  CFX- 
kortti  Compact  Flash  -massamuistin 
kytkentään.  Koska  Memotechin  ulkoi¬ 
nen  ja  sisäinen  laajennusväylä  on  ident¬ 
tinen,  CFX  käy  molempiin.  Koneen 
sisälläkin  on  hyvin  tilaa  -  ketjutettu 
lisämuisti  ja  CFX  näkyvät  oheisessa  si- 
suskuvassa. 

Memotech  MTX500  on  laatukone, 
jonka  potentiaali  jäi  hyödyntämättä  ly¬ 
hyen  elinkaaren  ja  vähäisen  valmistus¬ 
määrän  vuoksi.  Ohjelma-  ja  pelimäärä 
jäi  pariin  sataan.  & 

Memotech-linkkejä:  skrolli.fi/numerot 

Matemaattisen  taivaanrannan  maalarit 


FRACTALUS 


Rescue  on  Fractalus!  oli  varhainen  fraktaalien  innoittama  tietokonepeli.  Vuosikymme¬ 
niä  myöhemmin  maisemanluonti  kohinalla  inspiroi  modernin  imitaation. 

Teksti:  Janne  Siren 

Kuvat:  Janne  Siren,  Sakari  Leppä,  Luke  Arnold 


Jotkin  pelit  ovat  rakkautta  ensi¬ 
silmäyksellä.  Itselleni  Ultimat , 
Epyxin  Gamesit ,  Sierran  Questit , 
mitä  näitä  nyt  on.  Rescue  on  Frac¬ 
talus!  (1984)  ei  ollut.  Kun  törmäsin 
peliin  ensimmäisen  kerran,  se  oli  jo 
muutaman  vuoden  vanha.  Bongasin 
sen  varmaan  alelaarista.  Ehkäpä  Lu- 
casfilm  kannessa  oli  lupaus  jostain 
suuresta.  Todennäköisesti  viikkora¬ 
hat  vain  olivat  lopussa  ja  se  oli  halpa. 

Vuosi  oli  noin  1987  ja  alusta  Com¬ 
modore  64  -  siis  suosittu,  mutta 
ei  lähellekään  se  paras  Rescue  on 
Fractalus!  -versio.  Pelin  kuusnelos- 
käännöstä  pidetään  yleisesti  vähän 
epäonnistuneena,  erityisesti  hitaam¬ 
pana  kuin  kilpailevaa  Atarin  kasibit- 
tiversiota.  Kansikuvan  dramaattisesti 
juokseva  lentäjä,  räjähtelevä  toimin¬ 
ta  ja  tyylikäs  ohjaamo  eivät  nekään 


suoranaisesti  loistaneet  bittimuodos- 
saan. 

Rescue  on  Fractalus!  ei  kuitenkaan 
unohtunut.  Eikä  pelkästään  siksi,  että 
se  oli  pelottavin  peli  heti  Friday  the 
13th  (1985)  jälkeen  -  oli  muutakin. 

Fraktaaliajan  kasvatti 

”KHAAAAAN!”  -  siinä  repliikki,  josta 
elokuva  Star  Trek  II:  Khanin  viha  ( The 
Wrath  of  Khan,  1982)  varmasti  parhai¬ 
ten  muistetaan.  Ehkä  elokuva  kuitenkin 
ansaitsisi  tulla  muistetuksi  Genesis- 
aallostaan  -  erikoistorpedon  laukaisun 
aikaansaamasta  ketjureaktiosta,  joka 
maankaltaistaa  kuolleen  planeetan.  Pa- 
riminuuttisen  kohtauksen  puolivälissä 
tulimerestä  nousee  jyrkkiä  vuoria. 

Genesis-aalto,  vaikkakin  nykymit- 
tapuulla  karu  tehoste,  oli  aikansa  tie¬ 
tokonegrafiikalta  saavutus.  Se  oli  en¬ 


simmäinen  kokonaan  tietokoneella 
luotu  kohtaus  täyspitkässä  elokuvassa. 
Samoihin  aikoihin  George  Lucas  hei- 
lutteli  vielä  pienoismalleja  kameran 
edessä  Jedin  paluussa  (1983).  Lucasilla 
oli  tosin  näppinsä  myös  Genesis-te¬ 
hosteessa  -  sen  toteutti  Lucasin  perus¬ 
tama  Industrial  Light  &  Magic. 

Genesis-vuoret  olivat  fraktaalivuoria. 
Fraktaali  -  tai  murtomuoto  -  on  mate¬ 
maattinen  joukko,  joka  on  itsesimilaari- 
nen  eli  näyttää  samanlaiselta  tai  -kaltai¬ 
selta  suurennoksesta  riippumatta.  Kun 
fraktaalin  visualisaatiosta  suurentaa 
mitä  tahansa  aluetta,  siitä  löytyy  rajatto¬ 
masti  uusia  yksityiskohtia,  jotka  ovat  sa¬ 
manlaisia  tai  samankaltaisia  kuin  sama 
joukko  muilla  mittakaavoilla.  Esimer¬ 
kiksi  Julian  joukko  on  kuuluisa  fraktaali. 

Myös  luonnonmaisemien  kuten 
vuoristoj  en  fraktaaliominaisuuksia 

on  tutkittu.  Benoit  Mandelbrot  esitti 
ensimmäisten  joukossa  maanmuoto- 
jen  mallintamista  fraktaaleilla.  Monet 
luonnossa  esiintyvät  ilmiöt  ovatkin 
jossain  määrin  itsesimilaarisia,  maise¬ 
matkin,  ainakin  pienessä  mittakaavas¬ 
sa.  Laajempiin  maisemiin  vaikuttavat 
useat  erilaiset  mekanismit  mannerlaa¬ 
toista  veteen,  joten  niiden  mallintami¬ 
nen  edellyttäisi  vähintäänkin  monien 
fraktaalien  käyttöä. 

Fraktaalit  hämärsivät  geometrisen 
ja  taiteellisen  rajaa.  Niillä  pystyttiin 
luomaan  proseduraalisesti  näennäistä 
satunnaisuutta,  jossa  oli  ihmissilmän 
odottamaa  rytmiä.  Tietokonealgorit- 
milla  pystyi  viimein  visualisoimaan 
rajattomasti  laajenevia,  mutta  samalla 
uskottavasti  vaihtelevia  keinotekoisia 
luonnonmaisemia  -  ilman  käsityötä. 
Aikana,  jolloin  tavanomainen  3D- 
graafinen  vuoristo  oli  pari  symmetris¬ 
tä  pyramidia  vierekkäin,  fraktaalimai- 
sema  oli  mullistus. 

Matemaattinen  grafiikkademo 

Samana  vuonna,  kun  Star  Trek  II  ilmes¬ 
tyi  teattereihin,  George  Lucas  perusti 
Lucasfilm  Games  -pelistudion  eloku¬ 
vayhtiönsä  alaisuuteen.  Monet  muis¬ 
tavatkin  peli-Lucasfilmin  kehittämät 
ja  julkaisemat  graafiset  seikkailupelit, 
kuten  Maniac  Mansion  (1987)  ja  The 
Secret  of  Monkey  Island  (1990).  Lucas¬ 
film  Games  tunnettaisiin  myöhemmin 
nimellä  Lucas Arts,  ja  se  julkaisi  video¬ 
pelejä  aina  vuoteen  2013  asti. 

1980-luvun  alussa  Lucasfilm  Games 
kehitteli  kuitenkin  lähinnä  toimintape¬ 
lejä  Atarin  pelikoneille.  Atarin  oli  mää¬ 
rä  toimia  pelien  julkaisijana.  Rescue  on 
Fractalus!  oli  yksi  näistä  varhaisista 
peleistä,  toinen  kahdesta  ensimmäises¬ 
tä.  Peli  sai  alkunsa,  kun  pari  Lucasfilm 


Gamesin  ensimmäistä  työntekijää,  Da¬ 
vid  Fox  ja  Loren  Carpenter,  jakoivat 
työhuoneen.  Pian  he  muodostivat  pe- 
litiimin. 

Carpenter  oli  ollut  kehittämäs¬ 
sä  Genesis-aaltoa  Star  Trekiin  ja  oli 
fraktaalien  asiantuntija.  Hän  oli  esi¬ 
tellyt  Voi  Libre  -fraktaalivideotaan 
SIGGRAPH-konferenssissa  jo  vuonna 
1980  ja  diamond-square-algoritmia 
1982.  Yhdessä  Steve  Jobsin  ja  Edwin 
Catmullin  kanssa  Carpenter  perustai¬ 
si  Lucasfilmistä  irronneen  Pixar-ani- 
maatio studion  vuosikymmenen  lop¬ 
pupuoliskolla.  Vuonna  1983  Carpenter 
oli  kuitenkin  piskuisessa  Lucasfilm 
Gamesissa.  Yhteisessä  työhuoneessaan 
Fox  ja  Carpenter  päätyivät  pohdiskele¬ 
maan,  voisiko  fraktaaleja  käyttää  mik¬ 
rotietokoneella. 

Rescue  on  Fractalus!  sai  alkunsa  tästä 
ideasta  ja  runkonsa  Carpenterin  Ata- 
ri  800:lle  kehittämästä  fraktaalivuo- 
ria  piirtävästä  grafiikkarutiinista.  Peli 
rakennettiin  tämän  ympärille.  Tässä 
vaiheessa  projektiin  liittyi  vielä  kolmas 
tekijä,  Charlie  Kellner.  Lisäksi  peli- 
divisioonan  johtaja  Peter  Langston  ja 
animaattori  Gary  Winnick  osallistui¬ 
vat.  Yhtiön  toisen  pelin  Ballblazerin 
(1984)  kehittäjä  David  Levine  ja  myös 
itse  George  Lucas  auttelivat  kulisseis¬ 
sa.  Tiimit  olivat  silloin  pieniä  ja  pelin 
tekeminen  vähemmän  muodollista, 
kuten  lukuisista  sisäpiirivitseistä  voi 
päätellä. 

Pelin  tapahtumat  esimerkiksi  si¬ 
joittuivat  Tepdi  Vad  Neroleil  Rahcre 
-tähtijärjestelmään,  joka  sisältää  pää¬ 
tekijöiden  nimet  väärinpäin.  Nimik- 
koplaneetta  Fractalus  sai  puolestaan 
nimensä  fraktaaleista  (engl.  fractals). 
Pelin  työnimi  tosin  oli  Behind  Jaggi 
Lines!,  sekin  viittaus  grafiikkaan.  Pe¬ 


lissä  esiintyviä  graafisia  viivoja  ei  tuon 
ajan  teknisten  rajoitusten  vuoksi  voitu 
pehmentää  antialiasing-tekniikalla,  jo¬ 
ten  viivat  olivat  rosoisia  (engl.  jagged) 
-  nämä  jaggiet  olivat  tietokonegraafi- 
kon  vihollisia.  Näin  Jaggi  jäi  elämään 
pelissä  esiintyvän  vihollislajin  J’hagga 
Ri  Katchatki  lyhennyksenä. 

Rescue  on  Fractalus!  suorastaan  huo- 
kuukin  alkuperäänsä  grafiikkademo  - 
na.  Pelin  tarina  sijoitettiin  planeetal¬ 
le,  jolla  on  voimakas  kaasuilmakehä, 
mikä  selittää  pelissä  vallitsevan  heikon 
näkyvyyden.  8 -bittisten  tietokoneiden 
tehot  eivät  riittäneet  piirtämään  frak- 
taalivuoristoa  kovin  kauaksi.  Onneksi 
peli  sattui  sijoittumaan  heikon  näky¬ 
vyyden  planeetalle. . . 

Pelastuspartio  Ethercorp 

Rescue  on  Fractaluksessa  pelataan  fik¬ 
tiiviseen  avaruussotaan  osallistuvaa 
Ethercorp -pilottia,  joka  lentää  pelas- 
tustehtäviä  kiertoradalla  olevalta  emo¬ 
alukselta  alla  olevalle  vuoristoiselle 
planeetalle.  Jaggit  ovat  asettuneet  pla¬ 
neetalle  puolustustaisteluun,  ripotel¬ 
len  sinne  tykkitorneja  ja  lentäviä  lau¬ 
tasia,  jotka  ovat  pudottaneet  pelaajan 
lentäjätovereita.  Pelaajan  tulee  löytää 
pudonneet  lentäjät  Valkyrie-hävittäj äl¬ 
lään,  laskeutua  ja  tuoda  heidät  takaisin 
emoalukselle. 

Fractalus-planeetalla  on  paitsi  heik¬ 
ko  näkyvyys,  myös  lentäjien  lentopu- 
kuja  sulattava  happoinen  ilmakehä. 
Planeetan  yhdeksän  minuutin  pyö¬ 
rimisnopeus  tarkoittaa  myös  vauh¬ 
dikkaita  vuorokaudenajan  vaihteluita 
myöhemmillä  tasoilla,  jotka  sijoittuvat 
planeetan  päiväntasaajalle.  Tehtävällä 
on  siis  kiire. 

Peli  alkaa  automaattisella  laskeutu¬ 
misella  planeetan  ilmakehään.  Tämän 


Rescue  on  Fractaluksen  (1984,  vas.)  etumatka  uskottavasti  kumpuilevien  vuorijonojen  tuottamisessa  oli  suuri.  MicroProsen  hittisimulaattori  Gunship 
(1986,  oik.)  keinotekoisen  näköisine  vektoripyramideineen  edusti  aikakauden  tavanomaista  tasoa.  Kuvat  Commodore  64  -versioista. 

Fractalus-remaken  uuden  0.8-version  on  tarkoitus  ilmestyä  tämän  lehden  julkaisun  aikoihin. 


jälkeen  seurataan  tutkan  signaalia  len¬ 
täjiä  etsien  ja  vihollisaseita  väistellen. 
Takaisin  voi  ampua  antimateriakupla- 
torpedolla.  Alun  perin  tosin  ei  voinut, 
David  Fox  kun  oli  rauhaa  rakastava 
hippi.  Foxin  kertoman  mukaan  George 
Lucas  vaati  lisäämään  ampumisen  tes- 
tattuaan  peliä. 

Kun  oma  lentäjä  löytyy,  viereen  las¬ 
keudutaan.  Tämän  jälkeen  lentäjä  alkaa 
juoksemaan  kohti  alusta  ja  lopulta  ko¬ 
puttaa  oveen.  Ensin  rauhallisesti,  sitten 
kiihtyvällä  tahdilla  suojapuvun  sulaessa 
planeetan  ilmakehässä.  Lentäjä  tulee 
päästää  sisään  oikealla  hetkellä  ja  pa¬ 
lata  sitten  jatkamaan  pelastustehtävää. 
Tähän  liittyi  myös  pelin  pelkokerroin: 
joskus  lentäjä  paljastuikin  Jaggiksi,  joka 
hakkaa  tuulilasin  rikki  ja  tuhoaa  aluk¬ 
sen.  Myös  tämä  oli  George  Lucasin  idea. 

Tarinan  mukaan  eräs  pahaa  aavis¬ 
tamaton  viisivuotias  oli  juossut  ulos 
kotoaan  kesken  pelin,  eikä  suostunut 
palaamaan  yksin  sisään,  koska  tieto¬ 
koneessa  oli  hirviö.  Itse  olin  tuplasti 
vanhempi  ja  lähes  yhtä  järkyttynyt 
ensimmäisellä  kerralla.  Jokainen  las¬ 
keutuminen  jännitti  sen  jälkeen.  Itse 
”hirviö”  oli  lähinnä  koominen,  mutta 
yllätys  mojova.  Myöhemmin  oppi  kyt¬ 
täämään  pään  väriä. . . 

Fraktaalien  lisäksi  Lucasfilmin  elo- 
kuvatausta  näkyi  efekteissä.  Äänisuun¬ 
nittelu  näytteli  pelissä  olennaista  osaa, 
mikä  oli  tuolloin  harvinaisempaa.  Vain 
kuuntelemalla  pystyi  päättelemään  oi¬ 
kean  hetken  päästää  lentäjä  sisään.  Ää¬ 
net  lisäsivät  myös  kauhua  -  jos  erehdyit 
päästämään  Jaggin  sisään,  kuulit  sen 
ennen  kuin  näit. 


Pelin  räjähdyksetkin  olivat  erikoisia. 
Ne  matkivat  silmän  iiriksen  sulkeutu¬ 
mista  kirkkaiden  välähdysten  jälkeen, 
jolloin  kaikki  vähän  pimenee.  Charlie 
Kellner  oli  animaattori  Mike  Jittlovin 
suuri  fani.  Jittlovilla  oli  tapana  käyttää 
tätä  kikkaa  stop  motion  -filmeissään. 

Kasibittisten  taidonnäyte 

Lucasfilmin  Atari-yhteistyösopimuk- 
sen  mukaisesti  Rescue  on  Fractalus!  ke¬ 
hitettiin  Atari  800  -kotitietokoneella, 
julkaistavaksi  moduulilla  sille  ja  Atari 
5200  -pelikoneelle  vuonna  1984.  Koh- 
dealustalla  oli  näin  ollen  1,79  mega¬ 
hertsin  8-bittinen  prosessori  (yksi  syy 
C64-version  hitauteen  oli  sen  1  mega¬ 
hertsin  prosessori).  Peli  julkaistiinkin 
Atari  5200:lle  jotakuinkin  ajallaan. 
Sitten  Atari  myytiin  hankalan  miehen 
maineessa  olleelle  liikemies  Jack  Tra- 
mielille  ja  yhteistyö  kariutui. 

Lucasfilm  oli  kuitenkin  jo  ehtinyt 
lähettää  pelin  moduuliversion  kopio- 
suojaamattomilla  levykkeillä  Atarille 
tarkistettavaksi.  Vaikka  levykkeistä  oli 
luvattu  pitää  huolta,  Rescue  on  Fracta¬ 
lus!  levisi  pian  piraattipurkkien  kautta 
ympäri  maan  -  vuotta  ennen  varsinais¬ 
ta  julkaisua.  Atarin  tietokoneversio 
oli  näin  ollen  kaupallisesti  menetetty 
tapaus,  mikä  saattaa  selittää  käännös- 
alustojen  runsasta  määrää. 

Kuriositeettina  vuonna  2004  löy¬ 
dettiin  prototyyppi  myös  Atari  7800 
-pelikoneversiosta.  Vuonna  1984  jul¬ 
kaistavaksi  tarkoitetussa  7800:ssa  oli 
MARIA-niminen  grafiikkasuoritin, 
joka  muistutti  kolikkopelirautaa  sadal¬ 
la  spritellään.  Siinä  oli  myös  ikäisek- 


seen  laaja  256  värin  väripaletti.  Atari 
7800:n  Rescue  on  Fractalus!  onkin  al¬ 
kuperäisversioista  kaunein. 

Atari  7800  meinasi  myös  jäädä  Jack 
Tramielin  jalkoihin,  päästen  markki¬ 
noille  vasta  paria  vuotta  aiottua  myö¬ 
hemmin.  Valitettavasti  7800:n  Rescue 
on  Fractalus!  -prototyypille  ei  käynyt 
yhtä  hyvin,  vaan  se  jäi  keskeneräisenä 
pöytälaatikkoon.  Prototyypistä  puut¬ 
tuu  muun  muassa  ampuminen,  las¬ 
keutuminen,  lentäjien  pelastaminen  ja 
useat  mittarit. 

Monet  muut  alustat  -  Commodore 
64,  ZX  Spectrum,  Apple  II,  Amstrad 
CPC  ja  Tandy  Color  Computer  3  - 
saivat  kuitenkin  vaihtelevan  tasoiset 
käännöksensä  pelistä.  Pelille  löydettiin 
uudet  jakelijat,  jotka  tosin  edellyttivät 
moduulien  sijaan  levykejulkaisua.  Jul¬ 
kaisu  viivästyi  vuodella,  koska  peliin 
piti  muun  muassa  lisätä  latausanimaa- 
tio.  Levykeversion  muistivaatimuksek- 
si  asetettiin  48  kilotavua. 

Vallankumouksellisuudestaan  huo¬ 
limatta  Rescue  on  Fractalus!  ei  täysin 
päässyt  irti  taustastaan  tekniikkade- 
mona.  Se  oli  potentiaaliaan  suppeam- 


Alkuperäisen  Rescue  on  Fractaluksen  julkaisi 
Amerikassa  Games-urheilupeleistään  tunnet¬ 
tu  Epyx,  ja  Euroopassa  julkaisijana  toimi  Acti- 
vision.  Vasemmalla  yhdistetty  Commodore  64 
/Atari  -levykepainos  (pelistä  oli  myös  pelkkä 
Atari-versio).  Oikealla  C64:n  kasettiversio. 


Monien  painajaisten  aiheuttaja:  pelastettava 
lentäjä  paljastuikin  Jaggi-vihulaiseksi.  Ellet 
toimi  nopeasti,  Jaggi  hakkaa  tuulilasin  rikki 
nyrkeillään.  Kuva  Atari-versiosta. 

pi.  1980-luvun 
vektoripeliskene 
olisi  ollut  hyvin 
erilainen,  jos 
fraktaalimoot- 
torin  ympärille 
olisikin  raken¬ 
nettu  vaikkapa 
MicroProsen 
massiivinen  ja  rea¬ 
listinen  lentosimulaattori  -  sisäpiirivit- 
seillä  kuorrutetun  avaruuskuurupiilon 
sijaan. 

Ajan  vektorigraafiset  megapelit  jun- 
nasivatkin  vielä  vuosia  epärealistisen 
laakeiden  peltojen  ja  symmetristen 
pyramidivuorten  tasolla.  Silti,  Rescue 
on  Fractalus!  piirsi  itsensä  historian¬ 
kirjoihin  rosoisin  ja  pysyvin  kirjaimin. 
Kun  fraktaalimaastoista  puhutaan, 
heti  Mandelbrotin  jälkeen  muistetaan 
aina  Carpenter,  Khanin  viha  ja  Rescue 
on  Fractalus! 

Lucasfilmin  jakeluyhteistyö  Epyxin 
ja  Activisionin  kanssa  tuotti  vielä  pari 
muutakin  3D-toimintapeliä.  Vuonna 
1985  valmistuneet  Koronis  Rift  ja  The 
Eidolon  jatkojalostivat  Rescue  on  Frac- 
taluksen  fraktaalitekniikkaa,  vaikka 
eivät  varsinaisia  jatko-osia  olleetkaan. 

Toinen  tuleminen 

Commodore  64:ni  vaihtui  pian  Rescue 
on  Fractaluksen  jälkeen  16 -bittiseen 
Amigaan.  Pelistä  ei  tehty  16-bittisiä 
käännöksiä,  joten  fraktaalit  jäivät. 
Seuraavat  vuodet  katselimme  lentely- 
peleissä  täytettyjä  vektoripyramideja 
kumpuilevien  vuorijonojen  sijaan. 
16-bittiseltä  aikakaudella  muistan 
fraktaaligrafiikan  lähinnä  Vista  Pron 
kaltaisista  maisemangenerointiohj  el- 
mista  ja  iänikuisisista  PD -levykkeiden 
Mandelbrot-demoista.  Fraktaalit  oli¬ 
vat  edelleen  demo. 

Tulevina  vuosikymmeninä  prosedu¬ 
raalinen  maisemantuottaminen  loik¬ 
kisi  kuitenkin  harppauksin  eteenpäin, 
kiitos  muun  muassa  pintakuvioinnin. 
Eräs  toinen  SIGGRAPHissa  1980-lu- 
vulla  vaikuttanut  tietelijä  oli  Ken 
Periin.  Perlinin  artikkeli  An  image 
synthesizer  vuodelta  1985  kuvaili  Per- 
lin-kohinan  käsitteen  (Periin  noise), 
jolla  luodaan  luonnollisen  näköisiä 
kuvioita  tietokonegraafisille  pinnoil¬ 
le.  Periin  voitti  työstään  myöhemmin 
jopa  Oscarin. 

Erilaisia  kohinageneraattoreita  on 
kehitelty  sittemmin  useita  muitakin, 

Jaggista  varoitellaan  ohjevihkosen  lopulla. 

Vieressä  pelin  tekijät  ja  lucasfilmläiset  näyttelevät  lentäjiä:  Charlie,  Loren,  David  Levine,  Peter, 
Noah  Falstein  sekä  Gary.  Projektipäällikkö  David  Fox  juoksee  kansikuvassa  kypärä  päässään. 


ja  ne  ovat  suosittuja  välineitä  pro- 
seduraalisessa  maisemantuotannossa. 
Fraktaali-  tai  kohina- algoritmeilla  las¬ 
ketulla  korkeuskartalla  (heightmap) 
pääsee  pitkälle,  kuten  Rescue  on  Frac¬ 
talus!  osoitti.  Toki  monimutkaisimmat 
maisemat  ovat  yhdistelmiä  useista  eri 
tekniikoista  -  luolat  ja  kielekkeet  edel¬ 
lyttävät  muita  tekniikoita,  koska  niihin 
pelkkä  korkeuskartta  ei  riitä. 

Korkeuskarttojen  ja  kohinan  parissa 
puuhasteli  myös  australialainen  ohjel¬ 
mistokehittäjä  Luke  Arnold  vuonna 
2007.  Kehittäessään  omaa  pelimoot¬ 
toria  harrastuspohjalta  Arnold  kokeili 
verkosta  löytämäänsä  korkeuskarttaa, 
mutta  ei  ollut  tyytyväinen.  Hän  alkoi 
tutustumaan  proseduraaliseen  lasken¬ 
taan  käyttäen  kohinaa  ja  päätti  yrittää 
tuottaa  korkeuskartan  itse. 

Ensimmäinen  maasto,  jonka  tuo¬ 
tin,  oli  hyvin  rosoinen  ja  kohinainen. 
Se  muistutti  Rescue  on  Fractaluksen 
vuoria,  joten  päädyin  tekemään  pe¬ 
limoottorin  prototyypistäni  Frac¬ 
taluksen  näköisen”,  kertoisi  Arnold 
sattumuksesta  vuosikymmentä  myö¬ 
hemmin  Skrollille. 

Kolme  vuotta  kokeilun  jälkeen, 
vuonna  2010,  lsdwa.com -sivustolle  il¬ 
mestyi  Fractalus  0.5.0  alpha. 

Fractalus 

Fractalus  0.5.0  alpha  oli  Luke  Arnoldin 
itsekseen  kehittämä,  epävirallinen  ja 
maksuton  uudelleentulkinta  Rescue  on 
Fractaluksesta  -  tai  sellaisen  runko.  Se 
perustui  omaan  OpenGL-pelimootto- 
riinsa.  Seuraavan  viiden  vuoden  aika¬ 
na  Arnold  julkaisi  muutaman  isohkon 
päivityksen,  versiot  0.6  ja  0.7,  jotka  li¬ 
säsivät  runkoon  useita  puuttuvia  omi¬ 
naisuuksia.  Hiljalleen  Fractaluksesta 
kuoriutui  oikea  peli.  Vuoteen  2015 
mennessä  se  sisälsi  jo  pääasiat  alkupe¬ 


räisestä,  joskin  maassa  juoksevat  lentä¬ 
jät  ja  viholliset  puuttuvat.  Pelastettaes¬ 
sa  lentäjän  tilalla  on  pelkkä  symboli. 

Kesällä  2017  projekti  aktivoitui  taas, 
nyt  ilmoituksella  siirtymisestä  suo¬ 
situn  Unity-pelimoottorin  käyttöön. 
Unity-pohjainen  Fractalus  0.8  oli  työn 
alla.  Arnold  perustelee  blogissaan,  että 
”se  vähäinen  aika  mikä  projektille  oli 
käytettävissä,  kului  sekä  pelin  että  peli- 
moottorin  toteuttamisessa  -  ja  yllättä¬ 
en  pelimoottorin  kehittäminen  olikin 
varsin  aikaa  vievää. .  ” 

Olin  itse  ihastellut  Arnoldin  käden¬ 
jälkeä  jo  vuosien  ajan  ja  pelannut  Frac- 
talusta  enemmän  kuin  Rescue  on  Frac- 
talusta  aikanaan.  Kun  projekti  täytti 
vuosikymmenen,  oli  korkea  aika  ottaa 
Etherwave-yhteys  Australiaan  ja  kysyä 
millainen  henkilö  viettää  kymmenen 
vuotta  Fractaluksella? 


”Moi!  Olen  Luke,  Perthistä,  Länsi- 
Australiasta”,  esittäytyy  erittäin  ystäväl¬ 
linen  Arnold  englanniksi  ja  kertoo  jat¬ 
kaneensa  projektia,  koska  haluaa  saada 
aikaiseksi  valmiin  pelin  soolokehittäjä- 
nä.  ”Kun  aloitin  protoilemaan  vuonna 
2007,  pelinkehitys  tapahtui  tavanomai¬ 
sesti  suurissa  tiimeissä.  Tämä  poikkesi 
1980-luvusta,  jolloin  jotkut  pelit  kehitti 
yksi  ihminen”,  hän  jatkaa  ja  pohtii,  oli- 

siko  tämä  edelleen  mahdollista.  ” Tois¬ 
taiseksi  on  ollut,  mutta  paljon  se  vaatii 
aikaa  ja  vaivaa” 

"Innostuin  tietokoneista  jo  hyvin 
nuorena,  joten  vuonna  1986  isäni  al¬ 
koi  opettamaan  minulle  ohjelmointia 
Commodore  64:llä.  Vuonna  1990  siir¬ 
ryin  DOS-pohjaisiin  PC-koneisiin  ja 
jatkoin  ohjelmoinnin  opiskelua,  oppi¬ 
en  useita  kieliä  matkan  varrella.  Vie¬ 
tettyäni  enemmän  aikaa  tietokoneiden 
ja  ohjelmoinnin  parissa,  ja  aloitettuani 
työt  alalla,  opin  paljon  ohjelmakoodin 
optimoinnista  ja  grafiikan  parissa  työs¬ 
kentelystä.  Niinpä  aloin  kehittämään 
omaa  OpenGL/SDL-pelimoottoriani 
luodakseni  puitteet  omille  peliproto- 
tyypeilleni.” 

"Pelasin  myös  monia  erilaisia  pelejä 
Commodore  64:llä,  Nintendo  Enter- 
tainment  Systemillä  ja  PC:llä.  Monet 
niistä  muistuttivat  tyylillisesti  toisiaan, 
oli  sivuttais-  ja  pystyvierityksiä,  taso- 
loikkia,  jne.  Nautin  niistäkin,  mutta  se 
mikä  todella  teki  vaikutuksen,  oli  Res¬ 
cue  on  Fractaluksen  täysi  3D-vuoristo 
yksityiskohtineen.  Pidin  muistakin 
3 D -peleistä,  kuten  Mercenary ,  Elite, 
Driller  ja  toinen  Lucasfilmin  peli,  The 
Eidolon.  Tietokoneen  kyky  tuottaa  re¬ 
aaliajassa  kuvaa  3D-perspektiivissä  oli 
uskomatonta”,  jatkaa  Arnold. 

Tarina  on  tuttu  minulle  ja  monelle 
saman  ikäpolven  harrastajalle.  Arnol¬ 
din  muistot  alkuperäisestä  Rescue  on 
Fractaluksesta  eivät  suoranaisesti  yllätä 
nekään:  "Kuten  uskoakseni  useimmil¬ 
la,  yksi  vahvimmista  muistoistani  on 
ensimmäinen  kerta,  kun  avaruusolen¬ 
to  loikkaa  aluksen  ikkunaan.  Se  todel¬ 
lakin  pelotti  lapsena,  ja  epäröin  alkuun 


pelaamisen  jatkamista.  Toisaalta  pelin 
hidas  vauhti  jäi  mieleen  miinuksena. 
Arvelen  sen  olleen  vain  Commodore 
64  -version  syytä,  sillä  vuosia  myö¬ 
hemmin  kokeilemani  Atari  5200  -ver¬ 
sio  oli  nopeampi.” 

Tekniikkademo  2.0 

Luke  Arnold  tiesi,  että  useista  muista 
vanhoista  peleistä  oli  tehty  uusia  re- 
make-versioita.  Kun  kohinalla  tuotettu 
korkeuskartta  pelimoottorin  raakilees¬ 
sa  päätyi  muistuttamaan  Fractalusta , 
hän  tarkasti  tilanteen:  "Etsin  Rescue  on 
Fractalus!  -remakea,  mutta  en  löytänyt. 
Päädyin  sitten  tekemään  pelimoottorini 
prototyypistä  sellaisen.” 

Kuten  Rescue  on  Fractalus /,  Fractalus- 
remake  sai  siis  alkunsa  grafiikkademos- 
ta.  Rescue  on  Fractaluksen  keskiössä 
oli  kuitenkin  proseduraalisesti  luotu 
fraktaalivuoristo,  Fractaluksessa  näin  ei 
ainakaan  vielä  ole.  Arnold  kertoo:  "Ha¬ 
luaisin  toteuttaa  fraktaaleilla  tuotetun 
maaston,  mutta  toistaiseksi  Fractalus 
käyttää  staattista  maastoa,  jonka  olen 
luonut  erikseen.  Haluaisin,  että  peli 
luo  maaston  samalla  algoritmilla,  kuin 
alkuperäinen,  tai  sen  muunnelmalla, 
mutta  täytyy  vielä  selvittää,  miten  alku¬ 
peräinen  on  toteutettu.” 

"Kun  alun  perin  protoilin  asiaa,  en 
tiennyt  paljoakaan  satunnaisesta  mai¬ 
seman  luomisesta.  Loin  korkeuskartan 
GIMPin  Create-valikosta  löytyvällä 
Flatland-skriptillä.  Fractalus  käyttää 
edelleen  tätä  karttaa.  En  ole  varma  Flat- 
landin  algoritmista,  mutta  sisäisesti  se 
käyttää  Solid  Noise  -toimintoa,  jonka 
tuotos  matalimmalla  tarkkuustasolla 
muistuttaa  Perlin-kohinaa.  Olen  sit¬ 


temmin  ohjelmoinut  erillisiä  kokeiluja 
myös  Perlin-kohinalla.” 

Toistaiseksi  Fractalus  käyttää  siis  esi- 
luotua  maastoa,  mutta  Arnold  aikoo 
tehdä  maisemasta  dynaamisen:  "Kun 
Loren  Carpenter  teki  alkuperäisen  Res¬ 
cue  on  Fractaluksen  maisemanluonnin, 
se  on  tietysti  perustunut  hänen  frak- 
taalitutkimukseensa.  Sitten  kun  alan  li¬ 
säämään  ajonaikaista  maisemanluontia 
Fractalukseen ,  aion  kokeilla  diamond- 
square-algoritmia,  Perlin-kohinaa  ja 
muita.  Arvelen,  että  Rescue  on  Fracta¬ 
lus!  saattaa  käyttää  diamond-square- 
algoritmia.  Odotukseni  on,  että  se  näyt¬ 
tää  muita  enemmän  alkuperäisen  pelin 
kaltaiselta.” 

Arnoldin  motivaatiot  ovatkin  saman¬ 
kaltaisia  kuin  monilla  harrasteprojek- 
teilla.  "Minulle  hauskinta  on  ollut  3D- 
peleissä  käytettyjen  teknologioiden  ja 
tekniikkojen  oppiminen,  sekä  pelisuun- 
nittelun  oppiminen  tutkimalla  Rescue 
on  Fractalusta  ja  muita  pelejä.  Olen 
oppinut  paljon  3D-renderöinnistä,  3D- 
mallinnuksesta,  peli-,  ääni-  ja  graafises¬ 
ta  suunnittelusta  sekä  ohjelmoinnista.” 
Tässä  lienee  samalla  vastaus  siihen, 
miksi  harrasteprojekti  on  kestänyt  niin¬ 
kin  pitkään.  Matka  on  tärkeämpi  kuin 
päämäärä.  Toki  teknologiavalinnoilla- 
kin  on  ollut  seurauksensa. 

"Tuli  myös  opittua,  että  pelimootto¬ 
rin  suunnittelu  muuttuu  nopeasti  kovin 
monimutkaiseksi  ja  vaatii  enemmän  ai¬ 
kaa  ja  vaivaa,  kuin  minulla  on.  Olin  ke¬ 
hittänyt  oman  pelimoottorini  protoil- 
lakseni  uusia  ideoita,  ja  tämä  toimikin 
yksinkertaisille  ominaisuuksille,  joilla 
pääsin  alkuun.  Jatkaessani  Fractaluk¬ 
sen  kehittämistä  ymmärsin  kuitenkin 
tarvitsevani  kehittyneempiä  asioita  ja 
lopulta  käytin  enemmän  aikaa  peli- 
moottorin  parissa,  kuin  itse  pelin.  Olin 
tässä  vaiheessa  jo  leikkinyt  Unityllä  ja 
huomasin,  että  siellähän  ne  tarvitsema¬ 
ni  ominaisuudet  olisivat  valmiina.” 

"Fractaluksen  porttaaminen  Unitylle 
vapauttaisi  pelimoottorin  ylläpitämi¬ 
sen  taakasta  ja  saisin  keskittyä  itse  pe¬ 
liin.  Tämä  onkin  sujunut  hyvin,  joskin 
kesti  hetken  oppia  Unityn  niksit  -  asiat 
helpottuivat  huomattavasti,  kun  mal- 

Fractalus-planeetan  vuorokausirytmi  on  kii¬ 
vas.  Lyhyt  päivä  lopussa  ja  lentäjät  kyydissä, 
aika  palata  emoalukselle...  Vanhempaa, 
omaa  pelimoottoriaan  käyttävää  Fractalus 
0.7:ää  (kuvassa)  voi  pelata  myös  ilman 
ohjaamografiikkaa. 

Unity  2017.2.0f3  Personal  (Mbit)  -  Fractalus. unity  -  Fractalus  -  PC,  Mac  &  Linux  Standalon 

moae  manuaimoae 
Debug;Log(Object) 

/Tn  Player  destroyed  Turret  at  (10.4,  19.0,  24.8 
CV  UnityEngine.Debug:Log(Object) 

/Tn  Player  destroyed  Turret  at  (-14.3,  21. 

Ci/  UnityEngine.Debug:Log(Object) 

(T)  Svvitching  to  mode  'ConsoleMode' 
UnityEngine.Debug:Log(Object) 

Svvitching  to  mode  ManualMode' 
UnityEngine.Debug:Log(Object) 

/TN  Player  destroyed  Saucer  at  (27.9,  25.2,  -17. 
Cl/  UnityEnqine.Debuq:Log(Obiect) 

)  Svvitching  to  mode  'ConsoleMode' 
UnityEngine.Debug:Log(Object) 

Svvitching  to  mode  'ManualMode' 

Svvitching  to  mode  'ManualMode' 


Luke  Arnold  aikoo  viedä  Fractalus-remakensa  maaliin  Unity-pelimoottoria  käyttäen.  Kuvassa  versio  0.8  valmistumassa.  Uusi  Unity-pohjainen 
versio  onkin  huomattavasti  viimeistellympi  kuin  aikaisemmat  julkaisut. 


toin  käydä  lävitse  muutamia  heidän 
opetusprojektejaan.  Jahka  opin  miten 
Unity  haluaa  asiat  esitettävän,  oman 
pelimoottorini  konseptien  siirtäminen 
sinne  oli  varsin  suoraviivaista.” 

Tavoitteena  on,  että  Unity-pohjainen 
Fractalus  0.8  vastaa  ominaisuuksiltaan 
omaa  pelimoottoriaan  käyttävää  Frac¬ 
talus  0.7:aa.  Tämä  työ  oli  haastattelu¬ 
hetkellä  melkein  valmis.  Pääsin  pelaa¬ 
maan  Fractalus  0.8:n  kehitysversiota 
alkuvuodesta,  ja  Arnold  kaavailee  0.8:n 
julkaisua  suunnilleen  tämän  Skrollin  il- 
mestymishetken  tienoille. 

Fractaluksen  tulevaisuus 

Kysyin  Lukelta,  tuleeko  Fractaluksesta 
versiota  1.0  tai  2.0?  ”Tavoitteeni  on,  että 
1.0  sisältää  kaikki  alkuperäisen  pelin 
ominaisuudet,  joten  kyllä,  1.0  on  tu¬ 
lossa.  Minulla  on  joitakin  ideoita  pelin 
laajentamiselle  tämän  jälkeen,  ja  monet 
ovat  lähettäneet  minulle  ehdotuksiaan, 
mutta  en  tiedä  vielä  mitä  tapahtuu  1.0:n 
jälkeen,  jos  mitään.  Minulla  on  useita 
muitakin  projekteja,  joita  työstän  ajas¬ 
ta  aikaan,  liittyen  ammattiini.  Joitakin 
hyöty-  ja  joitakin  peliprojekteja,  jotka 
eivät  ole  vielä  julkisia.  Haluaisin  kehit¬ 
tää  myös  niitä,  mutta  ensiksi  haluan 
saada  Fractaluksen  valmiiksi.” 


Arnold  ei  esimerkiksi  ole  poissulkenut 
ajoittain  toivottua  keinotodellisuutta: 
”Unity  mahdollistaa  tämän,  joskin  peli¬ 
maailman  nykyinen  piirtämistapa  aihe¬ 
uttaa  muutamia  haasteita.  Minulla  olisi 
kyllä  Oculus  Rift  DK1  testaamiseen.” 

Entäpä  ne  juoksevat  lentäjät  ja  Jaggit? 
”Nykyinen  symboli  perustuu  alkuperäi¬ 
sen  pelin  lentäjäsymboliin  ja  pitää  paik¬ 
kaa,  kunnes  saan  toteutettua  lentäjän  ja 
avaruusolennon  grafiikat.  Aion  toteut¬ 
taa  molemmat  3D -malleina  ja  opettelen 
parhaillaan  mallinnusta  Blenderillä. 
Tällä  tahdillani  veikkaan,  että  lentäjä 
tulee  versioon  0.9  ja  avaruusolento  ver¬ 
sioon  1.0.” 

Mielestäni  Arnold  on  joka  tapauk¬ 
sessa  jo  onnistunut.  Fractaluksen  foo¬ 
rumilla  ja  some-kanavissa  on  ansai¬ 
tusti  ihastuneita  kommentteja.  Toisin 
kuin  alkuperäinen  Rescue  on  Fractalus , 
myös  minulle  Fractalus  oli  rakkautta 
ensisilmäyksellä.  Uusi  versio  on  hui¬ 
kean  tunnelmallinen.  Siitä  toki  myös 
alkuperäinen  ansaitsee  kiitoksensa,  osa 
tunnelmasta  on  sen  historiassa.  Alku¬ 
peräisen  Rescue  on  Fractaluksen  tärkein 
saavutus  silti  on  siinä,  miten  sen  käyttä¬ 
mä  tekniikka  on  sittemmin  viitoittanut 
tietä  lukuisille  muillekin  3D-peleille. 
Pyramideja  löytyy  enää  Egyptistä. 


Lucasfilmin  peliosasto  lopetti  peli- 
tuotannon  vuonna  2013  Disneyn  os¬ 
tettua  yhtiön  edellisenä  vuonna.  150 
työntekijää  sai  potkut.  Yhtiön  kerrot¬ 
tiin  jatkavan  alle  kymmenen  hengen 
tiimillä  pelilisensointia.  Historian  oik¬ 
kuna  Lucasfilmin  peliosasto  onkin  siis 
nykyisin  suunnilleen  samankokoinen 
kuin  se  oli  vuonna  1984.  Se  on  muun 
muassa  Rovion  Angry  Birds  Star  Wars  II 
-lisenssin  takana,  mutta  on  sittemmin 
ryhtynyt  lisensoimaan  myös  yhtiön 
varsinaisia  peliomistuksia,  esimerkkei¬ 
nä  Grim  Fandango  Remastered  ja  Day  of 
the  Tentacle  Remastered. 

Miten  olisi  seuraavaksi  Rescue  on 
Fractalus!  Remastered ?  & 


Luke  Arnoldin  Fractalus  löytyy  osoittees¬ 
ta:  lsdwa.com/projects/fractalus.  Alku¬ 
peräinen  Rescue  on  Fractalus!  Internet 
Archive  -verkkokirjastossa:  archive.org/ 

search.php?query=Rescue  on  Fractalus. 

Lisää  yleisemmin  fraktaaleista  ja  mai- 
semakohinasta  mm.  Skrolleissa  2013.1 
(s.  34),  201 5.1  (s.  46)  ja  201 7.1  (s.  72), 
pdf-versiot:  skrolli.fi/numerot. 

Pelit 


EEUPALSTJS 


Lauta- ja  roolipelistä  ikivihreisiin  videopeleihin 


Mahtavia  sotakoneita. 
Lasereita,  ohjusryöppyjä 
ja  ionikanuunoita.  Sotu¬ 
reita,  seikkailuja  ja  tari¬ 
noita. 

Teksti:  Jukka  O.  Kauppinen 
Kuvat:  JOK,  Mobygames,  Piranha 
Games,  Harebrained  Schemes 

Vuonna  1984  julkaistu  Battle- 
Tec/z-figuuripeli  on  kutkutta¬ 
nut  sotaisampien  ja  seikkai- 
lullisempien  pelien  ystäviä  monella 
tapaa.  Siitä  on  tehty  oiva  MechWarrior- 
roolipeli,  keräilykorttipeli,  kolikko-  ja 
virtuaalitodellisuuspelejä,  animaatioi¬ 
ta  ja  kasoittain  kirjoja.  Alkuperäinen 
figustrategia  on  saanut  vuosikymmen¬ 
ten  mittaan  myös  monia  jatkopainok- 
sia  ja  laajennuksia.  Monille  BattleTech 
on  silti  tutuin  videopeleistä. 

BattleTechin  asetelma  on  monin  ta¬ 
voin  kiinnostava.  3100-luvun  galaksi 
on  jakaantunut  keskenään  jatkuvasti 
kiistelevien  mahtivaltioiden  kesken. 
Rikkaaksi  kasvaneessa  tarinaversumis- 
sa  on  useita  päähenkilöjäkin,  mutta 
usein  pääosaa  esittävät  palkkasotu- 
riyksiköt  ja  näiden  sotakoneet,  20-100 
tonnia  painavat  valtavat  BattleMechit. 
Tarinoista  puhkuu  monesti  lähes  so- 
takonepornoa,  mutta  parhaimmissa 
kirjoissa  pureudutaan  myös  suurval¬ 
tapolitiikkaan,  ihmisyyteen  ja  henkilö¬ 
kohtaisiin  tarinoihin. 


Roo  I  i  pe I  istettyä  mechsotaa 


BattleTech  -  Crescent  Hawk's  Inception 

Westwood/lnfocom,  1988 

PC,  Amiga,  Apple  II,  Atari  ST,  Commodore  64 


Westwood  Studios  ehti  tehdä  monia 
oivallisia  ja  jopa  nerokkaita  pelejä  ja 
pelisarjoja,  ennen  kuin  firma  kom¬ 
pastui  Command  &  Conqueriin.  Peli 
kertoi  oivallisen  tarinan  nuoresta 
MechWarrior- oppilaasta,  joka  jou¬ 
tuu  yllättäen  tositoimiin.  Toisin  kuin 
monissa  myöhemmissä  BattleTech- 
peleissä,  Crescent  Hawkissa  painopis¬ 
te  on  roolipelaamisella  ja  seikkailulla. 
Sotimistakin  on,  mutta  se  on  kuvattu 
samalla  ylhäältä  kuvatulla  mekaniikal¬ 
la  kuin  muukin  peli:  vähän  kömpelösti 
ja  hitaasti. 

Käsikirjoitetuksi  roolipeliksi  Havi¬ 
kin  tarinaan  on  upotettu  yllättävän 
paljon  satunnaisuuksia  ja  käänteitä, 
joiden  ansiosta  pelikokemus  saattaa 
olla  eri  pelaajilla  hyvinkin  erilainen. 
BattleTechin  ensimmäisenä  videopeli- 
maistiaisena  elämys  koukuttikin  mo¬ 
net  perusteellisesti  pelisaagaan. 


3D-mechien  lumo 


MechVVarrior 
Dynamix/Activision,  1989 
PC,  Sharp  X68000,  PC-98 


Muun  muassa  simuaattoreista  ja  Tribes- 
sarjasta  muistettu  Dynamix  tarttui  Batt- 
leTechiin  omintakeisella  näkökulmalla. 
Vaikka  MechWarrior  muistetaan  ennen 
kaikkea  ensimmäisenä  3D-grafiikkaa  ja 
FPS-näkökulmaa  viljelleenä  mechiste- 
lynä,  niin  pelissä  on  myös  aimo  annos 
seikkailua  ja  resurssienhallintaa.  Pelaaja 
astuu  syvälle  Battle  Tech -versumin  yti¬ 
meen  palkkasoturiosaston  komenta¬ 
jana,  jonka  täytyy  värvätä  sotureita  ja 
koettaa  suoriutua  asiakkaidensa  sotati- 
lauksista  voitollisesti. 

Ensimmäinen  MechVVarrior  on  ny- 
kysilmin  ja  -korvin  karu.  AdLib-äänet  ja 
rasteripolygonit  eivät  hivele,  mutta  haus¬ 
kaa  sotiminen  on.  Todelliseen  kukois¬ 
tukseen  sarja  nousi  kakkososassa  (1995), 
kun  3D-  ja  äänikortit  olivat  kehittyneet 
monen  jättiloikan  verran.  Pelin  taktinen 
kulma  ja  taistelujen  tunnelma  olivat  hui¬ 
pussaan,  joskin  roolipelimäisyys  jäi  pois. 
Sarjan  myöhemmissä  lisäreissä  ja  jatko- 
osissa  menetettiin  osa  kakkosen  tunnel¬ 
masta,  ja  vaisun  nelosen  jälkeen  pääsarja 
päätyikin  pitkälle  tauolle. 

Sharevvare-BattleTech 
oli  liian  hyvä 


MechForce  /  MechCombat  /  BattleForce 

Ralph.  H.  Reed,  198x 

Amiga 


Kaikkien  aikojen  paras  BattleTech  - 
versiointi  on  se  vähiten  tunnettu. 
Yhdysvaltalainen  Ralph  H.  Reed 
ohjelmoi  aivan  oman  BattleTechin- 
sä  1980-luvun  lopulla.  BattleMech- 
osastojen  väliseen  taisteluun  keskitty¬ 
neessä  strategiapelissä  ei  ollut  tarinaa, 
mutta  sitäkin  syvällisemmät  hahmo¬ 
ja  ’Mech-editorit  -  ja  uskomattoman 
hyväksi  viilattu  pelattavuus.  Pelijär¬ 
jestelmä  huomioi  alkuperäisen  lauta¬ 
pelin  säännöt  ja  ’Mech-sodankulun 
logiikan  tarkemmin  kuin  mikään  muu 
BattleTech- peli  koskaan,  kaiken  lisäksi 
erittäin  hyvin  suunnitellussa  ja  pelat¬ 
tavassa  paketissa. 

Sharewarena  levitetty  peli  koki 
vuosien  mittaan  muutaman  mitta¬ 
van  muodonmuutoksen,  etenkin 
sen  jälkeen,  kun  pelisarjan  oikeudet 
omistava  FASA  käveli  Reedin  päälle 
ja  käski  tämän  lopettaa  puuhastelun¬ 
sa.  Hänen  BattleTechinsä  kun  oli  pa¬ 
rempi  kuin  ne  viralliset.  Reed  ei  enää 
levittänyt  peliä  julkisesti,  mutta  rekis¬ 
teröityneet  pelaajat  saivat  vielä  muu¬ 
taman  pidemmälle  kehitetyn  version 
yksityisesti. 


Reaaliaikanaksua 
vihollisen  selustassa 


MechCommander 

FASA  Interactive  /  MicroProse,  1998 
PC 


line.  Sen  taival  on  tosin  ollut  kuop¬ 
painen.  Nykyisellään  pelin  suurin  on¬ 
gelma  on  ilmeisesti  BT-aikajatkumon 
turhan  vauhdikas  juoksuttaminen 
eteenpäin. 

Hyvää  luvassa! 

BattleTech  on  ollut  aika  lailla  sivurai¬ 
teella  2000-luvun  alun  jälkeen.  Tänä 
vuonna  kuitenkin  rytisee.  Piranha 
Games  työstää  MechWarrior  5:  Mer- 
cenaries  -peliä  (joulukuu  2018)  ja  koko 
pelisarjan  alkuperäinen  luoja,  Jordan 
Weisman,  palaa  kentälle.  Herran  Ha- 
rebrained  Schemes  -studio  näet  tekee 
BattleTech- nimellä  marssivaa  vuoro- 
pohjaista  strategiapeliä,  joka  ainakin 
allekirjoittaneen  alustavan  testailun 
perusteella  tuntuu  parhaimmalta  Batt- 
leTechiltä  sitten  MechForcen. 

Harebrainedin  pelistä  näkee,  että 
nyt  asialla  on  mestari  itse.  Se  huomioi 
hienosti  asioita,  joita  useimmissa  BT- 
teoksissa  ei  ole  viitsitty  toteuttaa,  ja  ra¬ 
kentaa  ’Mech-sodan  uniikilla  pienyk- 
siköiden  perspektiivillä.  Tarinakaan  ei 
kiepu  suurvaltapolitiikan  ympärillä, 
vaan  avaa  pelaajille  galaksin  vähem¬ 
män  tunnettuja  alueita. 

Joten  kiillottakaa  neurokypäränne. 
Kohta  kelpaa  kääntää  virta-avaimesta.  & 


BT-versumin  parempaan  päähän  si¬ 
joittuva  MechCommander  muunsi 
jatko-osineen  saagan  huikeaksi  reaa- 
liaikastrategiaksi,  jossa  riitti  ainutlaa¬ 
tuista  kuvakulmaa,  resurssienhallin- 
taa  ja  kustomoitavuutta.  Klaanisotien 
aikaan  sijoittuvassa  pelissä  johdettiin 
enimmillään  12  BattleMechin  osas¬ 
toa  tekniikaltaan  ja  lukumäärältään 
ylivoimaista  vihollista  vastaan.  Haas¬ 
tetta  siis  riittää  mutta  niin  myös  pal¬ 
kitsevuutta. 

Yksikön,  ’Mechien,  talouden  ja  so¬ 
tureiden  hallinnointi  on  jo  itsessään 
täysimittainen  ja  syvä  strategiapeli. 
Lisäksi  reaaliaikainen  sodinta  eri  ase¬ 
lajien  yhdistelmineen  piti  otteessaan 
niin  hyvin,  että  peli  viihtyy  edelleen 
fanien  käsissä.  Harmillisesti  sitä  ei  ole 
julkaistu  uudelleen  esimerkiksi  GOG. 
cornin  kautta,  mutta  sen  voi  nähtä¬ 
västi  ladata  nykyään  ilmaiseksi. 

Paras  BattleTech,  jota  ei  ollut 


Multiplayer  BattleTech:  3025 
Kesmai,  2001 
PC 


Jenkkiläinen  Kesmai  oli  1990-luvulla 
yksi  nettimoninpelien  pioneereista  ja 
kovimmista  tekijöistä.  Firman  2001 
betaan  julkaistu,  2001  tapettu  BT: 
3025  oli  -  tai  olisi  ollut  -  yksi 
firman  parhaimmista  peleis¬ 
tä  ikinä,  jos  sille  olisi  annettu 
mahdollisuus.  Mutta  valitetta¬ 
vasti  Kesmain  ostanut  E  A  teki 
tylysti  ja  pisti  studion  kiinni 
dot.com-kuplan  puhjettua. 

Ja  sekös  rassasi,  sillä  3025  oli 
harvinaisen  toimiva  nettipelat- 
tava  MMO- sotapeli.  Syytä  olikin, 
olihan  se  jo  Kesmain  kolmas  BT- 
moninpeli.  Neljän  pelaajan  tiimit 
kahakoivat  keskenään  erittäin 
pikkutarkasti  tehdyssä  simulaatto¬ 
rissa,  ja  tulokset  heijastuivat  suu¬ 
rempaan  metapeliin.  Simulaattori¬ 
na  3025  pieksi  jopa  MedTVVarriorit, 
sillä  se  huomioi  alkuperäispelin 
säännöt  tarkemmin  ja  realistisem¬ 
min.  Tulos  oli  erittäin  toimiva  net- 
tielämys.  Jälkikäteen  puntaroituna 
3025  oli  yksi  parhaista  kaverien  kans¬ 
sa  pelattavista  nettipeleistä  ikinä. 

3025: n  jälkeen  ’Mech-nettirinta- 
malla  oli  pitkään  hiljaista,  mutta  tä¬ 
nään  sen  jalanjäljillä  marssii  Piranha 
Gamesin  ilmainen  MechWarrior  On- 

Espanjassa 

surisee 


Teksti:  Mikko  Heinonen 
Kuvat:  Mikko  Heinonen,  Manu  Pärssinen, 
Playstation  Europe,  VVikimedia  Commons/ADvvarf 


E-sports-urani  huipentui  MM-hopeaan 
jota  tuskin  koskaan  joudun 
puolustamaan. 


i  näin!  on  keskittynyt  Skrol- 
lin  viiden  vuosikerran  (sekä 
nollanumeron)  ajan  isoihin 
epäonnistumisiin,  joissa  peli  floppaa 
tai  kokonainen  laitevalmistaja  menee 
konkurssiin.  Tällä  kertaa  haluan  kui¬ 
tenkin  kertoa  hieman  henkilökohtai¬ 
semman  tarinan  siitä,  kuinka  moni 
asia  menee  pieleen. 

Olen  kirjoittanut  tapauksesta  aiem¬ 
man  jutun,  joka  löytyy  yhä  verkosta. 
Se  on  sävyltään  positiivinen,  ja  jätän 
tarkoituksella  asioita  kertomatta,  kos¬ 
ka  olin  lopulta  kuitenkin  mielissäni  sii¬ 
tä,  että  sain  mahdollisuuden  olla  mu¬ 
kana  erikoisessa  tapahtumasarjassa, 
enkä  halunnut  pahoittaa  niiden  mieliä, 
jotka  auttoivat  minua  siinä.  Nyt,  kun 
kaikesta  on  kulunut  jo  liki  10  vuotta, 
ovat  useimmat  asiaan  liittyvät  jo  jos¬ 
sain  muualla  töissä.  Tässä  siis  kokonai¬ 
suudessaan  sensuroimaton  kertomus 
ensimmäisistä  ja  viimeisistä  Buzzin 
MM-kisoista. 

Oho,  osaan  tämän 

Silloin  kun  en  larppaa  journalistia,  tie¬ 
naan  elantoni  kielenkääntäjänä.  Am¬ 
matin  pääsyvaatimus  on  kielitaidon  li¬ 
säksi  se,  että  tietää  kaikenlaista  ja  osaa 
tarvittaessa  ottaa  asioista  selvää.  Yh¬ 
dessä  pohjattoman  uteliaan  luonteeni 


kanssa  tämä  jotenkin  johti  siihen,  että 
huomasin  jossain  vaiheessa  olevani 
aika  hyvä  tietokilpailuissa. 

Buzz!  oli  nimenomaan  konsolille 
siirretty  tietovisa.  Ideassa  sinällään  ei 
ollut  mitään  uutta,  sillä  näitähän  oli 
nähty  jo  80-luvulta  alkaen,  mutta  to¬ 
teutus  oli  pirteä:  pelin  mukana  tuli  eri¬ 
tyiset  ohjaimet,  joilla  paitsi  napattiin 
vastausvuoro  myös  valittiin  vaihtoeh¬ 
to.  Lisäksi  peli  oli  käännetty  suomeksi 
siedettävän  hyvin.  Sarja  alkoi  Plays¬ 
tation  2:11a  ja  oli  PS3:lle  siirryttyään 
saanut  kylkeensä  myös  erityisen  verk¬ 
kopelin.  Sitä  markkinoidakseen  Sony 
päätti  järjestää  MM-kisat. 

Karsinta  käytiin  maatasolla:  jokaisen 
osallistujamaan  32  parasta  kutsuttiin 
loppukilpailuun,  josta  voittaja  pääsi¬ 
si  edustamaan  maataan.  Tämä  asetti 
itselleni  ensimmäisen  ongelman:  olin 
nimittäin  saanut  pelistä  pressikappa- 
leen  ja  siten  minun  oli  tarkoitus  osallis¬ 
tua  vain  lehdistö  sarjaan”.  Kun  Manun 
(juuri  se  sama  Skrollin  taittaja)  ylly¬ 
tyksestä  kokeilin  peliä  ensimmäisen 
kerran,  sijoitukseni  Suomen  listalla  oli 
viidestoista.  Innostuin  tästä  sen  ver¬ 
ran,  että  hieroin  itseni  listalla  ensim¬ 
mäiseksi,  kunnes  juuri  ennen  finaalia 
minut  ohitti  nimimerkki  Tissiposki. 
Tällä  nyt  ei  tosin  ollut  merkitystä,  sillä 


32  parasta  sai  kutsun  -  enkä  edes  tien¬ 
nyt,  pääsenkö  pelaamaan  muussa  kuin 
lehdistöturnauksessa. 

Asioita  tapahtuu 

Saavuttuani  Helsinkiin  sain  kuulla  jär¬ 
jestäjiltä,  että  voin  aivan  hyvin  pelata 
pääsarjassa.  Elettiin  jo  aikaa,  jolloin 
pelit  päivittyivät  verkosta,  joten  saa¬ 
mani  lehdistöversio  oli  täysin  saman¬ 
arvoinen  kuin  kaupasta  ostettu. 

Olin  toki  pelannut  itseni  listayk- 
köseksi  ja  oppinut  siinä  monia  pelin 
kysymyksistä,  mutta  muuten  en  voi 
sanoa  harjoitelleeni.  Siitä  huolimatta 
voitin  ensin  oman  karsintaeräni,  sitten 
välierän  ja  lopulta  huomasin  pelaavani 
koko  turnauksen  voitosta.  Kun  Sampo 
Marjomaa  sitten  kätteli  minut  Suomen 
Buzz-mestariksi,  toivotti  hyvää  matkaa 
MM-kisoihin  ja  finaalivastustaja  kertoi 
tienneensä  koko  ajan  häviävänsä,  tun¬ 
nelma  oli  aika  epätodellinen:  en  ollut 
käsittänyt  olleeni  ennakkosuosikki. 
Tietysti  olin  33-vuotiaana  hieman  van¬ 
hempi  kuin  monet  pelaajista,  mutta  en 
nyt  sentään  vuosikymmeniä. 

Tähän  treenausmusiikkia 

Kun  sain  kuulla  lähteväni  Espanjan 
Valenciaan  pelaamaan  maailmanmes¬ 
taruudesta,  päätin  ottaa  asian  tosissani. 

Pelasin  peliä  käytännössä  joka  päivä  ja 
kävin  jopa  ostamassa  langalliset  Buzz- 
ohjaimet,  kun  kävi  ilmi,  että  langatto¬ 
mien  ohjainten  viiveen  vuoksi  menetin 
jopa  100-150  pistettä  kierrosta  kohti. 
Kirjoitin  vaikeiden  kysymysten  vasta¬ 
uksia  vihkooni  ja  hioin  vastaustekniik- 
kaani.  Koska  osasin  odottaa  tuoreita 
musiikkikysymyksiä,  pyöritin  Spoti- 
fyssä  soittolistaa  radiohiteistä. 

Tästä  huolimatta  omat  pisteeni  eivät 
olisi  riittäneet  monenkaan  Euroopan 
maan  listan  kärkeen.  Koska  osasin 
pelin  käytännössä  ulkoa  enkä  voinut 
enää  nopeuttaa  omia  vastauksiani,  ar¬ 
velin  tämän  johtuvan  kielieroista.  Vä¬ 
lillä  kokeilin  pelata  peliä  toisella  kielel¬ 
lä  ja  huomasin,  että  osa  kysymyksistä 
on  samoja,  vaikka  suuri  osa  olikin  lo- 
kalisoitu  varsin  ansiokkaasti. 

Elokuun  lopussa  oli  sitten  aika  astua 
kisakoneeseen.  Sain  ottaa  mukaani  yh¬ 
den  seuralaisen,  joten  tuolloin  3 -vuoti¬ 
as  tytär  jäi  vanhempien  luokse,  ja  mat¬ 
kustimme  vaimoni  kanssa.  Koska  lento 
lähti  varhain  aamulla,  sain  puhuttua 
meille  edellisen  yön  lentokenttäho- 
tellissa  Helsinki- Vantaalla.  Se  sijaitsi 
tuolloin  konkreettisesti  lähtöportin 
vieressä,  enkä  tunnetusti  herkkäuni- 
sena  nukkunut  kerosiinin  katkussa  ja 
jettien  jylinässä  montaakaan  tuntia. 
Univaje  pohjustikin  hyvin  seuraavan 
päivän  absurdiutta. 

Espanja  pikakelauksella 

Aamulla  marssimme  lentoyhtiön 
tiskille  tekemään  lähtöselvitystä.  Se 
onnistui  vain  puoliksi:  pääsisimme 
Finnairin  lomalennolla  Palma  de  Mal¬ 
lorcalle.  Sieltä  luvattuun  jatkoyhtey¬ 
teen  emme  kuitenkaan  saaneet  lippu¬ 
ja.  Tästä  olisi  pitänyt  olla  huolissaan, 
mutta  arvelimme  kaiken  järjestyvän  - 
olimme  kuitenkin  matkalla  jonnekin, 
vaikkakin  nousuhumalaisten  rantalo- 
maturistien  seassa.  Mukaan  lähti  jopa 
Iltalehden  toimittaja. 

Totuus  alkoi  paljastua  Palma  de 
Mallorcalla,  kun  havaitsimme,  että 
koska  lähtöselvitystä  ei  ole  tehty,  mei¬ 
dän  pitää  poistua  saapuvien  aulan 
kautta  ja  kulkea  sitten  check-in- tiskille 
uudestaan.  Ja  sen  jälkeen  uudestaan 
turvatarkastukseen.  Koneen  lähtöön 
oli  aikaa  alle  tunti,  joten  huumori  oli 
tiukalla. 

Tiskille  päästyäni  sain  sitten  kuulla 
syyn  sille,  miksi  lähtöselvitys  ei  Suo¬ 
messa  sujunut:  Valencian  kone  on  yli¬ 


buukattu,  emmekä  pääse  siihen.  Pidän 
käsittämättömänä,  että  tästä  ei  mai¬ 
nittu  meille  lähtökentällä  sanallakaan. 
Espanjalainen  asiakaspalvelua  latoi 
ilmeenkään  värähtämättä  tiskiin  kor¬ 
vauksena  500  euroa,  siis  250  euroa  per 
matkustaja,  mutta  se  ei  paljon  lohdut¬ 
tanut,  sillä  MM-kisat  pelattaisiin  sama¬ 
na  iltana  ja  olimme  satojen  kilometri¬ 
en  päässä  tapahtumapaikalta.  Kaivoin 
puhelimen  esiin  ja  soitin  järjestäjille. 
Sain  kuulla,  että  Ibizan  kautta  on  vielä 
yksi  lento,  jolla  voisimme  ehtiä.  Siispä 
lippujen  vaihto  ja  Ibizan-koneeseen. 

Seuraava  tunti  kuluikin  sitten  Mal¬ 
lorcalla  kiitotien  päässä,  koska  Ibizan 
lentokenttä  oli  suljettu,  eikä  kone  saa¬ 
nut  lähtölupaa.  Lopulta  lupa  kuitenkin 
heltisi  ja  olimme  taas  matkalla  kohti 
Ibizaa,  ja  lentoemäntä  kertoi  Valenci- 
an-koneen  odottavan  meitä  kentällä. 

Laskeuduttuamme  Ibizalle  seikkai¬ 
lussa  siirryttiin  seuraavalle  vaikeusta¬ 
solle.  Matkustajat  ohjattiin  koneesta 
lentokenttäbussiin,  jolla  oli  tarkoitus 
palata  terminaaliin.  Yhtäkkiä  bussissa 
alkoi  espanjankielinen  kuulutus,  josta 
kuin  jumalaisella  intuitiolla  poimin 
sanan  "Valencia”.  Samassa  hetkessä 
huomasin,  että  bussin  vieressä  on  toi¬ 
nen  lentokone  ja  sen  jonossa  seisoo 
nainen,  jonka  tiesin  vaihtaneen  omat 
lippunsa  tiskillä  meidän  edellämme. 
Saimme  hypättyä  pois  bussista  juuri 
ennen  kuin  se  lähti  liikkeelle  ja  pää¬ 
simme  kuin  pääsimmekin  lopulta  oi¬ 
keaan  koneeseen. 

Valenciassa  meitä  oli  vastassa  Mer¬ 
cedes-Benz  E-Klasse  ja  kuljettaja, 


jonka  hyperaktiivisesta  käytöksestä  ja 
tavasta  ajaa  ylinopeutta  kasvot  taka¬ 
penkille  käännettynä  tuli  mieleen  jo¬ 
kin  toinen  E.  Autossa  näytti  mittarin 
mukaan  olevan  bensaa  jäljellä  30  kilo¬ 
metriksi,  mutta  kiihtyvyyden  siunatun 
jumalattaren  suosiollisella  avustuksel¬ 
la  pääsimme  hotellille,  jossa  ehdimme 
hädin  tuskin  vaihtaa  vaatteet  ennen 
kisoihin  lähtöä. 

Ei  näin:  Jos  järjestät  MM-kisat ,  älä 
varaa  kilpailijoiden  lentoja  kisapäi¬ 
välle  minuuttiaikataululla .  Kukaan 
ei  halua  joutua  pelaamaan  reissussa 
rähj ääntyneenä,  väsyneenä  ja  näl¬ 
käisenä.  Oli  useamman  kerran  aivan 
hiuskarvan  varassa,  että  ylipäätään 
pääsimme  perille,  ja  vähänkin  itseäni 
kokemattomampi  olisi  varmasti  jää¬ 
nyt  koneesta. 

Tomaattiaattoilta 

Valencia  oli  valittu  kisapaikaksi  La  To- 
matina  -festivaalin  vuoksi.  Tässä  järjen 
riemuvoitossa  40  000  ihmistä  kerään¬ 
tyy  heittelemään  toisiaan  tomaateilla 
tunnin  ajaksi  -  kaikkiaan  ilmoille  vis¬ 
kotaan  noin  100  tonnia  vihanneksia. 
MM-kisojen  voittaja  saisi  kunnian 
heittää  ensimmäisen  tomaatin.  Meille 
kerrottiin  matkalla,  että  kisat  pelattai¬ 
siin  tomaattifestivaalin  "aattona”  ja  sen 
vuoksi  paikalla  olisi  tuhansia  ihmisiä 
juhlimassa.  Ehdin  jo  mietiskellä,  miltä 
tuntuu  pelata  valtavan  yleisön  edessä. 

Kun  bussi  sitten  kaartoi  kisapaikak¬ 
si  valitun  hiekkakentän  reunaan,  en 
nähnyt  siellä  juuri  ketään  muita  ihmi- 


Tänään  Hauskoissa  kotivideoissa:  Absurdin  tapahtumaketjun  alku. 

Minä  20  kg  sitten,  Armin  ja  lan. 


siä,  ja  todennäköisesti  kaikki  paikalla 
olleet  liittyivät  jotenkin  turnaukseen. 
Eikä  ihme,  sillä  järjestäjät  olivat  suu¬ 
ressa  viisaudessaan  päättäneet  periä 
alueelle  tulevilta  pääsymaksun.  Voin 
kuvitella,  että  Etelä-Euroopan  kesän 
ollessa  kauneimmillaan  keksisin  muu¬ 
takin  tekemistä  kuin  maksaa  siitä,  että 
menisin  katsomaan,  kun  joukko  ulko¬ 
maalaisia  pelaa  Pleikkarilla. 

Se  mikä  ihmisissä  hävittiin,  voitettiin 
pölyssä.  Aurinko  oli  paahtanut  van¬ 
han  betonitehtaan  vieressä  sijainneelle 
hiekkakentälle  koko  päivän  ja  kuivat¬ 
tanut  valtavan  määrän  hienojakoista 
pölyä,  jota  (harvojen)  ihmisten  kävely 
ja  tuulenpuuskat  nostivat  ilmaan.  Tuo¬ 
na  iltana  otetuissa  valokuvissa  näkyi 
runsaasti  parapsykologian  harrastajien 
tavoittelemia  niin  sanottuja  enkelipal- 
loja,  minkä  lisäksi  pölyä  kertyi  ken¬ 
kiin,  vaatteisiin  ja  jopa  hiuksiin.  Mais¬ 
toin  sen  suussani  monta  päivää  tuon 
illan  jälkeen. 

Ei  näin:  Sisäänpääsymaksu .  Visailu- 
peliturnaukseen.  Oikeasti f 

Taisto  alkaa 

Pian  pölykentälle  saapumisen  jälkeen 
sain  kuulla,  että  loppukilpailun  kar¬ 
sinnat  pelattaisiin  vielä  julkaisematto¬ 
malla  Buzz!  Visailun  maailma  -pelillä. 
Kukaan  pelaajista  ei  ollut  nähnyt  sitä 
aiemmin,  joten  pidin  tätä  erinomaisen 
reiluna  ratkaisuna.  En  luonnollisesti¬ 
kaan  olettanut,  että  vanhaa  Buzzia  pe¬ 
lattaisiin,  sillä  en  varmasti  ollut  ainoa 
sen  kysymykset  ulkoa  opetellut. 

Sen  sijaan  huomattavasti  huonommal¬ 
ta  kuulosti  se,  että  pelaajat  oli  jaettu  nel¬ 
jän  hengen  eriin,  jotka  pelaisivat  lavalla, 
kun  muut  odottaisivat  katsomossa  -  ja 
että  karsintaerien  kysymykset  heijastet¬ 
taisiin  isoille  näytöille  pelin  aikana! 

Menin  suoraan  kilpailupäällikkönä 
toimineen  PR-ihmisen  puheille  ja  sa¬ 
noin,  että  tässä  on  mielestäni  massiivi¬ 
nen  ongelma.  Jos  muut  saavat  katsella 
toisten  peliä,  on  aivan  selvä,  että  myö¬ 
hemmissä  erissä  pelaavat  saavat  etua 
kysymysten  näkemisestä.  Vastaus  oli 
hämmentävä:  tästä  ei  ole  mitään  hait¬ 
taa,  koska  pelaajat  puhuvat  eri  kieliä. 
Selitin,  että  aiemman  Buzz- version  ko¬ 
kemusten  perusteella  jonkinlainen  osa 
kysymyksistä  on  suoraan  käännettyjä, 
ja  että  esimerkiksi  itse  osaan  liki  äidin¬ 
kielisen  tasolla  englantia,  minkä  lisäksi 
ymmärrän  ruotsia,  ranskaa  ja  ranskan 


pohjalta  jonkin  verran  italiaa  ja  espan¬ 
jaa,  korkkarisaksasta  puhumattakaan. 
Ottaen  huomioon,  millaista  porukkaa 
tietokilpailut  houkuttelevat,  en  usko¬ 
nut  olevani  lainkaan  ainoa  kieli-ih- 
minen.  Tuntui  vaikealta  edes  käsittää, 
ettei  asiaa  ollut  ajateltu. 

Tuomaristo  kokoontui  asiasta  ja  teki 
päätöksen,  että  katsomonäytöt  suljet¬ 
taisiin  karsinnan  ajaksi.  Tämä  oli  voit¬ 
to  rehdille  pelille,  mutta  tappoi  var¬ 
masti  lopunkin  mielenkiinnon  kisan 
seuraamiseen  vähälukuisen  yleisön 
parissa.  Sori  siitä. 

Päädyin  itse  ensimmäiseen  karsin¬ 
taerään,  jossa  sijoituin  kolmanneksi. 
Kahdeksan  parasta  kaikkiaan  neljästä 
erästä  oli  pääsemässä  jatkoon,  joten  ar¬ 
velin  siirtyväni  katsomon  puolelle.  Sat¬ 
tuipa  kuitenkin  niin,  että  oma  erässäni 
pelasivat  lopulta  sijoille  1,  2  ja  3  sijoit¬ 
tuneet.  Kukaan  muista  eristä  ei  pysty¬ 
nyt  ohittamaan  edes  minun  pisteitäni, 
joten  olin  kirkkaasti  jatkossa. 

Ei  näin:  Kun  järjestetään  peliturna- 
usta ,  voi  kannattaa  konsultoida  pe¬ 
laajia.  Jo  ennen  kuin  tilaa  paikalle 
useita  jättinäyttöjä,  joita  ei  sitten  voi 
käyttää. 

Distraction! 

Semifinaali  pelattiin  samalla  tavoin  vi¬ 
deopelillä  kuin  alkuerätkin,  mutta  nyt 


saimme  yllemme  valkoiset  haalarit. 
Kierroksen  häviäjää  heitettäisiin  ”ka- 
kulla”,  eli  hätäisesti  lautaselle  sutaistul¬ 
la  marjavaahdolla.  Kahdesta  kakutuk- 
sesta  putoaisi  pois. 

Omaan  suoritukseeni  tuli  muka¬ 
vasti  painetta,  kun  pelaamani  suo¬ 
menkielinen  versio  alkoi  sekoilla  heti 
ensimmäisellä  kierroksella.  Kaiutti¬ 
mista  kuului  luettuna  eri  kysymys  kuin 
ruudulla  näkyi,  enkä  aidosti  tiennyt, 
kumpaan  pitäisi  vastata.  Valitsin  luon¬ 
nollisesti  väärin  ja  pisteet  menivät  nol¬ 
lille.  Tämä  hämmensi  niin,  että  pelasin 
koko  illan  huonoimman  tulokseni  ja 
jouduin  kakutettavaksi  heti  aluksi. 
Ilmoitin  asiasta  tuomaristolle  ja  * 
sain  vastaukseksi  käsien  levitte-  (  ' 
lyä,  ”peli  ei  ole  ihan  valmis”.  Jät-  \J 
kossa  onneksi  pelasin  omalla  ta¬ 
sollani  ja  tiesin,  miten  vastata  bugin 
sattuessa,  joten  selvitin  tieni  finaaliin 
kakutuksesta  huolimatta. 

Ei  näin:  Pelin  MM-finaali  ei  ole  beta- 
testauspaikka,  eikä  ole  hirveän  reilua 
rangaista  pelaajaa  siitä,  että  peli  ei 
toimi. 

Yllättävä  tasapeli 

Finaalissa  oli  lopulta  neljä  maata:  Iso- 
Britannia,  Itävalta,  Suomi  ja  Sveitsi. 
Pelityyppi  muuttui,  sillä  maakohtais¬ 
ten  kysymysten  sijaan  siirryttiin  eri- 

tyiselle  DVD -levylle  koottuihin  kan¬ 
sainvälisiin”  kysymyksiin,  joita  pelin 
juontajaksi  puettu  illan  isäntä  spiikka- 
si.  Ensimmäinen  osio  käsitteli  musiik¬ 
kikappaleiden  tunnistusta,  ja  tiesin  jo 
etukäteen,  että  Isoa-Britanniaa  edusta¬ 
nut  skotti  on  siinä  aivan  pitelemätön. 


maan  jotain  edellisestä  kuvasta,  kun 
ohjaamosta  laitettiin  jo  seuraavaa  pyö¬ 
rimään.  Huomasin  tämän  ja  tunnistin 
kuvan  esittävän  mustavalkoista  kissaa. 
Painoin  summeria  ja  vastasin  oikein. 

Sen  sijaan,  että  kisa  olisi  päättynyt 
tähän,  tuomaristo  vetäytyi  ”laske- 


Hän  dominoikin  kisaa  siinä  määrin, 
että  muiden  tehtäväksi  jäi  napata  edes 
yksi  oikea  vastaus,  jotta  välttää  putoa¬ 
misen.  Itse  onnistuin  siinä,  itävaltalai¬ 
nen  kilpailija  ei,  joten  jäljelle  jäi  kolme 
pelaajaa. 

Seuraava  laji  oli  päättelytehtävä, 
jossa  piti  valita,  mikä  kuvista  ei  kuulu 
joukkoon.  Tämä  tuntui  sopivan  omille 
aivoilleni  hyvin  ja  sain  kuusi  pistettä 
15:stä,  muut  pelaajat  viisi  kumpikin. 
Tie-breakerissa  sveitsiläinen  pelaaja 
järjesti  yllätyksen  ja  tiputti  skotin,  jota 
itse  ennustin  alkuillasta  koko  kisan 
voittajaksi. 

Viimeisessä  kisaosiossa  piti  tunnis¬ 
taa  kuvia,  jotka  ilmestyivät  sumen¬ 
nettuina  näytölle.  Aloitin  vahvasti  ja 
pääsin  hyvään  johtoon,  mutta  sveit¬ 
siläinen  tuli  aivan  kannoille.  Lopulta 
ennen  viimeistä  kuvaa  pistetilanne  oli 
7-7.  Muistan  selvästi  tätä  seuranneen 
tilanteen.  Juontaja  jäi  jaarittele¬ 


maan  pisteitä”.  Tiesin,  että  jos  viimei¬ 
nen  kuva  laskettaisiin,  olisin  voittanut. 
Varsin  pitkän  hetken  kuluttua  taululle 
ilmestyi  pistetilanteeksi  7-7,  mikä  oli 
varsin  mielenkiintoinen  lopputulos  15 
kuvan  jälkeen.  Luvassa  olisi  taas  tie- 
breaker.  En  saanut  koskaan  selitystä 
sille,  miksi  viimeinen  kuva  hylättiin: 
olin  toiminut  sääntöjen  mukaisesti, 
vaikka  kuvaa  ei  juonnettukaan  sisään. 


Ei  näin:  Kun  pelataan  kymmenien  tu¬ 
hansien  palkinnosta,  älä  sählää  jär¬ 
jestelyjä .  Jos  oltaisiin  oltu  Amerikassa 
ja  palkinto  olisi  ollut  isompi  ( ks .  alla), 
tästä  olisi  voitu  käydä  oikeutta . 


Ei  edes  harmita 

Hyvä  puoli  tuomareiden  pitkässä  tuu- 
maustauossa  oli  se,  että  ehdin  jutella 
Sveitsin  edustajan  kanssa.  Olin  nimit¬ 
täin  mielenkiinnosta  selvittänyt,  mil¬ 
lainen  veroseuraamus  minua  Suomes¬ 
sa  odottaisi,  jos  sattuisin  voittamaan 
pääpalkintona  olleen  Mini-merkkisen 
henkilöauton.  Koska  kyseessä  oli  taito- 
peli  eikä  arvonta,  auto  olisi  veronalaista 
ansiotuloa.  Näin  joutuisin  maksamaan 
noin  kolmanneksen  sen  hinnasta  ve¬ 
roa  eli  käytännössä  myymään  auton 
saman  tien  niiden  maksamiseksi.  Toki 
olisin  yhä  jäänyt  tuhansia  euroja  plus¬ 
salle,  mutta  loppuvuoden  veropro¬ 
sentti  palkkatöistä  olisi  al¬ 
kanut  nelosella  (tai  sitten 
vuoden  päästä  olisi 
ollut  odotettavissa 
kaikkien  aikojen 
mätkyt).  Samasta 
syystä  esimerkiksi 
urheilijat  ovat  jät¬ 
täneet  turnausten 
voittoautoja  lu¬ 
nastamatta. 

Kysyin  sveitsiläi¬ 
seltä  suoraan,  tie- 
sikö  hän  palkinnon 
verokohtelusta  omassa 
kotimaassaan.  Kyllä  tiesi  -  se  olisi  hä¬ 
nelle  verovapaa.  Seuraava  kysymykse¬ 
ni  oli,  millainen  auto  hänellä  nyt  on. 
Olin  itse  ostanut  noin  vuotta  aiemmin 
miltei  uuden  mukavan  perheauton,  jo¬ 


ten  minulla  ei  ollut  senkään  puolesta 
mitään  intohimoja  melko  perusmalli¬ 
sen  Minin  suhteen.  Armin  kertoi  aja¬ 
vansa  15-vuotiaalla  Audilla. 

En  aio  valehdella,  että  hävisin  ta¬ 
hallani  tie-breakerissa.  Kolmen  kuvan 
sarja  ratkesi  siihen,  että  tilanteessa  1-1 
Armin  tunnisti  Will  Smithin  sekunnin 
murto-osan  ennen  minua.  Mutta  käy¬ 
tyäni  tuomaritauon  aikana  keskustelun 
hänen  kanssaan,  minusta  alkoi  tuntua, 
ettei  minua  harmita  hävitä  kisaa  juuri 
tälle  vastustajalle.  Hän  on  ansainnut 
palkinnon  siinä  kuin  minäkin,  saa  pi¬ 
tää  sen  kokonaan  ja  se  parantaa  hänen 
elintasoaan  välittömästi.  Itse  joutuisin 
kikkailemaan  yhtä  jos  toista,  minkä 
jälkeen  nettohyötyni  auton  voitosta 
olisi  parin  kuukausipalkan  verran.  Ra¬ 
haa  toki  sekin,  mutta  silti. 

Joten  vaikka  hopea  hävitään,  koin 
myös  voittaneeni.  Yli  20-tuntiseksi  ve¬ 
nynyt  päivä  oli  ollut  sellaista  vuoristo¬ 
rataa,  että  ihmettelin,  etten  vielä  ollut 
täysin  tiltissä,  vaan  olin  pystynyt  pe¬ 
laamaan  itseni  MM-hopeamitalille.  Li¬ 
säksi  vältin  etukäteen  jännittämäni  La 
Tomatina  -festivaalin,  ja  menimme  sen 
sijaan  vaimoni  kanssa  seuraavana  päi¬ 
vänä  junalla  Valenciaan  tuhlaamaan 
lentoyhtiön  antamat  500  euroa. 

Minua  ei  kiukuttanut  edes  se,  että 
palkinnot  oli  todellakin  porrastettu 
jyrkästi:  voittaja  sai  auton,  kakkonen 
nenäkarvatrimmerin,  kolmonen  lei- 
vänpaahtimen.  Ratkaisu  mukaili  pelin 
hassuja  palkintoja,  mutta  vähemmän 
zen-tilassa  tätäkin  olisi  voinut  pitää 
hieman  loukkaavana.  Seuraavana  päi¬ 
vänä  saimme  toki  kuulla,  että  finalis¬ 
tien  palkintopakettiin  kuuluu  myös 
julkaisuaan  odottava  PSP  Go,  levy- 
asematon  muunnos  Sonyn  käsikon- 
solista.  En  muuten  tiedä  ketään,  joka 
olisi  maksanut  sellaisesta  täyden  jäl¬ 
leenmyyntihinnan. 

Ei  näin:  PSP  Go.  Fail.  & 


Nero  2000  -  älypelien  legenda 

Digiarkeologit  sukelsivat  klassisen  tietovisan  saloihin 

Tietovisailu  Nero  2000  on  pitänyt  paikkansa  suomipelien  klassikkona  jo  30  vuotta. 

Teksti:  Aki  Sivula 

Kuvat:  Toni  Kortelahti,  Aki  Sivula,  Mika  Hyvönen 


IRC  on  jännä  paikka,  sillä  sen  ka¬ 
navilla  käydyistä  keskusteluista 
käynnistyy  joskus  merkityksel¬ 
lisiä  asioita.  Heinäkuussa  2016 
Kasettilamerit-entisöintiryhmän  (ks. 
Skrollit  2017.4,  2013.1)  IRC-kanavalla 
keskusteltiin  1980-luvun  suositusta 
Nero  2000  -tietovisapelistä,  joka  oli 
saatavilla  C64-,  PC-  ja  MSX-laitteille. 
Pohdimme  kuinka  hienoa  olisi  tehdä 
pelin  C64-versioon  uusia  kysymyksiä. 
Lisäksi  peliin  olisi  hienoa  toteuttaa 
muutamia  teknisiä  parannuksia. 

Olimme  julkaisseet  aiemmin  Art¬ 
hur  The  Little  Knight  -pelin  tekijänsä 
Pasi  Hytösen  luvalla,  joten  tässä  olisi 
ryhmän  toinen  julkaisu.  Neron  teki¬ 
jänoikeudet  ovat  kuitenkin  edelleen 
voimissaan,  joten  ensimmäiseksi  pi¬ 
täisi  löytää  sen  tekijät  ja  selvittää,  onko 


pelin  julkaissutta  firmaa  enää  olemas¬ 
sa,  tai  kuka  pelin  oikeudet  ylipäätään 
omistaa.  Saataisiinko  heiltä  lupa  uuden 
version  toteuttamiseen?  Voiko  uutta 
versiota  ylipäätään  julkaista? 

Juho  Kuorikosken  ansiokkaasta 
Sinivalkoisesta  pelikirjasta  ei  ollut  täl¬ 
lä  kertaa  apua  salapoliisityössä,  joten 
lähdin  selvittämään  asiaa.  Pieni  goog- 
lailu,  sähköpostiosoitteiden  kokeilu 
ja  Facebookissa  haku  tuotti  tulosta 
melko  pian.  Lopulta  olin  puhelimessa 
taannoin  lopetetun  Bio-Syntax  Met- 
hodin  omistajan  kanssa.  Lopputulok¬ 
sena  sain  tallentaa  pelistä  alkuperäiset 
Commodore  64-  ja  PC- versiot  talteen 
Software  Preservation  Societyn  arkis¬ 
toihin,  haastatella  pelin  kehittäjätiimiä 
sekä  toimittaa  materiaalia  Suomen  Pe- 
limuseoon. 


Nero  2000  - 
unohtumatonta  visailua 

Kulttimaineeseen  noussut  Nero  2000 
julkaistiin  30  vuotta  sitten,  ja  siitä  tuli 
ensimmäinen  kaupallisesti  menesty¬ 
nyt  suomalainen  tietovisailupeli.  Peli 
muistuttaa  jossain  määrin  Trivial  Pur- 
suitia ,  mutta  on  kuitenkin  täysin  itse¬ 
näinen  tuote.  Peliä  pelataan  joko  kah¬ 
destaan  tai  tietokonetta  vastaan. 

Tavoite  on  voittaa  toinen  pelaaja 
sytytettyjen  lamppujen  tai  pisteiden 
avulla.  Peli  päättyy,  kun  toisen  pelaajan 
pisteet  loppuvat  tai  pelaaja  on  saanut 
kaikki  lamput  syttymään.  Kysymyk¬ 
siä  on  500  neljästä  eri  kategoriasta,  ja 
vastaukset  kirjoitetaan  näppäimistöllä 
monivalintavastaamisen  sijaan. 

Neron  legendaarisin  ominaisuus 
on  vastausten  ehdottomuus:  pelaaja 

joutuu  arvuuttelemaan  oikeaa  syno¬ 
nyymi-,  sana-  tai  sijamuotoa  tai  jopa 
kirjoitusasua.  Usein  oikea  vastaus  me¬ 
nee  väärin  jonkin  pikkuseikan  vuoksi, 
mikä  saattaa  aiheuttaa  turhautumista. 
Peli  on  kuitenkin  aikansa  kuva  ja  erin¬ 
omainen  tuote,  joten  se  sai  erittäin  hie¬ 
nosta  toteutuksesta  kehuja  Max  Ham- 
marbergiltä  Mikrobitin  11/87  koko 
sivun  artikkelissa. 

Suomen  pelimuseon  mukaan  ”Nero 
2000: n  klassikkoasema  onkin  osittain 
ansaittu  sen  aiheuttamien  harmaiden 
hiusten  vuoksi”. 

Neroa  myytiin  kasetti-  ja  disketti- 
versiona  Infon  kirjakaupoissa,  Aka¬ 
teemisessa  kirjakaupassa,  Mustassa 
pörssissä,  Expertillä  ja  käytännössä 
kaikissa  kodinkonekaupoissa.  Suurim¬ 
maksi  osaksi  myynnissä  oli  punakanti- 
sia  versioita,  mutta  Akateemiselle  kir¬ 
jakaupalle  tehtiin  oma  huomattavasti 
harvinaisempi  vihreäkantinen  versio. 
Infossa  Commodore  64  -levyversion 
hinta  oli  148  markkaa  ja  kasettiversion 
128  markkaa.  Tarkkaa  myytyjen  kap¬ 
paleiden  määrää  ei  enää  ollut  muistis¬ 
sa,  mutta  arvio  liikkui  tuhansissa  kap¬ 
paleissa.  Ensimmäisenä  kauppoihin 
saatiin  hieno  Commodore  64  -versio 
vuonna  1987  ja  hieman  myöhemmin 


vaatimattomammat  MSX-  sekä  PC- 
versiot  (1988).  Versioiden  ulkoasu 
poikkeaa  toisistaan  melkoisesti. 

Nero  2000: n  tarina  sai  alkunsa  useas¬ 
ta  onnekkaasta  sattumasta  sekä  innok¬ 
kaasta  pioneerihengestä.  Bio-Syntax 
Methodia  ei  olisi  ilman  Taisto  Orrea 
ja  David  Cumberworthia.  Miehet  pe¬ 
rustivat  yrityksen  Hyvinkäälle  vuonna 
1985  tarkoituksenaan  tarjota  englan¬ 
nin  kielen  koulutuspalveluja.  Kyseessä 
oli  siis  kielikoulu  tavanomaisten  kes¬ 
kustelukerhojen  kera. 

David  oli  Ison-Britannian  kansalai¬ 
nen,  joten  hänen  vaimonsa  Heidi  oli 
yrityksen  äänetön  yhtiömies.  Markki¬ 
nointijohtajana  toimi  Kaj  Lassander 
sekä  myyntiedustajana  Seija  Hirvinen. 
Orre  oli  yrityksen  johtaja  ja  loi  pelin 
kysymykset,  Cumberworth  puoles¬ 
taan  oli  ideanikkari  ja  ohjelmoija  sekä 
vastasi  kieliasusta.  Cumberworth  oli 
toiminut  aiemmin  Lontoossa  hobby¬ 
nä,  paikallisena  poliisina,  ja  sittemmin 
Saksassa  laivaston  leivissä.  Hän  kiin¬ 
nostui  koulutuksesta  ja  ohjelmoinnis¬ 
ta,  mutta  hänellä  ei  ollut  pedagogista 
taustaa.  Yrityksen  ensimmäiset  Com¬ 
modore  64-  ja  PC-kieliohjelmat  olivat 
tästä  johtuen  joidenkin  pedagogisesti 
pätevöityneiden 


kuitenkin  oman  Bio-Syntax  Method 
-nimisen  menetelmän,  joka  jalkautet¬ 
tiin  lopulta  tuoteperheeksi. 


Englannin  kielen  opiskeluohjelman 
ohjekirjassa  vuodelta  1987  todetaan¬ 
kin  seuraavasti:  ”Testiemme  mukaan 
ohjelmat  sopivat  erinomaisiksi  apuvä¬ 
lineiksi  esim.  suggestopedisen  opetuk¬ 
sen  rinnalle.” 

Kuinka  Nero  2000  syntyi? 

Alkujaan  koulutukseen  liittyvän  ko¬ 
neellisen  opetusmateriaalin  valmistus 
tapahtui  vain  sivutuotteena.  Myö¬ 
hemmin  opetus  kuitenkin  siirtyi  lähes 
kokonaan  tietokonevetoiseksi.  Koulu¬ 
tuspalvelujen  lisäksi  ja  uudistushalui- 
sen  Hyvinkään  koulutoimen  johtajan 
suotuisalla  myötävaikutuksella  Taisto 
ja  David  aloittivat  kielten  opetusoh¬ 
jelmien  ja  koulutusta  tukevien  pelien 
kehittämisen.  Tuolloin  käynnistettiin 
kokeilujakso  oppimisvaikeuksista  kär¬ 
siville,  ajan  termein  tarkkailuluokka- 


Nerossa  kisailtiin  neljässä  eri  kategoriassa. 


Osa  pelin  kysymyksistä  on  jo  vanhentunut,  mikä  voi  kampata  junio¬ 
ripelaajan. 


NERO  2000  NERO  ; 
NERO  2000  NERO  i 

mmm  .  nero  ; 


I  NERO  2000  NERO  2000  NERO  2000  NERO  ; 
i  NERO  2000  NERO  2000  NERO  2000  NERO  : 


NERO  ; 
NERO  ; 
NERO  ; 
NERO  ; 
NERO  ; 
NERO  ; 
NERO  ; 
NERO  ; 
NERO  ; 
NERO  2000  NERO  ; 
NERO  2000  NERO  ; 


Nero  2000:n  PC-versio  oli  C64-versiota  vaatimattomampi. 


NERO  2000 

THE  BIO-SYHTAX  LEARNING  METHOD 

After  completing  24  parts  the  i  Information  nm  st  be  actiuated  but  this 
process  is  clearly  explained  in  the  book. 

It  doesnJt  matter  if  you  are  just  a  beginner  or  someone  uho  needs  to 
brush-up  -  the  actiue  200  program  is  not  just  essential  -  it  is 
vital  for  the  learning  process  to  be  efficient. 

ADUICE 

If  a  student  has  problems  uith  a  part  then  it  is  recommended  that 
he  or  she  first  tr  ies  the  practise  part.  (  By  press ing  F9  ) 

It  is  recommended  that  students  study  on ly  six  pieces  of  syntax  at  a 
time.  (4x6=  the  total  24  pieces  of  syntax  for  each  part). 

Read  the  book  instructions  carefully  before  starting  uith  the  course. 


The  Bio-Syntax  learning  method  is  unique  and  has  been  deueloped  in 
Finand  by  David  Jarvis  Cumberuorth. 

For  further  Information  telephone  Hyvinkää  (914)  17670  or  15873. 


laisille.  Kokeilujaksossa  erityistä  oli 
tietokoneiden  hyödyntäminen  kielten 
opetuksessa.  Kokeilu  tuotti  uskomat¬ 
toman  hienon  tuloksen,  ja  tarkkislais- 
ten  kielitaito  ylitti  pian  reippaasti  mui¬ 
den  oppilaiden  taidot.  Kone  koettiin 
tuolloin  reiluna  ja  oikeudenmukaisena 
opetuksessa,  eikä  pärstäkerroin  pääs¬ 
syt  millään  tavoin  sotkemaan  oppilaan 
ja  opettajan  suhdetta. 

"Tutkimukset  osoittivat  kieliohjel- 
miemme  sopivan  erittäin  hyvin  oppi¬ 
laille,  joilla  on  motivaatiovaikeuksia, 
esimerkiksi  erityisluokkalaisille”,  teki¬ 
jät  muistelevat. 

Nero  2000: n  kehityksessä  ja  muissa 
kieliohjelmissa  oli  kuitenkin  paljon 
teknisiä  ongelmia,  jotka  piti  ratkais¬ 
ta  nopeasti.  Kuvaan  astui  VIC-20:llä 
aloittanut  ja  Commodore  64:ään  siir¬ 
tynyt  nuori  lahjakkuus  Timo  Kokko¬ 
nen.  Työsuhteen  alkaminen  Bio-Syn¬ 
tax  Methodilla  tapahtui  onnekkaan 
sattuman,  mutta  myös  lahjakkuuden 
toteamisen  kautta. 

Timo  oli  aloittanut  ohjelmointihar- 
rastuksen  samaan  tapaan  kuin  moni 
muukin  sen  ajan  nuori.  MikroBittiä 
tilattiin  ensinumerosta  alkaen  1984  ja 
lehdestä  kirjoitettiin  alkuun  listauksia, 
myöhemmin  syntyi  jo  omia  ohjelmia. 
Eräänä  päivänä  hyvinkääläinen  Tuuk¬ 
ka  Uusiheimo  pyysi  Timoa  tuomaan 
modeemin  Bio-Syntax  Methodin  toi¬ 
mistolle,  jossa  painittiin  samana  päivä¬ 
nä  jonkin  teknisen  ongelman  parissa. 
Timo  onnistui  ratkaisemaan  ongel¬ 
man,  minkä  myötä  hänet  palkattiin 
kesätöihin  Bio-Syntax  Methodin  oh¬ 
jelmoijaksi  Davidin  partneriksi.  Näin 
David  pystyi  keskittymään  enemmän 
ideointiin. 

Timo  nostikin  ohjelmien  teknisen 
laadun  uudelle  tasolle.  Taiston  mu¬ 
kaan  ohjelmissa  oli  aiemmin  opetusta 
häirinneitä  bugeja  riesaksi  saakka,  ja 


Kieliohjelmat  pohjustivat  tietovisan  syntyä. 

Timon  mukaan  Nero  2000: n  alkuperäi¬ 
nen  koodi  tarvitsi  niin  suuren  remon¬ 
tin,  että  hän  kirjoitti  pelin  Commodore 
64  -version  käytännössä  uusiksi.  Peli 
toteutettiin  Commodore  64:n  Basicilla 
sekä  Timon  itse  toteuttamilla  Basic- 
laaj ennuksilla,  jotka  olivat  käytännössä 
assemblerilla  toteutettua  konekieltä. 

Koodin  lisäksi  myös  grafiikat  ovat 
Timon  käsialaa.  Taisto  valitsi  hyvän¬ 
tuuliseksi  musiikiksi  Henry  Manci- 
nin  Baby  Elephant  Walk  -kappaleen, 
mikä  ohjelmoitiin  saatujen  nuottien 
perusteella.  Teostomaksut  hoidet¬ 
tiin  asiaankuuluvalla  tavalla.  Kaset- 
tiversioon  lisättiin  turbolataus  sekä 
levyversioon  kopiosuojaus.  Pelissä 
kysymyksiä  esittävästä  sympaattisesta 
pöllönpoikasesta  tehtiin  oma  vedos 
myyntiesitteeseen.  Myöhemmin  Timo 
toteutti  vielä  PC- version,  ja  vain  har¬ 
vinaisempi  MSX- versio  jäi  täysin  Da¬ 
vidin  käsialaksi.  Kokonaisuudessaan 
Nero  2000:n  toteutukseen  meni  arvi¬ 
olta  puolitoista  vuotta. 

Yrityksellä  oli  Neron  lisäksi  erilaisia 
yrityskäyttöön  tarkoitettuja  englannin 


kielen  opetusohjelmia  PC:lle.  Bio-Syn¬ 
tax  Methodista  tulikin  nopeasti  suo¬ 
menkielisten  opetusohjelmien  ja  pelien 
osalta  yksi  alan  pioneereista  1980-lu- 
vulla  toimineen  Koulun  Erityispalvelu 
Oy:n  lisäksi.  Nero  2000  oli  toki  yri¬ 
tyksen  tunnetuin  tuote,  mutta  lisäksi 
myynnissä  oli  opetusohjelmia,  kuten 
Commodore  64:lle  Bio-Syntax  Method 
englanninkielen  opiskelupaketti  1-6  ja 
yrityskäyttöön  tarkoitettuja  kieliohjel- 
mistoja.  Taisto  tiimeineen  ymmärsi  pe- 
lillisyyden  merkityksen  opetuksessa  jo 
varhaisessa  vaiheessa,  osaltaan  tasoitta¬ 
en  tietä  nykyisille  opetuspeleille. 

Pienessä  yrityksessä  melkein  kaikki 
oli  tehtävä  itse,  joten  myyntiä  varten 
levykkeet  monistettiin  suoraan  taval¬ 
lisella  levyasemalla.  Kasetit  pystyttiin 
kuitenkin  monistamaan  asiaan  pa¬ 
remmin  soveltuvalla  laitteella  kloonaa¬ 
malla  master-nauhaa.  Painotuotteet  ja 
kotelo  ostettiin  muualta.  Ohjelmat  saa¬ 
tiin  kauppaketjujen  myyntiin,  muun 
muassa  Infoon.  Myös  MikroBitin  ar¬ 
tikkeli  oli  omiaan  auttamaan  yrityksen 
nimen  tunnettavuudessa. 

Alatyylisten  ilmausten  käyttö  saa  pöllönpoikasen  pinnan  kiristymään. 


Nero  2000,  sarjanumero  #01,  kaikkien  levy-Nerojen  isukki. 

PC-versiossa  pystyi  hämään  pomoa  muka-taulukkolaskennalla. 


EOOO  EOOO  EOOO  EOOO  EOOO 
NERO  NERO  NERO  NERO  NERO  NERO  NERO  NERO 

Commodore  64  -version  aloitusruutu  ja  herra  nro  0647. 

Neron  kuriositeetteja 

Moni  on  huomannut,  ettei  Nero  2000 
pidä  alatyyleistä  ilmauksista  vastauk¬ 
sina.  Pelin  tekijöiltä  löytyikin  huu¬ 
moria  vastauksena  pelaajan  kiroilulle. 
Käyttäjän  kirjoittaessa  sopivan  kirosa¬ 
nan  peli  viittaa  humoristisesti  ärtyneen 
pöllön  kera  toiseen  yrityksen  tuottee¬ 
seen,  eli  Bio-Slang-sanastoon  (” Eng¬ 
lannin  kieliohjelma  NO:6 ,  Bio-Slang”). 

Vastaus  tosin  hämmensi  useimpia 
pelaajia,  koska  suoraan  sen  nimistä 
tuotetta  ei  ollut  markkinoilla.  Monet 
pitivät  tätä  ainoastaan  vitsinä,  mutta 
totuus  on  kuitenkin  toinen.  Tämä  sa¬ 
nasto  näet  löytyy  Bio-Syntax  Metho- 
din  englannin  opiskelupaketista  1-6, 
joka  julkaistiin  ainakin  Commodore 
64:lle,  mahdollisesti  myös  IBM  PC:lle 
ja  MSXdle.  Tuotteesta  löytyy  kuusi  eri¬ 
laista  sanastoa  levykkeellä  sekä  pieneen 
kirjaseen  painettuna.  Yksi  sanastoista 
on  vanhahtavaan  brittienglantiin  poh¬ 
jautuva  Bio-Slang,  mikä  ei  tosin  käy 
yksiselitteisesti  ilmi  pakkauksen  päältä. 

Pakkauksessa  todetaankin  "BIO- 
SYNTAX  KIELENOPETUKSEN 

UUDET  ULOTTUVUUDET,  TÄY¬ 
DENNÄ  ENGLANNINKIELEN 

TAITOASI!”  mutta  päälle  liimatussa 
tarrassa  ei  ole  ruksia  Bio-Slangin  koh¬ 
dalla.  Ei  siis  ihme,  ettei  sitä  mystistä 
Bio -Slangia  suorilta  löytynyt,  vaikka 
kyllä  se  siellä  levyllä  on. 

Lohdutuspalkintona  väärin  vastaa¬ 
via  saattaa  kiinnostaa  pelistä  löytyvä 
huijauskoodi,  jolla  vastauksen  saa  aina 
oikein.  Mikäli  haluat  huijata  Commo¬ 
dore  64  -versiossa,  syötä  $%&’x  ja  vas¬ 
taus  on  aina  oikein.  Neron  PC-versioon 
on  taasen  toteutettu  F 1 -näppäimeen 
”Pomo  tulee”  -toiminto,  eli  peli  avaa 
DOSin  taulukkolaskentaa  muistutta¬ 
van  näkymän.  Easter  egg  -tyyppisiä 
ominaisuuksia  on  siis  ollut  myös  suo¬ 
malaisissa  peleissä  jo  kauan. 


Tuntemattomat  tekijät 

Nero  2000: n  tekijätiimi  pysyi  useim¬ 
mille  tuntemattomana  pitkään.  Te¬ 
kijöiden  henkilöllisyys  pysyi  pienen 
piirin  tietona  vuoteen  2016  saakka, 
vaikka  moni  on  yrityksestä  ja  sen 
tuotteista  jälkikäteen  kysellytkin.  It¬ 
selleni  tiimin  kokoonpano  selvisi  vasta 
käytyäni  Timo  Kokkosen  luona  nou¬ 
tamassa  materiaalia  Suomen  pelimu- 
seoon  sekä  arkistointia  varten.  Olin 
esimerkiksi  ihmetellyt  pitkään,  miksi 
pelin  alussa  tekijän  nimi  oli  vain  nu¬ 
merosarja  0647.  Selvisi,  että  Timo  oli 
tehnyt  nimimerkin  syntymäajastaan 
laskimen  heksamuunnoksen  avulla. 
Hänen  mukaansa  moni  muukin  käytti 
vastaavan  tyyppisiä  nimimerkkejä  ai¬ 
kanaan,  sillä  silloin  ei  osattu  ollenkaan 
arvata,  kuinka  suuri  juttu  pelistä  tulisi¬ 
kaan,  eikä  nimelle  nähty  arvoa. 

IBM  PC  -version  Timo  toteutti  1987 
joululomalla.  PC  ei  tuohon  aikaan  ol¬ 
lut  yksinkertaisin  mahdollinen  alusta 
graafisesti  hienojen  pelien  toteuttami¬ 
seen,  ja  versioitakin  olisi  pitänyt  tehdä 
useita.  Niinpä  näyttävyyteen  ja  mu¬ 
siikkiin  ei  PC-ver¬ 
siossa  sen  suurem¬ 
min  panostettu,  ja 
liiketoiminnallisista 
syistä  peli  toteutet¬ 
tiin  merkkigrafii- 
koilla.  Varhaiseen 
PC-versioon  jäi 
myös  bugi,  joka  sotkee  tietyntyyppiset 
kysymykset  mahdottomiksi  vastata. 
Ei  tosin  ole  selvää,  tehtiinkö  myyntiin 
useampia  kuin  yksi  erä,  koska  Timon 
arkistoista  löytyi  useita  eri  päiväyksellä 
varustettuja  versioita. 

Itse  peli  herätti  huomiota  ulkomaita 
myöten:  jopa  Britannian  yleisradio - 
yhtiö  BBC  kutsui  tiimin  Lontooseen. 
Alkujaan  matka  oli  palkintomatka 
johonkin  kilpailuun,  mutta  lopulta 


siitä  muodostui  kirjakauppojen  myyn- 
ninedistämismatka,  ja  reissua  varten 
saatiin  British  Airwaysin  lentoliput. 
Mukana  matkalla  olivat  Taisto  Orre, 
David  Cumberworth,  Timo  Kokko¬ 
nen,  Seija  Hirvinen,  Kaj  Lassander  ja 
eri  kirjakauppojen  edustajia.  Sokerina 
pohjalla  matkalla  oli  mukana  myös 
Printti-lehden  päätoimittaja  Reijo  Te¬ 
laranta.  Ulkomailla  kilpailu  oli  kui¬ 
tenkin  todella  kovaa,  ja  markkinoilla 
oli  lukuisia  kilpailevia  tuotteita,  joten 
Ison-Britannian  valloitus  olisi  vaatinut 
vielä  paljon  lisää  panostusta. 

Myös  Amstradia  ja  muita  alustoja 
arvioitiin  peliä  varten,  mutta  niiden 
markkinat  todettiin  liian  pieniksi.  Ai¬ 
noastaan  Amiga-version  toteuttami¬ 
nen  aloitettiin,  ja  peliin  ehdittiin  jo 
työstää  parempia  grafiikoita.  Amiga- 
käännöksestä  kuitenkin  luovuttiin,  ja 
yrityksessä  päätettiin  keskittyä  pelkäs¬ 
tään  IBM  PC:n  kieliohjelmiin. 

Vaiheet  Neron  jälkeen 

Taiston  mukaan  tiimin  kehitystai- 
dot  olivat  hyvät,  mutta  liiketoimintaa 
ei  valitettavasti 
hallittu  riittäväs¬ 
ti.  Esimerkiksi 
markkinointiin 
panostettiin  suu¬ 
ren  yrityksen 
elkein,  mutta  tu- 
lovirta  oli  siihen 
nähden  liian  pieni.  Vaikka  Nero  2000 
myi  hyvin,  jakeluketjut  ottivat  suuren 
osan  myynneistä.  Jäljelle  jääneestä 
osuudesta  täytyi  vielä  maksaa  palkkaa 
ja  jakaa  tuotot  yrityksen  osakkaiden 
kesken,  joten  lopulta  viivan  alle  ei  jää¬ 
nyt  paljoakaan.  Neron  menestyksestä 
huolimatta  ammattikäyttöön  tarkoi¬ 
tetut  kieliohjelmat  olivat  Bio-Syntax 
Methodin  parasta  pääomaa,  ja  moni 
taho  olikin  niistä  kiinnostunut. 


Kyllä  se  banaani  tosiaan 
on  kasvitieteessä  marja , 
ei  sen  takia  kannata  ko¬ 
neelle  manailla  ja  näp¬ 
päimistöä  murjoa. " 


49 


Lontoon  markkinointimatkan  ai¬ 
koihin  Kaj  Lassander  halusi  ostaa  Bio- 
Syntax  Methodin  liiketoiminnan  ja  oli 
vakuuttunut  tuotteiden  menestymises¬ 
tä  markkinoilla.  Kaj  oli  perustamassa 
osakeyhtiötä  hankintaa  varten,  mutta 
valitettavasti  hän  menehtyi  melko  pian 
matkan  jälkeen.  Näin  ollen  suunnit¬ 
teilla  olleet  yrityskaupat  kariutuivat  ja 
samaan  aikaan  taloudelliset  paineet 
kasvoivat. 

Promentor  Solutions  osti  osan  lii¬ 
ketoiminnasta,  ja  osa  kieliohjelmista 
myytiin  Superbrainille,  eli  Kasanen 
koulutusyhtiöille.  Nero  2000: n  oikeu¬ 
det  kuitenkin  päätettiin  pitää  itsel¬ 
lä.  Liiketoiminta  jouduttiin  kaikesta 
huolimatta  ajamaan  alas  taloudellisten 
vaikeuksien  tähden.  Tämän  jälkeen 
Taisto  jatkoi  Integro  Finland  Oy:n 
kouluttajana  ja  muut  työntekijät  siir¬ 
tyivät  eteenpäin.  Velkajärjestelyjen 
kautta  velat  saatiin  maksettua  noin 
viidessä  vuodessa.  Kieliohjelmia  os¬ 
taneen  Superbrainin  toiminta  päättyi 
myös  myöhemmin,  joskin  liiketoimin¬ 
ta  jatkui  toisen  yrityksen  piirissä.  Toi¬ 
minimi  jäi  kuitenkin  elämään,  mutta 
lopullisesti  Bio-Syntax  Methodin  liike¬ 
toiminta  päättyi  24.8.2017.  Promentor 
Solutions  toimii  kuitenkin  edelleen,  ja 
Timo  kehitti  siellä  muun  muassa  mul¬ 
timediaan  perustuneen  opetusohjel¬ 
man,  joka  palkittiin  2000-luvun  vaih¬ 
teen  seudulla. 

Missä  he  vaikuttavat  nykyisin? 

Nykyisin  76-vuotias  Taisto  Orre  on 
ehtinyt  moneen  ja  teki  muun  muassa 
värikkään  poliittisen  uran.  Hän  toimii 
paluumuuttajana  aktiivisesti  SDP:n 
riveissä  ja  osallistuu  edelleen  mahdol¬ 
lisuuksien  mukaan  poliittiseen  vaikut¬ 
tamiseen  Hyvinkäällä  ja  Facebookissa. 
Hän  on  opiskellut  myös  monia  kieliä  ja 
aikoo  opiskella  edelleen.  Vierivä  kivi  ei 
sammaloidu,  kuten  sanotaan.  Nykyisin 
nousussa  olevan  lisätyn  todellisuuden 
maailma  kiinnostaa  Taistoa  erityisesti, 
ja  hänellä  onkin  mielessään  paljon  uu¬ 
sia  sen  avulla  toteutettavia  ideoita.  Po- 
kemon  Go-  tai  Walking  Dead  -tyyppi¬ 
set  pelit  eivät  tosin  saa  häneltä  kiitosta. 
Taiston  mukaan  aika  näyttää  -  jos  hyvä 
tiimi  vain  löytyy,  lisätyn  todellisuuden 
ympärille  ajateltua  projektia  voisi  edis¬ 
tää. 

Timo  Kokkonen  siirtyi  Bio-Syntax 
Methodin  toimintojen  yrityskaupassa 
Promentor  Solutionsille  ja  työskenteli 


siellä  Teknillisen  korkeakoulun  opin¬ 
tojen  ohessa.  Nykyisin  hän  asuu  vai¬ 
mon  ja  kahden  pojan  kanssa  Espoossa 
ja  vastaa  Nokialla  ohjelmistojen  tuote- 
kehitysympäristöistä.  Suomen  pelimu- 
seossa  olevat  Nero  2000  -reliikit  ovat 
Timon  henkilökohtaisista  kokoelmis¬ 
ta.  Hänellä  on  yhä  tallessa  laitteisto, 
jolla  Nero  alkujaan  tehtiin,  ja  kehityk¬ 
sessä  käytetyt  levykkeet. 

David  muutti  melko  pian  liiketoi¬ 
minnan  loppumisen  jälkeen  takaisin 
Britanniaan  ja  on  tiettävästi  nykyisin 
liikemies.  Häneen  ei  saatu  artikkelin 
osalta  yhteyttä  yrityksistä  huolimatta. 

Nero  2000:n  paluu? 

Hyvinkään  Aamupostin  tammikuun 
2017  artikkelissa  mainitaan,  että  pelin 
uusi  versio  tulisi  ulos  Suomen  peli- 
museon  julkaisemana.  Artikkelissa  on 
kuitenkin  virhe,  sillä  uutta  julkaisua 
suunniteltiin  digiarkeologiaan  erikois¬ 
tuneelta  Kasettilamerit-ryhmältä.  Idea 
pelimuseon  versiosta  jäi  kuitenkin  kol¬ 
kuttelemaan  mielen  sopukoihin  mel¬ 
kein  vuodeksi,  ennen  kuin  asia  vieri 
eteenpäin. 

Kaiken  kaikkiaan  Neron  uudistetus¬ 
ta  versiosta  on  keskusteltu  demoske- 
neen  liittyvissä  porukoissa  jo  vuosien 
ajan.  Tämä  uusiointikeskustelu  kui¬ 
tenkin  käynnistyi  Ville  Joupin  ja  Aki 
Sivulan  ajatuksenvaihdosta,  kun  Nero 
2000:een  liittyvä  salapoliisityö  starttasi 
kesällä  2016.  Taustalla  olivat  aiemmat 
keskustelut  Nero  2000:n  demoskene- 
versiosta,  jota  voisi  vaikkapa  käyttää 
ohjelmanumerona  demopartyillä. 

Asia  otettiin  uudelleen  esiin  noin 
vuosi  alkuperäisen  yhteydenoton  jäl¬ 
keen.  Ehdotin  asiaa  jälleen  Kasetti- 
lamereille  ja  keskustelin  sekä  Taiston 


että  Timon  kanssa.  Keskustelimme 
asiasta  myös  Suomen  pelimuseon  tut¬ 
kijan  Niklas  Nylundin  kanssa,  ja  eh¬ 
dotus  sai  kaikilta  hyvän  vastaanoton. 

Yksi  haasteista  on  uusien  kysymys¬ 
ten  luonti:  kuka  ne  tekisi?  Yksi  hyvä 
vaihtoehto  olisi  kysymysten  joukkois- 
taminen  Suomen  Pelimuseon  kautta. 
Kysymysten  neljä  eri  kategoriaa  mää¬ 
rittelisi  kuitenkin  museo.  Toistaiseksi 
projektin  toteuttamisen  laajuus  jää  vie¬ 
lä  nähtäväksi,  mutta  luvat  uuteen  ver¬ 
sioon  kysyttiin  ja  saatiin  sekä  Taistolta 
että  Timolta  loka-marraskuussa  2017. 
Myös  Pelimuseossa  myytävä  kaupalli¬ 
nen  versio  on  sen  myötä  mahdollinen. 
Ylipäätään  Kasettilamereilla  on  nyt 
myös  lupa  tehdä  pienempiä  custom- 
versioita  erilaisiin  tarkoituksiin,  toki 
ilmaiseksi. 

Alkuperäiset  lähdekoodit  ovat  yhä 
tallessa  Timo  Kokkosella,  joten  uusien 
versioiden  tuottaminen  onnistuu  var¬ 
masti.  Periaatteessa  Basic-laaj ennuk¬ 
seen  tehtyjen  koodien  virittelykin  on¬ 
nistuu,  mutta  katsotaan  onko  tarvetta. 
Selvää  on,  että  varsinaisesta  koodien 
viilaamisesta  ja  kysymysten  paketoin¬ 
nista  tulee  vastaamaan  Kasettilameri- 
en  Jorma  Oksanen.  Peliin  on  tarkoitus 
tehdä  vähintäänkin  sellainen  korjaus, 
ettei  samaa  kysymystä  kysytä  uudel¬ 
leen  saman  pelin  aikana.  Ehkä  jotain 
muutakin  pientä  viilausta  tehdään. 
Staytuned...  & 

Nero  2000 

Tekijä:  Bio-Syntax  Method 

Julkaisuvuosi:  1987 

Alustat:  Commodore  64,  MSX,  PC 

LÖYDÄ  OIKEA  KUMPPANI 
TIETOSUOJA-ASIANTUNTIJAKSI 


PARAS  SÄHKÖINEN  TYÖKALU  TIETOSUOJA-ASIOIDEN  HOITAMISEEN 


Tarvitsetko  apua  tietosuoja-asioihin?  Etkö  ehdi  hoitaa  kaikkea  itse  25.5.201 8  mennessä? 
Capnovan  tarjoama  Tietosuojamalli  on  tehokas  tapa  ymmärtää  mikä  uudessa 
tietosuoja-asetuksessa  on  oleellista  ja  mitä  toimenpiteitä  se  organisaatioltanne  vaatii. 


©  Valmis  etenemismalli  kysymyksineen 
©  Helppo  dokumentaation  ylläpito 


© 

© 


Päivitys  lakimuutosten  mukaisesti 
Kattava  raportointi 


Anna  meidän  auttaa  yritystäsi  suojaamaan  henki lödataa 
tietosuoja-asetuksen  edellyttämällä  tavalla! 

Ota  yhteyttä:  myynti@capnova.fi,  020  759  7541 
www.capnova.fi 


osa  IV:  kun  kotimikro  tuli  taloon 


En  liene  aivan  ainoa  junnu, 
joka  on  istunut  lukemat¬ 
tomia  hetkiä  kavereiden 
luona  pelaamassa  ja  näp¬ 
räämässä  heidän  tekniik- 
kavempeleitään  ja  pelikoneitaan.  Sillä 
tavoinhan  voidaan  viettää  mukavasti 
aikaa  kavereiden  kanssa,  ja  siinä  sivus¬ 
sa  säästytään  monelta  vaaralliselta  asi¬ 
alta,  kuten  urheilulta  ja  ulkoilmalta.  Ja 
mikäs  sen  kivempi  tapa  päästä  kiinni 
näpertämiseen  ja  jännittäviin  peleihin, 
jos  omaa  tietokonetta  tai  konsolia  ei 
vielä  ole. 

Kaikilla  ei  ollut  -  oikeastaan  aika 
harvalla  oli  noina  jännittävinä  1980-lu- 
vun  puolivälin  aikoina.  Mutta  kyllähän 
VIC-20:t  ja  muut  varhaiset  mikrot 
yleistyivät  hurjaa  vauhtia.  Vaikka  kil¬ 
pailu  oli  kovaa,  niin  Commodoressa 
oli  jo  jotain  maagista  vetovoimaa. 

Kenties  tähän  väliin  täytyy  viskata 
yksi  mihinkään  liittymätön  muisto. 

Luokkakaverini  Olli  oli  reilu  kaveri, 
jolla  oli  Atari  2600  -konsoli  ja  monta 
peliä.  Oma  konsoli  oli  yhä  harvinaista 
herkkua,  ja  vaikka  kone  olikin  jo  iäkäs, 
eivätkä  pelit  olleet  yhtä  hyviä  kuin  esi¬ 
merkiksi  vuokraamassamme  Coleco- 
Visionissa,  niin  omalla  konsolilla  sai 
ainakin  pelata  koska  vain  halusi.  Niis¬ 
tä  ajoista  minullekin  jäi  syvä  rakkaus 
Combat- peliä  kohtaan.  Siinä  tavoitet¬ 
tiin  niin  oivallisesti  parin  hassun  ki¬ 
lotavun  voimin  kaksinpelaamisen  rie-  Suomessa,  vaikka  moni  onkin  jälki-  nimenomaan  Spectrumilla,  ja  vain  osa 

mut.  Se  oli  niin  kivaa,  että  pelikylään  käteen  dissannut  Spectrumia  ja  sen  niistä  käännettiin  myös  C64:lle.  Olinkin 

kannatti  polkea  kerta  toisensa  jälkeen  pelejä.  Tavallaan  syystä,  sillä  olihan  se  oikeastaan  aina  onnekas,  kun  Jussi  asui 

15  kilometriä.  Suuntaansa.  aika  kehno  kone.  Mutta  edullinen,  mo-  aivan  meidän  ala-asteemme  vieressä.  Ei 

Samoihin  aikoihin  toisella  luok-  nipuolinen  ja  kyllä  sille  pelejä  tehtiin!  muuten  ollut  ihan  harva  kerta,  kun  kii- 

kakaverillani  oli  ZX  Spectrum.  1982  Jälkikäteen  katsottuna  yllättävän  pesin  koulun  aidan  yli  ja  hilpaisin  pelaa- 

julkaistu  brittimikro  oli  suosittu  myös  moni  arvostettu  peliklassikko  syntyi  maan  Spectrumilla  väli-  tai  ruokatunnin 

ajaksi. 

Jussilla  olikin  monta  hyvää  peliä, 
joiden  parissa  oma  pelimaailmani 
muovautui  hyvällä  tapaa.  Ultimate  the 
Gamen  klassikot  ja  maailman  ensim¬ 
mäisiin  lukeutuva  3D-toimintaseik- 
kailu  Ant  Attack.  Jokin  jaetun  ruudun 
lentosimulaattori.  Siistiä  oli  sekin,  että 
Spectrumille  oli  muutamia  todella  hyviä 
strategiapelejä,  jotka  ohjasivat  minut  hy¬ 
välle  sotapelilinjalle. 


Teksti:  Jukka  O.  Kauppinen 
Kuvat:  Susanna  Rantanen,  Niila  T.  Rautanen, 
Bitmap  Books,  FunStockRetro.co.uk 

JOKstoriassa  on  junnattu  jo  ihan  tarpeeksi  mik- 
rokivikauden  tapahtumista.  Nyt  on  aika  tehdä 
aikahyppy  taas  eli  kertoa  kuinka  Jukka  viimein 
astui  tietokoneaikaan. 


Kopiokaverit 

Ja  eräänä  päivänä  minäkin  sain  lopul¬ 
ta  oman  koneen.  Luultavasti  sen  han¬ 
kinnasta  oli  keskusteltu  jo  pitkään,  jo 
VIC-20-aj öistä  saakka.  Vaikka  konei¬ 
den  spekseilläkin  oli  väliä,  niin  suurin 
merkitys  oli  kaveripiirillä.  Kuusnelosia 

löytyi  useampia  jo  lähipiiristä,  joten 
pelien  saanti  oli  varmaa. 

Eihän  siinä  ajassa  ja  iässä  tekijänoi¬ 
keuksista  tiedetty  ja  vielä  vähemmän 
välitetty,  vaan  pelien  kopiointi  lasket¬ 
tiin  samaan  kategoriaan  kuin  musiikin 
tallentaminen  radiosta  kasetille.  Kaik¬ 
kihan  sitä  teki. 

Kuusnelosen  kräkätyt  pelit  olivat 
tietysti  tärkeässä  asemassa  koneen 
suosion  suhteen.  Vaikka  myös  alkupe¬ 
räisiä  kasettipelejä  pystyi  kopioimaan 
tupladekkimankalla  tai  -stereoilla,  niin 
näppärät  warettajat  olivat  kehittäneet 
aivan  omia  systeemejään.  Siinä  missä 
kuusnelosen  alkuperäiset  kasettipelit 
saattoivat  latautua  vartista  tuntiin,  niin 
kräkätyt  pelit  latautuivat  minuuteissa. 
Niitä  oli  myös  erittäin  helppo  kopioi¬ 
da.  Peli  vain  ladattiin  Turbo-ohjelmal¬ 
la  koneen  muistiin,  vaihdettiin  kasettia 
ja  tallennettiin  omalle  kasetille.  Help¬ 
poa  ja  nopeaa! 

Huhut  kertoivat  jopa,  että  meillä  oli 
omalla  pikkupaikkakunnallamme  joku 
taitava  tyyppi,  Kasper,  joka  osasi  krä- 
kätä  pelejä  ihan  itse.  Hän  oli  jopa  teh¬ 
nyt  aivan  oman  turbotape- systeemin. 
Mikä  sankari! 

Ja  niin  pelien  saatavuus  ja  sosiaali¬ 
nen  houkutus  tekivät  meikäläisestä- 
kin  Commodore  64  -käyttäjän.  Kyllä 
sitä  hetkeä  olikin  odotettu.  Muistan 
elävästi,  miten  luin  kirjastossa  tietoko - 
nelehtiä  ja  kaipasin,  että  kylläpä  olisi 
uskomattoman  hienoa  pelata  Eliteä  ja 
muita  uskomattomia  eepoksia. 

Miksei  Elite  toimi? 

Tietokonekauppaahan  käytiin  noina 
1980-luvun  puolivälin  vuosina  aika 
lailla  kaikkialla.  Jopa  kodinkone-  ja 
musiikkiliikkeet  pursusivat  konepa- 
ketteja,  eikä  kaikilla  ollut  minkään  val¬ 
takunnan  osaamista  tai  ymmärrystä 
myymistään  tuotteista.  Joillakin  ei  ol¬ 
lut  edes  demokonetta,  vain  esitteitä  ja 
kone  näyteikkunassa. 

Oma  koneeni  ostettiin  jonkinlai¬ 
sesta  huolto-  ja  elektroniikkaliikkeen 
sekasikiöstä.  Pikkuruinen  puoti  City- 
käytävän  perällä  oli  näet  siitä  hyvä 
lafka,  että  siellä  sentään  tajuttiin  ko¬ 
neiden  päälle,  ja  kokeiltavana  oli  useita 
koneita  ja  uutuuspelejä.  Junnulaumo- 
ja  siis  riitti.  Hyvä  palvelu  johti  myös 
kauppoihin,  sillä  saimme  heiltä  hyvän 
kone+kasettiasema-paketin  lisäksi  yh¬ 
den  vapaavalintaisen  pelin  sekä  joys- 
tickin. 


Muistan  miten  puntaroin  pelivalin- 
taani.  Ensin  valitsin  Summer  Games 
II: n,  koska  se  oli  aivan  uusi,  eikä  sitä 
ollut  vielä  kavereillakaan.  Sillähän  saisi 
arvokkaita  kamupisteitä,  ja  sitä  kopioi¬ 
malla  voi  vaihtaa  itselleen  lisää  pelat¬ 
tavaa!  Vaihtotalous  oli  näet  voimissaan 
-  jos  sinulla  ei  ollut  mitään  annettavaa 
muille,  niin  olit  kopiopiirin  pahnan¬ 
pohjimmainen.  Sait  uusia  pelejä  vain 
armopaloina  ja  silloinkin  viimeisenä. 

Vaan  eipä  Summer  Gamesistä  tullut 
ekapeliäni,  sillä  viime  metreillä  muutin 
mieltäni.  Haluan  sittenkin  pelin,  joka 
on  enemmän  omaan  makuuni,  jota  oi¬ 
keasti  himoitsen  ja  josta  olen  lukenut 
niin  paljon.  Eliten. 

Ja  se  oli  hyvä  päätös  se.  Viihdyin 
Eliten  parissa  lukemattomia  tunteja. 
Tosin  oikein  kunnolla  vasta  sen  jäl¬ 
keen,  kun  eräs  ongelma  oli  ylitetty. 
Kaupastahan  haettiin  pelkkä  kone, 
joten  se  piti  lyödä  kiinni  perheemme 
olohuoneen  televisioon.  Tämä  rajoitti 
pelitunteja,  sillä  noina  kasarin  ihmeel¬ 
lisinä  vuosina  televisio  oli  tärkeä  osa 
arkipäivää.  Kun  päivällä  oltiin  koulus¬ 
sa  ja  illalla  katsottiin  uutiset,  päivän 
leffa  ja  Dallasia ,  Taisteluplaneetta  Ga- 
lacticaa ,  Ihmemiestä ,  Ritari  Ässää  tai 
muita  välttämättömyyksiä,  niin  ei  siinä 
ylettömästi  jäänyt  läksyjen  ja  muiden 


puuhastelujen  jälkeen  aikaa  tietokone  - 
hommille.  Joskus  veto  oli  niin  kovaa, 
että  edes  vieraat  eivät  saaneet  haitata 
pelisessiota.  Siinä  riitti  vanhemmal¬ 
le  väelle  ihmeteltävää,  kun  tv:stä  tuli 
muutakin  kuin  kolmen  virallisen  ka¬ 
navan  ohjelmaa.  Jossain  vaiheessa  sen¬ 
tään  sain  oman  matkatelkkarin  ja  olk- 
kari  vapautui  tv-kulttuurille. 

Loppukevennys:  mitä  tapahtui,  kun 
löin  oman  koneeni  ensimmäistä  ker¬ 
taa  telkkariin,  säädin  kanavat  kohdal¬ 
leen  ja  latasin  pelin?  Ei  oikein  mitään. 
Eliten  upea  vektoriavaruus  alus  pyöri 
ruudulla,  mutta  peli  ei  alkanut,  alus  ei 
lentänyt.  Onko  tikku  vai  kone  rikki? 
Lopulta  soitin  huolissani  kaverilleni, 
joka  osasi  kanavoida  tukihenkilöviis- 
auttaan  ja  antoi  viisaan  ohjeen: 

"Oletko  kokeillut  laittaa  joystickiä 
toiseen  tikkuporttiin?” 

Sehän  se.  Eliten  peluu  saattoi  alkaa. 
Näin  amatööri  minä  olin,  mutta  en 
kauaa.  Tästä  tulikin  hyvä  elämän  oh¬ 
jenuora:  debugatessanne  ongelmia  tar¬ 
kistakaa  aina  ensin  johdot  ja  kokeilkaa 
myös  muita  liittimiä.  & 

JOKstorian  seuraavassa  osassa: 
QuickShot  II  ja  vedonlyönti. 


Jukka  0.  Kauppinen  alias  Grendel/Byterapers  on  pitkän  linjan  toimittaja,  joka  kirjoitti 
ensimmäisiä  tekstejään  mekaanisella  kirjoituskoneella.  JOKin  ensimmäinen  peliarvostelu 
julkaistiin  1986,  mistä  lähtien  hän  on  ahkeroinut  tauotta  kirjoittaen  juttuja  muun  muassa 
videopeleistä,  tietotekniikasta,  viihteestä,  ilmailusta  ja  burleskista.  JOKstoriaa-sarjassa 
muistellaan  niin  kotimikroilun  kuin  peli- ja  digijournalismin  maailmaa  grennulasien  läpi 
nähtynä,  jukka@skrolli.fi 

TEKNIIKAN 

AKATEEMISET 


TEKIN  JÄSENYYS  KANNATTAA! 


TEKin  jäsenenä  työelämän  vakuutusturvasi  on  kunnossa.  Saat  paljon  rahanarvoisia 
etuja  ja  palveluja.  Asiantuntijamme  tuntevat  parhaiten  tekniikan  akateemisten 
työelämätilanteet  ja  palkat.  He  ovat  käytössäsi  ja  neuvottelevat  puolestasi,  jatkuvasti. 


www.tek.fi/jasenedut 


PALKKANEUVONTA 


Palkkanosturi 

Voit  tarkistaa,  paljonko  palkkaa  kannattaa  pyytää.  Palkkanosturi 
piirtää  palkkakäyrät  muuttujavalintojesi  mukaan.  Pohjatietona  on 
vuosittain  jäsenten  keskuudessa  tehtävä  työmarkkinatutkimus. 

Palkkasuositukset 

jotta  harjoittelu-,  diplomityö-  ja  alkupalkat  olisivat  oikealla  tasolla! 

Henkilökohtainen  palkkaneuvonta 

sähköpostitse  tai  puhelimitse. 

Ulkomaan  palkat 

tutkitaan  jäsenten  keskuudessa  joka  kolmas  vuosi. 
Palkkaneuvojillamme  on  käytössään  lisäksi  kansainvälisiä 
palkkatilastoja. 


URAPALVELUT 


id? 


CV-klinikka 

Räätälöityjä  CV-ohjeita  ja  henkilökohtaista*  CV-sparrausta 
uravalmentaji  Itämme. 

Työnhaku 

Henkilökohtaista*  valmennusta  kun  olet  aktiivisessa  työnhaussa. 
Kattavasti  tietoa  ja  työnhaun  välineitä  mm  Haastis-sovellus,  kun 
haluat  harjoitella  työhaastatteluvastauksia  ja  GoinGlobal-palvelu 
ulkomaille  lähtemisen  tueksi. 

Uravalmennus 

Henkilökohtaista*  valmennusta,  kun  haluat  pohtia 
omaa  uraasi  ja  sen  suuntaa. 

TEKrekry  Linkedln-ryhmä 

Avoimia  työpaikkoja,  verkottumista  ja  urakeskustelua. 


*  Henkilökohtaista  valmennusta  tarjoamme  täysjäsenille  sekä 
valmistumisvaiheessa  oleville.  Uravalmentajamme  auttavat  kampuksilla 
opiskelijoita  aktiivisimpaan  kesätyöhakuaikaan  erilaisissa  tapahtumissa, 
luennoilla  ja  työpajoissa. 


VAKUUTUKSET 


Työttömyysturva 

lAET-kassan  jäsenyys  sisältyy  jäsenmaksuun. 
(Palkansaaja-asemassa  olevat  täysjäsenet  ja  kassaan  liittyneet,  työssä 
käyvät  opiskelijat) 

Vastuu- ja  oikeusturvavakuutus 

sisältyy  jäsenmaksuun  ja  kattaa  oikeudenkäyntikuluja  työsuhderiidoissa, 
työssä  sattuneita  henkilö-  ja  esine-  vahinkoja  sekä  varallisuusvahinkoja. 
(Palkansaajat,  yksinyrittäjät  ja  opiskelijat) 

Alennuksia  vakuutuksista 

OP  Vakuutukselta  mm.  jatkuva  20  %  alennus  matkustajava-  kuutuksesta 
sekä  5  %  alennus  matkatavaravakuutuksesta.  Ifin  henkivakuutus  TEKin 
jäsenille  on  yksi  Suomen  edullisemmista. 


JULKAISUT  JA  LEHDET 

Sähköinen  jäsenkirje 

ajankohtaista  hyötytietoa  sähköpostitse  kerran  kuussa. 

Alma  Talentin  ammattilehdet 

Täysjäsenenä  saat  kaksi  valitsemaasi  Alma  Talentin  ammattilehteä 
joko  diginä  Summa-palvelussa  tai  perinteisesti  kotiin  kannettuina. 
Opiskelijajäsen  saa  Tekniikka&Talouden  ja  Talouselämän  diginä. 

TEK-lehti 

5  numeroa/vuosi,  sisältönä  tekniikka,  työ  ja  teekkarihenki. 

TEK-verkkolehti 

uutisia  ja  taustoja  lähes  päivittäin  printtilehtien  välillä. 

Teekkarin  työkirja 

Opiskelijan  paras  työnhakuopas. 

TEKin  taskukalenteri  tai  seinäkalenteri 

Maksuton,  mutta  tilattava  jäsenetu. 


Alma  Talentin  kirjoista 

30  %:n  alennus. 

LAKIPALVELUT 


PANKKI-  JA  SIJOITUSETUJA 


Työsuhdeneuvonta 

Juristimme  neuvovat  sinua  henkilökohtaisesti  työelämän  lakiasioissa. 
Saat  mm.  apua  työsuhderiitoihin  ja  työsopimusten  laadintaan. 

Lakitietopankki 

Paljon  työelämän  lakitietoa  verkossa. 


eLakimies 

Vuorovaikutteisessa  verkkopalvelussa  saat  vastauksia  tavallisimpiin 
työsuhdekysymyksiin. 


Perhe- ja  perintöoikeudellista  neuvontaa 

lakimiehiltämme. 


SINULLE,  YRITTÄJÄ! 


TEKin  Yrittäjäklubi 

toimii  yrittäjien  ja  yrittäjähenkisten  jäsenten  yhdyssiteenä. 


Henkilökohtaista  oikeudellista  neuvontaa 

yrittäjyyteen  liittyvissä  asioissa. 


Yrittäjän  palvelutarjotin  verkossa 

Keskeistä  yrittäjyyteen  liittyvää  tietoa  aihealueittain, 
myös  ulkoisilta  yhteistyökumppaneilta. 


Webinaareja  yrittäjille 

TEKin,  Suomen  Ekonomien  ja  Fondian  yhteistyönä. 


Virtuaalilakimies 

Fondian  verkkopalvelu  tarjoaa  yrittäjille  lakitietoa 
liiketoiminnan  tueksi. 


Suomen  Yrittäjien  laaja  palvelupaketti 

TEKin  yrittäjäjäsen  voi  hankkia  Suomen  Yrittäjien  laajan 
palvelupaketin  hintaan  90  euroa  vuodessa. 

UKKO.fi 

Laskutuspalvelu  TEKin  jäsenille 
20%  alennuksella. 


■O - Dj 

JF(t)  TAPAHTUMAT  JA  VERKOSTOITUMINEN 

•  Uraillat 

TEKin  täysjäsenille  tarkoitettuja  tilaisuuksia,  joissa  käsitellään 
työuraan,  työnhakuun,  työhyvinvointiin  ja  työelämässä  jaksamiseen 
liittyviä  teemoja.  Osa  u raitioista  striimataan  ja  tallennetaan,  joten 
niitä  voi  seurata  verkossa. 

•  Nuorten  osaajien  afterit 

Verkostoitumista  ja  uratarinoita  työelämässä  aloitteleville 
ja  opintojaan  viimeisteleville  tekkiläisille. 

•  Popup-tapahtumat  kampuksilla 

tuovat  TEKin  asiantuntijat  lähelle  opiskelijoita. 

•  Koko  perheen  tiedepäivät 

Innostus  tekniikkaan  syttyy  itse  tekemällä.  Tiederasteilla 
lapset  pääsevät  kokeilemaan  tekniikan  soveltamista. 

•  Alueseurat  ja  kerhot 

tarjoavat  mahdollisuuden  verkostoitua  ja  harrastaa  hyvässä 
seurassa. 

•  Satoja  tapahtumia  vuosittain  ympäri  Suomen 

Urailtoja,  jäseniltoja,  opiskelijoiden  tilaisuuksia,  perheiden 
tiedepäiviä,  koulutuksia,  vvebinaareja,  kerhojen  ja  alueseurojen 
tapahtumia.  Tapahtumakalenteri  www.tek.fi  etusivulla. 

•  TEK  Lounge 

Ensimmäinen  TEKin  jäsenten  oma  etätyö-,  tapahtuma- 
ja  verkostoitumistila  on  avattu  Tampereen  teknillisen 
yliopiston  Tietotaloon. 


Jäsenetuja  asuntolainaan 

Danske  Bank  tarjoaa  TEKin  jäsenille  etuja  asuntolainan  marginaaliin, 
asuntolainan  ja  lainanlyhennysvapaiden  toimitusmaksuun  sekä 
päivittäiseen  pankkiasiointiin.  Kilpailuta  asuntolainasi  nyt! 

Etulaina 

Danske  Bankin  Etulainaa  voivat  hakea  kaikkien  pankkien 
asiakkaat  helposti  ja  nopeasti  verkossa  ilman  avausmaksua  erittäin 
kilpailukykyisellä  korolla. 

Pankkipalvelut  vastavalmistuneille 

Danske  Bank  tarjoaa  TEKin  vastavalmistuneille  jäsenille  (valmistumisesta 
maksimissaan  kaksi  vuotta)  etu-  ja  palvelukokonaisuuden,  jonka  arvo  voi 
ylittää  jopa  700  euroa  vuodessa. 

Rahastosijoituksia 

ilman  merkintä- ja  lunastuspalkkiota  Evli  Pankissa. 


Sijoittajan  Tietopaketti 

Osakesäästäjien  Keskusliitto  tarjoaa  TEKin  jäsenille  maksuttoman 
Sijoittajan  Tietopaketin  vuodelle  2018. 


EDUNVALVONTA 


Luottamusmiehet 

Työpaikoilla  henkilöstöryhmäsi  valitsemat  luottamusmiehet 
edustavat  sinua  ja  kaikkia  akavalaisia  työsuhdeasioissa  sekä 
auttavat  työ-  ja  virkaehtosopimusten  tulkinnassa.  Työpaikoilla 
etujasi  valvovat  lisäksi  myös  yritysyhdistykset  ja  yhteyshenkilöt 
TEKin  ja  YTN:n  asiamiesten  tukemina. 


2. 

3. 


4. 

5. 


Omaluottamusmies.fi  -verkkopalvelu 

Työelämän  tietopalvelu  korkeasti  koulutetuille.  Tarjolla  tietoa 
esimerkiksi  työsopimuksesta  ja  palkasta. 

Työsuhteen  ehdot 

Henkilökohtaisen  työsopimuksen  lisäksi  palkansaajien  yleisistä 
työsuhteen  ehdoista  ja  palkankorotuksista  neuvotellaan  työntekijä- 
ja  työnantajaliittojen  kesken.  TEK  neuvottelee  työ-  ja  virkaehto¬ 
sopimuksista  osana  akavalaisia  neuvotteluorganisaatioita  YTN:ää  ja 
JUKOa.  Neuvottelujärjestöt  tukevat  myös  paikallisessa  sopimisessa. 

Koulutus  ja  työvoimapolitiikka 

TEK  vaikuttaa  koulutus-  ja  työvoimapolitiikkaan  jotta  sekä  jäsenelle 
että  koko  Suomelle  syntyisi  kilpailukykyä  korkeasta  osaamisesta. 

Teknologiapolitiikka 

TEKin  tavoitteena  on  tekniikan  tekijöille  ja  teknologiayrityksille 
suotuisa  elinkeinopolitiikka. 


EIKÄ  SIINÄ  VIELÄ  KAIKKI! 

Member+  -jäsenetuportaali 

Akavalaisten  liittojen  yhteisessä  portaalissa  alennuksia  muun 
muassa  matkoista,  harrastuksista,  autoilusta  ja  hyvinvoinnista. 

A-lomat 

Tuettuja  perhe-  ja  terveyslomia,  hostellietuja  ja  edullista 
lomamökkien  vuokrausta  eri  puolilta  Suomea  A-lomien  kautta. 


Dl-sormukset 

Dl-sormuksen  voi  hankkia  ainoastaan  TEKin 
sormustodistuksella;  jäsenille  50  euron  alennus. 


Ohjelmoinnin  verkko-opiskelupaketit 

-  20%  Viope  Solutions  Oy:ltä. 


Psykologin  palvelut  netissä 

-10  %  Therapionilta. 


Mielikuvitus  kuplii  Game  Jameissa 

Ideatehdas  sykkii  pelin  48  tunnissa 

Yksi  viikonloppu,  jonka  aikana  ideoidaan  ja  rakennetaan  peli  tyhjästä.  Mikä  saa  ihmiset  pus¬ 
kemaan  itsensä  äärirajoille  pelintekemisen  parissa,  ja  mitä  jamikulttuuri  tarjoaa  pelialalle? 


Teksti:  Heidi  Akselin  ja  Tiina  Malin 

Kuvat:  Heidi  Akselin,  Toni  Kortelahti,  Jukka  O.  Kauppinen,  Mikko  Karsisto 


Global  Game  Jam  -ta¬ 
pahtumia  on  järjestet¬ 
ty  vuodesta  2009  ym¬ 
päri  maailmaa.  Niihin 
on  osallistunut  satoja 
tuhansia  ihmisiä  ja  niissä  on  tehty  tu¬ 
hansia  pelejä.  Suomi  liittyi  mukaan 
jammailumaihin  vuonna  2010,  kun 
ensimmäinen  Finnish  Game  Jam  näki 
päivänvalon  vain  vuosi  ensimmäisen 
Global  Game  Jämin  jälkeen. 

Tietokonepelifestivaali  Assemblyn 
ohjelmistoon  on  vuodesta  2013  kuulu¬ 
nut  Assembly  Game  Jam,  kaikille  pe- 
liharrastajille  avoin  pelien  tekemiseen 
suunnattu  tapahtuma.  Jamit  tulivat 
mukaan  Assemblyihin  Finnish  Game 
Jam  -yhdistyksen  varapuheenjohtaja 
Vesa  Raudasojan  ideasta. 

Raudasoja  muistuttaa,  että  aiemmin 
Assyille  tultiin  demojen  takia,  mutta 
sittemmin  pelaaminen  nousi  tapahtu¬ 
man  suosituimmaksi  viihdykkeeksi. 

”Pelien  tekeminen  on  haluttu  tuo¬ 
da  festivaaleille  takaisin  ”back  to  the 
roots”-meiningillä”,  hän  sanoi.  ”Ja- 
meissa  tuodaan  yhteen  niitä  Assembly- 
kävijöitä,  jotka  eivät  ole  ennen  kokeil¬ 
leet  pelintekemistä  ja  vastavuoroisesti 
pelintekijöitä,  jotka  eivät  ole  aikaisem¬ 


min  tutustuneet  tapahtumaan  -  kaikki 
voittavat.” 

”Pelijamien  perusidea  on,  että  on 
tietyn  ajan  sisällä,  Assemblyjen  ta¬ 
pauksessa  62  tunnissa  torstai-illan  ja 
sunnuntaiaamun  välillä,  tehdään  peli 
alusta  loppuun”,  jatkaa  yhdistyksen 
puheenjohtaja  Annakaisa  Kultima. 
Messukeskuksessa  voi  myös  yöpyä 
mikäli  niin  toivoo.  Uni  tulee  usein 
tarpeeseen,  sillä  pelintekeminen  on 
kognitiivisesti  haastavaa.  Monesti  ko¬ 
keneet  jammailijat  tuntevat  rajansa 
ja  osaavat  jättää  all-nighterit’  väliin, 
koska  energiaa  tarvitaan  myös  niille 
viimeisille  tunneille.” 

Jameissa  syntyi  tällä  kertaa  kym¬ 
menkunta  peliä  noin  25  osallistujan 
toimesta.  Kultima  itse  jammaili  kah¬ 
dessa  eri  tiimissä.  Pelinikkaroinnille 
oli  varattu  oma  itsenäinen  alue  pelihal¬ 
lin  keskeltä,  jonne  jammailijat  saattoi¬ 
vat  mennä  ideoimaan  yhdessä. 

”Osa  jammaa  pöydässä,  osa  omilla 
paikoillaan”,  Kultima  sanoo. 

Kultima  ja  Raudasoja  kertoivat  Suo¬ 
men  olevan  ”kova  jammailumaa”.  Use¬ 
at  eri  tahot  järjestävät  jameja,  ja  abso¬ 
luuttisten  numeroiden  mukaan  Suomi 
on  kuudenneksi  tuotteliain  maa  mel¬ 


kein  sadasta.  Väkilukuun  suhteutet¬ 
tuna  ainoastaan  saarivaltio  Guernsey 
vie  voiton  Suomesta.  Kultima  kertoo 
Suomessa  olevan  ”superjammereiksi” 
kutsuttuja  henkilöitä,  jotka  ovat  jam- 
manneet  yli  25  tapahtumassa,  par¬ 
haimmillaan  matkustaen  ympäri  maa¬ 
ilmaa  kansainvälisissä  tapahtumissa. 
Etenkin  Global  Game  Jam  on  harras¬ 
tajille  tuttu  tapahtuma. 

”Tämän  vuoden  tammikuussa  Glo¬ 
bal  Game  Jämiin  otti  osaa  yli  36  000 
osallistujaa  95  eri  maasta.  Samalla  ni- 
meämisperiaatteella  perustettu  Fin¬ 
nish  Game  Jam  on  sekin  kerännyt 
suosiota.  Vuonna  2017  Global  Game 
Jämiin  osallistui  Suomesta  22  eri  paik¬ 
kakuntaa  ja  joissakin  kaupungeissa, 
kuten  Helsingissä,  oli  useita  toimipis¬ 
teitä.  Jameissa  syntyi  kaikkiaan  222  pe¬ 
liä  888  osallistujan  voimin.” 

Rakkauden  jamit 
mahtuvat  taskuun 

Jamikansa  kokoontuu  muulloinkin: 
esimerkiksi  syksyllä  PocketGamer- 
Connects-konferenssissa  järjestettiin 
30  tunnin  jamirutistus.  Pocket  Jam  toi 
oman  värinsä  mobiilipelikonferenssin 
ohjelmaan.  Jämien  teemana  oli  More 

love  less  hate ,  jonka  innoittamana  40 
jammaajaa  synnytti  1 1  peliä,  joista  kol¬ 
me  parasta  palkittiin  matkalla  Pocket- 
GamerConnects  Lontooseen.  Jamit 
voivat  siten  myös  edesauttaa  työllisty¬ 
mistä  pelialle,  mutta  Pocket  Jameilla 
muistettiin  silti  pitää  myös  hauskaa. 

Jamikonkari  Katri  Laine  työskenteli 
Pocket  Jameilla  ja  muistelee  tilaisuut¬ 
ta  tyytyväisenä:  "Oli  tosi  siistii  nähdä, 
miten  monet  lähtevät  jameihin  ennak¬ 
koluulottomasti.  Soppa,  joka  jameissa 
keitetään,  on  täynnä  tulevaisuuden 
staroja.” 

Jamit  herättivät  kiinnostusta  myös 
konferenssikävij öissä  "Oli  kiva  näh¬ 
dä,  miten  kiinnostuneita  ohikulkijat 
on,  että  hei  mikä  tämä  tapahtuma  on. 
Kiinnostusta  löytyi.”  Katri  kertoo  reak¬ 
tioista. 

PETO  IRTI 

Pelijamit  ovat  ensisijaisesti  ideatehdas, 
joissa  saa  päästää  luovuutensa  valloil¬ 
leen  ilman  sen  kummempaa  maalia. 
Tärkeintä  on  antaa  pelintekijöille  va¬ 
paus  luoda  ja  kokeilla  mitä  tahansa,  ja 
mahdollisuus  kehittää  omaa  osaamis¬ 
taan,  myös  oman  mukavuusalueensa 
ulkopuolelta.  Kultima  korosti  jämien 
tärkeyttä  myös  verkostoitumisen  kan¬ 
nalta. 

"Peliyrityksen  syntyyn  tarvitaan  ih¬ 
misiä,  joilla  on  toisiaan  täydentäviä  tai¬ 
toja.  Jos  et  pysty  tekemään  peliä  yksin 
alusta  loppuun,  niin  jamit  ovat  loista¬ 
va  mahdollisuus  päästä  tutustumaan 
uusiin  ihmisiin  ja  löytää  puuttuvien 
taitojen  osaajia.  Toki  jameilla  voi  olla 
myös  huonojakin  kokemuksia  ja  siinä 

Bussijamit  oli  haastava  ympäristö  pelien  kehittämiseen.  Ergonomia  oli  hitusen  haussa,  mutta 
onneksi  linja-auton  ikkunat  toimivat  kätevinä  valkotauluina  muistiinpanoille. 


missä  voit  löytää  potentiaalisia  yhteis¬ 
työkumppaneita,  voit  myös  törmätä 
ihmisiin,  joiden  kanssa  tiedät  ettet  ha¬ 
lua  ikinä  työskennellä.” 

"Jokaisesta  jämistä  oppii  aina  jotain”, 
Raudasoja  jatkoi.  "Oppii  kommuni¬ 
kaatiotaitoja  tiimissä,  nopeampia  ja 
tehokkaampia  työskentelytapoja  ja 
rytmittämään  unentarvetta.  Olit  sitten 
ekaa  kertaa  liikenteessä  tai  sarjajam- 
maaja,  niin  jokainen  viikonloppu  an¬ 
taa  jokaiselle  jotain.” 

"Monet  tulevat  j  aineille  avoimin 
mielin,  koska  heillä  on  kokemusta  mi¬ 
ten  eri  jameilta  on  löytänyt  erilaisia 
asioita.  On  löytänyt  jonkun  hyvän  tyy¬ 
pin,  oppinut  uusia  asioita,  keksinyt  ke¬ 
hityskelpoisia  ideoita  —  on  monia  ta¬ 
soja  sille,  mitä  jameista  voi  saada.  Osa 
jammailee  mielellään  tuttujen  kanssa. 


Toisista  tärkeintä  se,  ettei  varsinaises¬ 
ti  tule  kenenkään  kanssa,  vaan  löytää 
uusia  tyyppejä,  jotka  saavat  omat  aivot 
menemään  ihan  uuteen  suuntaan”,  sa¬ 
noi  Kultima. 

Sekä  Raudasoja  että  Kultima  totesi¬ 
vat,  että  vaikka  jamit  toimivat  parhai¬ 
ten  harrastuspohjalta,  niihin  ei  kan¬ 
nata  mennä  opettelemaan  pelintekoa 
nollasta  lähtien. 

Idearikkauden  ja  kekseliäisyyden 
ruokkimiseksi  kaupallisuuden  pai¬ 
neet  sekä  kilpailuasetelma  on  otettu 
pois.  Tällä  halutaan  tukea  sitä,  että 
osallistujat  suhtautuvat  tapahtumaan 
henkilökohtaisena  haasteena,  eikä  ku¬ 
kaan  pelaa  varman  päälle  yrittääkseen 
miellyttää  esimerkiksi  mahdollisia 
sponsoreita.  Toki  jameista  voi  saada 
myös  potentiaalisia  ideoita,  ja  hyvästä 

raakileesta  voi  saada  työstöllä  seuraa- 
van  hittipelin.  Myös  pelialalla  toisto  ja 
yrittäminen  ovat  menestyksen  raken¬ 
nuspalikoita  ja  siihen  tarvitaan  sekä 
onnistumisia,  että  epäonnistumisia. 

” Jokainen  jameilla  tehty  peli  myös 
julkaistaan  tuloksesta  riippumatta, 
mikä  antaa  pelintekijöille  haastetta. 
Kaikenlaisen  luovan  työn  tekijöille 
kehittyy  itsekritiikkiä,  mikä  johtaa  asi¬ 
oiden  kesken  jättämiseen  ja  arvostelua 
vaille  jäämisen  kautta  kehityksen  lop¬ 
pumiseen”,  Kultima  kertoi. 

"Esimerkiksi  Assembly-j  aineilla  teh¬ 
taillut  pelit  päätyvät  itch.io-nimiselle 
verkkosivustolle,  mistä  kuka  tahansa 
voi  ladata  ne  omaan  käyttöönsä.” 

Laine  kannustaa  jameista  ja  pelien 
tekemisestä  kiinnostuneita:  "Rohkeasti 
mukaan!  Yksin  lähtiessä  voi  jännittää, 
mutta  porukka  on  tosi  vastaanottavaa. 
Rinta  rottingille  ja  lähde!” 

Mitä  jammaillaan  ja  missä? 

Ajan  hengen  mukaisesti  jameilla  teh¬ 
dään  eniten  digipelejä,  mutta  toisinaan 
syntyy  myös  perinteisiä  lauta-,  rooli- 
tai  korttipelejä  -  välillä  hybridejäkin. 
Jotkut  pelikehittäjät  kokeilevat  mielel¬ 
lään  projekteja,  joissa  peliä  saatetaan 
pelata  ilman  näyttöä  auditiivisten  omi¬ 
naisuuksien  varassa,  tai  joissa  otetaan 
mukaan  kineettisiä  ominaisuuksia, 
kuten  esimerkiksi  liikkuminen  ruu¬ 
dun  läheisyydessä.  Jämien  järjestäjistä 
riippuen  myös  pelintekovälineet  voivat 
olla  kokeellisia,  osallistujien  kykyjen 
rajoissa. 


”Game  jamit  ovat  hyviä  paikkoja  ko¬ 
keilla  vaikka  vaihtoehtoisia  ohjaimia 
—  ohjaimen  voi  rakentaa  vaikka  peru¬ 
nasta  ja  porkkanasta  tai  vesiämpäristä. 
Tänä  päivänä  on  paljon  harrastelija- 
elektroniikkaa,  jota  hyödyntämällä  on 
helppoa  lähteä  kokeilemaan  juttuja”, 
Kultima  valotti. 

"Joku  vuosi  takaperin  Helsingissä 
järjestettiin  vekotinjamit!  Osallistujil¬ 
le  annettiin  kasa  erilaisia  leikkikaluja 
ja  ohjeistettiin  menemään,  tekemään 
ja  keksimään,  miten  ne  toimii”,  kertoi 
Raudasoja.  "Ensin  hoksattiin  palikoi¬ 
den  käyttötarkoitus  ja  sen  jälkeen  alet¬ 
tiin  tekemään  peliä.” 

Entä  millainen  sitten  on  hyvä  peli? 
Kultima  ja  Raudasoja  ovat  molem¬ 
mat  sitä  mieltä,  ettei  siihen  ole  selkeää 
kaavaa.  He  korostavat,  että  jokaiselle 
pelille  on  oma  markkinansa  ja  käyttö¬ 
tarkoituksensa. 

"Peliä  voi  arvostella  vain  sen  poh¬ 
jalta,  mitä  on  pyritty  tekemään  ja  mitä 
kukakin  arvostaa”,  Kultima  muistutti. 
"Pelille  tärkeää  voi  olla  esimerkik¬ 
si  helppo  pelattavuus,  ja  jos  siinä  on 
paljon  bugeja,  se  saattaa  tienata  pelille 
miinuspisteitä  jonkun  silmissä.  Pelistä 
voidaan  kuitenkin  myös  tarkoituksella 
tehdä  mahdollisimman  vaikeasti  pelat¬ 
tava  -  aina  on  mahdollista  rikkoa  joku 
arvo,  jota  ihmiset  laajasti  tavoitelevat. 
Voisi  ajatella,  että  jos  pelin  pelaaja  tie¬ 
tää  täsmälleen,  mitä  odottaa  peliltä 
ja  mitä  hänen  on  siinä  tehtävä,  peli 
on  hyvä.  Kuitenkin  myös  esimerkiksi 
mahdolliset  näkymättömät  pikselit  ja 


odottamattomat  esteet  voivat  saattaa 
pelaajan  miettimään,  kuka  pelin  on 
tehnyt,  ja  miksi  hän  haluaa  kiusata 
pelaajiaan.  Näinkin  syntyy  suhde  pe¬ 
lin  pelaajan  ja  tekijän  välille,  mikä  on 
arvokasta.” 

Myöskään  jammailun  lokaatio  ei  ole 
kiveen  hakattu.  Haastetta  tekemiseen 
voi  hakea  äärimmäisistä  olosuhteista 
tai  humoristisista  häiriötekijöistä.  Peli- 
jameja  on  järjestetty  muun  muassa  pla¬ 
netaarioissa,  Suomea  kiertävässä  bus¬ 
sissa  ja  Lapin  luonnossa  ilman  sähköä, 
juoksevaa  vettä  tai  vakaata  internetiä. 

”Game  jamit  soveltuvat  projekteihin, 
joiden  järkevyydestä  tai  onnistuvuu- 
desta  ei  aina  olla  ihan  varmoja.  Kau¬ 
pallisuuden  paineitahan  ei  ole  lain¬ 
kaan,  eikä  peliä  tarvitse  myydä”,  sanoi 
Kultima. 

"Ollaan  haluttu  rikkoa  rajoja  ja  etsiä 
uusia:  missä  voi  jammata,  millä  tavalla 
ja  millä  välineillä  voi  jammata,”  Rau¬ 
dasoja  jatkoi. 

"Hurjimmassa  jämissä  oli  kaksi  osal¬ 
listujaa.  Samuli  ja  Jonne  pyöräilivät 
tandempyörällä  kuusi  päivää  Tukhol¬ 
masta  Malmöseen  niin,  että  Samulilla 
oli  ruutu  ja  näppis  kiinnitettynä  pyö¬ 
rän  tankoon.  He  itse  generoivat  oman 
sähkönsä:  Jonne  ohjasi  ja  Samuli  teki 
peliä”,  Kultima  kertoi  nauraen. 

Jamit  ja  maailmanrauha 

Teknologian  riemuvoiton  myötä  peli- 
kulttuuri  on  jatkanut  laajenemistaan. 
Nykyään  pelaaminen  on  harrastus, 
joka  kuuluu  kaikille  iästä,  asuinpai¬ 
kasta  tai  elämäntyylistä  riippumatta. 
Kultima  kehui  pelijameja  maailman 
parhaaksi  harrastukseksi.  Raudasoja 
komppasi  ottamalla  esiin  arvokkaan 
näkökulman  pelijamien  merkitykselli¬ 
syydestä  ympäri  maailman. 

"Voivatko  pelijamit  pelastaa  maail¬ 
man?  Maailmassa  on  paljon  ihmisiä, 
joita  politiikka  ei  kiinnosta,  mutta  he 
elävät  esimerkiksi  alueilla,  joissa  poliit¬ 
tinen  ilmapiiri  on  painostava  ja  he  jou¬ 
tuvat  elämään  sen  kanssa.  Tätä  vastaan 
pelien  tekeminen  voi  olla  kovempi  voi¬ 
ma.  Pelinkehittäjien  löytäessä  toisensa 
maailman  tilanne  unohtuu,  kun  keski¬ 
tytään  luomaan  yhdessä  jotain  kivaa.” 

"Pelin  tekeminen  on  pienissä  ryh¬ 
missä  työskentelyä,  ja  siinä  onkin  sen 
voima.  Useimmat  pelintekijät  eivät 
pysty  tekemään  pelejä  yksin.  Se  pakot¬ 
taa  ihmiset  yhteen,  ja  verkostoitumal- 
la  toisten  paikallisten  pelintekijöiden 

Pelijameissa  väki  kokoontuu  yhteen  luomaan  jotain  uutta,  ehkä  elikoistakin.  Päällisin  puolin 
tapahtuma  näyttää  kuin  miltä  tahansa  laneilta  tai  demopartyltä. 


kanssa  voi  löytää  yhteisen  sävelen  ja 
sen,  mitä  haluaa  tehdä.  Jotkut  pelike- 
hittäjät  kampanjoivat  aiheesta  sotien 
keskeltä  ja  jakavat  omia  tarinoitaan”, 
Kultima  jatkaa. 

Jameja  ja  pelejä  voi  tehdä  myös  tie¬ 
teellisten  ongelmien  ratkaisemiseksi 
tai  johonkin  asiaan  liittyvän  tietoisuu¬ 
den  levittämiseksi. 

” Sellaisetkin  pelijamit  on  pidetty 
kuin  ’Boob  Jam’,  joiden  tarkoituksena 
oli  rakentaa  pelejä,  jotka  lisäsivät  tie¬ 
toutta  rintasyövästä.  2018  keväällä  jär¬ 
jestetään  Saame  Game  Jam  lisäämään 
tietoutta  saamen  kielen  olemassaolosta 
ja  saamelaisesta  kulttuurista  ja  pyri¬ 
tään  emansipoimaan  paikallista  nuori¬ 
soa  tekemään  pelejä  omasta  kulttuuris¬ 
taan”,  Kultima  maalaili. 

Raudasoja  painotti,  että  Finnish 
Game  Jam  haluaakin  tuoda  Assem- 
blyille  pelintekemisen  iloa  pelaamisen 
keskelle. 

”Ei  pelkkää  Counter  Strikea  tai 
Quakea,  vai  mitä  nykynuoriso  nyky¬ 
ään  pelaakaan!”  hän  nauroi. 

” Toivottavasti  he  löytäisivät  myös 
tietoa  siitä,  miten  pelejä  tehdään.”  & 


Survival  Mode  -jameissa  lauma  pelikehittäjiä  vietiin  keskellä  ydintalvea  Lappiin  pikkuiselle  erä- 
mökille.  Lunta  ja  jäätä  riitti  loputtomiin,  mutta  säännöstelylistalla  oli  niin  auringonvalo  kuin 
sähkökin.  Jopa  energiankulutus  täytyi  optimoida. 


Olin  teini-ikäinen  QBasic-ohjelmoija 

Lukuisten  nykypäivän  koodarien  ensimmäinen  kosketus  ohjelmointiin  tapahtui  QBasic- 
nimisessä  näppärässä  pikku  softassa,  joka  yhdisti  helppokäyttöisen  editorin  ja  ohjelmakoodia 
tulkkaavan  ajoympäristön.  Millainen  ilmiö  QBasic  oli? 

Teksti:  Otso  Kassinen  Kuvat:  Otso  Kassinen,  Janne  Siren 


Tapahtui  1990-luvun 
puolivälin  paikkeilla. 
Tarkkaa  vuotta  ei  ole 
merkitty  aikakirjoihin, 
joskin  lehtiarkistoja 
penkomalla  saattaisi  syntyä  jonkin¬ 
lainen  arvio  päivämäärästä.  Selasin 
nimittäin  MikroPCin  numeroa,  jonka 
kysymyspalstalla  joku  tiedusteli,  miten 
PC:n  piipperikaiuttimesta  saisi  ään¬ 
tä  ulos.  Vastauksen  mukaan  helpoin 
keino  olisi  kirjoittaa  QBasic-kielinen 
ohjelma,  joka  käyttäisi  PLAY-lausetta. 

Tätähän  piti  kokeilla  heti,  kun  pää¬ 
sin  koneen  äärelle.  Siitä  se  vuosia  kes¬ 
tänyt  QBasic- ohjelmointiharrastus 
tai  -elämäntapa  sitten  lähti.  Muistan 
alkutaipaleella  myös  lukeneeni  kirjas¬ 
tosta  löytynyttä  mikrotietokoneiden 
BASIC -kielten  yleisopaskirjaa,  joka  oli 
painettu  1980-luvun  puolella,  mutta 
en  ole  varma,  tapahtuiko  tämä  ennen 
MikroPC-valaistumista.  Joka  tapauk¬ 
sessa  musisointimahdollisuus  oli  se 
asia,  joka  räjäytti  pankin  ja  tuotti  tun¬ 
teen,  että  ohjelmointi  antaa  avaimet 
taianomaisen  mukaansatempaavaan, 
käytännölliseen  tekemiseen  tietoko¬ 
neella. 

Kuten  mikä  tahansa  instrumentti  an¬ 


taa  tietyn  ominaisjoukon  vapauksia  ja 
rajoituksia  musiikin  tekemiseen,  myös 
QBasicin  PLAY-lause  ja  suoraan  hert- 
silukemien  määritykseen  pohjautuva 
SOUND-lause  ohjaavat  muusikon  vir¬ 
tuaalista  nuottikynää  omalla  tavallaan. 
Subjektiivisena  kokemuksenani  tote¬ 
an,  että  monofonista  ääntä  tuottavalla, 
tekstipohj  aisen  nuottij  onosyntaksin 
kautta  ohjattavalla  PLAYllä  syntyy  ai¬ 
van  erilaisia  biisejä  kuin  vaikkapa  pia¬ 
nolla  tai  kitaralla  jammaillen. 

Jos  pitäisi  listata  asioita,  jotka  Red¬ 
mondin  mammutti  Microsoft  on  teh¬ 
nyt  Oikein,  luettelon  kärkipäässä  olisi 
eittämättä  päätös  levittää  QBasicia 
MS -DOS -käyttöjärjestelmän  oheis- 
ohjelmana.  Harva  asia  voi  houkutella 
laajoja  kansanjoukkoja  koodauksen 
maailmaan  niin  hienovaraisen  tehok¬ 
kaasti  kuin  matalan  aloituskynnyksen 
ohj  elmointihiekkalaatikko. 

Eräänlainen  lippulaivaohjelmisto 
1990-luvun  BASIC-skenessä  oli  itse 
asiassa  Microsoftin  QuickBASIC.  Sil¬ 
lä  saattoi  kääntää  ohjelmat  itsenäisiksi 
.EXE- tiedostoiksi,  joiden  ajamiseen  ei 
tarvittu  tulkkiohjelmaa.  QuickBASI- 
Cin  kevytversio  QBasic,  josta  kääntö- 
ominaisuus  puuttui,  oli  käytännössä 


tarjolla  joka  jampan  koneella,  kun 
taas  QuickBASIC  löytyi  kiintolevyn 
nurkalta  paljon  harvemmalla  kooda- 
rilla.  Ennen  QBasicin  voittokulkua 
MS-DOSin  perus-BASIC-tulkki  oli 
niin  ikään  Microsoftin  kehittämä  oh¬ 
jelma,  jonka  nimi  IBM:n  PC-koneissa 
oli  BASICA  (IBM  Advanced  BASIC) 
ja  ”IBM-yhteensopivissa”  GW-BASIC. 
Monta  muutakin  BASIC -versiota  on 
Microsoft  vuosien  varrella  tehnyt:  jopa 
ensimmäinen  Microsoftin  tuote  oli  Al¬ 
tair  BASIC. 

Nicolas  Bize  lausuu  blogissaan  QBa- 
sicista  väitteen,  johon  on  helppo  yhtyä. 
Vaikka  QBasicin  julkaisemisesta  kulu¬ 
nut  aika  mitataan  jo  kymmenissä  vuo¬ 
sissa,  on  se  yhäkin  paras  aloittelijan 
ohjelmointityökalu.  QBasicissa  kaikki 
ohjelmointiin  tarvittava  toiminnal¬ 
lisuus  on  yhdessä  johdonmukaisessa 
paketissa  ilman  rasittavia,  särkyviä 
ulkoisia  komponentteja  ja  kirjastoriip- 
puvuuksia.  Käyttäjää  ei  häiritä  visu¬ 
aalisella  hälyllä,  ja  syntaksivirheiden 
huomaaminen  ja  koodin  ajaminen  on 
tehty  helpoksi. 

Entä  pitääkö  arvovaltaisen  tietojen- 
käsittelytieteilijä  Edsger  Dijkstran  väi¬ 
te  BASICin  peruuttamattomasta  miel- 

Itseironiaa  noin  vuodelta  1999. 


tätuhoavasta  vaikutuksesta  paikkansa? 
Kysymystä  on  pohdittu  Mike  Taylorin 
blogissa.  Mike  tulee  siihen  tulokseen, 
että  Dijkstran  näkemys  pohjautuu 
1970-luvun  erittäin  kämäiseen  BASIC- 
versioon.  BASIC  toimii  vikoineenkin 
ihan  hyvänä  koodikouluna,  ja  BASI¬ 
Cin  mahdollisesti  päähän  pakotta¬ 
masta  spagettikooditekniikasta  pystyy 
oppimaan  eroon.  Oma  mielipiteeni  on 
hyvin  samansuuntainen:  QBasic  tai  jo¬ 
kin  muu  BASIC  on  varmasti  opettanut 
lukuisille  nykypäivänä  koodihommia 
tekeville  ihmisille  juuri  ne  oikeat  pe¬ 
ruskäsitteet  kuten  silmukat  ja  ehtolau¬ 
seet.  Ei  kauheasti  voi  valittaa. 

QBasicilla  tehtyjä  ohjelmia 

QBasicin  mukana  levitettiin  muuta¬ 
mia  virallisia  näytepelejä.  Eräs  niistä 
on  Gorillas,  jossa  pelaajat  ohjaavat 
kahta  heittobanaaneilla  taistelevaa  go¬ 
rillaa.  Nykyään  Gorillas  on  saatavissa 
mobiiliversiona.  Kun  internet  (tai  siis 
WWW)  yleistyi,  viralliset  pelit  saivat 
seuraa  asianharrastajien  alkaessa  jakaa 
hengentuotoksiaan  verkossa.  QBasic- 
ohjelmia  alkoi  ilmestyä  ladattaviksi 
koodarien  nettisivuille. 

Elävä  QBasic-kulttuuri  oli  hieno 
asia.  Pelejä  ja  ohjelmia  levitettiin  tyy¬ 
pillisesti  myös  levykkeillä  esimerkiksi 
koulukaverien  kesken.  Harrastajien 
tekemistä  peleistä  mieleen  on  jäänyt 
muutama  erityismaininnan  ansaitseva. 

Dotroit- nimisessä,  värikkäällä  AS¬ 
CII -grafiikalla  toteutetussa  tappelupe- 
lissä  hahmot  olivat,  teknisesti  ilmais¬ 
tuna,  start  of  heading  (ASCII-arvo  1) 
ja  start  of  text  (ASCII-arvo  2).  Vaikka 
ensimmäiset  32  ASCII-arvoa  vastaa¬ 
vat  tulostumattomia  ohjausmerkkejä, 
näyttötulostuksen  koodisivu  tarjosi 


visuaaliset  versiot  ohjausmerkeistäkin: 
ASCII -arvot  1  ja  2  näkyivät  kahtena 
erivärisenä  hymiönä,  jotka  sopivat  pe¬ 
lin  maailmaan  parhaalla  mahdollisella 
tavalla. 

Toinen  on  joltain  lataus  sivustoita 
käsiini  saama,  Jason  Jacksonin  teke¬ 
mä,  tekstiparserilla  ohjattava  Haunted 
Halloween  -kauhuseikkailupeli.  Peli 
vaikutti  pahasti  keskeneräiseltä:  juoni 
katkesi  kovin  lyhyeen,  mikä  oli  suuri 
harmi,  koska  pelissä  oli  potentiaalia. 
Kenties  juuri  keskeneräisyydellään 
Haunted  Halloween  innoitti  minua 
kunnianhimoisimpaan  QBasic-peli- 
projektiini  Slussenin  Linna ,  johon  pa¬ 
laan  myöhemmin. 

Yhteinen  nimittäjä  suurimmalle 
osalle  QBasic-pelejä  oli  se,  että  pelat¬ 
tavaa  per  teos  oli  vähän.  Esimerkiksi 
Jay  Cookin  ja  kumppaneiden  luomas¬ 
sa  roolipelissä  nimeltä  Ziel  oli  melko 
vähän  sisältöä,  vaikka  konsoli-RPG- 
vaikutteiset  grafiikat  olivat  QBasic- 
mittareilla  katsottuna  hienot.  Dave 
Coten  tekemä  Extreme  Velo  city  -ajo¬ 
peli  edusti  hyvää  keskitasoa:  muutama 
aika  mukavasti  suunniteltu  kenttä  ja 
kohtalaiset  kontrollit.  Monet  parhaista 
peleistä  olivat  sellaisia,  joissa  yksinker¬ 
tainen  ja  toimiva  pelimekaniikka  mah¬ 
dollisti  pitkät  pelisessiot  kuten  esimer¬ 
kiksi  Tetns-klooneissa. 

Vuonna  2013(!)  tihkui  nettiin  tieto¬ 
ja  Lance  McDonaldin  QBasicilla  te¬ 
kemästä,  graafisesti  poikkeuksellisen 
näyttävästä  ja  kaikesta  päätellen  pit¬ 
kähkön  keston  tarjoavasta  Black  Ann- 
ex  -vakoilupelistä,  joka  oli  hyväksytty 
Steamiinkin.  Tosin  kun  helmikuussa 
2018  tarkistin  tilanteen,  pelin  julkaisu- 
päiväksi  Steamissa  oli  edelleen  merkit¬ 
ty  "Corning  Soon”. . . 


Kaikki  julkaistut  QBasic-ohjelmat 
eivät  tietenkään  olleet  pelejä.  Fakii- 
ritempulta  tuntui  QBasicilla  luotu 
pääteohjelma,  jolla  saattoi  soittaa 
purkkeihin  (BBS).  Muistaakseni  AT- 
komennot  piti  kirjoittaa  itse,  mutta  jos 
sen  osasi  tehdä,  QBasic-pääte  jutteli 
jollain  loitsulla  modeemille,  ja  johan 
alkoi  yhdistämisen  kirskuva  ääni  kai¬ 
kua  kämpässä. 

Eräs  ohjelmien  lajityyppi  oli  gra- 
fiikkademot,  joita  tehtiin  tuohon(kin) 
aikaan  monilla  alustoilla,  luonnolli¬ 
sesti  myös  QBasicilla.  Muistumia  on 
ainakin  jostain  "plasmaefektistä”,  joka 
taisi  perustua  palettirotaatioon,  ja  mel¬ 
ko  hienosta  algoritmisesti  generoitu¬ 
jen,  nousevien  tulenliekkien  efektistä. 
Itse  tein  "veripisarat  valuvat  ruudulla” 
-ohjelman,  jota  taisin  käyttää  sitten  pe- 
likoodauksessa  jonkin  hahmon  kuole  - 
miskohtauksessa.  Vaihtamalla  valuvan 
aineen  väriä  vaikkapa  vihreäksi  tai 
ruskeaksi  tehosteen  luonnetta  saat¬ 
toi  muuttaa  kulloinkin  haluamaansa 
suuntaan. 

Muistan  myös  Ryan-nimisen  ame¬ 
rikkalaisen  tyypin  tekemän,  QBasic- 
pohjaisen  "käyttöjärjestelmän”  Ryan 
OS:n  (ROS),  jonka  slogan  taisi  olla: 
"Better  than  DOS  but  requires  it.”  Lä¬ 
hetin  Ryanille  jopa  sähköpostia  ROSiin 
liittyen,  mutta  jouduin  lainaamaan  toi¬ 
sen  henkilön  sähköpostiosoitetta,  kos¬ 
ka  minulla  ei  vielä  tuolloin  ollut  omaa. 
Viestinnässä  siis  piti  huolehtia  siitä, 
että  vastaanottaja  ei  ihmettele  lähettä¬ 
jän  "väärää”  nimeä  ja  toisaalta  sähkö¬ 
postiosoitteen  oikealle  omistajalle  ei 
aiheudu  sekaannuksia. 

Vaikka  allekirjoittanut  on  varsin 
etevä  googlaaja,  esimerkiksi  Dotroitin 
tai  ROS: n  löytäminen  nykynetistä  on 
osoittautunut  haastavaksi.  Wayback 
Machine  saattaisi  auttaa  löytämään 
edes  maininnan  näistä  ohjelmista.  Itse 
ohjelmatiedostojen  löytäminen  lienee 
vielä  vaikeampaa.  Jollakulla  on  var¬ 
masti  tiedostoja  tallessa  esimerkiksi 
levykkeillä,  mutta  niiden  pelastami¬ 
nen  vaatii  samantapaisia  sankarillisia 
toimenpiteitä  kuin  harvinaisten  C64- 
pelien  konservointi,  minkä  yksityis¬ 
kohdista  on  Skrollissakin  kirjoitettu. 

Ohjelmointiympäristö 

QBasicilla  koodista  tulee  automaat¬ 
tisesti  ainakin  muotoilujen  puolesta 
melko  luettavaa,  sillä  aina  kun  uusi 
rivi  on  kirjoitettu  loppuun,  editori 

joutuessaan  uuniin? 


Slussenin  Linnan  keittiö  herättää  ruokahalua. 


mankeloi  rivin  koodin  yhtenäiseen 
formaattiin.  Ylimääräiset  välilyönnit 
(merkkij  onoliteraalien  ulkopuolella) 
katoavat  siten,  että  jäljelle  jää  yksi  väli¬ 
lyönti,  ja  pienellä  kirjoitetut  avainsanat 
(print)  muuttuvat  isolla  kirjoitetuiksi 
(PRINT).  Koodi  on  helppo  ajaa  F5- 
napilla,  ja  virheilmoitukset  ovat  melko 
selkeitä.  Ohjelmointikielen  ominai¬ 
suuksille  on  editorissa  ohjevalikko, 
josta  voi  tarkistaa  esimerkiksi  tietyn 
sisäänrakennetun  apufunktion  kut- 
susyntaksin  tai  listata  kaikki  QBasicin 
tukemat  avainsanat.  QBasic-kooditie- 
dostojen  tiedostopääte  on  .BAS,  joka 
on  oletuspääte  monen  muunkin  BA- 
SlC-version  tiedostoille. 

SUB-  tai  FUNCTION-syntaksilla  voi 
määrittää  aliohjelmia.  QBasicin  käyt¬ 
töliittymä  kokoaa  aliohjelmat  näppä¬ 
rästi  omaan  valikkoon  (View  SUBs...) 
siten,  että  niihin  voi  hypätä  ilman  tar¬ 
vetta  selata  koodia  ruudulla  700  rivin 
päähän.  Valikon  avulla  ohjelmoija  pys¬ 
tyy  pääohjelmasta  siirtymään  helposti 
tiettyyn  aliohjelmaan  ja  takaisin  ilman, 
että  hän  menettää  pääohjelmassa  kur¬ 
sorin  sijainnin. 

Kommenttimerkkinä  toimii  heitto¬ 
merkki.  Tämä  on  merkittävä  parannus 
BASICin  peruskommenttisyntaksiin, 
joka  alkaa  REM -sanalla.  Toki  myös 
REM  toimii  QBasicissa.  Huikein  yk¬ 
sittäinen  syntaksiparannus  QBasicissa 
useisiin  muihin  BASICeihin  verrattu¬ 
na  on  kuitenkin  rivinumeroiden  va¬ 
paaehtoisuus.  Ohjelmoijan  ei  siis  tar¬ 
vitse  kirjoittaa  jokaisen  rivin  alkuun 


sitä  turhaa,  yleensä  kymmenen  harp¬ 
pauksissa  kasvavaa  kokonaislukua  10, 
20,  30...  Tuo  parannus  oli  aikoinaan 
valtava  askel  siihen  oikeaan  suuntaan, 
että  koodatessa  voi  keskittyä  olennai¬ 
seen  eikä  mekaaniseen  numeroiden 
näpyttelyyn.  Rivinumeron  sijasta  tiet¬ 
tyyn  kohtaan  koodissa  voi  viitata  myös 
alfanumeerisella  tunnisteella  (label). 

Oletuksena  QBasic- ohjelmat  toi¬ 
mivat  samassa  vain  tekstitulostuksen 
sallivassa  näyttömoodissa  kuin  MS- 
DOS -komentokeho  te.  Tarjolla  on 
myös  muutamia  erilaisia  vapaan  piir¬ 
tämisen  mahdollistavia  grafiikkatiloja, 
joita  käytettiin  tietysti  peleissä  paljon. 
Eeppisin  grafiikkatila  oli  mielestäni 
SCREEN  12,  jossa  pääsi  käsiksi  huike¬ 
aan  VGA-resoluutioon.  Värejä  sitten 
oli  valikoimassa  vain  16  kappaletta, 
mutta  ei  määrä  ratkaise,  vaan  se,  miten 
sitä  käyttää.  Jos  oli  valmis  sietämään 
isompia  pikseleitä,  SCREEN  13  -gra¬ 
fiikkatilassa  ohjelmoija  sai  värejä  pa¬ 
lettiinsa  peräti  256  erilaista. 

Teknillisiä  muisteloita 

Kaksi  teknistä  haastetta  olivat  sellaisia, 
että  uskoin  niiden  olevan  ratkaistavis¬ 
sa,  mutta  ratkaisua  ei  voinut  päätellä 
QBasicin  ohjetiedoston  perusteella. 
Ensimmäinen  haaste  oli  äänen  soitta¬ 
minen  siten,  että  yhtäaikaisesti  kuva 
liikkuu  ruudulla.  Olihan  se  selvästi 
mahdollista,  koska  useimmissa  MS- 
DOS-peleissä  musat  ja  muut  äänet 
rölisivät  hienosti  samaan  aikaan,  kun 
pelihahmot  ja  viholliset  liikkuivat  ruu¬ 


dulla.  Mutta  miten  teet  saman  QBasi- 
cilla,  kun  koodin  kaikki  muu  suoritus 
pysähtyy  piippauksen  ajaksi?  Entä 
miten  "rinnakkaisten  tapahtumien” 
todellisuus  suhtautuu  siihen  laajalti 
toisteltuun  väitteeseen,  että  MS-DOS 
ei  tue  moniajoa?  Vaistomaisesti  kyl¬ 
lä  ymmärsin,  että  moniajosta  ei  ollut 
kyse,  mutta  eipä  missään  myöskään 
kerrottu,  mistä  sitten  oli  oikeasti  kyse. 

Yksikään  helposti  saatavilla  oleva 
ohje  ei  tarjonnut  vinkkejä  ääniarvoi- 
tuksen  ratkaisuun.  Mutta  rajoitukset¬ 
han  tulee  kääntää  voitoksi,  joten  käytin 
peleissäni  nerokasta  suunnittelupara- 
digmaa:  kun  animoituun  liikkeeseen 
piti  saada  viivettä,  soitin  SOUND -lau¬ 
seilla  jotain  lyhyttä  törinää  animaation 
framejen  välissä.  Näin  saatiin  samalla 
vaivalla  sekä  animoituun  liikkeeseen 
kuten  kepin  heilahdukseen  liittyvä 
ääni  että  animaation  vaatima  viive, 
jota  ilman  animoitu  liike  olisi  ollut 
niin  nopeaa,  ettei  sitä  olisi  ehtinyt  edes 
nähdä.  Yksi  frame  siis  näkyi  juuri  niin 
kauan  kuin  kaiken  muun  toiminnan 
kanssa  ei- rinnakkainen  piipperinsoitto 
pakotti  ruudun  näkymän  paikoilleen 
jäätyneeksi. 

Animaatiotekniikka  peleissäni  oli 
muutenkin  äärimmäisen  tehokasta: 
homma  perustui  siihen,  että  edellisen 
framen  jälkeen  piirrettiin  BF-optiota 
("box,  fill”)  käyttävällä  LINE-komen- 
nolla  musta  peittävä  muoto  juuri  oi¬ 
keaan  kohtaan  ruutua  ja  sitten  luotiin 
uusi  frame  näin  syntyneen  tuoreen 
piirtopinnan  päälle.  Animoitujen  koh¬ 
teiden  taustat  tuppasivat  sitten  jostain 
syystä  olemaan  peleissäni  yksivärisen 
mustia. 

Toinen  jännistä  kysymyksistä  koski 
kuvia.  Selväähän  oli,  että  peligrafiikat 
tyypillisesti  ladataan  jonkinlaisista 
datatiedostoista,  eikä  niitä  useinkaan 
piirretä  käyttäen  geometrisia  ympyrä- 
ja  viivaprimitiivejä  (QBasicin  CIRCLE 
ja  LINE).  Miten  kuvatiedosto  tuen  saisi 
mukaan  pelimoottoriin? 

Joku  guru  oli  tehnyt  QBasic-ohjel- 
man,  jolla  BMP- tiedostoista  saattoi 
ladata  kuvia  ruudulle  grafiikkatilassa. 
Äkkiseltään  voisi  luulla,  että  tämän 
koodin  käyttäminen  omissa  ohjelmis¬ 
sa  olisi  ratkaissut  kuvatiedosto-ongel¬ 
man.  Tosiasiassa  kaksi  merkittävää 
jatko -ongelmaa  tekivät  tästäkin  hel¬ 
pommin  sanotun  kuin  tehdyn  ominai¬ 
suuden. 

Ensinnäkin  kuvat  latautuivat  suo- 

raan  ruudulle,  eivät  jonkinlaiseen 
puskuriin,  josta  niitä  olisi  voinut  tois¬ 
tuvasti  piirtää  ruudulle  haluttuihin 
kohtiin.  Toisekseen  kuvan  latautumi¬ 
nen  kesti  kuin  nälkävuosi:  kun  ihme- 
ohjelma  luki  dataa  tiedostosta,  ruudul¬ 
le  ilmestyvien  pikselien  vana  eteni  niin 
hitaasti,  että  sitä  saattoi  seurata  silmäl¬ 
lä.  BMP-tiedoston  lukeminen  ei  ollut 
ainoa  merkittävä  hitauden  lähde.  Tein 
hieman  tutkimuksia,  joissa  paljastui 
kunnon  pommi:  ylipäätään  pikselien 
piirto  ruudulle  FOR- silmukassa  PSET- 
lauseella  oli  jäätävän  hidasta,  vaikka 
silmukassa  ei  olisi  mitään  muuta  suo¬ 
ritettavaa  kuin  koordinaattimuuttujien 
päivitys  ja  PSET! 

Kuinka  koskaan  voisi  olla  mahdol¬ 
lista  näyttää  nopeasti  mutta  pikseli- 
pohjaisen  datan  avulla  minkäänlaisia 
kuvia,  joiden  pinta-ala  olisi  puolikasta 
postimerkkiä  isompi?  Muistaakseni 
hyödynsin  kuvatiedostoja  vain  yhdes¬ 
sä  pelinkyhäelmässä,  jossa  oli  Doom- 
tyyliin  asteittain  energian  vähentyessä 
ruhjotummaksi  muuttuva  naama  ruu¬ 
dun  reunassa. 

Myöhemmin  kokeilin  BSAVE-  ja 
BLOAD -pohjaista  kuvien  latausta, 
joka  toimi  nopeammin.  Kaikenlaista 
jännää  saattoi  tehdä  suoraan  muistia 
käsittelevillä  toiminnoilla  kuten  DEF 
SEG,  PEEK  ja  POKE,  mutta  nämähän 
ovat  malliesimerkki  siitä  osastosta, 
jonka  hyötykäyttö  ei  onnistu  pelkän 
QBasic-ohjetekstin  pohjalta. 

Direkt  frän  Slussen 

Toinen  kahdesta  parhaasta  tekemästä- 
ni  QBasic-pelistä  on  Slussen  Fighters. 
Nimen  Slussen-sana  tulee  peruskou¬ 
lun  Lmje-ruotsinkirjasarjasta,  jossa 
mainittu  Tukholman  Slussen  alkoi  elää 
aivan  omaa  elämäänsä  minun  ja  parin 
kaverini  mielikuvituksessa.  Ruotsi  liit¬ 
tyi  QBasiciin  toistakin  kautta:  luokka- 
retkirahastoa  varten  koodasin  ruotsin 
opetusohjelman  RUOTSI.BAS,  jota 
myytiin  levykkeellä  luonnollisestikin 
RUOTSI.EXE-ohjelmaksi  käännetty¬ 
nä.  Hinta  oli  30  markkaa. 

Alun  perin  Slussen  Fightersin  nimek¬ 
si  oli  tarkoitus  tulla  Slussement  Figh¬ 
ters.  Nimen  ment-lopukkeen  taustalla 
oli  konsolipeli  Teenage  Mutant  Ninja 
Turtles:  Tournament  Fighters.  Vaikut¬ 
teita  otin  Street  Fighterin  ja  Mortal 
Kombatin  kaltaisista  tappelupeleistä. 
Slussen  Fightersin  henkinen  edeltäjä 
(jos  muistan  tiedostonimen  oikein)  oli 


TAPPELU.BAS,  joka  oli  paljon  yksin¬ 
kertaisempi  tikku-ukkojen  tappelupe- 
li.  Hengaillessani  Nokialla  TET-har- 
joittelussa  kokeilin  TAPPELU. BASia 
yhdellä  läppärillä.  Havaitsin,  että  läp- 
pärin  audiovisuaaliset  ominaisuudet 
olivat  rajoittuneita:  äänet  eivät  kuulu¬ 
neet,  ja  keltainen  väri  oli  kyseisen  ko¬ 
neen  ysäri-LCD-ruudulla  paleltuneen 
palsternakan  sävyistä. 

Eräs  genre,  jonka  pelien  koodausta 
tuli  harrastettua  parhaassa  BASIC - 
hengessä,  oli  tietenkin  tekstiseikkailut. 
Graafinen  pelinäkymä  yhdistettynä 
tekstipohjaiseen  komentoparseriin 
tuntui  kuitenkin  vetoavimmalta  ilmai¬ 
sumuodolta,  ja  näin  syntyi  Slussenin 
Linna ,  jossa  ensimmäisestä  persoo¬ 
nasta  synkeän  arvoituslinnan  huoneita 
tutkiva  pelaaja  yrittää  pelastaa  kidna¬ 
patun  kaverinsa  nimeltä  Eino. 

Aiemmin  mainitun  Haunted 
Halloweenin  lisäksi  voimakkaita 
vaikutteita  Slussenin  Linnan  peli- 
suunnitteluun  antoi  LucasArtsin 
seikkailupelien  maailma,  erityisesti 
kaikkien  aikojen  suosikkini  Day  of 
the  Tentacle.  LucasArtsin  SCUMM- 
pelimoottorin  fiksusti  suunniteltu, 
muutamiin  yleiskäyttöisiin  toiminto - 
verbeihin  perustuva  logiikka  näkyy 
Slussenin  Linnan  kontrolleissa,  tyyliin: 
”ota  kuorimaveitsi”,  ”käytä  kuorima- 
veistä  perunan  kanssa”.  (Nämä  eivät 
olleet  spoilereita.  Pelissä  ei  ole  oikeas¬ 
ti  kuorimaveistä.)  Slussenin  Linnassa 
toimintoverbit  näkyvät  SCUMM-tyy- 
lisesti  ruudulla  koko  ajan,  joten  niitä 
ei  tarvitse  muistaa  ulkoa  tai  kaivaa 
kerta  toisensa  jälkeen  jostain  manu¬ 
aalista.  Pelin  suomenkielisyys  saattoi 
vaikuttaa  kansainvälisen  läpimurron 
tapahtumatta  jäämiseen.  Slussen  Figh- 


tersista  tein  taas  versiot  sekä  suomeksi 
että  englanniksi. 

Uusi  QBasic? 

QBasicin  kaltaiselle  helposti  lähes¬ 
tyttävälle  ohjelmointiympäristölle  on 
tarvetta  nykypäivänäkin.  En  ole  itse 
perehtynyt  esimerkiksi  melko  tunnet¬ 
tuun  Scratchiin,  jonka  suunnittelijoi¬ 
den  kunnioitettavana  päämääränä  on 
ohjelmoinnin  opettaminen  uudelle 
sukupolvelle. 

Eräs  syy  QBasicin  suosioon  aikoi¬ 
naan  oli  sen  laaja  saatavuus  aikakau¬ 
tensa  PC-tietokoneilla  ilman  erillistä 
asennusvaihetta.  Esimerkki  nykymaa¬ 
ilmassa  tuon  vaatimuksen  täyttävästä 
ohjelmointikielestä  voisi  olla  Java¬ 
Script:  jokaisessa  tavallisessa  netti- 
selaimessa  on  JavaScript- tuki,  joten 
periaatteessa  koodaukseen  tutustu¬ 
misen  voi  aloittaa  vaikkapa  Chromen 
tai  Firefoxin  (ja  tekstieditoriohjelman) 
parissa.  Tokikaan  JS  ei  ole  niin  aloit- 
telijaystävällinen  kokonaisuus  kuin 
QBasic  aikoinaan. 

Nykykoneilla  QBasicia  ei  voi  ajaa 
helposti,  vaan  väliin  tarvitaan  DOS- 
Boxin  kaltaisia  erikoisohjelmia.  QB64- 
niminen  harrastajien  luoma  ohjel¬ 
misto  mahdollistaa  QBasic-ohjelmien 
ajamisen  muun  muassa  uusissa  Win- 
dows-käyttöjärjestelmissä.  Microsoft 
on  2000-luvulla  julkaissut  Small  Basic 
-nimisen  BASIC-version.  Pienuutta  lu¬ 
pailevasta  nimestään  huolimatta  Small 
Basicin  ajamiseen  tarvitaan  .NET-fra- 
mework,  mutta  ainakin  kielen  syntaksi 
on  ilahduttavan  minimaalinen.  Tavoite 
eli  uusien  ihmisten  houkuttelu  kooda¬ 
uksen  maailmaan  on  Small  Basicilla¬ 
kin  hieno,  QBasicin  kaltaista  legendaa 
siitä  ei  vain  taida  tulla.  & 

Kirjat 


The  Machine  in  the  Ghost-  Digitality 
and  its  Consequences 

Digitaalisuuden  syvin  olemus 

Amsterdamin  yliopiston  kulttuurisen  tietojenkäsittelytieteen  pro¬ 
fessori ,  Robin  Boast,  on  kirjoittanut  kirjan ,  joka  valaisee  digitaali¬ 
suuden  historiaa  ja  sen  luonnetta. 

Teksti:  Jari  Sihvola 


Elämä  yhteiskunnassam¬ 
me  on  nivoutunut  yhteen 
digitaalisuudeksi  kutsu¬ 
tun  ilmiön  kanssa  jo  vuo¬ 
sikymmenien  ajan,  mutta 
mikä  on  digitalisaation  varsinainen 
olemus  ja  sen  rooli  teknologian  kehi¬ 
tyksessä? 

Boastin  viitoittama  matka  digitaa¬ 
lisuuteen  alkaa  1870-luvulta  Emile 
BaudoTn  luoman  kaukokir johtimen 
koodista,  jonka  jäänteitä  löytyy  yhä 
modernien  tietokoneiden  isojen  kir¬ 
jainten  enkoodauksesta.  Baudot  päätyi 
digitaaliseen  koodiin,  koska  hän  halusi 
käyttää  tiedonsiirron  luotettavuuden 
varmistamiseksi  kaikista  yksinkertai¬ 
sinta  kuviteltavissa  olevaa  enkooda- 
usta.  Binäärisiä  koodijärjestelmiä  oli 
nähty  aiemminkin,  mutta  Baudotn 
kirjoittimen  binäärikoodi  oli  pituu¬ 
deltaan  vakiopitkää  (jokainen  merkki 
viisi  bittiä),  kuten  moderni  digitaali- 
koodaus. 

Myös  Morsen  aakkosia  pidetään 
usein  digitaalisina,  mutta  Boast  kiistää 
tämän,  koska  hänen  mielestään  koodin 
yksikön  vakiopituus  on  digitaalisuu¬ 
den  edellytys.  Kaukokir joittimiin  pe¬ 
rustuva  digitaalinen  viestintä  yleistyi 
ensimmäisen  maailmansodan  jälkeen. 
Näin  ollen  1950-luvulla  ensimmäisiin 
digitaalitietokoneisiin  oli  jo  valmiiksi 
olemassa  teknologiat  digitaalisen  da¬ 
tan  syöttämiseen  ja  tulostamiseen. 

Boastin  kertomassa  historiassa  kes¬ 
keistä  on,  etteivät  digitaaliset  tietoko¬ 
neet  olleet  mikään  itsestäänselvyys, 
vaan  niiden  hyödyt  opittiin  tuntemaan 
vähitellen  ja  pienin  askelin.  Alan  Tu¬ 
ringin  hahmottelema  myöhempiä 
tietokoneita  ennakoinut  teoreettinen 
malli,  universaali  kone ,  ei  horjuttanut 
analogisuuden  asemaa.  Turing  kyllä 
osoitti,  että  tietokone  voisi  toimia  bi- 
näärilaskennan  keinoin,  muttei  väittä¬ 
nyt,  että  sen  pitäisi  olla  digitaalinen  tai 
binäärinen. 

Toisen  maailmansodan  jälkeen  digi- 
talisuuden  suuri  innovaattori,  Claude 


Shannon,  oli  jo  keksinyt  algoritmein 
toimivat  piirilevyt,  joissa  releet  toi¬ 
mivat  loogisina  operaattoreina.  Shan¬ 
non  oli  myös  osoittanut  teoreettisesti 
digitaalisen  enkoodauksen  olevan 
tehokkuuden  kannalta  paras  ratkai¬ 
su  tiedonsiirrossa,  sekä  sen,  että  mitä 
tahansa  tietoa  voidaan  tallentaa  digi¬ 
taalisessa  muodossa.  Näistä  suurista 
löydöksistä  viimeinen  sinetöi  digitaali¬ 
suuden  ja  median  tiiviin  liiton.  Mutta 
kuten  Boast  muistuttaa,  Shannonkaan 
ei  vielä  ehdottanut  digitaalisen  tietoko¬ 
neen  rakentamista. 

1940-luvun  teknologialla  analogi¬ 
nen  tietokone  oli  digitaalista  nopeam¬ 
pi,  ja  analogisten  valta- asema  jatkui 
vielä  1950-luvun  ajan.  Analogisissa 
tietokoneissa  esimerkiksi  pluslasku 
tapahtuu  lisäämällä  suoraan  yhteen 
kaksi  eri  suuruista  jännitettä,  joiden 
koot  ovat  analogisia  suhteessa  lasket¬ 
taviin  lukuihin.  Digitaalitietokoneessa 
kaikki  on  monimutkaisempaa:  datan 
binäärinen  linjakoodi  ei  sisällä  mitään 
analogiaa  eikä  edes  suoraan  viittaa  bi¬ 
näärilukuihin,  vaan  se  joudutaan  ensin 
muuntamaan  binääriluvuiksi.  Pelkkä 
yksinkertainen  pluslasku  edellyttää 
ainakin  neljäntoista  loogisen  portin 
(esim.  transistorien)  käyttöä. 

Digitaalisten  tietokoneiden  kykyä 
käsitellä  loogisia  algoritmeja  kuiten¬ 
kin  tarvittiin,  ensimmäisenä  Whirl- 
wind  1  -tietokoneen  (1948)  syntyyn 
johtaneessa  Yhdysvaltain  armeijan 
lentosimulaattorihankkeessa.  Digitie- 
tokoneen  haasteena  olleet  teknologi¬ 
set  esteet  saatiin  raivattua  keksimällä 
ferriittirengasmuisti  sekä  rinnakkais¬ 
prosessointi,  ja  1950-luvun  lopulla 
alkoivat  yliopistot  Euroopassa  ja  Yh¬ 
dysvalloissa  perustaa  omia  digitietoko- 
neiden  hankkeita.  Samoin  1950-luvul- 
la  ymmärrettiin  Yhdysvaltain  armeijan 
Fieldata- järjestelmän  käytön  myötä 
digitaalilaitteiden  mahdollisuudet  in¬ 
tegroida  dataa  eri  lähteistä  siinä  missä 
analogilaitteet  käsittelivät  vain  yhden 
laitteen  dataa. 


Digitaalisen  tietokoneen  kehityk¬ 
sen  historiassa  Boast  painottaa  Doug 
Engelbartin,  Ted  Nelsonin  ja  Alan 
Käyn  kaltaisten  uskaliaiden  visionää¬ 
rien  roolia.  Heidän  ajattelunsa  painotti 
tietoverkkoihin  kytkettyjen  henkilö¬ 
kohtaisten  tietokoneiden  merkitystä 
1960-  ja  1970-luvulla  jo  selvästi  ennen 
henkilökohtaisten  koneiden  aikakaut¬ 
ta.  Engelbart  hahmotteli  1960-luvun 
alussa  hieman  Google  Docsia  muis¬ 
tuttavan  vision  yhteistyöjärjestelmästä, 
johon  sisältyi  jo  modernin  henkilö¬ 
kohtaisen  tietokoneen  kaikki  olennai¬ 
set  piirteet  hiirtä  myöten. 

Xerox  Pareissa  työskennellyt  Kay 
kehitti  uutta  lapsille  ja  opiskelijoille 
suunnattua  tietokoneistettua  oppimis¬ 
järjestelmää.  Tämä  työ  ohjasi  häntä 
graafisen  käyttöliittymän  ja  henkilö¬ 
kohtaisten  koneiden  suuntaan.  Nelso¬ 
nin  visio  tietoverkosta  yksinkertaisella 
käyttöliittymällä  synnytti  hypertekstin 
ja  virtuaalisuuden  käsitteet  ennakoi¬ 
den  nykyistä  internetiä.  Vaikka  näiden 
visionäärien  omat  it-hankkeet  eivät 
menestyneetkään,  he  onnistuivat  in¬ 
spiroimaan  muita  laitekehittäjiä. 

Boast  näkee,  että  digitaalisuuden 
olemus  oli  tietoteknisten  innovaati¬ 
oiden  myötä  saavuttanut  olennaisen 
muotonsa  1980-luvun  puoliväliin  tul¬ 
taessa,  jolloin  graafiset  käyttöliittymät 
oli  otettu  käyttöön.  Vaikka  kehitys 
jatkoi  toki  sen  jälkeen  kehittymistään, 
oli  tuolloin  jo  hahmottunut,  mitä  di¬ 
gitaalisuus  on  ja  mihin  sitä  käytetään. 
Laskimesta  oli  kehittynyt  muutaman 
vuosikymmenen  kuluessa  mediaa  kä¬ 
sittelevä  kone,  ja  juuri  tämä  kyky  kä- 

sitellä  monipuolisesti  mediaa  onkin 
Boastin  ajattelussa  digitaalisuuden  ole¬ 
muksen  ydin. 

Boast  vastustaa  mielikuvaa  digitaa¬ 
lisesta  datasta  stabiilina  tietovaranto¬ 
na,  joka  mekaanisesti  renderoidaan 
käyttäjän  näkyville.  Hän  painottaa  sen 
sijaan  digitaalisessa  tiedonkäsittelyssä 
tapahtuvaa  jatkuvaa  objektien  kopi¬ 
ointia  ja  muokkaamista.  Siinä  missä 
analoginen  media  toistetaan  lähes  sel¬ 
laisenaan  ehkä  pienten  säätöjen  lävitse, 
digiteknologiassa  itse  mediaobjektia 
muokataan  sekä  normaalikäytössä  esi¬ 
tyksen  aikana  että  aina,  kun  sitä  siirre¬ 
tään  eri  konteksteihin. 

Boast  vertaa  digitaaliteknologiaa 
jopa  teatteriin  siinä  mielessä,  että  mo¬ 
lemmissa  luodaan  esitys  aktiivisesti 
joka  kerta  hieman  eri  tavalla.  Myös 
mahdollisimman  samanlaisena  tois¬ 
tetut  digitaaliset  prosessit  (Algoritmi¬ 
set  performanssit”)  käyttävät  aina  eri 
muistipaikkoja  ja  prosessointiportteja. 
Tätä  prosessia  Boast  kuvailee  Huovak¬ 
si”  ja  painottaa,  että  digimedian  käyttä¬ 
jä  osallistuu  itsekin  tähän  algoritmeilla 
toteutettavaan  prosessiin,  eikä  ainoas¬ 
taan  sen  lopputulokseen. 

Koska  digitaalisuutta  luonnehtivat 
jatkuva  kopiointi  ja  muokkaus,  Boas¬ 
tin  luonnehdinnan  mukaan  alkupe¬ 
räinen  mediaobjekti  tarkoituksineen 
menettää  digitaalisessa  mediassa 
merkityksensä.  Toiseksi  digitaalisuut¬ 
ta  määrittäväksi  piirteeksi  hän  nostaa 
interaktiivisuuden,  joka  luonnehtii  di- 
gitaaliajalla  kehitettyjä  laitteita.  Käyt¬ 
täjän  passiivisemmaksi  jättävät  digi- 
laitteet,  kuten  CD-soitin,  ovat  hänestä 
vain  vanhemman  teknologian  digitaa¬ 
lisia  uudelleentoteutuksia. 

Vaikka  digitaalisuuden  voittokulku 
näyttää  ehkä  selvältä,  Boast  tuo  yllättä¬ 
en  esille  myös,  että  nykyään  tutkitaan 
yhä  myös  analogisten  tietokoneiden 
mahdollisuuksia.  Niiden  on  uskottu 
olevan  digitaalisia  serkkujaan  nope¬ 
ampia  ainakin  hyvin  suuria  datamääriä 
sekä  Fourier  n  muunnoksia  yhdistävis¬ 
sä  laskentatehtävissä.  Tulevaisuudesta 
emme  voi  tietää,  mutta  Boastin  kirja 
on  mielenkiintoinen  ja  opettava  ker¬ 
tomus  siitä,  mihin  asti  olemme  digi¬ 
taalista  polkua  pitkin  tähän  mennessä 
saapuneet. 

Robin  Boast,  The  Machine  in  the 
Ghost  -  Digitalit y  and  its  Consequences 

Reaktion  books,  London,  2017, 
195  s.  & 

Jos  olet  kiinnostunut  tietoturvasta  tai  Hakkeroinnista,  tule 
ensi  vuonna  Disobeyhin .  Jos  haluat  osallistua  hakkerointi- 
haasteeseen,  ota  kavereita  mukaan . 

Teksti:  Valhe  Kouneli,  Tapio  Berschevvsky 
Kuvat:  Disobey,  Nasu  Viljanmaa 

Disobey  on  paras  hakkerita-  ampi  apupää  tulkitsemassa  vihjeit 
pahtuma  Suomessa,  riip-  hyödyksi. 

pumatta  lähtötasostasi.  Haasteessa  ei  päässyt  etenen 
Kerroimme  tapahtumasta  ja  sen  ta-  loputtomasti  ottamatta  yhteyttä  F 
voitteista  laajasti  viime  vuonna  (Skrolli  beyn  omaan,  niin  kutsuttuun  he 
2017.1);  tieto  on  yhä  ajankohtaista.  Iin  paikallisverkkoon.  Kuten  v 
Tällä  kertaa  pureudumme  siihen,  mi-  vuonna,  tänäkin  vuonna  se  tari 
ten  harrastuneemmalle  kohdeyleisölle  koneensa  antamista  vapaaehto 
tarkoitettuun  päähaasteeseen  kannat-  ti  kaikenlaisten  hakkerointiyrit) 
taa  varautua.  Disobeyn  runsaaseen  kohteeksi.  Toisaalta,  kuten  allekii 
muuhun  sisältöön  voit  tutustua  luke-  tanutta  lohdutettiin,  ”hakkerit  < 
maila  oheisen  kainalojutun  signaali-  pasko  omalle  tontilleen”.  Vaikka 
hakkeroinnista  ja  tsekkaamalla  esityk-  oli  rellestää,  tiedä  sitten  kuinka  r 
set  tapahtuman  Youtube-kanavalta.  niin  oikeasti  teki.  Tietoturvastaan 
Disobeyn  jokavuotinen  haaste  koos-  varmempi  tai  tarkem- 
tuu  erilaisista  piilotetuista  vihjeistä,  pi  halunnee  silti 

jotka  johtavat  seuraaviin  vihjeisiin,  jot-  pakata  Disobey-  ^  4  \ 
ka  taas  seuraaviin  ja  niin  edelleen.  Pe-  tä  varten  mu-  v» 

Iissä  eteenpäin  päästäkseen  on  osattava  kaansa  läp-  YjgSjgjgä 
tunnistaa  vihjeet  ja  tulkittava  ne  oi-  pärin,  ^  — -Bli 

kein.  Monipuolinen  tietämys  erilaisis-  I»  Mmq I 

ta  hakkerointiin  kytkeytyvistä  asioista 

kuten  elektroniikasta  ja  tietoliikenne-  Qi  OSrSJj/ 

protokollista  on  tarpeen,  mutta  myös 

loogista  päättelykykyä  ja  luovuutta  M 

vaaditaan.  Mukaan  kannattaa  koota 
noin  neljän  hengen  tiimi  ja  varustau¬ 
tua  hyvin.  Haasteesta  saa  eniten  irti  Kävijäbadget  olivat  tänäkin  vuonna  pier 
joukolla.  laitteita.  Laitteen  toiminta,  piirilevylle  pi 

Osassa  vinkeistä  vaaditaan  myös  ja  kuvakoodit  sekä  badgen  nauhasta  lö} 
nörttikulttuurin  yleistuntemusta.  Esi-  toimivat  ensimmäisinä  hakkerointihaast 

merkiksi  tämän  vuoden  haasteessa  piti  Bad9en  vari  ia  toiminnallisuus  muuttui  I 

x.  x . !  ..  -rr  .  kaan,  minkä  tyyppinen  kävijä  oli  kysees; 

muun  muassa  tietää,  mikä  on  Konami-  ...  ,  .,r  « . «  ,J..  .  J  .. 

t  -  seen  osallistuneiden  piti  seka  kommuml 

koodi,  sekä  tunnistaa  Commander  että  laittaa  badgensa  kommunikoimaan 

Keen  -fontti,  japanilaiset  numeromer-  päästäkseen  haasteessa  eteenpäin.  Selli 

kit  ja  Star  Warsissa  esiintynyt  Viper  toimii  myös  peliohjaimena,  joten  tapaht 

probe  droid.  Etenkin  tässä  asiassa  use-  kotiinvietäväksi  ei  jäänyt  pelkkää  elektn 


ampi  apupää  tulkitsemassa  vihjeitä  on 
hyödyksi. 

Haasteessa  ei  päässyt  etenemään 
loputtomasti  ottamatta  yhteyttä  Diso¬ 
beyn  omaan,  niin  kutsuttuun  hostii- 
lin  paikallisverkkoon.  Kuten  viime 
vuonna,  tänäkin  vuonna  se  tarkoitti 
koneensa  antamista  vapaaehtoises¬ 
ti  kaikenlaisten  hakkerointiyritysten 
kohteeksi.  Toisaalta,  kuten  allekirjoit¬ 
tanutta  lohdutettiin,  ”hakkerit  eivät 
pasko  omalle  tontilleen”.  Vaikka  lupa 
oli  rellestää,  tiedä  sitten  kuinka  moni 
niin  oikeasti  teki.  Tietoturvastaan  epä¬ 
varmempi  tai  tarkem¬ 
pi  halunnee  silti  ^ 
k  D  b 

tä  varten  mu-  \\ 


Kävijäbadget  olivat  tänäkin  vuonna  pieniä,  elektronisia 
laitteita.  Laitteen  toiminta,  piirilevylle  painetut  kuvat 
ja  kuvakoodit  sekä  badgen  nauhasta  löytyvät  merkit 
toimivat  ensimmäisinä  hakkerointihaasteen  vihjeinä. 
Badgen  väri  ja  toiminnallisuus  muuttui  hieman  sen  mu¬ 
kaan,  minkä  tyyppinen  kävijä  oli  kyseessä,  ja  haastee¬ 
seen  osallistuneiden  piti  sekä  kommunikoida  keskenään 
että  laittaa  badgensa  kommunikoimaan  keskenään 
päästäkseen  haasteessa  eteenpäin.  Sellaisenaan  badge 
toimii  myös  peliohjaimena,  joten  tapahtuman  jälkeen 
kotiinvietäväksi  ei  jäänyt  pelkkää  elektroniikkaromua. 


joka  ei  sisällä  sensitiivistä  dataa,  mutta 
jolle  on  kuitenkin  asennettu  valmiiksi 
erilaisia  hyötyohjelmia.  Arkikäyttöläp- 
pärinsä  tapahtumaan  mukaan  ottavan 
kannattaa  vähintään  varmistaa,  että 
uusimmat  tietoturvapäivitykset  on 
ajettu. 

Lisää  pakkaamisvinkkejä  ensi  vuotta 
varten:  Omat  wlan-verkot  oli  kielletty 
Disobeyssä,  joten  mukana  on  hyvä  olla 
oman  älypuhelimen  ja  läppärin  välille 
sopiva  datapiuha.  Myöhemmissä  haas¬ 
teen  vaiheissa  ja  eri  tapahtumasponso- 
rien  omissa  haasteissa  saattoi  hyötyä 
spesifeistä  työkaluista,  kuten  esimer¬ 
kiksi  steganografiasoftasta,  heksaedi- 
torista,  sopivasta  ohjelmointiympäris¬ 
töstä  tai  virtuaalikoneesta.  Sellaisia  on 
hyvä  olla  ”pakattuna  mukaan”  omalle 
läppärille  valmiina.  Porttiskanneria 
tarvitsee  tuskin  mainita.  Tänä  vuonna 
hyötyä  oli  myös  micro-usb-piuhasta, 
mutta  sellaisen  olisi  varmaan  saanut 
tarvittaessa  lainaan  joltakulta. 

Kukaan  ei  ratkaissut  vuonna  2018 
Disobeyn  virallista  hakkerointihaas- 
tetta  loppuun  asti.  Moni  pääsi  kuiten¬ 
kin  pitkälle,  ja  tapahtumasponsoreiden 
haasteista  moni  ratkaistiin.  Aiheesta 
kiinnostuneiden  kannattaa  pysyä  kuu¬ 
lolla,  sillä  saatamme  julkaista  blogis- 
samme  (skrolli.fi/blogi)  tai  seuraavassa 
numerossa  vielä  lisää  tietoa  Disobeyn 
2018  eri  haasteista  ja  niiden  ratkaisuis¬ 
ta. 

Disobeyn  keskiössä  ovat  haasteen  li¬ 
säksi  esitykset,  työpajat  ja  uusien  kon¬ 
taktien  luominen.  Yksi  työpajoista  oli 
niin  haluttu,  että  osallistujalista  täyttyi 
hetkessä.  Pyysimme  siis  Oona  Räisäs¬ 
tä  kirjoittamaan  sen  missanneille  ohei¬ 
sen  käsittelyn  signaalihakkerointityö- 
pajan  sisällöstä. 


Mikä  Disobey? 

Disobey  on  nyt  kolme  kertaa  järjestetty 
tapahtuma,  jonka  tarkoituksena  on 
levittää  muillekin  sitä  tietotaitoa,  joka 
hakkereilla  on.  Ajatuksena  on  edistää 
ihmisten  kykyä  suojautua  alati  vaaralli¬ 
semmassa  digitaalisessa  ympäristössä 
niiltä  uhilta,  joiden  taltuttamiseen 
valtiot  tai  yritykset  eivät  pysty.  Disobeyn 
pääjärjestäjä  on  Skrollinkin  avustajalis- 
toilta  löytyvä  Benjamin  "NotMyNick" 
Särkkä.  Lisätietoa  tapahtumasta  löytää 
osoitteesta  disobey.fi  tai  liittymällä 
ircnetin  #disobey.fi-kanavalle. 

Gqrx- ohjelma  näyttää  RTL-SDR-tikun  vastaanottamaa  signaalia  reaaliajassa. 


Signaalien  salat 

Oona  Räisänen 

Signaalien  tutkiminen  on 
ollut  harrastukseni  jo  pit¬ 
kään.  Pidin  Disobeyssä 
ilahduttavan  monia  kiin¬ 
nostaneen  työpajan  signaa¬ 
lien  perusasioista  ja  erityisesti  harras¬ 
tuksessa  käyttämistäni  työkaluista. 

Signaaleilla  tarkoitan  mitä  tahansa 
mitattavissa  olevaa  asiaa,  joka  muuttuu 
ajan  suhteen:  usein  se  on  radioaalto  tai 
ääni,  mutta  se  voi  olla  myös  sähkön¬ 
kulutus,  valon  määrä  tai  vaikka  GPS- 
sijainti. 

Yksinkertaisimmillaan  tällainen 
mittaustyökalu  on  vaikkapa  iPhone- 
sovellus  Spectrum View,  joka  näyttää 
puhelimen  mikrofoniin  tulevan  ää¬ 
nen  taajuusjakauman  reaaliaikaisesti. 
Sovellusta  kokeilemalla  saa  hieman 
käsitystä  siitä,  miten  ihmiskorvalle 
tutut  aistimukset  kuten  äänenväri  ja 
äänenkorkeus  ovat  kytköksissä  signaa¬ 
lien  taajuuksiin  ja  taajuusjakaumaan. 
Älypuhelin  myös  kuulee  jonkin  verran 
korkeampia  ääniä  kuin  ihminen,  joten 
käytän  tätä  sovellusta  joskus  ultraääni¬ 
en  lähteiden  etsimiseen. 

Radiosignaalien  vastaanottamiseen 
tarvitaan  hieman  lisälaitteita.  Hal¬ 
vimmillaan  se  onnistuu  tietokoneen 


USB-porttiin  kytkettävällä,  parinkym¬ 
menen  euron  hintaisella  RTL-SDR-ra- 
diolla.  Nämä  olivat  alun  perin  digi-tv- 
vastaanottimiksi  kehitettyjä  laitteita, 
joita  hakkerit  oppivat  virittämään  al¬ 
kuperäisten  taajuusalueiden  ulkopuo¬ 
lelle.  Nyt  niillä  voi  kuulla  kaikenlaista 
yleisradiolähetyksistä  radioamatööri- 
keskusteluihin.  Radiosignaaleja  kuun¬ 
nellessa  on  kuitenkin  muistettava,  että 
lain  mukaan  niiden  sisältöä  ei  saa  mi¬ 
tenkään  välittää  eteenpäin,  elleivät  ne 
ole  julkisiksi  tarkoitettuja. 

Tällaisen  USB-tikkuradion  saa  toi¬ 
mimaan  vaikkapa  Gqrx-ohjelman 
avulla.  Ohjelmalla  voi  virittää  tikun 
haluamalleen  taajuudelle,  tarkastella 
näkyykö  taajuuden  lähistöllä  lähe¬ 
tyksiä  ja  myös  kuunnella  analogisia 
AM-  ja  FM-radiolähetteitä.  Tällaista 
tietokoneavusteista  radioviestintää 
kutsutaan  yleisemmin  ohjelmistoradi- 
oksi  eli  SDR:ksi. 

Viime  aikoina  olen  ollut  enemmän 
kiinnostunut  digitaalisista  radiolähet- 
teistä.  On  kiinnostava  palapeli  tallen¬ 
taa  pätkä  lähetystä  ja  pohtia,  millä  ta¬ 
voin  data  siirtyy  radioaallon  mukana. 
Onko  bitit  koodattu  aallon  amplitudin 
vai  taajuuden  vaihteluun?  Vai  voisiko 
mukana  olla  jotain  ovelampaa,  kuten 
vaihesiirtymiä?  Kuinka  nopeasti  da¬ 
taa  siirtyy  ja  kauanko  yksi  bitti  kestää? 


Muodostavatko  bitit  tavuja  tai  muun¬ 
laisia  ryhmiä? 

Tallennettujen  signaalien  tutkimi¬ 
seen  käytän  baudline- ohjelmaa.  Se  tar¬ 
joaa  monenlaisia  havainnollistavia  nä¬ 
kymiä  ja  mittatyökaluja.  Esimerkiksi 
bittinopeuksien  tai  muun  rytmisyyden 
määrittämiseen  voi  käyttää  erityistä 
aikajaksokursoria.  Baudline  on  ilmai¬ 
nen,  mutta  sen  lähdekoodi  on  suljettu. 
Avoimen  lähdekoodin  ohjelmistoista 
esimerkiksi  Inspectrum  on  samankal¬ 
tainen. 

Komentorivityökaluista  sox  (sound 
exchange)  on  ehdoton  suosikkini.  Sillä 
voi  esimerkiksi  helposti  muuntaa  sig¬ 
naalin  näytteistys taajuuden  tai  purkaa 
äänitiedostoja  helposti  käsiteltäväksi 
raaaksi  PCM-dataksi.  Minimodem- 
ohjelmalla  voi  purkaa  hyvin  yleistä 
taajuusavainnusta  eli  FSK:ta  käyttäviä 
digitaalisia  lähetteitä.  Multimon-ng 
puolestaan  purkaa  useita  muita  lähet¬ 
teitä,  kuten  lankapuhelimien  DTMF:ää 
ja  hakulaitteiden  POCSAGia. 

Signal  Identification  Wiki  ja  Vies- 
tintäviraston  taajuusjakotaulukko  ovat 
hyviä  internet-lähteitä  signaalien  alku¬ 
perän  selvittämiseen.  Monille  lähet¬ 
teille  on  myös  yleensä  olemassa  jokin 
standardi  tai  kuvausdokumentti,  jonka 
avulla  sisältö  voidaan  selvittää.  4k 

Koodi 


Pähkinänurkka 

Neliöjuuritehtävän  jälkipyykki 

Skrollin  toimituksen  blogin  helmikuun  ohjelmointipähkinä  saavutti  valtavan  suosion. 
Ongelmana  oli  jakaa  luvut  Vi,  V2,  ViOO  kahteen  joukkoon  siten,  että  osien  summat  ovat 
mahdollisimman  lähellä  toisiaan. 

Jarno  Niklas  Alanko 


Ongel- 
man 
esitti 
tie¬ 
dettäväsi  alun  perin 
tietoj  enkäsittelytieteilij  ä 
Bob  Floyd  vuonna  1972 
joukolle  ensimmäinen 
vuoden  tohtoriopiskelijoita 
Stanfordissa.  Alkuperäinen 
muotoilu  oli: 

W  ”The  numbers  Vl,  V2,  ...  , 
m  V50  are  to  be  partitioned  into 
two  parts  whose  sum  is  nearly 
equal;  find  the  best  such  partition 
you  can ,  using  less  than  10  seconds 
of  computer  time.,} 

Tällaisenaan  ongelma  ei  sovi  nyky¬ 
päivään,  koska  prosessoreiden  lasken¬ 
tateho  on  kasvanut  niin  paljon,  että 
tämä  ongelma  on  ratkottavissa  täsmäl¬ 
lisesti.  Siispä  blogia  varten  tuplasimme 
syötteen  koon,  joka  kasvattaa  hakua¬ 
varuuden  taas  mahdottoman  suureksi. 

Jos  haluat  miettiä  ongelmaa  ensin 
itse,  lopeta  lukeminen  tähän! 

Pulmaa  kannattaa  lähestyä  muotoi¬ 
lemalle  se  uudelleen  seuraavasti:  etsi 
osajoukko,  jonka  summa  on  mahdol¬ 
lisimman  lähellä  kaikkien  neliöjuur¬ 
ten  summan  puolikasta,  joka  on  noin 
335,7.  Nyt  ongelma  muistuttaa  tun¬ 
nettua  subset  sum  -ongelmaa,  jossa  on 
etsittävä  annetusta  lukujoukosta  osa¬ 
joukko,  jonka  summa  on  annettu  luku. 
Subset  sum  on  NP-vaikea  ongelma,  jo¬ 
ten  tehokasta  algoritmia  tuskin  löytyy. 
Ongelma  on  kuitenkin  hyvä  harjoitus 
suurten  hakuavaruuksien  heuristiseen 
läpikäyntiin. 

Donald  Knuth  kirjoittaa  ongelmas¬ 
ta  artikkelissaan  ”Are  Toy  Problems 
Useful?”  vuodelta  1977.  Artikkeli 
löytyy  tänä  päivänä  helpoiten  Knut- 
hin  kirjasta  Selected  Paper  s  on  Fun 
and  Games.  Knuthin  mielestä  ongel¬ 
ma  on  täydellinen  leluongelma:  se  on 
tarpeeksi  yksinkertainen,  että  siinä  ei 
juutu  merkityksettömiin  yksityiskoh¬ 


tiin,  mutta  siinä  on  silti  tarpeeksi  mie¬ 
lenkiintoista  rakennetta,  kuten  esimer¬ 
kiksi  se,  että  V3  +  Vl2  =  V27. 

Knuthin  ratkaisu  toimii  pääpiirteit¬ 
täin  seuraavasti:  otetaan  sivuun  ne  lu¬ 
vut,  joiden  neliöjuuri  on  kokonaisluku: 
1,  2,  4,  9,  16. . .  Sen  jälkeen  etsitään  jäl¬ 
jellä  olevista  luvuista  osajoukko,  jonka 
summan  desimaaliosa  on  mahdolli¬ 
simman  lähellä  kaikkien  neliöjuurten 
summan  puolikkaan  desimaaliosaa. 
Lopuksi  yritetään  korjata  kokonais- 
lukuosa  kohdalleen  ottamalla  sivuun 
laitetuista  luvuista  sopiva  osajoukko 
mukaan.  Knuthilla  on  myös  käytössä 
arsenaali  muita  huomioita  kuten  se, 

että  V8  =  2V2,  Vl8  =  3V2,  V32  =  4V2, 

ja  niin  edelleen.  Yksityiskohdat  on  kir¬ 
joitettu  hienosti  auki  Knuthin  artikke¬ 
lissa,  joten  emme  käy  niitä  läpi  tässä. 

Lukijoiden  ratkaisut 

Toimitus  seurasi  jännityksellä,  kun 
kommentteihin  ilmestyi  toinen  tois¬ 
taan  parempia  ratkaisuja.  Ensin  pääs¬ 
tiin  32-bittisen  floating  point  luvun 
tarkkuuden  rajoille,  sitten  64-bittisen, 
ja  lopulta  vielä  pitemmälle.  Parhaan 
ratkaisun  löysi  lopulta  nimimerkki 
sisu  tuloksella  3,54e-17,  kuusi  kerta¬ 
luokkaa  muita  edellä!  Sisun  ratkaisu 
on  seuraava  ositus: 

[1,  2,  3,  5,  6, 10, 11,  14,  15, 18,  22,  26, 
28,  32,  33,  36,  37,  39,  41,  42,  44,  45,  46, 
49,  50,  51,  54,  55,  62,  63,  64,  65,  67,  68, 
69,  70,  73,  75,  78,  79,  80,  82,  85,  88,  89, 
92,  93,  96,  97,  99] 

[4,  7,  8,  9,  12,  13,  16,  17,  19,  20,  21, 
23,  24,  25,  27,  29,  30,  31,  34,  35,  38,  40, 
43,  47,  48,  52,  53,  56,  57,  58,  59,  60,  61, 
66,  71,  72,  74,  76,  77,  81,  83,  84,  86,  87, 
90,  91,  94,  95,  98,  100] 

Miten  tähän  oli  päädytty?  Hakua¬ 
varuuden  koko  on  2100,  joten  kaikkia 
vaihtoehtoja  ei  voi  millään  käydä  läpi. 
Sen  sijaan  on  keksittävä  algoritmi,  joka 
keskittyy  jollain  tapaa  hakuavaruuden 
lupaavimpiin  osiin.  Tähän  on  olemas¬ 
sa  tunnettuja  metaheuristiikkoja  kuten 


simuloitu  jäähdyttäminen  ja  geneetti¬ 
set  algoritmit. 

Sisun  ratkaisu  ei  kuitenkaan  käytä 
näitä,  vaan  se  on  yhdistelmä  arpomis¬ 
ta  ja  täsmällistä  ratkontaa.  Ratkaisu 
toimii  kahdessa  vaiheessa:  ensin  se 
arpoo  jonkin  osajoukon  luvuista  V51, 
...,  VlOO  ja  sitten  täydentää  osajouk¬ 
koa  valitsemalla  luvuista  V 1,  ...,  V50 
osajoukon  siten,  että  arvotun  ja  vali¬ 
tun  osajoukon  summa  on  mahdolli¬ 
simman  lähellä  kaikkien  neliöjuurten 
summan  puolikasta. 

Sisu  ratkaisee  toisen  osuuden  täs¬ 
mällisesti  käyttämällä  meet-in-the- 
middle- tekniikkaa.  Se  toimii  seuraa¬ 
vasti:  luodaan  kaksi  taulukkoa  A  ja  B. 
Lasketaan  taulukkoon  A  kaikki  sum¬ 
mat,  jotka  on  mahdollista  muodostaa 
luvuista  V 1 ,  ...  ,  V 25,  ja  taulukkoon  B 
kaikki  summat,  jotka  voidaan  muo¬ 
dostaa  luvuista  V 26,  ...,  V50.  Järjes¬ 
tetään  molemmat  taulukot  suuruus¬ 
järjestykseen.  Nyt  voidaan  etsiä  paras 
kokonaissumma  käymällä  läpi  tauluk¬ 
ko  A  alusta  loppuun  ja  taulukko  B  lo¬ 
pusta  alkuun  samanaikaisesti. 

Yksityiskohtaisemmin  sanottuna: 
Laitetaan  osoitin  taulukon  A  alkuun 
ja  taulukon  B  loppuun.  Jos  osoittimien 
osoittamien  summien  summa  on  alle 
halutun,  siirretään  taulukon  A  osoitin  - 
ta  eteenpäin.  Muussa  tapauksessa  siir¬ 
retään  taulukon  B  osoitinta  taaksepäin 
ja  toistetaan  tätä  kunnes  jompikumpi 
osoitin  menee  ulos  taulukosta. 

Kunniamaininnan  ansaitsee  Veikko 
Sariola,  joka  oli  kokeillut  geneettistä 
algoritmia  MATLABilla,  mutta  tulos 
oli  vain  3,0997e-05.  Osoittautui,  että 
optimoitu  raaka  voimankäyttö  oli  pa¬ 
ras  lähestymistapa  ongelmaan.  & 


Voittajaratkaisun  listaus  verkkojatkoil- 
lamme:  skrolli.fi/numerot.  Skrollin  toimi¬ 
tuksen  blogi:  skrolli.fi/blogi. 

Tampio  -  ohjelmoi  suomeksi 


\V~« 


»\\v 


V.ONf\; 


Miltä  näyttää  ohjelmointikieli,  jonka  kielioppi  on  suomen  kirjakieltä? 
Tampio -kielen  kehittäjä  Iikka  Hauhio  kertoo,  miten  se  toimii. 


Teksti:  likka  Hauhio  Kuvat:  Nasu  Viljanmaa 


Kaikki  nykyään  yleisesti  käy¬ 
tetyt  ohjelmointikielet  ovat 
yhdistelmä  englannin  kieltä  ja 
matematiikasta  periytyvää  notaatiota. 
Ohj  elmointikielten  englanninkieliset 
sanat  eivät  kuitenkaan  taivu,  vaan  sa¬ 
nojen  väliset  suhteet  ilmaistaan  partik¬ 
keleilla.  Miksi  näin  on? 

Ehkä  syyt  ovat  historialliset?  Jos  suo¬ 
mi  olisi  ollut  tiedemaailman  valtakieli 
silloin,  kun  ensimmäiset  ohjelmoin¬ 
tikielet  kehitettiin,  perustuisivatko  ne 
kaikki  sijamuotoihin  ja  verbien  mo- 
dustaivutukseen?  Olisivatko  avainsa¬ 
nat  liitepartikkeleita  ja  omistusliitteet 
yleinen  tapa  viitata  eri  olioiden  kent¬ 
tiin?  Miksi  ohjelmointikielet  ovat  pelk¬ 
kää  erikoismerkkimössöä,  jossa  harvat 
englanninkieliset  sanat  on  lyhennetty 
maksimissaan  neljän  merkin  mittai¬ 
siksi? 

Tietysti  on  olemassa  syynsä  sille, 
miksi  ohjelmointikielet  eivät  ole  täy¬ 
dellistä  suomea  tai  englantia.  Luon¬ 
nollisista  kielistä  poiketen  ohjelmoin¬ 
tikielten  kielioppi  on  hyvin  tiukka  ja 
määräävä:  on  yleensä  vain  yksi  tapa 
sanoa  sama  asia,  synonyymejä  ei  tun¬ 
neta,  sanajärjestys  on  pakottava  ja  yk¬ 
sikin  virhe  johtaa  ymmärrettävyyden 
menetykseen.  Nämä  rajoitukset  mah¬ 
dollistavat  kuitenkin  esimerkiksi  sen, 
että  yhdessä  lauseessa  voi  olla  mielival¬ 
taisesti  sisäkkäisiä  lausekkeita. 

Ohjelmointikielet  ovat  vaihtokaup¬ 
pa,  jossa  väljät  ja  helpot  säännöt  on 


vaihdettu  rajattomaan  ilmaisuvoimaan 
taaten,  että  yksi  lause  tulkitaan  aina 
samalla  tavalla.  Hyvin  yksinkertaisilla- 
kin  kielillä  voi  esittää  jokaisen  algorit¬ 
min,  jonka  tietokone  voi  suorittaa. 

En  kuitenkaan  ole  näistä  perusteluis¬ 
ta  vakuuttunut.  Heti  kun  huomasin, 
että  on  olemassa  avoimen  lähdekoodin 
morfologisia  jäsentimiä,  eli  luonnolli¬ 
sen  kielen  sanan  taivutusmuodon  tun¬ 
nistavia  ohjelmia,  päätin  alkaa  toteut¬ 
taa  suomenkielistä  ohjelmointikieltä, 
Tampiota.  Tahdoin  tehdä  siitä  yhtä  ai¬ 
kaa  helppolukuisen  ja  ilmaisuvoimai¬ 
sen.  Tässä  artikkelissa  kerron  kohtaa¬ 
mistani  haasteista  ja  kielestä  itsestään. 

Moniselitteisyyden  ongelmat 

Sen  lisäksi,  että  luonnollisessa  kielessä 
sama  asia  voidaan  ilmaista  useilla  eri 
tavoilla,  myös  samat  sanat  voivat  tar¬ 
koittaa  useita  eri  asioita.  Normaalisti 
ihmisten  välisessä  vuorovaikutuksessa 
moniselitteiset  lauseet  voi  tulkita  kon¬ 
tekstin  avulla,  mutta  ohjelmointikie¬ 
lessä  tämä  on  usein  vaikeaa. 

Eräs  käyttämäni  esimerkki  monise¬ 
litteisyydestä  on  lause  ”He  tapaavat  Jaa¬ 
kon  mökillä.”  Se  voidaan  tulkita  kah¬ 
della  tavalla:  joko  he  tapaavat  Jaakon 
jollain  mökillä  tai  he  tapaavat  Jaakon 
omistaman  mökin  luona  mahdollisesti 
ilman  Jaakkoa.  Monitulkintaisuuden 
lähde  on  genetiivimuodossa,  joka  mer¬ 
kitsee  suomen  kielessä  sekä  objektia 
että  omistamista.  Tietysti  asiayhteys 


avaisi,  kuka  Jaakko  on,  mistä  mökistä 
puhutaan  ja  ketkä  tapaavat  ketä. 

En  ole  löytänyt  Jaakon  mökki  -on¬ 
gelmaan  tyydyttävää  ratkaisua.  Tällä 
hetkellä  Tampio -kieleen  on  toteutettu 
eräänlainen  kompromissi,  jossa  adjek¬ 
tiiveja  käytetään  tekemään  lauseista 
yksiselitteisiä. 

Kielessäni  muuttuja  koostuu  aina  ad¬ 
jektiivista  ja  substantiivista.  Siksi  ”he”, 
” Jaakko”  ja  ”mökki”  eivät  ole  sallittuja 
muuttujanimiä,  mutta  ”kivat  ihmiset”, 
”mukava  poika”  ja  ”viihtyisä  mökki” 
ovat.  Omistettavat  asiat  (eli  funktiot  ja 
attribuutit)  taas  eivät  saa  sisältää  adjek¬ 
tiivia.  Näiden  rajoitusten  avulla  lause 
”He  tapaavat  Jaakon  mökillä”  voidaan 
kirjoittaa  uudestaan  kahdella  tavalla, 
joista  kummallakin  on  eri  merkitys. 

”Kivat  ihmiset  tapaavat  mukavan 
pojan  viihtyisällä  mökillä.”  merkitsee, 
että  he  tapaavat  Jaakon  jollain  mökillä. 

”Kivat  ihmiset  tapaavat  mukavan 
pojan  mökillä.”  merkitsee,  että  he  ta¬ 
paavat  Jaakon  omistamalla  mökillä. 

Se,  että  jokaisen  muuttujanimen  on 
sisällettävä  adjektiivi,  ei  ole  kovin  kau¬ 
nis  ratkaisu,  vaikka  adjektiivit  hyvin 
usein  itse  asiassa  selkeyttävätkin  koo¬ 
dia.  Olen  joustanut  säännöistä  kahdel¬ 
la  tavalla.  Ensinnäkin  yksikirjaimiset 
muuttujanimet  kuten  ”x”  ja  ”y”  ovat 
sallittuja,  mikä  helpottaa  matemaat¬ 
tisten  kaavojen  kirjoittamista.  Toiseksi 
funktioiden  ja  attribuuttien  nimet  voi¬ 
vat  sisältää  superlatiivisia  adjektiiveja, 


minkä  vuoksi  esimerkiksi  ”lyhyen  lis¬ 
tan  suurin  alkio”  on  sallittu  muoto. 

Yksi  mahdollinen  ratkaisu  olisi,  että 
Tampion  oikeinkirjoitussääntöjä  muu¬ 
tettaisiin  tavallisesta  suomesta  määrää¬ 
mällä,  että  kaikki  muuttujat  on  kirjoi¬ 
tettava  isolla  alkukirjaimella.  Tällöin 
siis  ”mökki”  ei  olisi  muuttuja  ja  ”Mök- 
ki”  olisi.  Kielen  tarkoitus  on  kuitenkin 
olla  joka  tavalla  oikeaa  suomea,  joten 
en  mielelläni  tingi  edes  oikeinkirjoi¬ 
tuksesta. 

Sujuvaa  ja  vähemmän 
sujuvaa  kieltä 

Tampio -kielen  pitäisi  ohjata  käyttä¬ 
jiään  lyhyen  koodin  kirjoittamiseen, 
koska  lyhyet  lauseet  on  helppo  jäsentää 
mielessä  ja  muistaa.  Lisäksi  lyhyissä 
lauseissa  esiintyy  epätodennäköisem¬ 
min  moniselitteisyyksiä.  Valitettavasti 
tämä  tavoite  näyttää  kuitenkin  mah¬ 
dottomalta. 

Suomen  kielen  taivutukseen  poh¬ 
jautuva  järjestelmä  mahdollistaa  suu¬ 
ren  informaatiotiheyden.  Esimerkiksi 
yksi  taivutettu  verbi  voi  ilmaista  sekä 
aikamuodon,  persoonan  että  moduk¬ 
sen  muutamalla  kirjaimella.  Suomen 
morfeemi-kirjain- suhde  on  siis  suuri. 
Morfeemeja  ovat  sanan  jakamattomat 
osat  kuten  sanavartalo  sekä  taivutus-  ja 
johdospäätteet. 

Jo  kymmenen  sanan  lauseessa  voi 
olla  helposti  20  morfeemia,  mikä  on 
huomattavasti  enemmän  kuin  mitä 
esimerkiksi  yleensä  perinteisen  ohjel¬ 
mointikielen  rivillä  suositellaan  olevan 
(jos  morfeemia  vastaa  token  eli  ohjel¬ 
makoodin  jakamaton  yksikkö).  Esi¬ 
merkiksi  lausekkeessa  ”2/3x4”  on  viisi 
morfeemia,  kun  taas  sen  luonnollisen 
kielen  vastineessa  kaksi  jae-ttu-na  kol- 
me-llaja  kerro-ttu-na  neljä-llä  on  kak¬ 
sitoista  (morfeemien  rajat  merkitty 
viivoilla). 

Yli  puolet  morfeemeista  siis  taval¬ 
laan  valuu  hukkaan.  Vaikka  operaatto¬ 
rien  varsinaiset  nimet  jae-  ja  kerro-  ei¬ 
vät  oikeastaan  ole  kovin  pitkiä,  sellaiset 
turhat  morfeemit  kuten  aikamuotoa  ja 
persoonaa  ilmaiseva  -ttu-  kasvattavat 
merkkimäärää.  Ohjelmointikielessä 
ei  tarvita  aikamuotoa  ja  persoonaa. 
Tampiossa  kaikki  operaattorit  sisältä¬ 
vät  tuon  saman  päätteen  -ttu/-tty,  eikä 
suomen  kielen  kolmea  muuta  mahdol¬ 
lista  päätettä  käytetä  ollenkaan.  Pääte 
voitaisiin  siis  jättää  hyvin  jättää  pois, 
mutta  silloin  koodi  ei  olisi  enää  suo¬ 


mea. 

Sanojen  sijamuodot  eivät  ole  Tam¬ 
piossa  merkityksettömiä,  mutta  niitä 
käytetään  oikeastaan  sen  vuoksi,  että 
on  pakko,  jotta  kieli  olisi  korrektia 
suomea,  eikä  sen  vuoksi,  että  niistä  oli¬ 
si  jotain  erityistä  hyötyä.  Taulukossa  1 
esitellään  eri  tapoja,  joilla  sijamuotoja 
käytetään. 

Sijamuotojen  ja  -ttu/-tty- päätteen 
lisäksi  esimerkkilauseeni  sisältää  vielä 
yhden  ylimääräisen  morfeemin:  ja- 
sanan.  Sitä  käytetään  laskujärjestyksen 
muuttamiseksi.  Normaalisti  Tampios¬ 
sa  operaattori  liittyy  aina  suoraan  edel¬ 
liseen  lausekkeeseen,  joten  kaksi  jaet¬ 
tuna  kolmella  kerrottuna  neljällä  ilman 
ja-sanaa  tulkitaan  ”2/(3x4 )”,  koska 
kolme  on  ensimmäinen  suoraan  ennen 
kerrottuna- operaattoria  tuleva  lauseke. 
Ja- sana  muuttaa  tätä  tulkintaa  siten, 
että  kerrottuna- operaattori  liittyykin 
edelliseen  operaattorilausekkeeseen, 
joka  on  kaksi  jaettuna  kolmella.  Jos  ha¬ 
luttaisiin  viitata  edellisen  operaattori- 
lausekkeen  sijasta  johonkin  vielä  aiem¬ 
paan,  on  mahdollista  käyttää  pilkkuja. 
Eri  tapoja  muuttaa  laskujärjestystä  on 
esitelty  listauksessa  1.  Koodi  on  äärim¬ 
mäisen  epäselvää,  mutta  en  toisaalta 
halua  lisätä  minkäänlaisia  sulkuja  kie¬ 
leen,  koska  silloin  kieli  muuttaisi  suo¬ 
men  oikeinkirjoitusta. 

Suomen  kielessä  ei  ole  hyviä  tapoja 
ilmaista  laskujärjestystä,  sillä  luon¬ 
nollisessa  kielessä  lausekkeita  ei  ole 
tarkoitus  laittaa  sisäkkäin  kovin  mon- 
taa  tasoa.  Teksti,  jossa  näin  tehdään, 


tuntuu  kapulakieliseltä.  Tämä  on  yksi 
syy  siihen,  miksi  lakitekstit  ja  tekniset 
tekstit  koetaan  usein  hankalalukuisik- 
si.  Niissä  pyritään  määrittelemään  asiat 
niin  tarkalla  tasolla,  että  luonnollinen 
kieli  ei  enää  sovellu  siihen. 

Kieliopin  rakennuspalikat 

Perinteisesti  eräs  ohjelmointikielten 
suunnittelun  tavoitteista  on  ollut  kie¬ 
liopin  minimalistisuus,  mikä  heijastuu 
muun  muassa  useimpien  kielten  funk- 
tiokutsusyntakseihin:  kaikkia  funkti¬ 
oita  kutsutaan  samalla  tavalla,  yleensä 
laittamalla  sulut  funktion  nimen  pe¬ 
rään  ja  niiden  sisään  argumentti  ”f(x)”. 

Valitettavasti  luonnollinen  kieli  ei 
toimi  niin.  Päin  vastoin:  sama  asia  voi¬ 
daan  lähtökohtaisesti  sanoa  useilla  eri 
tavoilla.  Selkein  jaottelu  syntyy  niin 
kutsuttujen  lauseiden  ja  nominilausek¬ 
keiden  välillä,  jotka  molemmat  ovat 
luontevia  tapoja  ilmaista  luonnollisella 
kielellä  funktiokutsujen  kaltaisia  asioi¬ 
ta. 

Lauseet  ovat  palikoita,  jotka  sisäl¬ 
tävät  aina  verbin.  Ne  ilmaisevat  usein 
olemista  tai  tapahtumista,  ja  ne  ovat 
ehkä  luontevin  tapa  ilmaista  tietoko¬ 
neelle  annettavia  käskyjä.  Esimerkiksi 
”Tulosta  viesti”,  ”Kysy  syötettä”  ja  ”Jaa 
x  syötteen  koolla”  ovat  kaikki  lausei¬ 
ta.  Verbien  lisäksi  lause  voi  sisältää 
myös  muita  lauseenjäseniä,  jotka  ovat 
useimmiten  nominilausekkeita. 

Lauseet  vertautuvat  ohjelmointikie¬ 
len  funktiokutsuihin  ja  nominilausek¬ 
keet  taas  argumentteihin.  Siispä  lause 


x  jaettuna  y:llä  vähennettynä  z:lla  lisättynä  w:hen  #  x/(y-(z+w)) 
x  jaettuna  y:llä  vähennettynä  z:lla  ja  lisättynä  w:hen  #  x/((y-z)+w) 
x  jaettuna  y:llä,  vähennettynä  z:lla  ja  lisättynä  w:hen  #  ((x/y)-z)+w 
x  jaettuna  y:llä  ja  vähennettynä  z:lla  lisättynä  w:hen  #  (x/y)-(z+w) 

Listaus  1. 

1  #  Määrittely 

2  Listalla  on  alkiot. 

“3 

4  #  Funktiot 

5  Listan  pituus  on  sen  alkioiden  määrä. 

6  Lista  on  tyhjä,  jos  sen  pituus  on  nolla. 

7  Listan  pää  on  sen  ensimmäinen  alkio. 

8  Loistavan  listan  häntä  on  uusi  lista,  jonka  alkiot  ovat  loistavan  listan 
alkiot  toisesta  alkaen. 

9  Lista  yhdistettynä  kivalla  merkillä  on 

10  riippuen  siitä,  onko  se  tyhjä, 

11  joko  merkkijono  "" 

12  tai  riippuen  siitä,  onko  sen  pituus  yksi, 

13  joko  sen  pää  merkkijonona 

14  tai  sen  pää  merkkijonona,  yhdistettynä  kivaan  merkkiin  ja 
yhdistettynä  sen  häntään  yhdistettynä  kivalla  merkillä. 

15  Listan  merkki jonoesitys  on  se  yhdistettynä  pilkuilla  ja 
hakasulutettuna. 

16  Lista  merkkijonona  on  sen  merkki jonoesitys . 

17  Merkkijono  hakasulutettuna  on  merkki  ”["  yhdistettynä  siihen  ja 
yhdistettynä  merkkiin 

1~8 

19  #  Metodit 

20  Kun  loistavaan  listaan  lisätään  kiva  arvo, 

21  sen  alkioksi  lisätään  kiva  arvo. 

22  Kun  loistavalta  listalta  poistetaan  pää, 

23  sen  alkioiksi  asetetaan  sen  alkiot  toisesta  alkaen. 

24 

25  #  Esimerkkiohjelma 

26  Olkoon  lyhyt  lista  uusi  lista,  jonka  alkioita  ovat  1,  2  ja  3. 

27 

28  Kun  nykyinen  sivu  avautuu, 

29  se  näyttää  lyhyen  listan  merkki jonoesityksen , 

30  lyhyeen  listaan  lisätään  4, 

31  lyhyeltä  listalta  poistetaan  pää 

32  ja  se  näyttää  lyhyen  listan  merkki jonoesityksen . 

Listaus  2. 


Tampio-lauseke 

Pseudokoodi 

Selitys 

X:n  nimi 

X:n  neliöjuuri 

X.nimi 

sqrt(X) 

Genetiiviä  käytetään  Tampio-kieles- 
sä  olion  attribuuttien  ilmaisemiseen 
sekä  yksiparametristen  funktioiden 
kutsumiseen. 

X  merkkijonona 

X  pyöristettynä  2  desimaaliin 

X  kerrottuna  Yllä 

str(X) 

round(X,  2) 

X*Y 

Essiivi  ilmaisee  muutosta.  Essiivi- 
muotoisilla  funktioilla  voi  olla  kaksi 
parametria.  Myös  matemaattiset 
operaattorit  ovat  essiivissä. 

X:n  alkiot 

X:n  ensimmäinen  alkio 

X:n  n:s  alkio 

X:n  viimeinen  alkio 

X.alkiot 

X.alkiot[1] 

X.alkiot[n] 

X.alkiot[-1] 

Monikkomuotoiset  sanat  ovat  Tam¬ 
piossa  taulukoita.  Niiden  alkioita  voi 
käsitellä  muuttamalla  sana  yksik¬ 
köön  ja  laittamalla  sen  eteen  järjes¬ 
tysluku  tai  muuttuja. 

X:n  alkiot  toisesta  alkaen 

X:n  alkiot  neljänteen  päättyen 

X.alkiot[2:] 

X.alkiot[:4] 

Taulukosta  voi  valita  avainsanoilla 
alkaen  ja  päättyen  vain  osan  alki¬ 
oita. 

se,  että  näytetään  teksti 
"Hei!", 

()  =>  näytät" Hei!") 

Se,  että  -rakenteella  merkitään  ni¬ 
mettömiä  funktioita. 

riippuen  siitä,  onko  P,  joko  X 
tai  Y 

P  ?  X  :  Y 

Riippuen  siitä  -lauseke  palauttaa 
joko  X:n  tai  Yn  arvon  riippuen  eh¬ 
dosta  P 

Taulukko  1:  nominilausekkeet. 


Nominilauseke  eli  NP 

11 NP  on  yhteisnimitys  substantiivilau- 
sekkeelle  ja  substantiivilausekkeen 
tavoin  toimivalle  pronominin  tai  nu- 
meraalin  muodostamalle  lausekkeelle. 
NP:itä  ovat  siis  esim.  talo, pienellä 
tytöllä,  Liisan  nuorin  poika  sekä 
minä,  tämä,  se  joka  tulee  ensim¬ 
mäiseksi,  joku  teistä,  kolme  lasta." 

11 Substantiivilausekkeen  edussanana 
on  substantiivi.  Substantiivi  muodos¬ 
taa  lausekkeen  joko  yksin  tai  erityyppis¬ 
ten  laajennusten  kanssa  — ." 
http://scripta.kotus.fi/cgi-bin/visktermit/ 
visktermit.cgi 

” Tulosta  viesti.”  voitaisiin  ilmaista 
perinteisellä  ohjelmointikielellä  muo¬ 
dossa  ”print(message)”.  Tässä  on  kui¬ 
tenkin  yksi  ongelma:  jos  funktiokutsu 
on  aina  lause  ja  sen  argumentit  nomi¬ 
nilausekkeita,  funktiolle  ei  voi  antaa 
argumenttina  funktiokutsua,  kuten 
vaikka  ”print(sqrt(x))”  Näyttää  siltä, 
että  lauseilla  voi  koodata  vain  funkti¬ 
oita,  jotka  eivät  palauta  mitään  arvoja. 

Ratkaisuni  on  merkitä  Tampiossa 
yksipaikkaisia  matemaattisia  funkti¬ 
oita  genetiivillä.  Yllä  kuvattu  ”sqrt(x)” 
on  siksi  x:n  neliöjuuri ,  ja  sen  tulosta¬ 
miseksi  riittää  sanoa  ” Tulosta  x:n  ne¬ 
liöjuuri”  Genetiivisen  funktiokutsun 
lisäksi  toteutin  myös  essiivimuotoiset 
(- nal-nä )  funktiokutsut.  Tampion  ym¬ 
märtämät  erilaiset  nominilausekkeet 
on  lueteltu  taulukossa  1. 

Ero  lauseiden  ja  nominilausekkei¬ 
den  välillä  on  hierarkinen:  lauseet  si¬ 
sältävät  lausekkeita  eikä  toisin  päin. 
Tietoisen  valintani  vuoksi  tämä  jaotte¬ 
lu  on  periytynyt  funktiomäärittelyihin 
seuraavana  rajoituksena:  lausemuotoi- 
set  aliohjelmat,  joita  sanon  metodeik¬ 
si,  määritellään  listana  lauseita;  lause - 
kemuotoiset  aliohjelmat,  joita  kutsun 
funktioiksi,  määritellään  lausekkeiden 
avulla.  Tästä  seuraa,  että  ”metodeita”  ei 
voi  kutsua  "funktioiden”  sisältä.  Olisin 
ehkä  voinut  toteuttaa  kielen  jotenkin 
muutenkin,  mutta  tämä  ratkaisu  lisää 
mielestäni  Tampio -koodin  selkeyttä. 

Tampiolla  kirjoitetut  ohjelmat  ja¬ 
kautuvat  funktionaaliseen  ja  impera¬ 
tiiviseen  osioon,  joista  toinen  sisältää 
funktioita  ja  toinen  metodeja.  Nimen¬ 
sä  mukaisesti  funktionaalinen  osio  on 
pakko  kirjoittaa  käyttäen  funktionaa¬ 
lista  paradigmaa:  esimerkiksi  silmu¬ 
koiden  sijaan  on  käytettävä  rekursiota, 
eikä  sivuvaikutuksia  voi  luoda. 


Esimerkkiohjelma 

Listauksen  2  rivillä  2  määritellään 
aluksi  selvyyden  vuoksi  lista-luokka, 
kuten  se  on  määritelty  standardikir¬ 
jastossa.  Luokalla  on  yksi  kenttä  alkiot , 
joka  on  monikkomuodon  vuoksi  tau¬ 
lukko.  Tampion  sisäänrakennettu  tau¬ 


lukkotyyppi  on  rajoittunut:  taulukon 
sisällä  ei  esimerkiksi  voi  olla  suoraan 
taulukoita,  sillä  on  mahdotonta  taivut¬ 
taa  sanaa  monikon  monikossa.  Siksi 
lista-luokka  on  hyödyllinen  monissa 
tilanteissa. 

Riveillä  5-17  määritellään  joukko 

Tampio-lauseke 

Pseudokoodi 

Selitys 

tulostetaan  kiva  viesti  nykyiseen  konsoliin 
tulostetaan  nykyiseen  konsoliin  kiva  viesti 

vänkyrä  vihollinen  menee  nykyisen  pelaa¬ 
jan  lähelle 

tulostaa(kiva_viesti,  nykyinen_konsoli) 
vänkyrä_vihollinen.menee(nykyinen_pelaaja) 

Tampiossa  sijamuotoja  ja  postpositioita 
(kuten  lähelle)  käytetään  yksilöimään  ar¬ 
gumenttien  roolit,  minkä  ansiosta  argu¬ 
menttien  järjestyksellä  ei  ole  väliä.  Jokai¬ 
sella  argumentilla  on  oltava  eri  sijamuoto 
tai  postpositio. 

älykäs  komponentti  aloittaa  toimenpiteen, 

minkä  onnistuessa  saatu  tulos  kirjataan 
lokiin 

ja  minkä  epäonnistuessa  syntynyt  virhe  kir¬ 
jataan  lokiin 

älykäs_komponentti.aloittaa_toimenpide() 
.then(saatu_tulos  =>  saatu_tulos.kirjata_lokiin()) 
.catch(syntynyt_virhe  =>  syntynyt_virhe.kirja- 
taJokiinO) 

JavaScriptin  asynkroniset  kutsut  ilmaistaan 
minkä-sanan  avulla. 

jos  P,  niin  A,  B  ja  C 

lf(P){A;  B;  C;} 

Jos-lauseen  sisällä  olevat  lauseet  (tässä  A, 

B  ja  C)  evaluodaan  ehdon  P  pätiessä. 

tulostetaan  lyhyen  listan  jokainen  alkio 

for  (x  in  lyhytjista. alkiot)  { tulostaa(x) } 

Jokainen-avainsanan  avulla  voi  luoda  sil¬ 
mukan 

Taulukko  2:  lauseet. 

"A  murder  in  the  game  hali"  by  "Iikka  Hauhio" 


The  Game  Hall  is  a  room.  "The  hali  is  calm  and  dark.  It  is  usually  closed 
at  this  time,  but  the  owner  agreed  to  let  you  be  here.  There  are  rows  of 
Computers  here." 


The  Computers  are  scenery  in  the  Game  Hall. 


The  Office  is  north  of  the  Game  Hall.  "You  are  in  the  owner's  office. 


The  table  is  fixed  in  place  in  the  Office.  "A  wooden  table  is  placed  in  the 
middle  of  the  office." 


The  documents  are  on  the  table.  "There  are  piles  of  papers  on  the  table." 
Understand  "papers"  as  the  documents. 


Instead  of  taking  the  Documents: _ 

Say  "They  belong  to  the  owner  and  you  shouldn't  take  them. 


Listaus  3:  Koodiesimerkki  lnform-7  kielestä. 

funktioita,  joista  tärkeimpiä  ovat  yh¬ 
distettynä  riveillä  9-14  ja  merkkijo- 
noesitys  rivillä  15.  Koska  funktiot  on 
pakko  nimetä  joko  nominatiivissa  (pe¬ 
rusmuodossa)  tai  essiivissä  (- nal-nä ), 
nimien  keksiminen  vaatii  aina  jonkin 
verran  luovuutta.  Rivin  16  hassu  haka- 
sulutettuna  on  tulos  tästä. 

Yhdistettynä  tekee  listasta  merkki¬ 
jonon,  jossa  jokaisen  alkion  väliin  on 
laitettu  jokin  erotin  ( kiva  merkki).  Tätä 
operaatiota  kutsutaan  usein  muissa 
kielissä  nimellä  join.  Merkkijono  esitys 
ja  sen  alias  merkkijonona  yhdistävät 
listan  pilkuilla  ja  ympäröivät  sen  ha¬ 
kasuluilla.  Kaikki  muut  funktiot  ovat 
apufunktioita  näille. 

Rivillä  6  määritellään  ehtofunktio 
tyhjä,  joka  eroaa  muista  funktioista 
siten,  että  se  palauttaa  totuusarvon  ja 
sitä  voi  käyttää  riippuen  siitä  -lauseen 
ehtona,  kuten  tehdään  rivillä  10. 

Riveillä  20-23  määritellään  meto¬ 
dit,  joita  käytetään  listan  muokkaami¬ 
seen.  Ne  kutsuvat  sisäänrakennettuja 


metodeja  lisätään  ja  asetetaan ,  jotka 
muokkaavat  a/kzof-taulukkoa.  Näiden 
metodien  avulla  listaa  voi  käyttää  jo¬ 
nona,  sillä  ensimmäinen  metodi  lisää 
loppuun  uuden  alkion  ja  jälkimmäi¬ 
nen  poistaa  ensimmäisen. 

Lopuksi  ohjelmassa  on  esimerkki 
lista-luokan  käytöstä.  Sen  pitäisi  tulos¬ 
taa  ”[1,2,3]  [2,3,4]”. 

Jatkokehitys 

Tampio  kaipaa  muutoksia,  jotta  siitä 
voisi  tulla  vakavasti  otettava  ohjel¬ 
mointikieli.  Jos  abstraktiotasoa  ei  ha¬ 
lua  korottaa,  ainoa  vaihtoehto  lienee 
viedä  syntaksia  kohti  perinteisiä  kieliä. 
On  olemassa  joitain  luonnollisen  ja 
ohjemointikielen  välimuotoja,  joista 
yksi  kuuluisimmista  on  AppleScript, 
joka  on  suunniteltu  shell-kielten  kal¬ 
taiseksi  skriptikieleksi.  Sen  kielioppi 
perustuu  prepositioihin  siinä  missä 
Tampio  käyttää  sijamuotoja  ja  postpo¬ 
sitioita.  Kielen  avulla  voi  lähettää  vies¬ 
tejä  eri  ohjelmille  ja  vaikuttaa  niiden 


toimintaan  eri  tavoin,  kuten  vaikka 
käskemällä  tiedostoj  enhallintaohj  el- 
maa  irrottamaan  levyn:  teli  ”Finder”  to 
eject  disk  ”Levyn  nimi”.  AppleScript  ei 
ole  kuitenkaan  täysin  englantia,  vaan 
esimerkiksi  sen  lohkot  päätetään  end- 
avainsanalla.  Tampiossa  viimeistä  lau¬ 
setta  edeltää  aina  ja- sana.  AppleScript 
myös  sallii  symbolisten  operaattorien 
kuten  +  ja  -  käyttämisen  ohjelman 
englanninkielisten  ilmausten  seassa. 

Paras  vaihtoehto  Tampion  tapauk¬ 
sessa  olisikin  sallia  ehkä  jopa  mie¬ 
livaltaisten  symbolien  määrittely  ja 
sulkujen  käyttäminen  niiden  kanssa. 
Ratkaisu  on  itse  asiassa  tuttu  mate¬ 
maattisesta  tekstistä,  jossa  on  tapana 
sotkea  erittäin  paljon  symbolista  kieltä 
luonnollisen  kielen  sekaan.  Tampiossa 
"matemaattiset  osiot”  olisi  tietenkin 
selkeästi  eroteltu  suomenkielisestä 
koodista.  Niitä  voisi  tulkita  kuten  yk¬ 
sittäisiä  sanoja,  jolloin  niille  voisi  antaa 
muun  muassa  sijapäätteitä,  esimerkiksi 
X:ää  kasvatetaan  2+2:lla.  Tämä  vastaa 
suurin  pirtein  matemaattisten  kaavo¬ 
jen  lausumistapaa  puhutussa  kielessä. 

Tärkein  haaste  on  löytää  tasapaino 
symbolisen  notaation  ja  suomen  kie¬ 
len  välillä.  Uskon,  että  tämä  on  mah¬ 
dollista  ja  että  tarpeeksi  hyvällä  jatko¬ 
kehityksellä  Tampiosta  voi  saada  niin 
käyttökelpoisen,  että  sillä  voi  kirjoittaa 
isompiakin  ohjelmia. 

Luonnollisilla  kielillä 
kerrotaan  tarinoita 

Vaikka  Tampio  ei  nykymuodossaan 
olekaan  vakavaan  käyttöön  soveltu¬ 
va  kieli,  luonnollisia  kieliä  ei  kannata 
heti  tuomita  ohjelmointikelvottomik- 
si.  Historian  saatossa  on  nimittäin 

suunniteltu  useita  ammattilaistenkin 
käyttämiä  luonnollisiin  kieliin,  lähin¬ 
nä  englantiin,  pohjautuvia  ohjelmoin¬ 
tikieliä.  Ehkä  hienoin  näkemäni  on 
Inform  7  (esimerkki  listauksessa  3).  Se 
noudattaa  lähes  täydellisesti  englannin 
kielioppia,  kuulostaa  luonnolliselta,  ja 
kaiken  lisäksi  sen  oppiminen  on  help¬ 
poa.  Tämä  ihme  on  saavutettu  tiukalla 
rajauksella:  kieltä  käytetään  tekstiseik- 
kailujen  luomiseen  eikä  monimut¬ 
kaisten  algoritmien  toteuttamiseen, 
minkä  vuoksi  ohjelmat  ovatkin  pitkälti 
maisemien  ja  tapahtumapaikkojen  ku¬ 
vauksia  sekä  hahmojen  välisten  vuo¬ 
rovaikutustilanteiden  käsikirj  oituksia. 
Toisin  sanoen  Inform  7:ää  käytetään 
juuri  niihin  asioihin,  mihin  luonnollis¬ 
ta  kieltä  yleensäkin  käytetään. 

Kuten  aiemmin  jo  totesin,  ongelma 
Tampion  kaltaisissa  ohjelmointikielis¬ 
sä  on,  että  niiden  abstraktiotaso  on  lii¬ 
an  matala  ainakin  verrattuna  luonnol¬ 
liseen  kieleen,  joka  tietyssä  mielessä  on 
kaikista  abstraktiotasoista  korkeim¬ 
malla.  Luonnollinen  kieli  on  ylimal¬ 
kaista  ja  yksityiskohdatonta  -  se  kart¬ 
taa  teknisiä  yksityiskohtia  ja  olettaa 
kaiken  mahdollisen  tunnetuksi.  Koska 
kielen  käyttäjät  eli  ihmiset  yleensä  tie¬ 
tävät  jo  kaikki  yksityiskohdat,  mahdol¬ 
listuu  hyvin  lyhyiden  mutta  silti  toimi¬ 
vien  viestien  kirjoittaminen. 

Voin  sanoa  ohjelmoijalle  "tee  minul¬ 
le  blogisivusto”  ja  olettaa,  että  hän  osaa 
tehdä  minulle  jonkinlaisen  toimivan 
sivuston  tekstieni  julkaisemista  varten. 
Toki  todellisuudessa  ohjelmoija  saa 
pitkän  vaatimuslistan  tehtävänannon 
toteuttamista  varten,  mutta  sekään  ei 
mene  samalle  tekniselle  tasolle  kuin 
ohjelmakoodi. 

Todellisen  suomeen  pohjautuvan 
ohjelmointikielen  tulisikin  olla  sillä  ta¬ 
solla,  jolla  ohjelmoijia  nykyään  ohjeis¬ 
tetaan.  Sen  kääntäjä  valitsisi  tarpeen 


Koira  ajoi  hirven  auton  eteen. 


mukaan  parhaimman  mahdollisim¬ 
man  tavan  toteuttaa  vaaditut  ominai¬ 
suudet,  eikä  "ohjelmoijan”  tarvitsisi 
edes  tietää  niistä.  Kaikki  tätä  matalam¬ 
man  tason  luonnolliseen  kieleen  pe¬ 
rustuvat  ohjelmointikielet  tulevat  aina 
tuntumaan  jossain  määrin  luonnotto¬ 
milta,  sillä  luonnollinen  kieli  ei  yksin¬ 
kertaisesti  sovellu  sellaiseen. 

Saattaa  tuntua  scifiltä  puhua  tällai¬ 
sista  ohjelmoijat  korvaavista  super- 
kielistä,  mutta  tämä  ei  oikeastaan  ole 
kovin  kaukainen  haave.  Ensimmäinen 
askel  olisi  luultavasti  luoda  jonkinlai¬ 
nen  käyttötapauskieli,  jolla  voi  kuvata 
ohjelman  ominaisuuksia  eräänlaisessa 
tarinamuodossa.  ("Ohjelman  aloitus- 
ruudulla  on  lista  työntekijöistä.  Käyt¬ 
täjä  painaa  työntekijän  nimeä,  ja  ohjel¬ 
ma  näyttää  työntekijän  tiedot.  Käyttäjä 
muuttaa  työntekijän  palkkaa;  uusi  arvo 
tallennetaan  tietokantaan.")  Kääntäjä 
loisi  käyttötapausten  pohjalta  ohjel¬ 
marungon,  jota  ohjelmoija  voi  tämän 
jälkeen  hienosäätää  vastaamaan  kaik¬ 
kia  vaatimuksia.  En  usko,  että  käyt- 
tötapauskielen  kehittäminen  rajatulla 
sanavarastolla  olisi  edes  kovin  vaikeaa. 
Jos  vielä  joskus  suunnittelen  Tampiolle 
seuraajan,  aion  ehdottomasti  kokeilla 
luoda  sellaisen.  & 

Tampio-kääntäjä  Githubissa: 

github.com/fergusq/tampio 

Toim.  huom.  Jutussa  on  käsitelty  joita¬ 
kin  kielitieteellisiä  käsitteitä  hieman 
yksinkertaistaen  ja  mutkia  oikoen.  Tässä 
muodossaan  ne  palvelevat  Tampio- 
kieltä,  mutta  aihepiiristä  syvemmin 
kiinnostuneille  lukijoille  suositellaan 
Google-tärpeiksi  hakusanoja  lauseke- 
rakennekielioppi  sekä  phrase  structure 
gramman 


Skrolli  viisi 
vuotta 

Kunnon  lehti  osaajille 

Monet  Skrollin  pitkäaikaiset 
lukijat  tietävät ,  miten  lehti 
lähti  liikkeelle.  Tai  ainakin 
luulevat  tietävänsä. 

Teksti:  Tapio  Berschevvsky 
Kuvat:  Tapio  Berschevvsky,  Mikko 
Heinonen 

Vuonna  2012  Mikro - 
Bitistä  uudistui  mB. 
Se  mainosti  olevansa 
"lehti  miehille  jotka 
rakastavat  vehkeitään" 
ja  julkaisi  muun  muassa  partakone- 
vertailun.  Vastareaktio  oli  vanhojen 
lukijoiden  parissa  ymmärrettävän 
suuri,  vaikka  samana  vuonna  mB  jul¬ 
kaisi  myös  yhden  DIY-teemaisen  nu¬ 
meron. 

Matti  ”ccr”  Hämäläinen  yhdessä 
Skrollin  tulevan  ensimmäisen  pää¬ 
toimittajan  Ville-Matias  ”viznut” 
Heikkilän  kanssa  tekivät  uudistuksen 
innoittamana  luonnoksen  siitä,  miltä 
vanha  kunnon  MikroBitti  voisi  näyt¬ 
tää,  jos  sitä  ei  olisi  kertaakaan  uudis¬ 
tettu. 

Viraali-irkkihitiksi  noussut  kuva 
keräsi  kehuja.  Lopulta  Ville  ”cos” 
Rankin  antama  palaute  sai  jotain  syt¬ 
tymään  Heikkilässä.  Tämänhän  voisi 
toteuttaa  oikeasti.  Nimiehdokkaiden 
joukossa  pyöri  Tritti.  Tarkempi  käsit¬ 
tely  alkukuukausista  löytyy  Skrollin 
numerosta  2015.1. 

Idea  jostain  Skrollin  kaltaisesta  oli 
kuitenkin  muhinut  jo  pidempään. 

Vielä  kertomatonta 

Sade  pyyhkäisi  katua  pitkin  edestä¬ 
ni  eräänä  aamupäivänä  Helsingissä 
keväällä  2012.  Olin  jo  tunnin  ajan 
marssinut  kuumeisesti  tien  päästä 
toiseen.  Vaelsin  muun  muassa  Pelaa- 
ja-lehteä  kustantavan  H-Townin  toi¬ 
miston  edessä  keräämässä  rohkeutta. 

Suunnitelmanani  oli  astua  kutsu¬ 
matta  sisään  ja  esitellä  ideani  uudes- 

ta  lehdestä  firman  pomoille.  Halusin 
päästä  kirjoittamaan  niistä  tietotek¬ 
niikka-aiheista,  mistä  itse  tahdoin  lu¬ 
kea  juttuja,  mutta  joita  MikroBitti  ei 
enää  halunnut  julkaista. 

Jänistin  ja  siirryin  märkänä  kah¬ 
vilaan  jurottamaan.  En  uskonut,  että 
unelmieni  tietokonelehteä  koskaan 
julkaistaisiin. 

Lehti,  jota  en  koskaan  perustanut, 
olisi  ollut  nimeltään  Osaaja.  Se  olisi 
keskittynyt  siihen  miten  tietokoneita 
voi  käyttää,  sen  sijaan  millaisia  tieto¬ 
koneita  voi  ostaa.  Toisin  kuin  Skrolli, 
se  olisi  keskittynyt  vain  nykytekniik¬ 
kaan  ja  siihen  mitä  sillä  voi  tehdä, 
mutta  muilta  osin  kuvittelemani  ai- 
hekirjo  oli  hyvinkin  pitkälti  Skrollin 
kaltainen. 

Myös  nykyinen  vastaava  päätoi¬ 
mittajamme  Mikko  Heinonen  oli  vi¬ 
sioinut  jo  paljon  aiemmin  omaa  ver¬ 
siotaan  tietotekniikkalehdestä,  joka 
tekisi  sen,  mitä  MikroBitti  ei.  Vuosi¬ 
tuhannen  alussa  Heinonen  pyöritteli 
ajatusta  lehdestä,  jossa  julkaistaisiin 
asiapitoisella  kulmalla  kirjoitettuja 
ohjelmointijuttuja  ja  teknisestä  näkö¬ 
kulmasta  tehtyjä  peliarvosteluja. 

Heinosen  läpyskän  nimi  olisi  ollut 
tamperelaisen  ystävälliseen  sävyyn 
Kunnon  Lehti.  Idea  lehdestä  lämmitti 
mutta  ei  kypsynyt  lopulta  niin  pitkäl¬ 
le,  että  projekti  olisi  edennyt  tuotan¬ 
tovaiheeseen  saakka. 

Toisin  sanoen,  jo  ennen  kuin  Skrol- 
lista  tuli  Skrolli,  olivat  kaikki  kolme 
päätoimittajaamme  ehtineet  harkitse¬ 
maan  omilla  tahoillaan  lehden  perus¬ 
tamista. 


Kohti  nollanumeroa 

Kun  irkkilähtölaukaus  Skrollille  oli  an¬ 
nettu,  liityin  heti  projektin  kanavalle, 
jossa  Heikkilä  toivotti  minut  tervetul¬ 
leeksi  kutsumalla  minua  teollisuusva¬ 
koilijaksi.  Todellisuudessa  olin  välitön 
käännynnäinen.  Liityin  toimituksen 
taustavoimiin  ajatuksella,  että  vaikka 
en  voisi  bittiläisenä  kirjoittaa  lehteen, 
voisin  ainakin  opettaa  toimitukselle 
kaiken,  mitä  olin  kahdeksassa  vuodes¬ 
sa  MikroBitissä  oppinut  tekniikkaleh- 
den  tekemisestä. 

Aivan  alussa  toimitus  koostui  ni¬ 
mittäin  Heinosta,  taittajaamme  Nasu 
"basscadet”  Viljanmaata  ja  allekir¬ 
joittanutta  lukuunottamatta  pääosin 
henkilöistä,  joilla  ei  ollut  lainkaan 
kokemusta  journalismista.  Mukana 
oli  jopa  yksi  alaikäiseksi  laskettava  ju¬ 
niori,  Elias  "pumpuli”  Linjama,  joka 
suunnitteli  logomme. 

Yhteyteni  kahden  lehden  välillä  poi¬ 
ki  myös  tapaamisen  Sanomien  kans¬ 
sa,  jossa  keskusteltiin  mahdollisesta 
yhteistyöstä.  Meille  vilautettiin  muun 
muassa  mahdollisuutta  tehdä  Skrollia 
Bitin  liitteenä.  Se  ei  onneksi  johtanut 
mihinkään,  mutta  tilaisuus  oli  sikäli 
merkittävä,  että  Skrollin  toimitus  tapa¬ 
si  toisensa  silloin  ensimmäistä  kertaa 
kasvotusten. 

Kun  päätös  itsenäisen  paperileh- 
den  tekemisestä  oli  tehty,  väänsim¬ 
me  pika- aikataululla  parissa  viikossa 
Wärk:Fest-tapahtumaan  näytteen,  joka 
oli  käytännössä  taitettu  A3-arkillinen 
pieniä  artikkelinpätkiä,  jotka  edustivat 
sitä  mitä  halusimme  tehdä. 

Mikko  Heinonen  tulosti  niitä  ison 


kasan  yrityksensä  ”digipainokoneella”, 
joka  ei  ollut  kovin  halukas  painamaan. 
Valitsemamme  paperi  oli  aivan  aavis¬ 
tuksen  liian  paksua,  ja  koneessa  olikin 
prosessin  aikana  parhaimmillaan  jopa 
7  yhtäaikaista  paperitukosta  eri  puolil¬ 
la  laitetta. 

Heinosen  uurastukset  rakkineen  pa¬ 
rissa  kuitenkin  palkittiin,  ja  saimme 
Wärk:Festiin  ison  pinon  Skrolli  2012.0 
-lehdykkää,  jonka  sisäiseksi  nimeksi 
muodostui  nollanumero.  Ajoittain  mie¬ 
tin  miten  monelta  nykyiseltä  lukijalta 
tämä  aarre  löytyy  Skrolli-kokoelmasta. 
Muiden  onneksi  se  ja  muut  vanhat 
Skrollit  ovat  kotisivuillamme  sähköises¬ 
sä  muodossa  (skrolli.fi/numerot). 

Nollanumero  sai  hyvän  palautteen, 
ja  keräsimme  kohtuullisen  määrän  ti¬ 
laajia  jo  Wärk:Festeillä.  Kun  ensimmäi¬ 
nen  Skrolli  tuskien  taipaleen  jälkeen 
oli  viimein  valmis  painoon,  olimme 
jo  nelinumeroisessa  tilaajamäärässä. 
Lämmin  kiitos  kaikille,  jotka  luottivat. 

Skrolli  2013.1  ilmestyi  25.3.2013. 
Myöhemmin  Alma  Talent  onneksi  pe¬ 
lasti  ja  korjasi  sen  MikroBitinkin. 

Meno  ihan  Skrolli 

Nykyään  Skrollissa  puuhastelee  use¬ 
ampikin  media- alan  ammattilainen, 
muun  muassa  MikroBitin  ikfvvanha 
avustaja  ja  hiljattain  perustetun  Retro 
Rewind  -retropelilehden  päätoimittaja 
Jukka  O.  Kauppinen  sekä  MikroBitti- 
ja  Saku- veteraani  Janne  Siren. 

Tästä  huolimatta  lehteä  tehdään 
harrastepohjalta,  omasta  vapaa-ajasta 
uhraten,  silloin  kun  kukin  värikkääs¬ 
tä  tiimistämme  pystyy,  jaksaa  ja  ehtii. 
Vaikka  lehti  saadaan  joka  kerta  ulos 
ajallaan,  varsinkin  viimeiset  päivät 
ennen  julkaisua  ovat  usein  aika  ka¬ 
oottisia.  Mokia  tapahtuu,  ihmiset  ovat 
väsyneitä,  ja  kuten  toimituksessa  sa¬ 
nomme,  on  ”meno  ihan  Skrolli”. 

Siinä  se.  Skrollin  ensi  metrit,  vähän 
eri  kulmasta  kerrottuna  kuin  viimek¬ 
si.  Juhlavuoden  aikana  palaamme  ai¬ 
heeseen  vielä  -  muuten  jatkamme  sitä 
mitä  olemme  tehneet  tähänkin  asti. 

Lehtiuudistuksia  ei  siis  tarvitse  pe¬ 
lätä,  vaikka  välillä  kokeilemme  jotain 
uuttakin:  Viime  vuonna  aloitimme 
Skrollin  blogin,  jossa  kerromme  leh¬ 
den  tekemisestä,  niistä  mokailuistakin. 
Tulossa  myös  tanakkaa  yhteisöasiaa  - 
lisää  siitä  lehden  sivulla  2!  £ 

Toimituksen  blogi:  skrolli.fi/blogi 

IRTONUMEROT 

SKROLLI-T-PAIDAT 

alk.  37,99  € 
paperilehti 
digilehti 
PDF-lehti 


alk.  5  €  paperi  / 1,99  €  digi 
paperilehtiä  2014-2018 
International  Edition  201G-2017 
digilehdet  2013-2018 


20  € 

musta/vihreä 

valkoinen/turkoosi 

valkoinen/pinkki 


Reaktor  18 
Breakpoint 

lt's  happening  again 

-  A  one-day  conference  for  digital 
makers,  developers,  designers  and 
content  creators. 

The  hugely  popular  Reaktor  Breakpoint 
conference  is  happening  again  for  one 
avvesome  day  on  May  24th. 

Speed  is  what  you  need  -  a  limited 
batch  of  discounted  early  bird  tickets 
are  out  now,  so  make  sure  to  grab  yours 
before  they  sell  out. 


reaktorbreakpoint.com 


